
Skiriu savo tėvams. 


Ačiū, Kad mane mylė jote. 


1 skyrius 


e 


r manai, kad tavo vyras žino apie mus, 
OS brangioji? — lūpomis beveik liesdamas 

jos kaktą ir desperatiškai spausdamas 
glėbyje, greičiau iškvėpė, negu ištarė jis. 

— Jeigu ir žino, man tas nė kiek nerūpi, — pareiš- 
kė ji. — Aš pavargau slapstytis. Galėčiau skelbti apie 
mūsų meilę kiekvienam. 

— Ak, mano meile, mano meile, — tardamas šiuos 
žodžius jis palenkė galvą ir visiškai neromantiškai 
atsitrenkė nosimi į jos nosį. 

— Iškirpti! 

Suirzęs balsas, lyg griaustinis, lyg Dievo balsas 
nuo Sinajo kalvos, sudrebino orą ir privertė Lorę 
Periš pašokti. 

— Kas čia, po velnių, šiandien darosi? Ar jūs abu 

nieko nebesugebate? Mes tą pačią prakeiktą sceną 
jau filmuojame pusantros valandos! Lipu žemyn! 

Ore pakibo nemaloni tyla. Aktoriai pakeitė pozą. 
Komanda pasiruošė filmuoti sceną iš naujo. 

Lorė susižavėjusi stebėjo pagrindinio vaidmens 
atlikėją, kuri, pasisukusi į savo partnerį, kandžiai 
metė: 

— Man reikėjo pasilenkti prie pirmosios kame- 
ros, ne prie tavęs. 

— Tada mokykis geriau skaičiuoti, Luise. Tu bu- 
vai prie trečios, o ne prie pirmos kameros. Be to, 
ar nebijai, kad pirmoji kamera išryškins pooperaci- 
nius kosmetinio veido odos patempimo randus? — 
atšovė šis. 

— Niekšas! — sušvokštė aktorė, pro besišypsančių 
operatorių minią irdamasi persirengimo kambarių 
link. 

Šis epizodas suintrigavo Lorę Periš, visai atsitik- 
tinai atsidūrusią dienos metu rodomos muilo ope- 
ros „Širdies atsakymas“ filmavimo aikštelėje. Die- 
ną ji niekada nežiūrėdavo televizoriaus, nes nuolat 
dirbdavo, bet panašu, kad visi Amerikoje žinojo 
apie šį serialą. Daugelis moterų taip planuodavo 
priešpiečių laiką, kad galėtų nenutrūkstamai sekti 
daktaro Gleno Hembriko seksualinius žygius bei jo 
dvasines krizes. 

Prieš keletą dienų Lorė sulaukė pasiūlymo iš 
daktarės Martos Norvud, Norvud institucijos kur- 
tiesiems įkūrėjos. 


Iškalbinga tyla 


— Žinai, mes turime mokinę Dženifer Riving- 
ton, — kreipėsi ji į Lorę. — Jos tėvas galvoja ją pasi- 
imti iš mūsų mokyklos. 

— Aš ją pažįstu, — atsakė Lorė. — Ji tik iš dalies 
netekusi klausos, bet visiškai nenorinti bendrauti. 

— Dėl to jos tėvas ir susirūpinęs. 

— Tėvas? Ar ji neturi motinos? 

Minutę padvejojusi daktarė Norvud tarė: 

— Ne, jos motina mirusi. O tėvo toks darbas, kad 
jis turėjo ją atiduoti į mūsų įstaigą nuo pat kūdikys- 
tės. Tačiau ji čia nepritapo. Dabar jis nori nusam- 
dyti jai privačią mokytoją, kuri ją mokytų namuo- 
se. Pagalvojau, kad tave tas sudomins, Lore. 

Lorė suraukė rusvus antakius. 

— Aš nežinau. Ar galėtumėt papasakot ką nors 
daugiau? 

Žilagalvė mokyklos vadovė protingomis mėly- 
nomis akimis tyrinėjo geriausią savo įstaigos mo- 
kytoją. 

— Tai bus ne dabar, iš karto, bet jis nori mergaitę 
kartu su mokytoja vežtis į Niu Meksiką, o aš žinau, 
kad tu nori ištrūkti iš Niujorko. Ten kalnuose jis 
turi namą nedidelėje gyvenvietėje. Manau, kad tu 
tinkama dirbti šį darbą. 

Lorė nusijuokė: 

— Kai užaugi Nebraskoje, Niujorkas dusina, nes 
jame per daug žmonių. Aš pragyvenau jame aštuo- 


netą metų, o vis dar ilgiuosi didelių, atvirų plotų. 

Ji nubraukė neklusnią rusvų su rausvais atspalviais 
plaukų sruogą. 

— Man atrodo, kad misteris Rivingtonas krato- 
si vaiko auginimo atsakomybės. Ar jis vienas iš tų 
tėvų, kurie atstumia vaiką už tai, kad jis kurčias? 

Daktarė Norvud tyrinėjo ant stalo sunertas, iš- 
puoselėtas savo rankas. 

— Neskubėk teisti, Lore, — papriekaištavo ji. Lorė 
per greit pasiduodavo įvairioms nuotaikoms, o jos 
pačios pagrindinis trūkumas buvo tai, kad per greit 
prieidavo prie išvadų. — Juk sakiau tau, kad aplin- 
kybės nėra įprastos. 

Daktarė Norvud netikėtai atsistojo, tuo parody- 
dama, kad pokalbis baigtas. 

— Tau nebūtina apsispręsti šiandien, Lore. Tačiau 
ateinančiomis dienomis skirk daugiau laiko Dženi- 
fer ir atidžiai stebėk ją. Vėliau, kai tau bus patogu, 
susitik su misteriu Rivingtonu ir pasikalbėk. 

— Gerai, padarysiu viską, ką galiu, daktare Nor- 
vud, — sutiko Lorė. 

Kai Lorė jau buvo prie matinio stiklo durų, ją 
sustabdė daktarės Norvud žodžiai: 

— Jei galvojai apie pinigus, Lore, tai šiuo atveju 
jie ne problema. 

Be jokių slaptų minčių Lorė atsakė: 

— Jei aš imčiausi privačios mokytojos darbo, tai 
tik dėl globojamo vaiko gerovės, o ne dėl pinigų. 


— Taip ir maniau, — nusišypsojo daktarė Norvud. 

Šiandien ryte daktarė Norvud jai padavė lapelį 
su adresu. 

— Tau reikia nueiti šiuo adresu ir trečią valandą 
šiandien susitikti su misteriu D. L. Rivingtonu. Jis 
lauks tavęs. 

Lorė nustebo, kai taksi sustojo prie pastato, ku- 
riame buvo televizijos studijos. Žengiant į pastatą, 
jos susidomėjimas paslaptinguoju misteriu Riving- 
tonu augo. Kai prie registracijos stalelio Lorė pa- 
klausė, kur rasti misterį Rivingtoną, registratorė iš 
pradžių apstulbo, po to sukikeno: 

— Ketvirtame aukšte. 

Lorei pasukus prie lifto, mergina ją sustabdė. 

— Palaukit minutėlę! Kuo jūs vardu? 

Lorei atsakius, mergina pirštu perbėgo per sąrašą 
ir, atradusi jos pavardę, tarė: 

— Lipkite laiptais tiesiai į ketvirtą aukštą. Tik ty- 
liai, nes jie vis dar filmuoja. 

Išėjusi iš lifto, Lorė atsidūrė erdvioje televizijos 
studijoje. Su pagarbia baime ji žvelgė į visus įren- 
gimus ir aplink vykstantį veiksmą. Didelė kaip dar- 
žinė studija buvo padalyta į sekcijas su įvairiomis 
dekoracijomis. Viena sekcija buvo įrengta kaip li- 
goninė — ten buvo ligoninės lova ir netikra medi- 
cinos technika. Kita — kaip gyvenamasis kambarys. 
Tik keturių pėdų atstumu nuo jo buvo mažytė vir- 
tuvėlė. Ji vaikščiojo po studiją, smalsiai žvilgčioda- 


ma į dekoracijas ir stengdamasi neužkliūti už įvai- 

riausių laidų bei kabelių, myliomis nusidriekusių 
aplink studijoje esančias kameras bei monitorius, 
raizgalynės. 

— Sveika, gražuolėle, ko tau čia reikia? — sučiul- 
bėjo džinsuotas operatorius. 

Netikėtai išgąsdinta, Lorė išlemeno: 

— E... taip, misterio Rivingtono. Manau, kad 
man reikia jo. 

— Misterio Rivingtono? — suprunkštė operato- 
rius, lyg ji būtų pasakiusi ką nors neįtikėtinai juo- 
kingo. — Tai nebus lengva. Ar jus matė registratorė 
pirmajame aukšte? 

Lorė linktelėjo. 

— Tad galėsite jį pamatyti. Ar galite luktelėti, kol 
baigsim filmuoti sceną išvietėje? 

— Taip, — tarė Lorė, stengdamasi nekreipti dė- 
mesio į jo vartojamus žodžius. 

— Tada stokite ten ir laukite. Ir nedrįskite nieko 
liesti, — įspėjo vyrukas. 

Lorė įsitaisė už kamerų ir pradėjo žiūrėti į filma- 
vimą scenos, kuri, atrodo, vyko ligoninės priima- 
majame. Iš čia ji galėjo iki valios žiūrėti į aktorių, 
privertus; milijonus amerikiečių moterų širdžių 
plakti dažniau. Jis sėdėjo ant vieno iš butaforinių 
stalų ir graužė obuolį, nugvelbtą iš ant stalo padė- 
to krepšio. Lorė svarstė, ar jo gerbėjos nepradėtų 
mažiau juo žavėtis, jei būtų mačiusios, kaip nerite- 


riškai Dreikas Slounas kalbėjo su savo filmavimosi 

partnere. Nors, kita vertus, jo šiurkštumas buvo jo 
žavesio dalis, ar ne? Jis buvo šaunus vyrukas, tik- 
ras „mačio“, žavus patinas daktaro vaidmenyje. Šis 
daktaras šiurkščiai komandavo visiems menamoje 
ligoninėje, o jo šauni, gundanti išvaizda ir despo- 
tiškas elgesys moteris paversdavo beformiais dre- 
bučiais. 

Taigi čia kažkas yra, objektyviai pagalvojo Lorė. 
Juk tiek daug moterų negali klysti. Jis turėjo lauki- 
nio, gyvuliško žavesio toms, kurioms patinka to- 
kie tipai. Pirmiausia į akis krito spalvos. Jo plaukai 
buvo labai neįprastos rusvos pelenų spalvos, o dėl 
studijos apšvietimo atrodė beveik sidabriniai. Tam- 
sūs tankūs antakiai bei ūsai kontrastavo su plaukais. 
Tie ūsai teikė papildomo juslingumo jo apatinei 
lūpai ir varydavo iš proto, sukeldami laukinį geismą 
ne tik būriams namų šeimininkių bei močiučių, bet 
ir daugeliui karjeros moterų. Tačiau labiausiai stul- 
bino jo akys. Ryškiai žalios. Didesnėse nuotraukose 
buvo galima įžvelgti degančią ugnį, kurios liepsno- 
se lengvai sudegtų ir pati frigidiškiausia moteris. 

Iš savo stebėjimo vietos Lorė matė, kaip studi- 
jos apšvietimo lempų rate Dreikas Slounas, pasi- 
rąžęs lyg tingi katė, profesionaliu mostu sviedė 
obuolio graužtuką į šiukšlių dėžę. Lorę pribloškė 
jo žalias chirurgo kostiumas, aptempiantis kūną 
lyg antra oda. Ji manė, kad gydytojui netinka ap- 
tarnauti pacientus dėvint tokias aptemptas kelnes. 

O jau marškinėliai su V formos kaklo iškirpte, ati- 
dengiantys gauruotą krūtinę! Negi leidžiama su to- 
kiais operuoti? 

Išgirdusi kažką raminantį balsą, Lorė atsisuko. Ji 
pamatė iš viršaus besileidžiantį vyrą, tikriausiai tą, 
kuris vadovavo filmavimui. Jis ėjo rūpestingai ap- 
kabinęs įžeistą aktorę, o ši jam skundėsi: 

— Dreikas neklauso nurodymų. Jis žino, kaip tu- 
rėtų stovėti aktoriai ir ką jie turėtų daryti, bet kai 
įjungiama kamera, jis daro kas jam šauna į galvą. 

— Žinau, žinau, Luise. Bet gal galėtum būti klus- 
ni mergaitė ir toleruoti jį dėl manęs? —užjausdamas 
paklausė režisierius. — Išgyvenkim šią darbo dieną, 
o paskui prie taurės aptarsim situaciją. Aš pakalbė- 
siu su Dreiku. Gerai? Dabar norėčiau pamatyti tavo 
akinančią šypseną. 

Koks keistas tas aktorių temperamentas! Lorė 
išties juo stebėjosi. Aktoriams reikia sakyti tai, ką 
jie nori girdėti. Tai nuslopina jų paranoją iki kito 
priepuolio. 

Režisierius su aktore priėjo prie Dreiko Slouno 
ir jie ėmė trise kažką aptarinėti. Filmavimo koman- 
da per pertraukėlę rūkė, skaitė žurnalus bei plepė- 
jo, dabar visi grįžo į savo vietas ir ant ausų užsidė- 
jo ausines. Būtent per jas jie girdėdavo režisieriaus 
komandas, siunčiamas iš kontrolinės būdelės. 

Operatorius triūsė prie savo sudėtingo mikrofo- 
no. Dėl savo padrikų judesių jis atrodė panašus į 
kažkokio priešistorinio gyvūno skeletą. 

Režisierius pabučiavo Luisės skruostą ir pasitrau- 
kė iš filmavimo vietos. 

— Prieš man einant į viršų, suvaidinkite sceną 
dar kartą! Bučiuok ją taip, lyg tas bučinys tau būtų 
labai reikšmingas, Dreikai! Neužmiršk, kad ji tavo 
meilužė. 

— O ar tavo meilužė kada nors valgė priešpie- 
čiams picą su ančiuviais, Murėjau? Ar pameni bu- 
činio sūrumą? 

Luisė suspiegė iš pasipiktinimo. Komanda pradė- 
jo juoktis, bet režisieriui pasisekė aktorę dar kartą 
nuraminti. Tada jis priminė: 

— Juostelė sukasi! 

Viena kamera buvo perstatyta, ir Lorė prarado 
savo puikią stebėjimo vietą. Nepaisant visko, ji jau 
buvo susidomėjusi tuo, kas vyko filmavimo aikš- 
telėje. Ji pasitraukė į kitą vietą, iš kurios vėl galėjo 
viską aiškiai matyti ir girdėti. Šį kartą, pasibaigus 
banaliam dialogui, Dreikas Slounas apkabino Luisę 
ir stipriai pabučiavo. 

Lorės širdis suvirpėjo, kai Dreikas pabučiavo ak- 
torę. Lorė beveik jautė tą bučinį... Ji atsirėmė į bu- 
taforinį stalą, kad geriau matytų. Pasigirdo dūžtan- 
čio stiklo garsas ir visų akys nukrypo į ją, Lorę! 

Ji pašoko sutrikusi ir žiauriai nusiminusi, kad į 
save atkreipė dėmesį. Juk prieš tai matė tą stiklinę 
vazą ant stalo. Dabar ji gulėjo ant studijos grindų, 
subyrėjusi į tūkstantį mažyčių gabalėlių. 

— Prakeikimas! — sustaugė Dreikas Slounas. — 
Kas čia dabar? 

Jis atstūmė Luisę ir trimis dideliais žingsniais 
perėjo per studiją. Murėjus nusekė iš paskos, pri- 
slėgtas, bet ramus. Aktorius grėsmingai priartėjo 
prie Lorės, o ši susigūžė nuo jo pykčio. 

— Kas, po velnių, čia? 

— Ji atėjo susitikti su misteriu Rivingtonu, — įsi- 
terpė įžūlusis operatorius, su kuriuo Lorė kalbėjosi 
anksčiau. 

Žalios Dreiko Slouno akys, blizgančios iš po 
tamsių antakių, segte prisegė ją prie grindų. Drei- 
kas susidomėjęs bedė žvilgsnį. 

— Su misteriu Rivingtonu, ar ne? 

Per studiją nuvilnijo komandos juokas. 

— Murėjau, nuo kada tu čia įleidi skautes, kad 
žygiuotų po studiją? 

Dabar komanda jau leipo juoku. 

Lorei Dreiko humoras nedarė įspūdžio ir ji su- 
pyko, kad tapo jo pajuokos objektu. Jos nuotaika 
atitiko raudonas sruogas plaukuose, rudos akys su- 
siaurėjo iš įsiūčio, ir ji pajuto, kad ant kaklo šiaušia- 
si plaukeliai. 

— Atsiprašau, kad sutrukdžiau veiksmą, — tarė ji 
išdidžiai. Lorė nežinojo, kokiu žodžiu geriau pava- 
dinti filmavimo procesą ir jai tas nerūpėjo. Ji nusi- 
gręžė nuo įžūlaus Dreiko Slouno žvilgsnio ir krei- 


pėsi į Murėjų, kuris jai atrodė padorus žmogus. 

— Aš esu Lorė Periš ir turėjau čia trečią valandą 
susitikti su misteriu Rivingtonu. Atsiprašau už su- 
trukdymą. 

— Tai tik vienas iš daugelio šiandien, — atsiduso 
Murėjus. Paslapčiom pažvelgęs į Dreiką Slouną, jis 
pasakė: 

— Misteris Rivingtonas dar užsiėmęs. Gal ga- 
lėtumėte jo palaukti mano ofise? Netrukus jis 
ten ateis. 

— Taip, žinoma, — atsakė Lorė. — O už vazą aš 
sumokėsiu. 

— Et, pamirškit. Užlipkite laiptais į viršų, praei- 
kite pro kontrolės kambarį ir tiesiai prieš save pa- 
matysite mano kabinetą. 

— Ačiū, — padėkojo Lorė ir, jausdama visus į ją 
nukreiptus žvilgsnius, pradėjo kopti sraigtiniais 
laiptais į viršų. Kol ji pasiekė viršų, Murėjus vėl su- 
rikiavo visus aktorius į vietas. 

Lorė būtų mielai sustojusi ir patyrinėjusi kon- 
trolės postą su bauginančiai sudėtingu kompiute- 
riu. Įvairūs virš jo kabantys monitoriai rodė Dreiko 
Slouno veidą įvairiais rakursais. Lorei kilo pagunda 
parodyti liežuvį jo atvaizdui. 

Įžengusi į Murėjaus kabinetą, ji susmuko į vie- 
nintelę laisvą kėdę, neskaitant plastikinės kėdės prie 
netvarkingo, popieriais užversto stalo. Neturėdama 


ką veikti, pradėjo tyrinėti dulkėtas nuotraukas ant 

sienos. Jose buvo Murėjus su įvairiomis aktorėmis, 
aktoriais bei režisieriais. 

Įdomu, kas galų gale yra tas misteris Rivingto- 
nas? Tinklo administratorius? O gal techninis dar- 
buotojas? Ne, to negali būti, nes jis turi pinigų. 
Jeigu gali laikyti savo dukrą daktarės Norvud ins- 
titucijoje, turi jų daug. Juk gyvenimas pas Norvud 
su nakvyne kainuoja trigubai daugiau už dieninį 
įstaigos lankymą. Kai Lorei atsibodo laukti ir ji pra- 
dėjo nerimauti, staiga atsidarė durys. Į kambarį įėjo 
Dreikas Slounas ir tyliai uždarė duris. 

Lorė staigiai, lyg norėdama apsiginti, atsistojo 
ir tarė: 

— Aš čia laukiu misterio Rivingtono. 

— Aš ir esu misteris Rivingtonas, Dženifer tėvas. 

Lorė net prasižiojo iš nuostabos. Neatitraukda- 
ma akių spoksojo į jį, stovintį prie durų. Jis buvo 
persirengęs kitais drabužiais. Dabar vilkėjo džinsus 
ir megztinį. Megztinio rankovės buvo atraitotos iki 
alkūnių. 

— Jūs atrodot nustebusi, — tarė jis. 

Ji linktelėjo. 

— Matyt, daktarė Norvud nepasakė jums mano 
profesinio slapyvardžio, — jis pasikrapštė ausį. — 
Tikriausiai ji nenorėjo nustatyti jūsų prieš mane, 
leisti susidaryti jums išankstinę nuomonę. Juk ak- 
torių reputacija paprastai siaubinga! 


Šypsena trumpam kilstelėjo jo lūpų kampučius. 

— Ypač jei tikite tuo, ką rašo gerbėjams skirti 
žurnalai. Pagal juos praėjusią savaitę aš priverčiau 
savo dabartinę draugę pasidaryti abortą. Bent jau 
taip skaičiau žurnale, — kandžiai užbaigė jis. 

Lorė vis dar buvo tokia priblokšta, kad nega- 
lėjo ištarti nė žodžio. Ji svarstė, ką pasakytų kitos 
mokyklos mokytojos, jei žinotų, kad ji dabar yra 
viename kambaryje su daktaru Glenu Hembriku — 
Dreiku Slounu. 

Visada šaltakraujiška ir kompetentinga, išskyrus 
retas akimirkas, kai nesuvaldydavo emocijų, dabar 
ji stovėjo sustingusi, grąžydama suprakaitavusias 
rankas. Liežuvis prilipo prie gomurio. 

— Jeigu jus tai paguos, galiu pasakyti, kad jūs irgi 
neatrodote tokia, kokią aš tikėjausi pamatyti, pane- 
le Periš, — jis žengė žingsnį jos link. 

Lorė instinktyviai pasitraukė atatupsta. Jo vei- 
dą nušvietė garsioji šypsena, išryškinanti duobutę 
dešiniajame skruoste. Jis puikiai suvokė, kad Lorė 
jaučiasi nejaukiai būdama viena su juo mažame ka- 
binete. Ji siuto pati ant savęs. Kas toks, po galais, jis 
yra? Ji čia nestovės kaip kokia roko žvaigždę išvy- 
dusi popmuzikos fanatikė ir nemikčios kaip idiotė. 

— Aš esu ponia Periš. 

Jis kilstelėjo antakius ir metė: 

— O, aišku, turėjau tai žinoti. 

Jo pasipūtimas ją erzino. Šaltai profesonaliu tonu 


ji ištarė: 

— Daktarė Norvud mane atsiuntė čia pasikalbėti 
su jumis apie Dženifer, misteri Rivingtonai. 

— Dreikai, — pataisė jis. — Gal norėtumėt kavos? — 
jis mostelėjo į kavinuką, pilną juodos kaip der- 
va kavos. 

Lorė jos nenorėjo, bet, suvokusi, kad geriau lai- 
kyti rankose kavos puoduką negu be atvangos jas 
trinti, sutiko. 

Dreikas nuėjo prie nedidelio stalelio, paėmė nuo 
jo puodelį ir pažvelgė į jo vidų, aiškiai abejodamas 
jo švara. Pripylęs kavos paklausė: 

— Su grietinėle? Cukrumi? 

— Grietinėle. 

Jis kliūstelėjo į puodelį grietinėlės miltelių ir pa- 
maišė kavą plastikiniu šaukšteliu, jau ne kartą nau- 
dotu tam tikslui. Tada padavė puodelį jai. Ji suėmė 
puodelį ranka, bet Dreikas delsė paleisti jį. Ji klau- 
siamai pažvelgė į jį ir nelengvai atlaikė jo smaragdi- 
nių akių žvilgsnį, kuriame pati atsispindėjo. 

— Niekad nemačiau žmogaus, kurio akys būtų to- 
kios pačios spalvos kaip plaukai, — pasakė Dreikas. 

Lorė žinojo, kad jos rausvai rudi plaukai buvo 
gražūs. Jie buvo sodriai rudi ir pašviesėdavo nuo 
saulės. Nuo kitų raudongalvių ją skyrė akys. Jos 
buvo šviesiai rudos, lyg topazas, bet įgydavo ne- 
įprastą rausvumą nuo jos plaukų. Geltonas lininis 
kostiumas, kuriuo ji vilkėjo, pabrėžė plaukų, akių 


bei abrikosinės, su medaus atspalviu odos spalvą. 

Lyg ir netiko sakyti „Ačiū“, nes komplimentas 
buvo tikras. Lorė jausmingai nusišypsojo ir pamė- 
gino stipriau patraukti kavos puodelį į save. Jis pa- 
sidavė ir nuėjo įsipilti kavos sau. 

— Taigi papasakokite apie mano dukrą, ponia 
Periš, — paprašė Dreikas, sarkastiškai pabrėždamas 
kreipinį. Jis atsisėdo ant girgždančios kėdės prie 
stalo, o kojas užsikėlė ant stalo viršaus. 

Lorė tiesi ir įsitempusi sėdėjo kėdėje priešais jį. 
Pamažu siurbčiojo kavą, tokią prastą, kokios ji ir 
tikėjosi. Jis nusišiepė, pamatęs jos grimasą. 

— Atsiprašau už prastą kavą, — tarė. 

— Ji puiki, misteri Slou-Rivingtonai. 

Ji žvelgė į savo kavos puodelį, bet ilgėliau įsivyra- 
vus tylai pakėlė akis. Nustebusi pamatė, kad kurčių- 
jų ženklais jis rodo savo vardą — D-R-E-I-K-A-S. 
Atrodė, jog jis tikrai reikalauja, kad ji kreiptųsi į jį 
vardu. 

Ji nervingai aplaižė lūpas, vos vos nusišypsojo 
ir ženklais parodė L-O-R-E. Dreikas nukėlė ko- 
jas nuo stalo, ant jo pasidėjo alkūnes ir pasilenkė 
į priekį. Lorė nutarė, kad atėjo tinkamas momen- 
tas sužinoti, kaip gerai jis žino kurčiųjų ženklus. 
Daktarė Norvud sąmoningai daug ką nutylėjo apie 
Dreiką Rivingtoną. Greičiausiai norėjo, kad Lorė 
pati susidarytų nuomonę apie jį. Lėtais ir tiksliais 


judesiais Lorė paklausė jo ženklų kalba: 

— Ar jūs naudojate ženklų kalbą bendraudamas 
su Dženifer? 

— Aš supratau tik žodį Dženifer iš to, ką jūs pa- 
rodėte, — pasakė jis. 

Ji vėl pamėgino paklausti ženklais: 

— Kiek metų jūsų dukrai? 

Jokios Dreiko reakcijos. Jis tik spoksojo į ją savo 
žaliomis akimis, kurios staiga prarado išraišką. Lorė 
parodė ženklais: 

— Kokios spalvos jos plaukai? 

Jokios reakcijos. 

— Arjūs mylite Dženifer? 

— Jūs vėl pasakėte DŽENIFER ir dar MEILĖ. 
Daugiau nieko nesupratau, deja, — jis sunėrė rankas 
ant krūtinės, kaip matė ją darant. 

— Teisingai, Dreikai, — ji ženklu parodė raidę D, 
po to palietė kaktos vidurį. 

— Nuo šiol tai reikš jūsų vardą ir jums nereikės 
kiekvieną kartą rodyti viso vardo raidėmis. O šis 
ženklas reiškia TĖTIS, — ji palietė kaktą nykščiu iš- 
skleidusi kitus pirštus. 

Jis linktelėjo. — Štai LORĖ, — ji pirštais pavaiz- 
davo raidę L ir palietė skruostą, braukdama nuo 
skruostikaulio smakro link. — O dabar - MERGAI- 
TĖ,- ji paglostė skruostą nykščiu, kitus pirštus 
švelniai suspaudusi į kumštį. — Ar matai, kaip reikia 


sujungti du ženklus, kad išeitų vardas? 

— Taip, — pasakė šiek tiek jaudindamasis Drei- 
kas. — Kad išeitų DŽENIFER, mums reikia raidės 
D ir ženklo, kuris rodo garbanotus plaukus. 

— Būtent taip, — nusišypsojo Lorė. Jų akys trum- 
pai susitiko ir savyje ji pajuto neaiškų virpulį. Ne- 
būtų galėjusi pasakyti, kad nemalonų. Akimirksniu 
suvokė, ką jaučia kitos moterys stebėdamos jo gra- 
žų veidą televizijos ekranuose. Jis skleidė žavesį ir 
tą žinojo. Jei nesuims savęs į rankas, Lorė gali pa- 
miršti, dėl ko čia atėjo. 

— Dreikai, — Lorė kiekvieną savo žodį rodė ir 
ženklais, taip, kaip įpratę kurčiųjų mokytojai. — 
Daktarė Norvud paprašė manęs įvertinti, kokią 
pažangą daro Dženifer. Aš stebėjau mergaitę kele- 
tą dienų, ir nors mano nuomonė yra profesionalo 
nuomonė, tai vis dėlto tik nuomonė. Bet aš pasa- 
kysiu viską atvirai. 

— Aš tikiuosi. Neabejoju, kad jūsų nuomonė 
apie tėvą, kuris savo mergaitę beveik trejus jos gy- 
venimo metus išlaikė kurčiųjų globos namuose, yra 
prasta. Bet aš myliu savo vaiką. Ir padarysiu dėl jos 
viską, ką galiu, — jis atsistojo ir nuėjo prie apdulkė- 
jusio lango. 

— Dreikai, sekite ženklus, kuriuos jums rodysiu. 
Tai padės jums juos išmokti. 

Dreikas, truktelėjęs pečiais, grįžo į savo kėdę. 
Lorė tęsė tyliai: 

— Jums pasisekė, kad Dženifer nėra visiškai kur- 

čia. Neabejoju, jūs žinote, kad jos kurtumas yra 
nervinio pobūdžio, bet šiuo metu jo neįmanoma 
pagydyti. Tačiau ji girdi stiprius garsus. Ji skiria 
sraigtasparnio garsą nuo švilpuko, — Lorė nutilo 
laukdama, kol jis ką nors pasakys, bet Dreikas tylė- 
jo, todėl ji tęsė. 

— Tačiau mergaitė nežino, nei kas yra sraigtas- 
parnis, nei kas yra švilpukas. O jeigu ir Žino, tai 
mums to neatskleidžia. Su ja beveik neįmanoma 
bendrauti. Ji nereaguoja į mūsų pastangas užmegzti 
su ja ryšį. 

Raukšlės Dreiko lūpų kampučiuose pagilėjo. 

— Ar jūs norite pasakyti, kad mano mergaitė yra 
protiškai atsilikusi? 

— O ne, tikrai ne, — patikino Lorė. — Atvirkščiai, 
ji nepaprastai protinga. Tačiau, mano manymu, ji 
yra iš tų vaikų, kuriuos reikėtų mokyti po vieną, be 
to, tą turėtų daryti ją mylintis žmogus. Jai kenkia 
gyvenimas globos įstaigoje. Ji turėtų augti ir lavin- 
tis namų aplinkoje. 

—]ą mylintis žmogus? Ką tuo norite pasakyti? 
Juk sakiau, kad ją myliu. Juk ne dėl to ją uždariau į 
globos įstaigą, kad ja norėčiau atsikratyti. 

— Aš visai nenorėjau to pasakyti, — ėmė teisin- 
tis Lorė. 

— Taip, norėjote! — atšovė Dreikas. — Esate nepa- 
prastai protinga, tad žinote, ką daryti našliui, liku- 
siam su kūdikiu ant rankų, o dar su kurčiu kūdikiu. 

Ar ne? Ta jūsų nuostabioji mokykla juk kainuoja 
krūvą pinigų! Aš turiu nežmoniškai daug dirbti, 
kad galėčiau sumokėti už ją ir visus tuos prakeiktus 
medicininius tyrimus. Tyrimus, po kurių sužinai 
tik vieną dalyką, kad tavo vaikas kurčias, nors tą 
žinojai ir prieš tai. 

Jis nutilo tik tam, kad atsikvėptų, o jo žalios akys 
svaidė žaibus. 

— Na, atrodo, mes sutariame tik vienu klausimu, 
kad Dženifer reikia privačios mokytojos, bet, aiš- 
ku, ja nebūsite jūs, — Dreikas prišoko prie Lorės ir 
abiem rankom įsirėmė į jos kėdės atbrailas. — Aš 
prašiau daktarės Norvud, kad atsiųstų man atsakin- 
gą ir patikimą žmogų. Aš tikėjausi pamatyti mote- 
rį, panašią į geraširdę močiutę, dėvinčią apdribu- 
sį megztinį su didelėmis kišenėmis. O ką matau? 
Mergelę prašmatniais drabužiais! 

Dreiko akys pasibalnojo įžeidžiamai vertinančiu 
žvilgsniu, kuris nuslydo jos kūnu. 

— Aš tikėjausi pamatyti žilus plaukus, tvarkingai 
surištus į mazgą, o ne ugnines garbanas, pakirptas 
„Sasson“ stiliumi. Moterį, turinčią šiek tiek virš- 
svorio, 0 ne savim patenkintą gražuolėlę su mažais 
papukais ir stangriu užpakaliuku. 

Lorė užsiplieskė. Kaip jis drįsta! 

— Dženifer mokytojos kulkšnys turėtų būti stam- 
besnės ir ji turėtų avėti patogiais batais, o ne... — jis 


pirštu parodė į permatomas Lorės kojines bei aukš- 

takulnius batus su dirželiais per kulkšnis. — Jūs visai 
nepanaši į kurčių vaikų mokytoją. Jūs atrodote kaip 
mergelė, dalijanti kvepalų pavyzdžius Bergdorto 
parduotuvėje. 

Jis palinko dar arčiau prie Lorės. Jo galva priglu- 
do prie jos galvos. Nosimi jis paniro į jos plaukus 
už ausies. 

— Jūs ir kvepiate tais kvepalais, — kimiai sušnabž- 
dėjo. 

Lorei užgniaužė kvapą. Kai ji vėl jį atgavo, užuo- 
dė, kaip švariai ir vyriškai kvepia Dreikas. Kas jai 
darosi? Staigiu judesiu ji atsitraukė nuo Dreiko. 

— Tučtuojau leiskite man atsistoti, — pareikalavo 
ji, įsirėmusi rankomis jam į krūtinę. 

Lorės nustebimui, jis išsitiesė ir atsitraukė nuo 
kėdės, ji iš jos šokte pašoko. Porą kartų giliai įkvė- 
pusi ji išbėrė: 

— Gal aš ir neatitinku jūsų lūkesčių, bet jūs tik- 
rai patvirtinote manuosius, misteri Slounai. Jūs ne- 
vertas savo dukters. Ji graži, protinga ir miela. Bet 
ji merdi. Ar jūs girdite mane? Ji merdi emociškai, 
nes jos tėvas nepasivargino išmokti vienintelės kal- 
bos, kurią ji supranta. Ir, aišku, niekada nemėgino 
tos kalbos mokytis. Tokie tėvai kaip jūs ir sugrąžina 
kurčiųjų mokymą į Helenos Keler laikus. Aš esu 
mokytoja... 

— Mergaitė, — nutraukė Dreikas Lorę. 

— Aš esu moteris... — mėgino tęsti Lorė. 

— Nereikia net sakyti, puikiai jaučiau, kad jums 
patiko mano prisilietimas, — jis rodė pirštą. — Iš kur 
man žinoti, kad jei apgyvendinsiu jus Niu Meksi- 
ke, jūs nepabėgsite su pirmu pasitaikiusiu vyriškiu. 
Ar ne apie tai svajoja visos nepriklausomos karjeros 
mergaitės, tokios kaip jūs? Apie vyrą, už kurio ga- 
lėtų ištekėti? 

Lorė jautė įsiūtį net plaukų šaknyse. 

— Jau turėjau vieną. Tai nebuvo ypač laiminga 
santuoka. 

— Arjūs išsiskyrusi? 

— Jis mirė. 

— O, kaip patogu! 

Lorė nusisuko, kad nepasakytų ko nors, ko vė- 
liau reikėtų gailėtis. Juk ne savo noru ji čia atėjo. Ją 
atsiuntė daktarė Norvud ir, grįžus į mokyklą, teks 
pasakoti, kaip sekėsi. Prie durų Lorė dar kartą pa- 
sisuko į Dreiką. Jis sėdėjo užkėlęs ant stalo sukry- 
žiuotas kojas. Šelmiškos akys švietė pasitenkinimu. 
Gerokai atsipalaidavęs, jis pašaipiai šypsojosi. 

Lorė lėtai ištarė apgalvotus žodžius: 

— Jūs esate pats arogantiškiausias, blogiausių ma- 
nierų, nepakenčiamiausias, — ji pabrėžė paskutinį 
žodį. 

— Ką tai, po velnių, reiškia? — sušuko Dreikas, 
pašokdamas iš už stalo. 

— Pamąstykite, misteri Slounai, — tarė Lorė ir 


užtrenkė paskui save duris. 


2 skyrius 

ore, tu niekada neatspėsi! 

— Bridžita, — nutraukė Lorė. — Tu įsiveržei 

per vidurį pamokos. Kas atsitiko? 
Mokytoja, nutraukusi pirmokų pamoką, atrodė 
labai sutrikusi. Ji mikčiodama išstenėjo: 

— Niekada neatspėsi, kas pas tave atėjo. Aš jį esu 
mačiusi milijoną kartų. Aš jį bet kur pažinčiau. Bet 
kad jis ateitų čia ir ieškotų tavęs... 

— Nusiramink, Bridžita, tu gąsdini vaikus. Jie 
gali pamanyti, kad atsitiko kas nors blogo. 

Lorė nujautė, kas pas ją atėjo, ir jos širdis ėmė 
spurdėti, bet ji nenorėjo, kad kas nors pastebėtų jos 
jaudulį. Net ir labiausiai patyrusiai akiai Lorė būtų 
atrodžiusi rami ir abejinga. Jau savaitė prabėgo nuo 


jos vizito į televizijos studiją. Kai ji grįžo į mokyklą 

po to nelemto pokalbio, daktarė Norvud pasiteira- 
vo, kaip jai sekėsi. 

— Nemanau, jog aš atitikau misterio Rivingtono lū- 
kesčius, bet mes sutarėme vienu klausimu, kad Dže- 
nifer reikia specialios ir labiau asmeniškos globos. 

— O, kaip gaila, Lore, — pasakė direktorė. — Tik- 
rai maniau, kad jam patiksite ir galėsite važiuoti į 
Niu Meksiką su Dženifer. Nors ir bijojau jus pra- 
rasti. 

Lorė nusišypsojo. 

— Kol kas tikrai neprarasite, bet neabejoju, kad 
misteris Rivingtonas jums skambins, todėl pagal- 
vokite apie kitą kandidatūrą. 

Daugiau Lorė nieko nebesakė, o daktarė Norvud 
jos nespaudė. Ši moteris buvo įžvalgi ir tikriausiai 
nujautė, kad susitikimas nebuvo sėkmingas. 

Visą kitą savaitę Lorė mėgino išmesti iš galvos 
Dreiką Rivingtoną. Ji nepaprastai daug laiko pra- 
leisdavo su Dženifer. Mergaitę lankė kasdien. Tie- 
sa, Dženifer buvo jaunesnių nei Lorės vaikų grupė- 
je, tad ji eidavo pas ją po savo pamokų. 

Dženifer buvo nuostabi mergaitė. Gerai elgėsi, 
neįtikimai, kartais pagalvodavo Lorė. Mergaitės 
plaukučiai buvo šviesūs ir neklusniom garbanom 
supo veidelį. Jos akys buvo sodriai žalios — visai 
kaip tėvo, o blakstienos juodos. Ji buvo žavi ir švel- 
ni, niekad neišsitepliodavo ir nepadarydavo nieko, 


kas galėtų išprovokuoti kitų žmonių pyktį. Nors 

Lorė didžiavosi savo objektyvumu, mažoji mergai- 
tė pamažu lenkė ją į savo pusę. Po kelių dienų Lorė 
jau buvo tikra, kad norėtų mokyti vien Dženifer. Ji 
troško ištraukti mergaitę iš tvarkingo, gerai įrengto 
mokyklos miegamojo ir apgyvendinti ją chaotiška- 
me, bet linksmame ir jaukiame kambaryje. Mąs- 
tant apie Dženifer, mintys nejučia nukrypdavo į 
jos tėvą ir viskas sprogdavo lyg muilo burbulas. Juk 
Lorė negalėjo dirbti tokiam vyrui, kuris ją įžeidė ir 
kaip moterį, ir kaip profesionalę. Be to, jis ir pats 
nenorėjo, kad Lorė jam dirbtų. 

Lorė niekam nebūtų prisipažinusi, kad pradėjo 
žiūrėti serialą „Širdies atsakymas“ Jau keletą dienų, 
kai ateidavo laikas žiūrėti šią melodramą, Lorė įsi- 
taisydavo priešais televizorių mokytojų kambaryje. 
Vos tik dvylikos colių ekrane pasirodydavo Dreikas, 
Lorė pajusdavo keistą jaudulį. Pašėlusiai plakdavo 
širdis, drėkdavo delnai. Keistai sunki šiluma iš šir- 
dies pasklisdavo į rankas bei kojas, ir galūnės tapda- 
vo nevaldomos. Mintyse aiškiai matydavo Dreiką, 
palinkusį prie jos ir uostantį jos plaukus. Pagalvo- 
jusi apie jį prisimindavo tokias smulkmenas, ko- 
kių niekada nebūtų prisiminusi apie kitus žmones. 
Kažkokia beprotybė! Ji su juo bendravo ne daugiau 
kaip penkiolika minučių, o jautėsi lyg labai gerai jį 
pažinotų. 

Bridžita įsiveržė į jos klasę, liaupsindama nuo- 
stabią Dreiko išvaizdą bei žavesį. Tačiau Bridžita 

nežinojo, koks nedovanotinai pasipūtęs, šiurkštus ir 
įžūlus yra šis vyriškis. 

— Ar gali patikėti, kad Dreikas Slounas yra Dže- 
nifer Rivington tėvas? — tarškėjo Bridžita. — Aš vis 
stebėjausi, kad mes niekada nematome jos tėvų. 
Pasirodo, jis ateidavo vėlai vakare ir įeidavo per 
daktarės Norvud butą. Matyt, bijodavo būti už- 
pultas tokių gerbėjų kaip aš, — sukikeno Bridži- 
ta. — O dabar jis klausia, kaip tave rasti, lyg tave 
pažinotų. 

— Taip ir yra. 

— K33ą7.. — nutęsė Bridžita ir iš netikėtumo 
užsičiaupė. Ji spoksojo į Lorę taip, lyg šiai staiga 
būtų išdygę sparnai. — Tu jį pažįsti ir niekada to 
nesakei? 

— Bridžita, ko tu iš tikrųjų nori? 

— Ko... ko aš noriu? — lyg papūga pakartojo ji. — 
Aš gi tau ką tik sakiau, kad daktaras Glenas Hemb- 
rikas, arba misteris Rivingtonas, ar kaip tu jį ten 
vadini, nori su tavimi pasimatyti. 

— Pasakyk jam, kad aš užsiėmusi. 

— K47! — Bridžita taip suspiegė, kad Lorė aki- 
mirksnį pasigailėjo, kad nėra kurčia kaip jos mo- 
kiniai. Kartais kurtumas gali tapti privalumu. — Juk 
nerimtai kalbi, Lore? Gal išprotėjai? Seksualiausias 
pasaulio vyras ieško tavęs, o tu... 

— Manau, kad tu perdedi, Bridžita, — trumpai at- 
sakė Lorė. — Aš esu užsiėmusi, ir misteriui Riving- 
tonui teks palaukti, kol aš baigsiu šią pamoką. 

— Mielai palauksiu, — pasigirdo iš tarpdurio aiš- 
kiai profesionalaus aktoriaus balsu ištarti žodžiai. 
Tarpduryje stovėjo Dreikas ir žvelgė tiesiai į Lorę. 
Lorės širdis stabtelėjo ir tik po to grįžo į ritmą, bet 
gerokai greitesnį. 

Bridžita prarado kalbos dovaną ir išsižiojusi 
spoksojo į Dreiką. Norėdama išvengti situacijos, 
apie kurią Bridžita tuoj pasakotų visai mokyklai, ji 
tyliai paprašė: 

— Gal galėtum mus minutėlei palikti vienus, 
Bridžita? Kadangi misteris Rivingtonas pats atėjo 
į klasę, man nelieka nieko kito, kaip tik su juo pa- 
sikalbėti. 

Dreikas tik išsišiepė nuo jos sarkazmo. 

Bridžita nuslinko durų link transo būsenos. Ties 
durimis ji sustingo lyg manekenas, kol Dreikas pa- 
sitraukė į šalį ir praleido ją į koridorių. Jo šypsena 
buvo pribloškianti. Atrodė, kad net jo ūsai juokiasi 
iš užhipnotizuotos Bridžitos. 

Kaip nuostabiai šleikštu, pagalvojo Lorė. Ką turi 
šis vyras, kad moterys šalia jo virsta idiotiškomis 
lunatikėmis? Juk tai tik paprastas vyras. Na, gal tru- 
putį geriau atrodantis už vidutinį, pripažino Lorė, 
kai jis atsisuko į ją. 

— Laba diena, ponia Periš. Tikiuosi, nesutruk- 
džiau, — tarė Dreikas. 

— Sutrukdėte, bet nematyti, kad apgailestautu- 


mete. 

Jo šypsena dar paplatėjo, o duobutė skruoste pa- 
gilėjo. 

— Jūs visai teisi. Aš iš tikro neapgailestauju. Be 
to, aš turiu daktarės Norvud leidimą čia būti. Dak- 
tarė Norvud mano, kad man reikėtų stebėti jūsų 
mokymo techniką. 

Lorė papūtė lūpas iš nepasitenkinimo. Po to atsi- 
duso. Ką gi, šį sykį ji nusileis, bet jai nebūtina elgtis 
ypač maloniai. 

— Vaikai, — kreipėsi ji į mokinius. — Tai misteris 
Rivingtonas. Juk jūs visi pažįstate Dženifer Riving- 
ton? Jis jos tėvas. 

Vaikai pasitiko Dreiką šypsenomis. Kai kurie su 
juo pasisveikino ženklais, o tie, kurie mokėjo, išta- 
rė „Labas!“ 

— Sėskite, misteri Rivingtonai, — Lorė ranka pa- 
rodė jam žemą kėdutę. Dreikas susiraukė sėsdamas 
į juokingai mažą kėdę. Kai kurie vaikai nusijuokė, 
ir Lorė taip pat negalėjo susilaikyti nuo juoko. Kai 
Dreikas galų gale įsitaisė kėdutėje, jo keliai beveik 
rėmėsi į smakrą. Jis atrodė nepriekaištingai su ru- 
domis kelnėmis ir kupranugario spalvos švarku. Jo 
marškiniai buvo balti su siaurais, įvairių atspalvių 
rudais dryželiais. Tamsiai rudas kaklaraištis buvo 
surištas dideliu mazgu. | 

— Mes dabar mokomės prielinksnius, misteri Ri- 
vingtonai. Džefai, prašau ateiti čia ir parodyti Dže- 


nifer tėčiui, ko mes išmokome. 

Ant lentos buvo prisegta keletas didelių, žvil- 
gančių paveikslėlių su obuoliais. Didžiuliai, besi- 
šypsantys geltoni kirminai buvo išdėlioti ant, po, 
už ir priešais obuolius. Vaikas išmokdavo sąvoką, 
spausdintą žodį ir ženklą, dėliodamas kirminus į 
įvairias vietas. 

— Dabar tai padarykite jūs, — kreipėsi Lorė į 
Dreiką, kai visi mokiniai atliko pratimą. 

— Ką? — nustebo šis. 

Vaikai pradėjo juoktis, kai Lorė paėmė Dreiką už 
alkūnės, padėjo jam atsistoti ir nutempė prie len- 
tos. Ji lazdele parodė į vieną iš obuolių ir ženklais 
paklausė: 

— Kur yra kirminas? 

Žalios Dreiko akys kiaurai ją pergręžė, bet ji tik 
meiliai nusišypsojo ir sumurkė: 

— Juk jums tai visai nesunku. 

Dreikas parodė teisingą prielinksnį. 

— Prašau parodyti visą sakinį. 

Vos Dreikas baigė rodyti sakinį savo ilgais įde- 
gusiais pirštais, suskambėjo skambutis. Kai kurie 
vaikai išgirdo jo garsų skambesį ir pradėjo neramiai 
judėti kėdutėse. 

— Gerai, vaikai, bėkite, — tarė Lorė. Bet jų nerei- 
kėjo raginti — jie lėkte išlėkė iš klasės ir Lorė liko 
viena su Dreiku. 

— Gražų pokštą man iškrėtėt, — suniurzgė Drei- 
kas. — Ar jūs kiekvienam čia atėjusiam tėvui skiria- 


te tiek dėmesio? 

— Dauguma čia atėjusių tėvų neįsiveržia per vi- 
durį pamokos ir nereikalauja tiek dėmesio. 

— Visiškai teisingai, — tarė Dreikas, nėmaž neat- 
gailaudamas. — Kadangi patekau į jūsų juoduosius 
sąrašus, turiu išsipirkti ir noriu pakviesti jus pietų. 

Lorė pažvelgė į jį netikėdama. 

— Jūs ne tik įžūlus, jūs išprotėjęs, — pasakė. — 
Niekur aš su jumis neisiu. 

— Taip, eisite. Daktarė Norvud sakė, kad eisite. 

— Nemaniau, kad daktarė Norvud dar yra atsa- 
kinga ir už darbuotojų pasimatymus. 

— Aš tiesiog jai pasakiau, kad norėčiau viską su 
jumis aptarti prie pietų stalo, o jai tai pasirodė gera 
mintis. 

— Tada tai nėra įsakymas. Galų gale ji yra mano 
darbdavė, o ne mano motina. 

— Tai ar eisit? 

— Kur? 

— Pietauti su manimi. 

Kalbėdamasi su Dreiku Lorė tvarkė klasę, o šis 
ją persekiojo slankiodamas iš paskos. Baigusi tvar- 
kytis, ji pasilenkė prie apatinio savo stalo stalčiaus. 
Išėmusi iš jo piniginę, stalčių uždarė. 

Dreikas grėsmingai priartėjo, Lorė atsitraukė 
nuo jo per žingsnį. 

— Nelabai girdit, ką aš sakau, ar ne? Sakau, kad 
neisiu pietauti su jumis, tai ir neisiu. Man atrodo, 
kad mes nebeturime apie ką kalbėtis, juk viską ką 


35 


Sandra Brown 


norėjote pasakėte per praėjusį mūsų susitikimą. Aš 
taip pat. 

Lorė pamėgino pro jį praeiti, jis sulaikė ją už rie- 
šo. Nuo šiltų jo pirštų jos pulsas sutankėjo. 

— Atsiprašau už visus nemalonius dalykus, ku- 
riuos aną kartą pasakiau, — tarė Dreikas. 

Lorė suvokė, kad Dreikas yra aktorius ir gali su- 
vaidinti bet kokią emociją. Ji abejojo jo nuoširdu- 
mu, ir Dreikas tai įžvelgė jos veide. 

— Aš nejuokauju, — pasakė jis, dar stipriau spaus- 
damas jos riešą. — Praėjusį kartą dar ne viską žino- 
jau apie jūsų kvalifikaciją ir kiek daug patirties jūs 
turite dirbdama su kurčiaisiais. Taip pat nežinojau, 
kad jūsų sesuo buvo kurčia. 

Staigiu judesiu Lorė ištraukė savo ranką iš jo 
gniaužtų. 

— Prašyčiau nedemonstruoti gailesčio nei man, 
nei mano šeimai, nei mano seseriai, misteri Ri- 
vingtonai. 

— Aš... — pradėjo Dreikas, bet Lorė jį nutraukė. 

— Mano sesuo yra nuostabi moteris. Ji dirba bu- 
haltere. 

— Aš... — vėl pamėgino Dreikas. 

— Ji sėkmingai ištekėjo, gyvena su savo dviem 
nuostabiais sūnumis bei vyru Linkolne, Nebrasko- 
je. Ji neabejotinai daugiau už jus išmano apie tikrą- 
sias gyvenimo vertybes. 


Lorės veidas buvo paraudęs iš pykčio, o krūti- 

nė neramiai kilnojosi nuo susijaudinimo. Rudose 
akyse blykčiojo liepsnos, kurios taip nudegino šalia 
stovintį vyrą, kad jis tiesiogiai pajuto iš Lorės besi- 
veržiantį įsiūtį. 

— Ar jau pabaigėt? — sausai paklausė Dreikas. 

Lorė porą kartų giliai įkvėpė ir nuleido akis. 
Jo žvilgsnis sušvelnėjo, bet kartu tapo ir pavojin- 
gesnis. 

— Aš nenorėjau parodyti gailesčio. Greičiau susi- 
žavėjimą ir pagarbą. Supratot? — paaiškino jis. 

Lorė nebegalėjo kvėpuoti, kai Dreikas pirštu pa- 
kėlė jos smakrą ir pasakė: 

— Aš pakeičiau savo ankstesnę nuomonę. Ma- 
nau, kad jūs esate būtent ta, kokios reikia Dženifer. 
Ir man. 

Dreikas kalbėjo pašnibždom. Koridoriuose ne- 
buvo nei mokinių, nei mokytojų ir juos supo inty- 
mumo aura. Jo žodžiai „ir man“ galėtų reikšti ir ką 
kita. Vien Lorei apie tai pagalvojus, jos širdis ėmė 
daužytis, lyg reikalaudama paleisti į laisvę. 

Dreikas stovėjo pernelyg arti, kambaryje buvo 
per tamsu, pastate per daug tylu, Dreiko kvapas per 
daug gaivus, jo pirštai laikė jos smakrą tvirtai ir už- 
tikrintai. Lorė tiesiog duso nuo savo pačios pojūčių. 
Pasidarė sunku kvėpuoti. Ji pamėgino išlaisvinti 
smakrą iš Dreiko gniaužtų, bet jai nepasisekė. 

— Jūs, žinoma, norite dirbti man? 

Tai net nebuvo klausimas, tik fakto patvirtini- 

mas. Jis buvo tikras, kad Lorė nori ištraukti Dže- 
nifer iš jos tylos pasaulio ir nebijo tų sunkumų, su 
kuriais susidurs. 

— Ar aš klystu? — dar sykį pasiteiravo Dreikas. 

— Neklystate, — iškvėpė Lorė. 

Į ką aš čia kišu galvą, pagalvojo. Ar jis iš tikrųjų 
glaudėsi prie jos, ar jai tik pasirodė? Dreikas pa- 
leido Lorę, ranka nuo kėdės pasiekė jos švarkelį ir 
pasakė: 

— Eime pavalgysim kur nors. 

Kai ji užsivilko Dreiko paduotą švarkelį, jis pa- 
ironizavo: 

— Jūs tikriausiai susitraukėt nuo praėjusio karto, 
kai jus mačiau? Tada buvot aukštesnė. 

Lorė lengvai nuraudo dėl to, kad jis pastebėjo ir 
prisiminė jos ūgį. Ji patraukliai nusišypsojo ir atšovė: 

— Pradėjau avėti „protingus“ batus. 

Dreikas akimis perbėgo per jos baltą lininę suk- 
nelę, dabar jau pridengtą tamsiai mėlynu švarke- 
liu, ir sustojo ties tamsiai mėlynais sandalais, kurie 
buvo gerokai žemesni nei bateliai, kuriuos ji avėjo 
televizijos studijoje. 

— O, iš tiesų! — nusistebėjo Dreikas. Susimąstęs 
jis perbraukė ranka per savo žilstelėjusius rusvus 
plaukus ir nusijuokė. 

Lauke Dreikas netrukus susistabdė taksi ir papra- 
šė vairuotojo, kad nuvežtų juos į rusų arbatinę. 

— Arjums tiks? — paklausė jis Lorės, kai jie įsitai- 
sė ant galinės automobilio sėdynės. 

— O, taip! Man labai patinka ši vietelė, — pasakė 
ji nuoširdžiai. 

Kai jie įėjo į arbatinę, administratorius palydė- 
jo juos į antrą aukštą, kur buvo valgomasis ypatin- 
giems klientams, ir pasiūlė staliuką. Dreiko Slouno 
draugija buvo gana reikšminga. Lorė pastebėjo, kad 
kai kurie restorano lankytojai jį iš karto atpažino, ir 
jų žvilgsniai susmigo į juos abu. Lorė nepagalvojo, 
kad gal reikėjo jai užsukti namo ir persirengti la- 
biau tam tikslui skirtais drabužiais. Bet ji nelaikė jų 
pietų pasimatymu. 

— Man reikėjo iškilmingiau apsirengti, — pasitei- 
sino Lorė Dreikui. 

Jis patraukė pečiais ir pasakė: 

— Atrodote puikiai, — ir pradėjo studijuoti meniu. 

Na ir komplimentas, pagalvojo Lorė, atsivers- 
dama meniu. Po kelių sekundžių pasigirdo Dreiko 
kikenimas. Pakėlusi akis Lorė pamatė, kad jis žiūri 
į ją, ojo akys net žvairuoja nuo linksmumo. 

— Kas čia taip juokinga? — paklausė ji. 

— Jūs juokinga, kas daugiau? Kai pasakau, kad 
esate nuostabi, pasiuntate. O kai nesakau, kad to- 
kia, irgi pasiuntate. Jūsų veidas per daug išraiškin- 
gas, ponia Periš, reikėtų jį labiau kontroliuoti. 

Jis pasilenkė per stalą arčiau jos ir pridūrė: 

— Visi stengiasi kontroliuoti savo išraišką. 

Ji tai palaikė komplimentu ir pakėlė jo užsakytą 


vandens „Perrier“ taurę. Aptarinėdami valgomojo 

atmosferą, jie abu siurbčiojo savo gėrimus. Dreikas 
gurkšnojo martinį. Tamsiai žalios, su sodrios rau- 
donos spalvos apvadu sienos bei vario spalvos bal- 
dai teikė salei elegancijos. 

Jie užsisakė Kijevo kotletus su ryžiais. Prabėgus 
vos kelioms minutėms, padavėjas juos atnešė su už- 
kandžiais — rūkyta lašiša, ikrais, kietai virtais kiau- 
šiniais bei įvairiomis marinuotomis daržovėmis. 
Dreikas su apetitu pradėjo užkandžiauti. 

— Palaukit, — sustabdė jį Lorė. — Iš pradžių bus 
pamoka. 

Visiškam jo susierzinimui, ji privertė Dreiką iš- 
mokti kiekvieno valgio ir daikto, esančio ant stalo, 
ženklus. Ir tik tada ji leido jam ramiai valgyti. 

— Ikrų ženklo aš ir pati nežinau, — prisipažino 
Lorė. — Taigi teks šį žodį parodyti raidėmis. 

Valgydami jie nerūpestingai šnekučiavosi. Bet 
kai stalas buvo nurinktas, patiekus kavą Dreikas 
ėmė kalbėti apie Dženifer. 

— Jūs sutinkate tapti mano dukros mokytoja, tiesa? 

Lorė žiurėjo į stalą ir šaukšto kotu kažką braižė 
ant baltos staltiesės. 

— Aš vis dar nesu tikra, Dreikai, — pasakė. 

— O ką reikia padaryti, kad būtumėt tikra? — pa- 
sakė lyg norėdamas paerzinti, nors jo veidas buvo 
rimtas. 

— Pradžiai galėtumėt pažadėti, kad užsirašysite į 


kursus, kuriuose mokoma bendravimo su kurčiai- 

siais. Jeigu aš sutiksiu dirbti jums, man teks kuriam 
laikui Dženifer atstoti motiną, o kai nustosiu jums 
dirbusi, jums teks perimti visas mano funkcijas. Ar 
būsite tam pasiruošęs? 

— Aš pamėginsiu, aš viskam pasiruošęs, — iškil- 
mingai pažadėjo Dreikas. 

Jis pasilenkė per stalą prie Lorės. Jo kaktoje nuo 
rūpesčio įsirėžė gili raukšlė. 

— Lore, ko aš galiu tikėtis iš Dženifer? Kokia ji 
bus, kai užaugs? 

Prieš Lorę dabar sėdėjo susirūpinęs, pažeidžia- 
mas tėvas. Jo akyse ji matė tokį pažįstamą skaus- 
mą ir norą sužinoti tai, ko ir mokyčiausi ekspertai 
tiksliai negali žinoti. Prieš pradėdama kalbėti Lorė 
pasvėrė kiekvieną savo žodį. 

— Dreikai, ji labai protinga. Ji tikrai žino daugiau 
nei išreiškia. Ir jos trūkumas greičiau emocinio po- 
būdžio, o ne protinio. Aš panaudosiu visus man 
žinomus mokymo metodus. Dženifer išmoks žen- 
klus, bet išmoks ir abėcėlę, kaip kiekvienas norma- 
lus vaikas. Ir ji išmoks, kokia raidė kokį garsą reiš- 
kia. Klausos aparatas padės jai atskirti garsus. Galų 
gale ji išmoks kalbėti. 

Kai Lorė Dreiko akyse pamatė viltį, ji suformu- 
lavo savo paskutinį teiginį. 

— Noriu, kad jūs teisingai viską suprastumėte, 
Dreikai. Dženifer visą laiką bus kurčia. Ji nieka- 


da negirdės garsų taip, kaip mes juos girdime. Jos 

klausos aparatas tėra stiprintuvas, bet jis negrąžina 
klausos. 

— Man jau apie tai sakė, bet turiu prisipažinti, 
kad ne visai tai suprantu. 

— Gerai, — pasakė Lorė. — Pamėginsiu paaiškin- 
ti. Akiniai yra skirti regėjimui koreguoti. Jie gali 
ir visiškai grąžinti regėjimą, kad žmogus tikrai ge- 
rai matytų. O klausos aparatas tik sustiprina tai, ką 
Dženifer iš tikro gali girdėti. Įsivaizduokite, kad 
jūs klausote radiją ir girdite tik atmosferinius truk- 
džius. Jei padidinsite garsą, nieko geriau negirdė- 
site. Bus tik garsiau, bet ne aiškiau. Ar tai ką nors 
padėtų? 

Dreikas nykščiu krapštė savo nuostabiai baltus, 
po ūsais šviečiančius dantis. 

— Taip, suprantu, ką sakote. 

— Aš noriu, kad Dženifer išmoktų kuo dau- 
giau, — pasakė Lorė.— Jei nusivesčiau mergaitę 
į parką ir parodyčiau jai, ką reiškia žodis „bėgti“, 
jis jai įgytų tą vieną vienintelę prasmę. Bet aš no- 
rėčiau ją išmokyti ir įvairių sakinių su tuo žodžiu, 
kai kinta prasmė. Pavyzdžiui, ką reiškia „nubėgusi 
kojinė“. 

— Arji gali net tai išmokti? — nustebo Dreikas. 

— Tik jeigu ją to išmokysime, Dreikai. Mes tu- 
rime nuolat su ja kalbėti ženklais. Kaip kalbama su 
bet kuriuo normaliu vaiku. Mano sesuo Elena taip 
gerai išmoko skaityti iš lūpų ir kalbėti, kad ji retai 
kada bevartoja ženklus. 

— Ar ir Dženifer išmoks taip gerai kalbėti? 

— Ne taip gerai kaip mes, — pabrėžė Lorė. — Nes 
ji niekada negirdės kaip mes, todėl ir nekalbės kaip 
mes. Jūs esate aktorius, todėl tikriausiai buvote to- 
kioje situacijoje, kai žinai dialogo žodžius, bet pa- 
sakyti jų negali. 

— Taip, žinoma. 

— Kurtiesiems taip yra nuolat. Kiekvienas žodis 
reikalauja pastangų. Bet tinkamai mokant ir pasi- 
telkus kantrybę jie gali gerokai įgusti. Aišku, ge- 
riau per daug iš karto nesitikėkit, jei nenorite patir- 
ti nusivylimo. 

Dreikas spoksojo į savo ant stalo padėtas rankas. 
Lorė jautė jam tokį gailestį, kad troško uždėti ant 
jų savąsias. 

— Dženifer jau moka ištarti mano vardą, — pasakė 
paguodai. 

Dreikas pakėlė akis ir išdidžiai nusišypsojo. 

— Daktarė Norvud sakė, kad jūs jau pradedate 
prisirišti viena prie kitos. 

Lorė prisiminė, kaip suspurda jos širdis kiekvie- 
ną kartą, kai Dženifer nusišypso. Dabar, žiūrėdama 
į Dreiko akis, kurios atrodė lyg skysti smaragdai, ji 
jautė tą patį. Jai darėsi vis sunkiau išlikti objekty- 


viai, o tai jau buvo pavojinga. 


3 skyrius 

er tą trumpą laiką, kai jie nuėjo iki ad- 

ministratoriaus jiems iškviesto taksi au- 

tomobilio, net trys moterys spėjo pa- 
prašyti Dreiko autografo. 

Lorė buvo nustebinta, kaip greitai ir meistriškai 
Dreikas galėjo keisti savo nuotaikas. Ką tik jis buvo 
susirūpinęs ir pasimetęs tėvas, o akimirksniu tapo 
pasitikinčia savim, arogantiška televizijos žvaigžde, 
svaidančia savo garsiąją šypseną juo besižavinčiai 
publikai. Jis nardė tarp gerbėjų lyg žuvis vande- 
nyje ir su kiekviena moterimi kalbėjo švelniai bei 
intymiai. 

Tas intymumas, kurį jis suteikdavo kiekvienam 
pokalbiui, turėjo įtikinti moteris, kad jos jam la- 


bai svarbios. Ar taip buvo iš tikrųjų, Lorė nenorėjo 

galvoti. Ar Dreikas buvo nuoširdus, ar tik puikiai 
vaidino? 

— Ar jums tai neįgrysta? — paklausė Lorė, rody- 
dama į iš laimės apsvaigusią moterį ant šaligatvio. 
Karšta Dreiko gerbėja vis dar spaudė prie krūtinės 
servetėlę su Dreiko Slouno autografu. 

— Dar ir kaip! Bet aš laikausi „žvaigždžių etiketo“ 
ir stengiuosi su gerbėjomis elgtis kantriai ir subti- 
liai. Dažnai pagalvoju, kur ir kas aš būčiau be jų, ir 
tai man suteikia entuziazmo žvelgiant į ateitį. 

Lorė paprašė, kad Dreikas ją nuvežtų atgal į mo- 
kyklą, nes ten dar reikėjo pasiimti keletą popierių 
prieš grįžtant į netoliese esančius namus. 

— Gerai, — sutiko Dreikas, — kaip tik dar norėjau 
minutėlę pabūti su Dženifer. 

Lorė žvilgtelėjo į laikrodį. 

— Bet jau po devynių, — pasakė. — Dženifer 
miegos. 

— Tai pažadinsime ją, — nerūpestingai tarė Dreikas. 

— Ar jums galioja kokios nors taisyklės, misteri 
Rivingtonai? — pasiteiravo Lorė. 

Jis nusijuokė: 

— Gal kelios ir galioja, bet daktarė Norvud žino, 
kad kartais studijoje aš dirbu iki aštuonių ar devy- 
nių vakaro, priklausomai nuo to, kas vyksta daktaro 
Hembriko gyvenime. Todėl ji man leidžia keletą 
kartų per savaitę įsmukti pas Dženifer ir pabūti šiek 


tiek su ja. 

Kai jie privažiavo mokyklą, Lorė atrakino dar- 
buotojams skirtas duris. Šios durys automatiškai 
užsirakindavo pasibaigus darbo valandoms. Tyliai 
ant pirštų galų koridoriumi jie nutipeno miegamo- 
jo link, kur su trimis kitomis bendraamžėmis mie- 
gojo Dženifer. 
kai jis atsisėdo ant mergaitės lovos krašto, Lorė pa- 
sitraukė į šalį. Dreikas uždegė naktinę lemputę prie 
Dženifer lovos ir atsargiai palietė mergaitės petį. 
Mergaitė krustelėjo, po to pramerkė akis ir pamatė 
prie jos pasilenkusį Dreiką. Ji sukniurkė iš džiaugs- 
mo ir rankomis tvirtai apsivijo aplink tėčio kaklą. 

Nežinia ką Lorė tikėjosi pamatyti, bet jau tikrai 
ne tokią spontanišką paprastai suvaržyto, stojiško 
vaiko reakciją. 

— Kaip laikosi tėvelio mergaitė? Ar džiaugiasi jį 
matydama? 

Klausimas buvo retorinis, nes mergaitė buvo įsi- 
kniaubusi jam į krūtinę, o jis kedeno jos šviesias 
garbanas. 

Dabar Lorė matė dar kitokį Dreiką. Jo bruožai 
atrodė švelnesni, akių nebedengė cinizmo skraistė, 
o lūpų nebekreipė ciniškas šypsnys. Kai jis žvelgė į 
dukrą, jo akyse švietė vien meilė. 

Po pirmojo bučinių bei glėbesčiavimosi šuoro 
Dženifer savo landžiais pirštukais ėmė čiupinėti tė- 
velio kišenes tikėdamasi rasti lauktuvių. Ji kikeno, 

kai jis mėgino ištraukti iš savo kišenių jos rankutes. 
Galų gale ji triumfuodama ištraukė pakelį kramto- 
mosios gumos ir pamėgino ją išvynioti. 

— Luktelk minutėlę, jaunoji panele, tau negali- 
ma kramtyti gumos dabar, — sustabdė ją Dreikas. 
Bet padvejojęs pasakė: 

— O gal ir galima... 

Dženifer jau buvo sėkmingai išvyniojusi vieną 
gumos gabalėlį. 

— Ne, negalima, — ramiai, bet tvirtai įsikišo Lorė. 
Dreikas pažvelgė į ją. Dženifer, aišku, negalėjo iš- 
girsti draudimo ir jau grūdo gumą į burną, kai Lorė 
ėmė belsti į lovos galą, kad atkreiptų vaiko dėmesį. 

Dženifer pakėlė akis į ją ir nusišypsojo. Lorė taip 
pat nusišypsojo ir parodė ženklais: „Sveika, Dženi- 
fer! Koks mano vardas?“ 

Dženifer ženklais parodė Lorės vardą, po to tyliu 
švelniu balseliu jį labai tiksliai ištarė. Dreikas net 
išsižiojo iš nustebimo. 

— Širdute, tai nuostabu! — pasakė jis glausdamas 
vaiką. Dženifer džiaugėsi jai rodomu aukšto, gra- 
Žaus vyro pritarimu. Šis vyras reguliariai ją lanky- 
davo ir visada rodė jai išskirtinį dėmesį. Jis niekada 
nekalbėdavo su kitomis mergaitėmis. Tik su ja. 

Lorė pasinaudojo situacija. Vėl atkreipusi į save 
Dženifer dėmesį, ji pasakė: 

— Šis vyras — Dreikas, — ji parodė Dženifer ati- 
tinkamą ženklą. 

— Nemanau, kad ji turi supratimą apie šeimos 
narių ryšius, — paaiškino Dreikui. — Netrukus mes 
turėsime pamoką apie šeimą, o kol kas jūs jai būsite 
Dreikas. 

Dženifer parodė ženklą, reiškiantį „Dreikas“, ir 
parodė į tėvą. 

— Taip, teisingai, — patvirtino Lorė. 

Dženifer su pasididžiavimu rodė ir rodė ženklus, 
kol viskas virto žaidimu ir visi trys prapliupo juoku. 
Kai Dženifer vėl pabandė susikimšti į burną laiki- 
nai pamirštą gumą, Lorė ją sustabdė švelniu rankos 
spustelėjimu. Ženklais parodė, kad gumą paliks ant 
stalelio prie lovos ir Dženifer ją ras, kai pabus. 

Dženifer ieškodama paramos pažvelgė į Dreiką, 
bet šis papurtė galvą, padėjo gumos pakelį ant nak- 
tinio stalelio ir parodė ženklą „miegok“, kaip buvo 
matęs darant Lorę. Dženifer nusižiovavo ir atsigulė 
ant pagalvės. Su savo šviesiais plaukučiais ir puoš- 
niais rožiniais naktinukais ji atrodė kaip tikras an- 
geliukas. Dženifer tvirtai įsikibo Dreikui į kaklą ir 
nenorėjo jo paleisti. Jis greitai pabučiavo mergaitę į 
kaktą ir atsistojo. Prieš jam užgesinant lempą, Dže- 
nifer dar ištiesė savo putlias rankutes į Lorę, stovin- 
čią lovos kojūgalyje. 

Lorė pakėlė akis į švelniai besišypsantį Dreiką. 

— Manau, tai gana iškalbinga, — tarė jis. 

Lorė pasilenkė prie Dženifer ir buvo apdovanota 


nuoširdžiu bučiniu. 

Jie apkamšė mergaitę nakčiai, išjungė šviesą ir 
išėjo iš kambario. Žengusi porą žingsnių Lorė stab- 
telėjo. Jos galvoje sukosi toks minčių spiečius, kad 
atrodė neįmanoma ir eiti, ir galvoti tuo pačiu metu. 
Ji tyliai stovėjo viduryje koridoriaus. 

— Man atrodo, kad jūs abu ką tik emociškai šan- 
tažavote mane, — ištarė susimąsčiusi. 

— Neneigsiu, — lygiai taip pat rimtai atsakė 
Dreikas. 

Lorė pažvelgė į jį ir garsiai pradėjo reikšti savo 
mintis: 

— Mergaitė jus myli. Ji nutols nuo jūsų, jei išve- 
šite ją kitur. Ji dar labai maža ir šiuo metu jūs jai 
esate pats svarbiausias asmuo. Dreikai, ar supranta- 
te, kad aš galiu užimti jūsų vietą jos širdyje? 

Nieko nematančios Dreiko akys klaidžiojo tuš- 
čiu koridoriumi. Po to jis susikišo rankas į kišenes 
ir tvirtai sukando dantis. 

— Taip, tai man visai nepatinka, bet neturiu pa- 
sirinkimo. Aš nenoriu, kad Dženifer augtų didelia- 
me mieste. Šiuo metu negaliu jai duoti to, ką galite 
jūs. Aš žinau, kad užkraunu didžiulę atsakomybę 
ant jūsų pečių, bet manau, kad tai vienintelis tin- 
kamas kelias. Aš lankysiu mergaitę, kai tik galėsiu. 
Mano gyvenimo būdas nėra toks dekadentiškas, 
kokį jį vaizduoja spauda, — ironizavo jis, o jo veidą 
iškreipė šypsena. 

Lorė dalykiškai ištiesė jam ranką. 

— Priimu jūsų pasiūlymą, — pasakė. 

Dreikas paspaudė jos ištiestą ranką. 

Kai jie privažiavo Lorės daugiabutį — dailų, bet 
neprabangų namą, Dreikas primygtinai pasisiūlė 
palydėti Lorę iki buto durų. Jis sumokėjo taksistui 
ir paleido automobilį sakydamas, kad pasigaus kitą, 
kai saugiai nulydės Lorę iki jos buto durų. 

Kylant liftu Dreikas pasakė: 

— Aš viską suorganizuosiu maždaug per dvi sa- 
vaites. Ar jums tiek pakaks? 

Lorei linktelėjus, jis tęsė: 

— Namas patogus, bet nieko prašmatnaus. Nu- 
pirksiu jums automobilį, kuriuo galėsite naudo- 
tis, kai gyvensite Elberkeke. Pasamdysiu ką nors, 
kad idealiai sutvarkytų namą. Kai atvyksite į 
Šnabždesius, viskas bus paruošta jūsų ir Dženifer 
įsikūrimui. 

— Šnabždesiai... Man patinka pavadinimas. 

Dreikas nepatraukė savo rankos nuo Lorės alkū- 
nės, kai jie išėjo iš lifto. 

— Tai žavus miestelis, — pasakė Dreikas. — Jame 
gyvena daug pensininkų bei keletas kalnakasių su 
šeimomis. Miestelis ramus ir tylus, o gamtovaizdis 
ten žavingas visais metų laikais. 

Jie jau stovėjo prie Lorės durų, kai Dreikas 
pasakė: 

— Aš jums mokėsiu tiek, kiek moka mokykla. Be 


to, jūs nemokamai gyvensite name ir naudositės 

mašina. Taip pat aš dosniai duosiu pinigų maistui, 
Dženifer drabužiams ir viskam, ko tik jums reikės. 

— Dėl pinigų aš nesijaudinu, — pasakė Lorė, kiš- 
dama raktą į spyną. Ji atsigręžė, kad mandagiai at- 
sisveikintų su Dreiku, bet žodžiai taip ir liko neiš- 
tarti. Dreikas žengė keletą ryžtingų žingsnių Lorės 
link ir privertė ją trauktis tol, kol ji nugara prigludo 
prie sienos. Dreikas įsirėmė delnais į sieną iš abiejų 
jos galvos pusių. Tada palinko prie jos dar labiau. 
Juos skyrė tik keli coliai. 

— Tokia jūs man patinkate, — sušnibždėjo. 

Kas atsitiko jos balsui? Žodžiai strigo gerklėje. 
Galų gale ji išstenėjo: 

— Kokia tokia? 

— Rami, maloni ir linkusi padėti. Bet, kita ver- 
tus, — sukrizeno jis, — patikote man ir anądien, kai 
svaidėtės ugnimi ir buvote tokia įsiutusi, 0 jūsų 
plaukai degė lyg žibintas. 

Jis prisiglaudė arčiau jos ir pridūrė: 

— Iš tikrųjų man velniškai sunkiai sekasi rasti tai, 
kas man jumyse nepatiktų. 

Instinktyviai Lorė pajuto, kad jis tuoj tuoj ją pa- 
bučiuos. Suprato, kad neturėtų to leisti, bet buvo 
visiškai bejėgė atsispirti artėjančioms jo lūpoms. 
Užsimerkusi pasitiko jas, tik širdis apsalo. Nors ir 
jautė, kad tai atsitiks, bet nebuvo pasiruošusi to- 


kiam emocijų antplūdžiui po jo prisilietimo. Usais 

lyg šepetuku jis perbraukė jos lūpas ir pirmą kartą 
priartėjo taip, kad jų kūnų linkiai susiliejo. 

Jie taip tiko vienas kitam, lyg būtų vienos dė- 
lionės gabalėliai. Nors Lorė tesiekė jo krūtinę, jie 
buvo kaip dvi vienos visumos dalys. Jos standžios 
krūtys jo krūtinėje aptiko jų laukiančias įdubas. 
Jo kojos buvo apglėbusios jos pėdas, raumeningos 
šlaunys susiliejo su jos moteriškų šlaunų švelnumu, 
iš jo gerklės gilumos išsiveržė atodūsis, sumišęs su 
malonumu. Jo lūpos tai įsisiurbdavo į jos lūpas, tai 
vėl pasitraukdavo, kol jaudrino ją taip, kad ji pa- 
noro sugriebti jo galvą ir laikyti tvirtai prispaudus 
prie savęs. Tačiau savyje atrado tik tiek drąsos, kad 
pakeltų rankas iki jo liemens. Jautė, kad jis raume- 
ningas ir įsitempęs. 

Dreikas giliai atsiduso, kai pajuto jį liečiančias 
jos dailias rankas. Burna jis nustojo ją provokuoja- 
mai erzinti, ir Lorė pajuto pavojingai valdingą bu- 
činį. 

Iš pradžių Lorė mėgino neatsiliepti į tą bučinį, 
nes jos nevykusi santuoka buvo išmokiusi ją atsar- 
gumo, bet Dreikas nekreipė dėmesio į šį neryžtin- 
gą pasipriešinimą. Jo alkanos lūpos taip įsisiurbė į 
Lorės lūpas, kad jai beliko tik prasižioti ir nebesi- 
priešinti jo veržliam liežuviui. Ji mėgino sugrąžinti 
viską į savo vėžes, bet jai sunkiai sekėsi. 

Kai jie abu pritrūko kvapo ir turėjo atsikvėpti, 
jis dar nebuvo pasisotinęs. Lūpomis lietė jos ausį 

ir kandžiojo ausies spenelį. Jo rankos nuslydo že- 
miau, kad apkabintų jos pečius ir vėl grįžtų prie jos 
kaklo. Atrodė, kad pirštais čiuopia jos pulsą ir skai- 
čiuoja tvinksnius, prieš vėl delnais apglėbdamas jos 
skruostus. Nykščiais glostė jos veidą. 

— Ar taip bučiuojate visas pagrindinių vaidmenų 
atlikėjas? — šyptelėjusi pasiteiravo Lorė. 

Ji tikėjosi, kad ir jis nusišypsos bei pasakys ką 
nors sąmojingo, tačiau nustebo pamačiusi, kad jo 
veidas papilkėjo. Žalios jo akys, prieš akimirksnį 
degusios vidine ugnimi, kurios liepsnos atrodė tuoj 
lyžtelės jos veidą, staiga atvėso, pasidarė neperma- 
tomos, lyg būtų užtrauktos šydu. 

Dreikas pamažu pradėjo trauktis. Iš pradžių nu- 
leido rankas, paskui nustojo spaudęsis prie jos krū- 
tinės, po to žengė žingsnį atgal. Lorę taip nuliūdi- 
no jo pasitraukimas, kad ji ištiesė ranką, norėdama 
jį susigrąžinti. Bet ją pribloškė ir išgąsdino jo vei- 
do išraiška. Ji atitraukė rankas ir sukryžiavo jas ant 
krūtinės. Dreiko veidas buvo pelenų spalvos ir jis 
spoksojo į Lorę lyg būtų pamatęs vaiduoklį. 

— Dreikai, kas atsitiko? — sutrikusi paklausė 
Lorė. 

Dreikas pakrutino lūpas, bet žodžių nebuvo gir- 
dėti. Galiausiai pratarė: 

— Sju... Sjuzana taip sakydavo. 

Jis nutilo ir ranka perbraukė veidą, pirštais pa- 
spaudė akis, lyg bandydamas nuvyti kažkokį vaiz- 
dinį. 


53 


Sandra Brown 


— Ji taip sakydavo nuolat. 

— Sjuzana? — pasiteiravo Lorė aukštu, laibu bal- 
su. Ji jautė, kas ta Sjuzana, bet nenorėjo to išgirsti. 

— Sjuzana buvo mano žmona. Ji mirė. 

Dreikas tai pasakė su tokiu sielvartu, kad Lorei 
pasidarė negera. Buvo aišku, kad jis vis dar mylėjo 
savo žmoną. Jis nepasakė, kaip ji mirė, bet tai ir ne- 
buvo svarbu. Pati mirtis, o ne jos pavidalas, atėmė 
iš jo meilę. 

— O, kaip gaila, — sušnibždėjo Lorė, jausdama, 
kad tai nevykę žodžiai, bet nieko geresnio tuo metu 
jai neatėjo į galvą. Ji desperatiškai mėgino kaip nors 
išsklaidyti tą sunkią juos užgulusią tylą. 

Dreikas atsitraukė ir lyg atsikratė to trumpalaikio 
stingulio, sukelto jos žodžių. Perbraukęs ranka savo 
žilstelėjusius rusvus plaukus, jis šiurkščiai ištarė: 

— Tai neturi reikšmės. 

Bet iš tikrųjų turėjo! Tik prieš kelias sekundes 
ji skendo pačiame šilčiausiame ir saldžiausiame 
glėbyje, o jos kūnas džiūgavo nuo seniai pamirštų 
jausmų. Dabar tuos jausmus sukėlęs vyras atrodė 
kaip visiškai svetimas žmogus. 

Susikišęs rankas giliai į kišenes Dreikas nusigręžė 
nuo jos. Kai jis apsisuko ant kulnų ir vėl atsigręžė, 
jo lūpos buvo suspaustos, o antakiai temdė akis. 

— Manau, kad būtų teisinga pasakyti jums, Lore, 
kad aš sau neleidžiu prie ko nors emociškai prisi- 


rišti. Nepaisant to, ką jūs galbūt skaitėte apie mane 


54 


Iškalbinga tyla 


įžymybių Žurnaluose, aš niekada neprisirišu prie 
jokios moters. Aš buvau vedęs ir mylėjau savo žmo- 
ną. Mano poreikiai yra grynai fiziologiniai. Manau, 
kad bus geriau, jei tai iš pat pradžių žinosite. 

Dreiko žodžiai lyg akmeniu kirto Lorei ir sukrėtė 
ją iki pat kojų pirštų. Jos gyslose virė įsiūtis nuo pa- 
tirto pažeminimo, ji pasišiaušė lyg katė prieš šuolį. 
Ji mėgino kontroliuoti savo balsą ir nepažerti jam 
visų tų priekaištų, kurie tiesiog veržėsi iš burnos. 

— Neatsimenu, kad būčiau prašiusi jūsų emociš- 
kai su manimi susisaistyti, misteri Rivingtonai, — 
net drebėdama iš įsiūčio iškošė Lorė. — Bet kadangi 
pats ėmėte klaidingai interpretuoti mano motyvus, 
tai norėčiau tiesiai šviesiai pasakyti jums, kad aš 
visiškai neplanuoju prisirišti prie jūsų. Be to, kad 
tai aiškiai turėtų neigiamą įtaką mano objektyvu- 
mui, aš dar manau, kad jūs esate bjauriai pasipūtęs. 
Kažkada aš buvau ištekėjusi už kompozitoriaus, jis, 
kaip ir jūs, per daug save vertino ir manė, kad visi 
kiti turėtų tą daryti. Galite būti tikras, kad aš norė- 
čiau, jog tarp mūsų nusistovėtų grynai dalykiniai 
santykiai. Ačiū jums už pietus. 

Tai pasakiusi ji įlėkė pro duris ir jas uždarė. Vi- 
duje ji atsirėmė į jas nugara ir, gaudydama orą, mė- 
gino sulaikyti besiveržiančias ašaras. Girdėjo, kaip 
Dreikas nužingsniavo prie lifto, kaip atsidarė ir už- 


sidarė lifto durys. 

— Kvailys! — sušuko pati sau ir treptelėjo koja 
taip, kaip darydavo vaikystėje. Tada nutrenkė ran- 
kinę į fotelį ir plėšte nusiplėšė švarkelį. 

— Tas pasipūtęs kalės... — ji nebaigė frazės. 

Lorė nebuvo tikra, į ką turėtų nukreipti įtūžį — į 
Dreiką ar į save pačią. Nužingsniavo į miegamąjį, 
įjungė šviesą ir klestelėjo ant lovos. Tada pasilenkė, 
kad nusiautų batelius. 

— Niekada nieko neišmoksti, Lore, — priekaištavo 
pati sau. — Per savo uolumą amžinai lieki nubausta. 

Nusirengdama ji nenustojo savęs pliekusi už tai, 
kad pasidavė Dreiko bučiniui. Juk jis buvo jos darb- 
davys. Ji buvo atsakinga už jo vaiką. Nebuvo gali- 
ma painioti jausmų su darbo reikalais. Romantiš- 
kos Lorės svajonės apie mergaitės tėvą tik pakenktų 
Dženifer. Jau vien tai, kad ji per daug prisirišo prie 
pačios Dženifer, kėlė pavojų jos lavinimui. O jausti 
seksualinį potraukį jos tėvui jau buvo beprotybės 
viršūnė! 

Ją nervino ne tiek tai, kad ji bučiavosi su Dže- 
nifer tėvu, kiek tai, ką ji jautė, kai bučiavosi. Net 
kai buvo karščiausiai įsimylėjusi Polį, niekada ne- 
jautė nieko panašaus. Ji tiesiog skendo Dreiko bu- 
činyje, o lemiamu momentu jai nebuvo numestas 
gelbėjimosi ratas. Greičiau jis buvo negailestingai 
ir savanaudiškai iš jos atimtas. Šventeiviškai save 
smerkdama, Lorė prisipažino sau, kad pati viską ir 
pradėjo, pati ir buvo kalta dėl jų apsikabinimo. 

„Menininkai! Visi jie vienodi! Tik trokšta paten- 
kinti savo geidulius, o kai kas nors užgydo jų suža- 
lotą savimeilę, jie be gailesčio sutrypia savo gelbė- 
tojų sielas“, — mąstė Lorė. 

Nuėjo į vonią ir, tepdama veidą kremu, prisimi- 
nė savo santuoką su Poliu Džeksonu. Jie susitiko 
viename vakarėlyje. Ji buvo neseniai atsikrausčiusi 
į Niujorką, nes gavo seniai trokštamą darbą Norvud 
kurčiųjų mokykloje. Tuo metu ji jautėsi labai vie- 
niša ir ilgėjosi toli Nebraskoje likusios savo šeimos. 
Kai viena iš jaunesnių draugiškų mokytojų pakvie- 
tė ją nueiti kartu į vakarėlį, ji sutiko. 

Į vakarėlį susirinko marga publika — vienišiai ir 
poros, dauguma jų dirbo visą darbo dieną nuo de- 
vynių iki penkių. Tarp jų buvo ir šokėjų, ir muzi- 
kantų, ir rašytojų. Polis Džeksonas grojo pianinu, o 
ilgakojė blondinė dainavo daug prasčiau, negu jai 
buvo akompanuojama. 

Polis pastebėjo jauną raudonplaukę, stovinčią 
kitapus pianino, ji susidomėjusi klausėsi jo muzi- 
kos. Per pertraukėlę jis priėjo prie jos, prisistatė, 
ir jie pradėjo maloniai šnekučiuotis. Lorė pažėrė 
jam daugybę komplimentų dėl grojimo, o sužino- 
jusi, kad tai jo paties kūriniai, dar labiau juo susi- 
domėjo. 

Tik po kelių mėnesių Lorė ėmė analizuoti savo 
ir Polio ryšį. Tik tada suvokė, kad jau per pirmąjį 
susitikimą buvo kalbama tik apie Polio siekių bei 

tikslų muzikos pasaulyje įgyvendinimą, bet nieko 
apie Lorės svajones ir planus. Jau tada reikėjo susi- 
mąstyti. Pats pirmas pokalbis rodė, koks Polis sava- 
naudiškas ir nesaugus. 

Jis buvo gražus, kažkaip rimtai, tobulai gražus. 
Jis dažnai pamiršdavo pasikirpti savo rusvus plau- 
kus, jie peraugdavo, ir Lorė atsargiai jam priminda- 
vo, kad jau laikas kirptis. Ji viską jam siūlydavo la- 
bai švelniai, kad tik neįžeistų ir nesužalotų jo paties 
išpūsto įvaizdžio. 

Matyt, tai, ką Lorė jautė Poliui, tebuvo gailestis, 
bet tada ji pati save įtikino, kad tai meilė. Poliui jos 
reikėjo. Jam trūko pasitikėjimo savimi, todėl rei- 
kėjo palaikymo, reikėjo, kad kas nors klausytųsi jo 
muzikos ir žavėtųsi ja. Padrąsintų. Nuramintų. Pa- 
lepintų. 

Kartą, kai grįžę iš kino jie gulėjo tvirtai apsikabi- 
nę ant sofos jo bute, Polis paklausė Lorės: 

— Ar sutiktum persikraustyti pas mane, Lore? 
Man tavęs reikia visą laiką. 

— Tu peršiesi, Poli? — šypsodamasi pasiteiravo 
Lorė. Ji virpėjo iš džiaugsmo. Jis ją myli! Ji galės 
jam padėti, padrąsinti, būti jo ramsčiu! 

— Ne, — tarė Polis, paleido ją iš glėbio ir nuėjo 
prie stalelio, ant kurio laikė įvairius alkoholinius 
gėrimus. — Aš tik prašau tavęs gyventi su manimi. 


Jis nerūpestingai įsipylė į taurę viskio. 

Lorė atsisėdo ir pasitaisė drabužius. Tai buvo ne 
pirmas kartas, kai jis prašė miegoti su juo, bet ji 
visada atsakydavo. Po to jie žiauriai susipykdavo, ir 
galiausiai jis sarkastiškai atsiprašydavo už mėginimą 
ją sukompromituoti. 

— Poli, jau ne kartą sakiau, kad negaliu to pada- 
ryti. Ir paaiškinau kodėl. 

— Ar dėl to, kad tavo tėvelis yra dvasininkas? 

Polis darėsi agresyvesnis. Jo akys žvilgėjo, žvilgs- 
nis buvo tuščias. 

— Ne tik dėl to. Tiesiog mano tėvai labai nu- 
siviltų. 

— O, prašau tavęs, — sudejavo Polis. 

— Puikiai žinai, kad aš norėčiau miegoti su tavi- 
mi labiau už viską pasaulyje! — sušuko Lorė. — Bet 
aš noriu būti tavo žmona, 0 ne sugyventinė. 

Polis tyliai nusikeikė ir išmaukė viskį iki dugno. 
Tada padėjo taurę ant stalo ir, prieš atsiklaupdamas 
prie jos kojų, ilgai spoksojo į Lorę. 

— Tu, raudongalve bjaurybe, — sušvokštė. — Pui- 
kiai žinai, kad aš daugiau negaliu be to ištverti. 

Jis uždėjo ranką ant jos pilvo ir gundančiai pa- 
masažavo. Tada pasilenkė prie jos krūtų ir pabučia- 
vo pirma vieną, paskui kitą. 

— Atrodo, kad jau vien dėl to turėsiu tave vesti. 

— O, Poli, — džiaugsmingai sušuko Lorė ir ran- 


komis apsivijo jo kaklą. 


59 


Sandra Brown 


Didžiuliam Lorės šeimos nusivylimui, po kelių 
dienų juos sujungė civilinė santuoka, kurios liudy- 
tojais buvo du Polio draugai muzikantai. Kitą dieną 
Lorė atsivežė savo daiktus į Polio butą. 

Kelis mėnesius viskas tekėjo lygia vaga. Polį tik 
kelis kartus ištiko blogos nuotaikos ir depresijos 
priepuoliai. Jis dirbo su keliomis daug vilčių tei- 
kiančiomis dainomis. Lorė gamindavo maistą, o jis 
valgydavo išsiblaškęs ir vėl grįždavo prie natų. 

Kai pastebėdavo, kad Lorė eina į lovą, sekdavo iš 
paskos, kad galėtų skubiai patenkinti savo seksuali- 
nius poreikius, ir vėl grįždavo prie darbo, palikęs ją 
vieną užmigti tamsoje. Kas rytą prabudusi ji steng- 
davosi atsikelti taip, kad nepažadintų jo. 

Kai jo dainas atmetė muzikos leidėjas, Polį išti- 
ko giliausia depresija. Jis pakaitomis gėrė, keikėsi ir 
verkė. 

Kai Lorė mėgino jį paguosti ir padrąsinti, jis im- 
davo šaukti: 

— Ką tu, po velnių, apie tai išmanai? Juk leidi 
dienas su neišmanėlėmis vėplomis, kurios iš viso 
neatskiria geros muzikos nuo blogos. Nuo kada pa- 
sidarei muzikos eksperte? Užsičiaupk, dėl Dievo! 

Galiausiai jis pakilo iš bedugnės ir tada prasidėjo 
apgailestavimo periodas, kuris Lorę erzino dar la- 
biau negu ankstesnis jo elgesys. Polis išliejo ašarų 
upes, o Lorė turėjo laikyti jį apkabinusi ir raminti 


lyg vaiką. Jis maldavo Lorės atleidimo ir prisiekinė- 

jo, kad niekada daugiau taip bjauriai su ja nekalbės. 
Ji mylavo jį, juo rūpinosi ir vėl pavertė jį panašų į 
protingą Žmogų. 

Bet normalus gyvenimas tęsėsi neilgai. Per kitus 
aštuonis mėnesius jo priepuoliai vis dažnėjo. Polis 
gėrė, nes jam nesisekė rašyti gerą muziką. O geros 
muzikos negalėjo parašyti, nes gėrė. Lorė ypač dėl 
to kentėjo. 

Kai Polis būdavo fiziškai pajėgus atlikti lytinį 
aktą, jis panaudodavo Lorę lyg indą, į kurį galėjo 
perpilti visas savo žlugusias viltis. Lorė nejausdavo 
nei meilės, nei šilumos. 

Lorė suprato, kad privalo palikti Polį, jei nori iš- 
saugoti savo pačios psichinę sveikatą. Ji nebegalėjo 
pakęsti jo nuotaikų kaitos, priepuolių, jo savimei- 
lės, kurią reikėjo nuolatos puoselėti, ir jo parano- 
jos, kurią reikėjo gydyti. 

Galiausiai ji persikraustė į kitą butą. Ji nepaprašė 
skyrybų, vis dar tikėjosi, kad Polis nugalės savo sil- 
pnybes ir jie vėl galės vienas kitą mylėti. 

Tačiau po trijų mėnesių Polis mirė. Lorei pa- 
skambino jo draugužė ir pranešė, kad rado jį su- 
kniubusį ant pianino. Skrodimas parodė, kad Polis 
mirė nuo mirtinos alkoholio ir migdomųjų dozės. 
Polio mirtis buvo užregistruota kaip nelaimingas 
atsitikimas. Lorė su tuo sutiko. 

Šukuodama savo raudonai rusvus plaukus Lorė 


sielvartingai palingavo galvą. Polio laidotuvėse da- 

lyvavo tik saujelė žmonių. Lorės tėvai taip nieka- 
da ir nesusipažino su Poliu. Jie negalėjo atvažiuoti 
į Niujorką, o jis vis atsisakydavo keliauti į „tokią 
Dievo užmirštą vietą kaip Nebraska“. Lorė paskam- 
bino Viskonsino valstijoje gyvenančiai Polio moti- 
nai, nors ir niekad nebuvo jos mačiusi. Moteriškė 
išklausė viską apie Polio mirties aplinkybes ir padė- 
jo telefono ragelį, taip ir netarusi nė žodžio. 

Iš pradžių Lorė kaltino save dėl Polio mirties. 
Jeigu ji būtų buvusi supratingesnė, jeigu būtų la- 
biau jį palaikiusi, jeigu nebūtų jo palikusi, gal jis 
būtų pakilęs iš tos duobės, į kurią save buvo įstū- 
męs. Tik po ilgų pokalbių su savo tėvu ir dėl visa 
gydančio laiko ji nustojo save plakusi ir susitaikė su 
vyro mirtimi. 

Tačiau vedybos nepraėjo be pėdsako. Ji tapo at- 
sargesnė bendraudama. Į pasimatymus eidavo su 
tais, kuriems labiau rūpėjo karjera nei meilės rei- 
kalai. Bendraudama su vyrais Lorė vengė bet kokio 
asmeniškumo, o jei tik pamatydavo, kad vyras per 
daug ja domisi, tuoj pat jį palikdavo. 
tinius drabužius ir nuoga įsmuko į patalą. 

— Tau tikrai gerai sekasi su vyrais, Lore Periš, — 
papriekaištavo pati sau. 

Juk buvo tokia atsargi visus penkerius metus po 
Polio mirties. Būdama šalta ir abejinga, ji neleido 


nė vienam vyrui įsibrauti į jos gyvenimą. O dabar 

tai nebuvo tik mažas paslydimas, dabar tai buvo nė- 
rimas stačia galva į nuodėmę. 

Juk Dreikas Rivingtonas buvo jos darbdavys, 
vienas iš mokinių tėvų, be to, dar ir aktorius! Kas 
galėtų būti blogiau už kompozitorių? Aišku, tik 
aktorius. Argi ji ką tik nematė to taip gerai pažįs- 
tamo temperamento? Vieną akimirką jis bučiavo ją 
taip aistringai, kad išblaškė visą jos susikaustymą ir 
užkaitino kraują, o kitą jau buvo šaltas ir tolimas, 
nes tai, ką ji pasakė, jam priminė mirusią žmoną. 

Dar didesnį apmaudą kėlė begalinis jo pasipūti- 
mas. Jis buvo pripratęs prie jam pataikaujančių mo- 
terų. Moterų, alpstančių nuo jo žvilgsnio, žodžio ar 
prisilietimo. Velniop visa tai, pagalvojo su panieka 
ir trenkė kumščiu į pagalvę: „Velniop!“ 

Ji įsikinko į darbą, kuris truks daugelį metų ir 
pareikalaus visų jos jėgų bei susikaupimo. Todėl jai 
nereikia nieko, o ypač vyro, kuris trikdytų jos nuo- 
vokumą. Nereikia kreipti dėmesio į pašaipią jo aro- 
ganciją. Reikia išmesti jį iš galvos. Užmiršti. 

Užmiršti, kad retkarčiais jo plaukai žvilga sidab- 
ru. Užmiršti ryškiai žalias akis, aprėmintas tamsiau- 
siomis blakstienomis ir tiesiog skroste skrodžian- 
čias. Užmiršti, kad jis aukštas, lieknas ir stiprus, 
juda lengvai ir grakščiai. 

Lorė vartėsi lovoje, negalėdama atrasti patogios 
padėties. Ji nutarė nekreipti dėmesio į savo plaz- 


dančią širdį. Nevalingai priglaudė ranką prie lūpų, 

kurios vis dar dilgčiojo nuo saldžios jo atakos. Jos 
pirštai nuklydo už ausies, kur vis dar jautė jo ūsus. 

Ji apsivertė ant pilvo ir sudejavo į pagalvę. Vi- 
sos jos kūno dalys troško būti glamonėjamos, bet ji 
nutarė nekreipti į tai dėmesio, lygiai kaip ji mėgino 
nekreipti dėmesio į Dreiką Rivingtoną ir beprotiš- 
ką jo trauką. 


4 skyrius 


g 


ženifer! Dženifer! 
= Šviesios mergaitės garbanėlės -išsidrai- 
kė, kai ji pasuko galvą į iškraipyto gar- 
so pusę. Šį garsą ji išgirdo ir suvokė kaip savo var- 
dą. Klausos aparatas buvo paslėptas po žvilgančiais 
plaukučiais. 

— Naudok servetėlę, — parodė Lorė ženklais ir 
šypsodamasi paklausė. — Ar ledai skanūs? 

Ji liko patenkinta, kai Dženifer ženklais parodė 
„taip“ ir pamėgino ištarti žodį. Jos buvo oro uos- 
to kavinukėje „LaGardija“ ir laukė savo skrydžio į 
Elberkeką. Lorė ir Dreikas stebėjo, kaip Dženifer 
doroja vanilinius ledus dubenėlyje. 

— Ji padarė neįtikėtiną pažangą per pastarąsias 
dvi savaites, Lore, — stebėjosi Dreikas. 

Lorės širdis apsivertė, kai Dreikas ištarė jos var- 
dą, bet ji pasistengė paslėpti savo susijaudinimą. 

— Tikrai taip, — tarė išoriškai rami, nors tokia 
anaiptol nesijautė. Pagaliau ji išvyksta ir nebebus tų 
beasmenių susitikimų su Dreiku, kokie pasitaiky- 
davo nuo to vakaro, kai jie bučiavosi. Buvo būtina 
palaikyti pokalbį, kol jos įsės į lėktuvą. Būtų per 
daug sunku ištverti slegiančią tylą. 

— Tačiau nesitikėkit per daug, — įspėjo. 

— Nesitikėsiu, — iškilmingai pažadėjo Dreikas. 

— Aišku, kad tikėsitės, — pasakė Lorė juokdama- 
si, o jis plačiai nusišypsojo. 

Pastarosios dvi savaitės pralėkė žaibo greitumu. 
Dreikas viską nuostabiai sutvarkė. Jis sumokėjo Lo- 
rės buto nuomą, kuri turėjo baigtis tik po trijų mė- 
nesių. Jis sutvarkė visus kelionės reikalus ir nuolat 
informavo Lorę apie įvykius Niu Meksike. 

Lorė supakavo savo ir Dženifer žieminius drabu- 
žius ir išsiuntė juos iš anksto, o vasarinius nutarė 
susidėti į lagaminus paskutinę minutę. Tą nedau- 
gelį namų apyvokos reikmenų, kuriuos turėjo, ji 
išdalijo draugėms arba pardavė, nes Dreikas buvo 
sakęs, kad ji ras viską, ko reikės namuose Niu Mek- 
sike. Lorės asmeniniai daiktai buvo sudėti į dėžes ir 
atiduoti į bagažo kamerą kartu su lagaminais. 

Daktarei Norvud buvo gaila, kad Lorė palieka 
mokyklą, bet ji puikiai suprato, kad būtent Lorė 
tinka šitam darbui ir kad Dženifer Rivington 1a- 

bai jos reikia. Todėl ji palinkėjo Lorei geriausios 
kloties. 

Paskutiniai Lorės pokalbiai su Dreiku buvo daly- 
kiški. Jie sukosi tik apie Dženifer, pasiruošimą ke- 
lionei ar būsimą gyvenimą Šnabždesiuose. 

Kai jie susitiko po to atmintino vakaro, Dreikas 
paėmė Lorę už rankos ir mėgino pasiaiškinti: 

— Lore, praėjusį vakarą... 

Bet Lorė jį nutraukė. 

— Nieko nereikia aiškinti, Dreikai! — ji ištraukė 
savo ranką iš jo delnų. — Manau, mes abu pasida- 
vėm tam jausmingam momentui mokykloje. Ne- 
kalbėkime daugiau apie tai. 

Jo žvilgsnis apsiniaukė. Raukšlės prie lūpų pa- 
gilėjo, bet jis neištarė nė žodžio. Nuo to laiko jo 
elgesys su ja buvo toks pat atžarus ir dalykiškas kaip 
ir jos su juo. Kartą, kai jie mėgino pereiti pilną ma- 
šinų Manheteno aveniu, Dreikas sugriebė Lorę už 
alkūnės, bet paleido ją iš karto, kai tik perėjo gatvę, 
ir daugiau jos nebelietė. 

Lorė desperatiškai mėgino savyje užgniauž- 
ti visus tuos laukinius impulsus, kuriuos pajusda- 
vo kiekvieną kartą išvydusi Dreiką. Ji tikėjosi, kad 
pusės šalies atstumas, kuris juos netrukus atskirs, 
atneš palengvėjimą. Lorė buvo tikra, kad jos širdis 
tapo jo grožio ir žavesio auka, kaip ir daugelis kitų 


širdžių iki jos. Ji susidoros su šituo kvailu susižavė- 

jimu, kaip susidorodavo su visais paauglystės įsimy- 
lėjimais. 

— Gal norėtumėte dar vienos kolos? — paklausė 
Dreikas ir sugrąžino ją iš svajonių į realybę. 

— Ne, ačiū, man nieko netrūksta, — atsakė Lorė. 

— O aš dar išgersiu vieną alaus, — pasakė Dreikas 
ir ženklu pakvietė padavėją. 

Vargšė mergaitė ir taip vos spėjo suktis, o kai 
Dreikas atkreipė jos dėmesį, ji vos nesuklupo, be- 
sistengdama kuo greičiau paduoti jam gėrimą. Vėl 
atsigręžęs į Lorę Dreikas paklausė: 

— Jūs minėjote, kad jūsų tėvas yra dvasininkas. 
Ar dėl to jūs niekada nevartojate alkoholio? 

Lorę iš pradžių tas klausimas apstulbino, bet 
greitai susitvardžiusi ji ramiai atsakė: 

— Ne, aš anksčiau išgerdavau, kai būdavo kokia 
nors proga, — ji nusuko žvilgsnį į Dženifer ir nuvalė 
jai nuo veido ledus. — Bet aš mačiau, kaip alkoholis 
gali sunaikinti žmogų, — pridūrė tyliai. 

— Ar taip atsitiko su jūsų vyru? 

Dreikas paklausė tyliai, bet Lorei klausimas pa- 
sirodė kaip perkūno trenksmas. Nuo tos kraupios 
nakties niekas daugiau nebuvo su ja kalbėjęs apie 
jos santuoką. 

— Taip, — ryžtingai atsakė Lorė, drąsiai atlaiky- 
dama įdėmų jo žvilgsnį. Tada atsiduso. Joks kitas 


laikas nebus tinkamesnis tokiam pokalbiui. 

— Gerai, papasakosiu jums apie savo santuoką su 
sąlyga, kad daugiau niekada apie tai nekalbėsime, — 
ir ji glaustai, be emocijų ar smulkių detalių papasa- 
kojo Dreikui apie savo trumpą, bet audringą santuo- 
ką su Poliu. — Po jo mirties aš vėl susigrąžinau savo 
mergautinę pavardę. Kadangi niekada nesijaučiau, 
kad visa priklausau jam ar jis man, nusprendžiau, 
kad būtų veidmainiška toliau turėti jo pavardę. 

Lorė iš lėto pakėlė akis į Dreiką. Pamatė, kad 
jis atidžiai ją apžiūrinėja, tyrinėdamas kiekvieną 
bruoželį. Jo akys trumpam sužvilgo, apsistojusios 
ties jos burna, ir Lorė pasijuto lyg jis ją bučiuotų. 
Po to jis akimis susirado dukrą. 

— Dženifer, — Dreikas pabeldė į stalą, kad at- 
kreiptų mergaitės dėmesį. 

Dženifer, pamačiusi išskleistas rankas, pašo- 
ko nuo kėdės ir puolė jam į glėbį. Užsiropštė ant 
kelių. 

Dreikas nekreipė dėmesio į alų, kurį sutrikusi pa- 
davėja pastatė jam ant stalo. Sėdėjo tvirtai apkabi- 
nęs dukrą, paslėpęs veidą auksinėse jos garbanose. 
Lorė nugręžė akis, kad paslėptų akių kampučiuose 
susitvenkusias ašaras. Jautėsi kalta, kad tuoj įlips į 
lėktuvą su Dreiko dukra ir išskirs juos. Dreikas sė- 
dėjo žvelgdamas į angelišką mergaitės veidelį. Lorė 
kreipėsi į jį: 

— Galėsite rašyti dukrai laiškus. Tai jai padės su- 


vokti, kad jūs vis dar esate jos gyvenimo dalis. Aš 

tuos laiškus galėsiu panaudoti kaip mokomąją me- 
džiagą. Kelionė į paštą bus mums geras pasivaikš- 
čiojimas. 

— Gerai, — atsakė Dreikas, patemdamas aukštyn 
nusmukusias nuo putlių Dženifer kojyčių baltas 
sportines kojinaites. 

— Aišku, mes tapsime ir prisiekusiomis filmo 
„Širdies atsakymas“ gerbėjomis. 

— (O Dieve. Apsaugok ją nuo šito, — sudejavo 
Dreikas, bet jo veidą nušvietė šypsena. 

Skrydis buvo paskelbtas monotonišku balsu, su 
trukdžiais. Akimirksnį, kuris atrodė kaip amžiny- 
bė, Lorė ir Dreikas spoksojo vienas į kitą per sta- 
lą, o Dženifer kažką nesuprantamai čiauškėjo. Lorė 
galiausiai pirmoji nutraukė žvalgymąsi ir pasilenkė 
prie didelės rankinės, kurią norėjo imti su savimi į 
lėktuvą. Per laukimo salę jie ėjo tylėdami. Dreikas 
nešė Dženifer, vis dar nežinančią, kad tuoj bus at- 
skirta nuo šio vyro, ir mylinčią jį su vaikišku susi- 
žavėjimu. 

Dreikas surado jų lėktuvo bilietus, o tada atsi- 
gręžė į Lorę ir tarė: 

— Jeigu jums tik ko nors prireiks, skambinkite 
man bet kuriuo metu. Jūs daugiau negu paprasta 
darbuotoja, aš jums patikiu savo vaiką. 

— Aš puikiai tai suvokiu, — atsakė Lorė. — Padary- 


siu dėl jos viską, ką galiu. Galite dėl to neabejoti. 

Kai kurie keleiviai bei oro linijų darbuotojai at- 
pažino Dreiką, linkčiojo jam ir šnibždėjosi tarpu- 
savyje. Keletas moterų elgėsi absurdiškai kvailai, 
o kitos praeidamos pro šalį tik šyptelėdavo. Lorė 
skausmingai juto kiekvieną į Dreiką nukreiptą 
žvilgsnį, o pats Dreikas buvo jiems abejingas. 

Jis atsiklaupė ir išsitraukė iš kišenės pakelį kram- 
tomosios gumos. Dženifer ištiesė ranką į jį, bet 
Dreikas atitraukė pakelį, laukdamas, kol ji paprašys 
ženklu. Kai Dženifer tai padarė, jis ją trumpam ap- 
kabino ir ženklais parodė „aš tave myliu“. Ji atsakė 
tokiu pačiu ženklu, bet ją labiau domino kramto- 
moji guma. 

— Ar manote, kad ji viską supranta? — Dreikas 
entuziastingai paklausė Lorės. 

— Ji, žinoma, nesuvokia, kad skiriasi su jumis il- 
gam laikui, bet supranta meilę kaip ir kiekvienas 
vaikas. 

Dreikas liko patenkintas atsakymu ir išsiblaškęs 
linktelėjo galva. Jis stebėjo lėktuvo laukiančių žmo- 
nių veidus. Tačiau jis matė ne ką daugiau už Lorę, 
kuri, kaip ir jis, apsimetė apžiūrinėjanti keleivius. 
Pagaliau jo akys vėl grįžo prie Lorės. 

— Lore, — ištarė jis dvejodamas ir palietė jos ran- 
ką, kurioje ji laikė bilietus. Dreiko akys vėl tyrinėjo 
Lorės veidą, jo žvilgsnis kiaurai ją vėrė. Jos kažko 
maldavo. Bet ko? Lorė pasijuto pagauta sūkurio ir 


traukiama į bedugnės gelmes. Ji skendo. 

„Nežiūrėk į mane taip, jei vis dar esi įsimylėjęs 
savo žmoną!“ — mintyse šaukė Lorė. Kai Dreikas 
pamėgino ją apkabinti, ji staigiai atsitraukė ir pa- 
ėmė už rankos Dženifer. 

— Mums geriau paskubėti. Sudie, Dreikai! 

Dar jam nespėjus jos sustabdyti, Lorė jau buvo 
už vartų ir rodė bilietus oro uosto darbuotojai. Dže- 
nifer, pamojavusi Dreikui, laiminga tipeno paskui 
Lorę. Ji nežinojo, kad dabar Dreiko nematys labai 
labai ilgai. Lorė ėjo neatsigręždama. 

Drebančiom kojom ji nuėjo į lėktuvo saloną ir 
susirado savo ir Dženifer vietas pirmojoje klasėje. Ji 
pademonstravo Dženifer, kaip veikia sėdynių dir- 
žai, kad ši neišsigąstų staiga prisegta. 

Stiuardesės iš karto susižavėjo mažąja keleive. 
Viena iš jų mokėjo ženklų kalbą ir netrukus jau 
bendravo su Dženifer. 

Lėktuvui pradėjus riedėti, Lorė atsigręžė į ter- 
minalą ir veidrodinėje sienoje pamatė vyriškio 
siluetą. Tai galėjo būti tik Dreikas. Ji iš visų jėgų 
stengėsi sulaikyti iš akių besiveržiančias ašaras, ga- 
lėjusias nuliūdinti Dženifer. Emocijos gniaužė ger- 
klę, ir Lorė nebuvo tikra, kad galės ištverti tą aštrų 
lyg peilis skausmą krūtinėje. 

„Aš turiu nugalėti šį jausmą! — desperatiškai kar- 
tojo mintyse. — Man negalima jo mylėti. Aš tik dir- 
bu jam. Tai viskas. Be to, jis aktorius. Muilo operų 
aktorius. Galų gale jis pats sakė, kad vadovaujasi tik 


42 


Iškalbinga tyla 


fiziniu potraukiu, o ne emocijomis. Jis man nerei- 
kalingas“. 

Bet net ir tada, kai lėktuvas ilgokai skrido virš 
debesų ir pasuko pietvakarių kryptimi, ji dar nebu- 
vo savęs tuo įtikinusi. 

— Negalėjau patikėti, kad pagaliau turėsiu kai- 
mynę! Kai misis Truit, moteriškė, kuri prieš jums 
atvystant išvalė namą, pasakė, kad atskrendate su 
mažąja mergaite, buvau sužavėta! Gal galėčiau jums 
kuo nors padėti? 

Lorė nusišypsojo apkūniai moteriškei, įsitaisiu- 
siai ant jos virtuvės taburetės. Tai buvo Betė Grouz 
iš gretimai esančio namo Šnabždesiuose, Niu 
Meksike. 

— Ne, ačiū! — atsisakė pagalbos Lorė. — Jei visko 
nesudėliosiu pati, tai nežinosiu, kur kas yra. Be to, 
jau beveik viską baigiau. 

Ji kaip tik dėliojo į vietas iš Niujorko atsivežtas 
kulinarijos knygas. Lorė ir Dženifer dar tik vieną 
dieną tebuvo praleidusios šituose namuose, todėl 
dar tik dairėsi. 

Dreiko žodžiuose „nieko prabangaus“ buvo ma- 
žoka tiesos. Kai Lorė su Dženifer privažiavo nau- 
ju Dreiko nupirktu automobiliu prie dviejų aukštų 
šveicariško tipo namo, nustebo, kad kas nors gali 
turėti tokį namą ir nenorėti jame gyventi visą laiką. 

Pirmame namo aukšte buvo erdvus gyvenamasis 


kambarys, pro vienoje jo pusėje esančius didelius 

langus atsiveria nuostabus vaizdas, pro kitus — ak- 
meninis židinys. Gyvenamasis kambarys jungėsi su 
mažu plokštėmis apkaltu kambarėliu, kurį Dreikas 
siūlė panaudoti kaip klasę Dženifer mokyti. Kai 
Lorė pamatė šį kambarėlį, iš karto sutiko, kad jis 
tinka šiam tikslui. Valgomojo niša buvo viename 
gyvenamojo kambario gale ir jungėsi su virtuve, 
kuri taip pat turėjo valgymo kampą. 

Viršuje buvo didžiulis miegamasis su karališko 
dydžio lova, o šalia jo buvo prabangus vonios kam- 
barys. Greta buvo mažesnis miegamasis, turintis 
savo atskirą vonią. 

— Galime džiaugtis visa šia erdve, Dženifer, ar 
ne? — paklausė Lorė vieną vakarą, išpakuodama 
Dženifer daiktus mažesniame iš miegamųjų. Sau ji 
pasirinko didįjį miegamąjį. 

— Nėra jokios prasmės gyventi kaip spartietėms, 
kai mums priklauso tiek erdvės, — džiaugėsi Lorė, o 
Dženifer apžiūrinėjo savo naujuosius namus tyliai 
žavėdamasi. „Po gyvenimo mokyklos miegamaja- 
me šie namai Dženifer turėtų atrodyti lyg rūmai“, — 
pagalvojo Lorė. 

Visas jų atvykimas vyko sklandžiai ir viskas klos- 
tėsi sekundės tikslumu. Išlipusias iš lėktuvo jas pa- 
sitiko malonus pusamžis vyriškis ir nusivedė prie 
mašinos, kurią Dreikas buvo nupirkęs telefonu. 

— Jeigu jums ši mašina nepatinka ir jūs norėtu- 
mėte kitos, aš padėsiu jums išsirinkti tą kitą, kaip 
manęs prašė misteris Rivingtonas. 

Lorė pažvelgė į naują, žvilgantį sidabro spalvos 
mersedesą, o šis pasirinkimas buvo pranašesnis už 
bet kurį kitą, ir liūdnai nusijuokė: 

— Bus gerai ir šitas. 

Automobilių pardavėjas padėjo Lorei sukrauti 
krepšius ir lagaminus į bagažinę ir tiksliai paaiš- 
kino, kaip nuvažiuoti į Šnabždesius. Ten reikėjo 
važiuoti apie valandą šiaurės vakarų kryptimi nuo 
Elberkeko. 

Kai atvažiavo, namą rado visiškai paruoštą gy- 
venti. Vakarienei jos pasišildė sriubą iš skardinės ir 
suvalgė ją su sūriu bei krekeriais. Tada, išpakavu- 
sios tik būtiniausius daiktus, nuėjo miegoti. 

Lorę pažadino paukščių čiulbesys. Ji nuskubėjo 
pas Dženifer, žinodama, kad mažajai patiks ryto 
vaizdai naujuosiuose namuose. Gamtovaizdis, aiš- 
ku, labai skyrėsi nuo to Manheteno aveniu vaizdo, 
prie kurio Dženifer buvo pripratusi. Ir, kaip Lorė 
tikėjosi, mergaitė buvo sužavėta. 

Po sočių pusryčių — kiaušinienės su lašiniukais, 
o juos Lorė paruošė iš produktų, rastų pilnutėliame 
šaldytuve, ji išmaudė Dženifer ir aprengė ją šortu- 
kais bei marškinėliais. Pati taip pat apsirengė kas- 
dieniškai ir nuėjo išpakuoti kitų daiktų. 

Šiek tiek vėliau atvažiavo Betė su savo dviem 
vaikais. Ji buvo energinga ir plepi, baisiai smalsi, 


tačiau nebuvo įmanoma jos nepamėgti. 

— Čia gyvenu jau trejus metus ir niekada neži- 
nojau, kam priklauso šis namas, — čiauškėjo Betė. — 
Čia niekada niekas neatvažiuodavo. Tik įsivaizduo- 
kit, kaip jaučiausi, kai sužinojau, kad daktarui Gle- 
nui Hembrikui — žinoma, tai netikras jo vardas, o 
koks tikrasis? Vėl pamiršau! 

— Jo profesinis slapyvardis yra Dreikas Slounas, o 
tikroji pavardė Rivingtonas, — atsakė Lorė linksmai 
šypsodama. 

Betė buvo pakerėta. 

— O taip! Aš vos nenumiriau, kai misis Truit 
man tai pasakė. Aš taip susijaudinau, kai išgirdau, 
kad turėsiu kaimynę su vaiku. Po to dar sužinojau, 
kad namas yra Gleno Hem... tai yra Dreiko Slou- 
no! Džimas dabar manęs vienos namuose daugiau 
nepaliks! — nusijuokė ji. 

Beveik kiekvienas Betės sakinys baigdavosi šauk- 
tuku. Ji jau buvo spėjusi papasakoti Lorei, kad jos 
vyras dirba kasyklose tarp Šnabždesių ir Santa Fe. 
Namo jis grįžta tik savaitgaliais, ir jai dažnai trūk- 
davo suaugusių žmonių kompanijos. Betės vaikai 
buvo tokie pat draugiški kaip ir jų mama. Tam- 
siaplaukiai ir rudaakiai, jie buvo miniatiūrinės savo 
motinos kopijos. Vienas jų buvo penkiametis Se- 
mas, o kita Selė, tokio pat amžiaus kaip ir Dženifer. 
Abu vaikai tuoj ėmėsi globoti Dženifer ir netrukus 


jau žaidė jos kambaryje viršuje. Selė žavėjosi švie- 

siomis Dženifer garbanomis ir glostė jos pakaušį, 
kaip būtų glosčiusi mylimiausią lėlę. 

— Nenoriu tavęs nuliūdinti, Bete, bet Dreikas vis 
dar Niujorke. Jis čia negyvens. 

— Aš suprantu, bet, žinoma, retkarčiais jis čia 
lankysis! Gal galėtum man gauti jo autografą? Mir- 
tinai noriu jį turėti! 

— Esu tikra, kad galėsiu surengti jūsų susitikimą, 
kai jis čia atvyks. Aišku, jei to norite, — padrąsinda- 
ma tarė Lorė. 

— Jeigu aš to noriu... — Betė pradėjo juoktis pati 
iš savęs, kai pamatė išdykėlišką Lorės šypseną. 

— Jo mažoji mergytė tikra meilutė, ar ne? — pa- 
stebėjo Betė po juoko priepuolio. — Bet blogai, kad 
ji negirdi. Aš to visai nežinojau! O jūs jos mokyto- 
ja? Visai kaip panelė iš „Stebukladarės“! Jūs, matyt, 
labai protinga! Mokate ženklų kalbą ir visa kita! 

— Mano sesuo taip pat negirdi, ir aš išmokau 
ženklų kalbą tuo pačiu metu kaip ir kalbėti. 

— Ar yra koks skirtumas tarp jų? 

— Šioks toks, — kantriai aiškino Lorė.— Kodėl 
jums ir vaikams neišmokus ženklų kalbos? Galėtu- 
mėte čia užsukti kiekvieną popietę ir aš jus išmo- 
kysiu. 

— Ar jūs rimtai? Tai būtų puiku! Tada vaikai ga- 
lėtų kalbėtis — aš turiu galvoje... 

— Žodis „kalbėtis“ šiuo atveju visiškai tinka, — 


pasakė Lorė. 

— Gerai, jie galėtų kalbėtis su Dženifer. 

— Ar jūsų vaikai miega po priešpiečių? 

— Žinoma, negalėčiau su jais susitvarkyti, jei ne- 
miegotų. 

Lorė nusijuokė: 

— Tada kiekvieną dieną po miego, gerai? 

— O, tai nuostabu, nuostabu! Ačiū! — Betė pa- 
šoko nuo kėdės ir nykščiu pradėjo versti patieka- 
lų receptų puslapius. — Lažinuosi, kad jūs niekada 
nevalgote šio kaloringo maisto. Jūs tokia liekna! 
Norėčiau būti tokia smulkutė kaip jūs. Jums pasi- 
sekė. Kai turėsit vaiką, tikriausiai tik numesit svorį, 
o ne priaugsit 30 svarų kaip aš. Beveik visoms po 
gimdymo atsiranda strijų. Mano gydytoja pažadė- 
jo, kad strijų aš neturėsiu. Ir še tau! Jos yra! Pasiu- 
tau, kai jas pamačiau. Jūs tikriausiai jų niekad ne- 
turėsite. Aš vaikus maitinau krūtimi. Mano draugė 
sakė, kad tai išeis į naudą mano figūrai. Ejo, kol 
maitinau, o paskui? —ji paniekinamai numojo ran- 
ka. — Taigi jos nukabo! Ar manote, kad gimdymas 
sugadins jūsų figūrą? — atvirai paklausė Betė. 

Lorė buvo taip sužavėta tuo, kad Betė sugeba 
kalbėti labai greitai ir vikriai keisti pokalbių temas, 
jog žvelgė į ją su pagarbia baime. Kai ji pagaliau su- 
vokė, ko iš tikrųjų Betė teiravosi, nuraudo ir tyliai 
atsakė: 


— Nemanau, kad iš viso turėsiu vaikų. 

— Iš tikro? Negaliu įsivaizduoti gyvenimo be vai- 
kų! Ar Dreikas jų nenori? 

— Ką? — sušuko Lorė tokia nustebusi, kad net 
knyga, kurią ji dėjo į lentyną, iškrito jai iš rankų. 

— Jis tikriausiai jų nenori todėl, kad mažoji Dže- 
nifer gimė kurčia, — pasakė Betė su užuojauta. — 
Turbūt negalima jo dėl to kaltinti. Gal, jei jūs su 
juo pakalbėtumėte, jis užsinorėtų daugiau vaikų. 

— Bete, — Lorė užsikirto, bet šiaip taip atgavo 
balsą. — Aš esu tik Dženifer mokytoja. Tarp manęs 
ir Dreiko nieko nėra. 

— Jūs rimtai? 

Apvalios Betės akys dar labiau suapvalėjo ir pa- 
didėjo. 

— Oi, atsiprašau, Lore! Tai vis per mano didelę 
burną ir ilgą liežuvį! Aš maniau, kad jūs abu... Na, 
pati žinote. Juk visi tai daro šiais laikais. Aš nieko 
blogo galvoje neturėjau. Tikrai tikrai! Prisiekiu! 

Betė atrodė tokia atgailaujanti, kad Lorei jos pa- 
sidarė gaila. 

— Viskas gerai, Bete, — pasakė ji. — Daugumai 
žmonių pasirodytų keista, kad Dreikas apgyvendi- 
no mus šitame name. 

— Gal ir neatrodytų taip keista, jei jūs atrodytu- 
mėte kaip Merė Popins, o ne kaip Ana Margarita. 

Lorė garsiai nusijuokė, bet tuoj pat prisiminė tą 
dieną, kai jie pirmą kartą susitiko su Dreiku. Tai 


buvo aitrus prisiminimas, jis skaudžiai suspaudė 

Lorei širdį ir jos juokas staiga nutrūko. Ar jai kada 
nors pasiseks nugalėti ilgesį? Tik vakar jį matė 
paskutinį kartą, o jau atrodo, kad praėjo ištisa am- 
žinybė. Jai palengvėjo, kai Betė pakeitė pokalbio 
temą. 

Dienos įgijo tam tikrą ritmą. Rytais Lorė ir Dže- 
nifer praleisdavo keletą valandų klasėje — ruošda- 
vo pamokas. Lorė džiaugėsi, kad mergaitė iš tik- 
rųjų buvo tokia gabi, kaip ji ir tikėjosi. Kiekviena 
diena atverdavo vis naujus horizontus Dženifer, 
kai ji mokydavosi bendrauti su savo mokytoja, 
kuri jai buvo pati nuostabiausia būtybė pasaulyje 
po Dreiko. 

Dženifer kasdien klausinėdavo apie Dreiką ir ne- 
praleisdavo nė vienos muilo operos serijos. Kai pa- 
matydavo jį ekrane, imdavo šaukti „Auvi, Auvi“ ir 
susijaudinusi pirštu rodydavo į Dreiką, po to žen- 
klais rodydavo jo vardą. Lorė jau buvo ją išmokiusi, 
ką reiškia žodis „tėtis“, ir ji suvokė ryšį tarp šio žo- 
džio ir Dreiko. Kai ji išmoko žodį „motina“, pasi- 
teiravo Lorės, ar ji nėra jos motina. Lorė pamėgino 
jai paaiškinti žodį „mirtis“, rodydama paveikslėlį, 
kuriame buvo nupieštas negyvas svirplys. Dženi- 
fer suprato aiškinimą, bet Lorė abejojo, ar ji supra- 
to, jog jos motina yra mirusi. Ji negalėjo susieti šio 
žodžio su žmogumi, nes jos galvoje nebuvo tokio 
vaizdinio. Galbūt reikėtų Dreiko paprašyti Sjuza- 
nos nuotraukos. 

Po pamokų jos eidavo pasivaikščioti kalnų pa- 
pėdėmis, kurias juosė skaidrūs upeliai. Lorė mokė 
Dženifer visus jas supančius daiktus parodyti žen- 
klais. Mergaitei paprastai užtekdavo kartą parodyti, 
kad atsimintų žodį, bet jos vis vien jį kartodavo be- 
galę kartų. 

Antroje dienos pusėje prie jų prisijungdavo Betė, 
Semas ir Selė mokytis ženklų. Tai būdavo smagus 
laikas, kupinas juoko, ir pamokos dažnai virsdavo 
žaidimu. Netrukus jie jau bendravo su Dženifer 
visiškai pasitikėdami savimi ir nesidrovėdami, kaip 
gali tik vaikai. 

— Pažiūrėk, Dženifer! — sušuko Lorė, atidariusi 
pašto dėžutę. Jos ką tik grįžo iš miesto, kur buvo 
nuėjusios apsipirkti. — Čia yra laiškas! Įdomu kam. 

Lorė ir kalbėjo ir viską rodė ženklais. 

— Džen-fei, — neaiškiai, bet žavingai pasakė mer- 
gaitė. Ji parodė į save ir plačiai nusišypsojo. 

Lorė nuleido laišką žemyn, kad Dženifer galėtų 
pirštu parodyti savo vardo raides, išspausdintas di- 
deliu, ryškiu šriftu. Po to ji dūrė pirštu į kairį vir- 
šutinį voko kampą ir kikendama ženklais parodė 
„Dreikas“. 

Dreikas jai rašė reguliariai du arba tris kartus 
per savaitę. Visi laiškučiai buvo trumpi, bet kupini 
meilės ir ilgesio. Taip pat kiekvieną kartą voke jos 


rasdavo pakelį becukrės kramtomosios gumos. 

Jis joms jau du kartus skambino ir abu kartus, 
kai tik Lorė išgirsdavo jo balsą, jos širdis akimirks- 
nį stabtelėdavo, po to imdavo šuoliuoti pašėlusiu 
greičiu. Pokalbiai buvo dalykiški, jie nenukrypda- 
vo nuo temos. Dreikas klausdavo apie Dženifer da- 
romą pažangą, namą ir ar joms nieko netrūksta. Jis 
paragindavo Lorę prašyti visko, ko tik joms reikia, 
ir padėdavo ragelį nė neužsimindamas apie jų san- 
tykius. Jeigu jis kada ir prisimindavo jų bučinį, tai 
tikrai to neparodydavo. 

Ar tai buvo tik atsitiktinumas, kad po jo skam- 
bučių Lorė blogiau miegodavo naktį? Kaip galėjo 
jo balsas taip išmušti ją iš pusiausvyros, kad ji bū- 
davo išsiblaškiusi visą likusią dienos dalį? O vaka- 
re, atsigulus į plačią lovą, kurioje miegojo viena, 
jos kūnas reikalaudavo artumo, ji negalėjo rasti sau 
vietos. Kūnas tiesiog prašė... 

Ne, ji su tuo niekada nesutiks! Bet nenoras pri- 
pažinti akivaizdžius dalykus mažai ką gelbėjo. Vis 
tiek jos kūnas geidė Dreiko. Lorė buvo pripratusi 
miegoti nuoga. Tas įprotis buvo likęs nuo jos san- 
tuokos su Poliu laikų. Kai jis palikdavo ją lovoje 
vieną, o pats grįždavo prie pianino, ji dažnai tingė- 
davo vėl apsivilkti naktinukus, kuriuos Polis būda- 
vo nekantriai nuvilkęs. 

Miegojimas be naktinių marškinėlių iki šiol jai 
nesukeldavo jokių jausmų. Bet pastaruoju metu, 


gulėdama tarp vėsių paklodžių, ji kūrė visokius 

vaizdinius apie Dreiką. Įdomu, ar ji jam tokia pa- 
tiktų? Ką ji jaustų, jei ją glostytų, glamonėtų, ty- 
rinėtų jo stiprios, juslingos rankos? Ar jos pamė- 
gintų pajausti tą paslaptingą drėgmę, vien buvimas 
kurios jaudino Lorę ir kėlė jai susirūpinimą? Ar tos 
rankos galėtų atpalaiduoti sustandėjusias nuo ne- 
numalšinto geismo jos krūtis? 

Ji blaškydavosi lovoje iki tol, kol jos fantazijos 
virsdavo sapnais, o sapnai atnešdavo svajonių išsi- 
pildymą. 

— Sveikutės! Ką veikiate? — paklausė Betė, prieš 
tai pasibeldusi ir įkišusi galvą pro galines duris. 

— Ką tik gavome laišką iš Dreiko, — atsakė Lorė. 

— O... 0... 0, — sudejavo Betė. — Ar galėčiau jį 
bent paliesti? 

— Na ir kvaiša! — nusijuokė Lorė ir pradėjo krauti 
produktus iš krepšio, o Dženifer tuo metu kalbėjosi 
su laišku, lyg jis būtų Dreikas. 

Betė nutūpė ant aukštos virtuvės kėdutės, jau 
tapusios jos nuolatine vieta. Kadangi Betės vyro 
beveik niekada nebūdavo namie, abi jaunos mote- 
rys daug laiko praleisdavo kartu. Lorė džiaugėsi jų- 
dviejų draugyste, nors jos ir buvo kilusios iš visiškai 
skirtingos aplinkos. 

— Klausyk, — tarė Betė, atplėšdama sausainių pa- 
kelį ir įsikišdama vieną į burną, — aš šiandien po 


pietų vežu vaikus į Volto Disnėjaus filmą „Miegan- 

čioji gražuolė“. Ar jūs su Dženifer norėtumėte va- 
žiuoti? 

— Žinoma, tai skamba puikiai! 

Nors kartą Betė suabejojo savo žodžiais ir pasakė: 

— Iš tikrųjų nežinau, ar kurti vaikai vaikšto į ki- 
nus, ar ne. 

— Žinoma, vaikšto! — patvirtino Lorė.— Mes 
žiūrime „Sezamo gatvę“ ir ji daug išmoksta iš to 
filmo. Ji, aišku, negali girdėti, bet mato kaip visi. 
Neabejoju, kad filmas jai patiks. 

Taip ir buvo. Dženifer filmas patiko. Kai norė- 
davo ko paklausti, rodė ženklus Lorei ir Lorė jai 
ženklais atsakydavo. Mergaitę sužavėjo meistriška 
multiplikacija. Kai ragana pavirto drakonu, Dženi- 
fer iš išgąsčio užsiropštė Lorei ant kelių ir stipriai 
prisiglaudė. Lorė jai paaiškino, kad drakonas nėra 
tikras. Atrodė, kad ją tai kuriam laikui nuramino, 
bet Lorė nusprendė, kad vis tiek per kitą pamoką 
mokys Dženifer sąvokų „tikras“ ir „apsimesti“. 

Diena atrodė ilga ir Lorė jautėsi pavargusi. Fil- 
mas buvo ilgas, o po jo ji ir Betė neskubėjo namo. 
Šį savaitgalį Džimas Grouz liko kalnuose, todėl 
Betė visai nenorėjo būti namie vien tik su Semu 
ir Sele. 

Jos klaidžiojo kalvotomis, vaizdingomis miestelio 
gatvėmis, o įkandin jų sekė visi trys vaikai. Pake- 
liui stabtelėjo keliose amatininkų parduotuvėlėse. 


Dženifer sužavėdavo visus, su kuo susidurdavo. Per 

tą mėnesį, kurį jos čia praleido, ji jau spėjo susi- 
draugauti su keliais krautuvėlių savininkais. Visi iš 
matymo pažinojo nuostabią raudonplaukę moterį 
su šviesiaplauke mergaite. 

Pietums Lorė ir Betė nusprendė vaikams nupirk- 
ti po mėsainį ir pieno kokteilį. Po to jos jau sunkiai 
pasiekė namus, o joms iš paskos slinko pavargę ir 
irzlūs vaikai. 

Namie Lorė vikriai išmaudė Dženifer ir paguldė 
ją miegoti, o pati jautė užsitarnavusi ilgiau pagulėti 
karštame vandenyje prabangioje vonioje. 

Vonios kambarys turėjo savotiško juslingumo 
ir buvo nuodėmingai gundantis. Grindys ir sienos 
buvo išklotos baltutėlėmis plytelėmis, o pati vonia 
buvo juodo marmuro. Ir kriauklė, ir dušas buvo iš 
tos pačios medžiagos, o dušo durys buvo permato- 
mos, ne matinės, prie kokių Lorė buvo pripratusi. 
Kiekvieną kartą, kai maudydavosi duše, matydavo 
savo atspindį priešais esančioje veidrodinėje sienoje 
ir jausdavosi nuodėminga. 

Panirusi į garuojantį vandenį su burbuliukais ji 
vėl, jau ne pirmą kartą, žavėjosi vonios didumu. 
Vonia buvo apie trijų pėdų gylio ir septynių pėdų 
ilgio. Lorė išsitiesė visu ūgiu ir mėgavosi raminan- 
čia šiluma. 

Išsimaudžiusi dar išsitrinko galvą ir apvyniojo 
plaukus rankšluosčiu lyg turbanu. Tada nutarė, kad 


yra alkana, nerūpestingai apsivyniojo rankšluosčiu, 

kurio galą užkišo viršuje, prie krūtinės, ir nedegda- 
ma šviesos nulipo žemyn. 

Virtuvėje ant lėkštės padėjo keletą sausainių, ku- 
riuos ryte kepė kartu su Dženifer, įsipylė stiklinę 
pieno ir nuėjo į gyvenamąjį kambarį. 

Kas ją privertė pažvelgti į didžiulį fotelį, ji ne- 
galėtų pasakyti. Bet pažvelgus sudrebėjo širdis ir 
ji vos nepradėjo šaukti. Pasisuko taip staigiai, kad 
pienas kliūstelėjo iš stiklinės, o rankšluostis pavo- 
jingai pasislinko žemyn. 

— Geriau būtumėte atsargesnė, o tai greit ne- 
beturėsite jokių paslapčių nuo manęs, — nutęsė 
Dreikas. 


5skyrius 


g 


orė verčiau patikėtų, kad silpnumą galū- 
nėse ir širdies virpulį sukėlė baimė. Bet 


iš tiesų baimė buvo ne vienintelė prie- 
žastis. Antroji, kur kas stipresnė, buvo Dreikas 
Rivingtonas. 

Dreikas ištiesęs kojas drybsojo fotelyje. Jo akys 
žibėjo iš po kaubojiškos skrybėlės. 

Dreikas vilkėjo džinsus ir džinsinį švarką. Keista, 
bet jis nebuvo panašus į tuos dabitas, kurie marši- 
ruodavo Penktąja aveniu, apsirengę ultramadin- 
gais kaubojiškais drabužiais iš Sakso parduotuvės. 
Dreiko drabužiai buvo išblukę ir padėvėti, bet jam 
labai tiko. 

Pamažu, tingiai jis pakilo iš fotelio ir lyg grobio 


tykanti pantera pradėjo sėlinti Lorės link. Sustojo 

prie pat jos. Lorę jo artumas triuškino. Nevalingai 
ji giliai įkvėpė, o iškvepiant rankšluostis pasislinko 
dar žemiau. Kadangi abi jos rankos buvo užimtos, 
ji negalėjo jo sugriebti. Viena ranka laikė sausainių 
lėkštę, o kita — pieno puodelį. Bijojo eiti prie stalo 
ir viską padėti ant jo, nes tada rankšluostis galėjo 
visai nuslysti. 

Dreikas suprato, kokioje keblioje padėtyje atsi- 
dūrė Lorė, bet tai jam sukėlė tik šelmišką šypseną, 
nuo kurios pagilėjo duobutės skruostuose. Nykščiu 
jis stumtelėjo kaubojišką skrybėlę aukštyn ir pa- 
klausė: 

— Kuo galėčiau padėti, mieloji ponia? Jei aš pa- 
imsiu sausainius, jūs, mėgindama sugriebti rankš- 
luostį, apsipilsite pienu. O jei aš paimsiu pieną, tai 
sausainiai nuslys nuo lėkštės ir bus labai jų gaila, 
nes jie kvepia kaip naminiai. 

Dreikas pasilenkė prie sausainių ir juos pauostė. 
Jis taip priartėjo prie Lorės, kad jo kvepalai užgožė 
sausainių kvapą. 

— Kita vertus, galėčiau paimti rankšluostį, ir tai 
išspręstų visas problemas, — dar arčiau priėjęs sta- 
čiokiškai pareiškė Dreikas. 

Lorei užėmė kvapą, kai jis ištiesė ranką prie už- 
kišto rankšluosčio galo. Jis dūrė pirštu jai į krūtinę 
ir sušnibždėjo: 

— Ar žinote, kad šitoje vietoje yra lygiai penkios 
strazdanos? 


Iškalbinga tyla 


Jis palietė pirštu Lorės odą. 

— Tai labai neįprasta, — pasakė. — Paprastai visos 
raudonplaukės būna nupiltos strazdanų, o jūs tu- 
rite tik penkias ir dar tokioj neįprastoj, žaismingoj 
vietoj. 

Lorei padarė įspūdį tai, kaip užtikrintai Dreikas 
ištarė šiuos žodžius. Jis visas dvelkė tokiu šviežumu, 
kad Lorei norėjosi jį įkvėpti ir sugerti savo kūnu. 
Atrodė, kad tai galėtų jai suteikti daugiau gyvy- 
bės. Glostantys Dreiko pirštai pamažu skverbėsi po 
rankšluosčiu. Bet tų pirštų įžūlumas užgesino joje 
rusenusias aistras. Pyktis paėmė viršų. Ji žengė ata- 
tupsta ir sušnypštė: 

— Jūs mane mirtinai išgąsdinote! Kodėl neper- 
spėjote, kad atvykote? 

— Aš mėginau, bet jūs buvote vonioje. Ar jums 
būtų labiau patikę, jei būčiau įsiveržęs į vonią pra- 
nešti apie savo atvykimą? Tokiu atveju nebūtumėte 
spėjusi net rankšluosčio pagriebti, — pasišaipė Drei- 
kas, o jo akys įžūliai tyrinėjo Lorę. — Be to, nežino- 
jau, kad taip vaikštote po mano namus. Tikėjausi, 
kad tokios mielos mergaitės kaip jūs išsimaudžiu- 
sios apsivelka chalatuką. 

Lorė, nekreipdama dėmesio į pašaipą, grįžo prie 
pirmųjų jo žodžių. 

— Iš kur jūs sužinojote, kad maudausi? 

Iš nuostabos jis pakėlė antakius ir paklausė: 


— Na ir iš kur, jūsų manymu, sužinojau? 

Jo akyse žvilgėjo pašaipa. 

Lorė paraudo iki plaukų šaknų. Dreikas nerūpes- 
tingai pasakė: 

— Girdėjau teškant vandenį. 

Lorės reakcija buvo tokia, kokios jis ir tikėjosi. Iš 
pasiutimo ji treptelėjo koja ir šūktelėjo: 

— Ak... 

Akimirksnį užmirštas rankšluostis smuktelėjo dar 
žemiau ir sustojo tik užkliuvęs už krūtų spenelių. 

— Ar negalėtumėt nustoti šaipytis? Geriau paim- 
tumėt viską man iš rankų, nes jau darosi šalta. 

— Nieko nuostabaus, juk lakstote po namus nuo- 
ga! — dar kartą paerzino Dreikas, bet vis dėlto pa- 
ėmė iš jos rankų pieną ir sausainius. Lorė pasku- 
bomis prispaudė rankšluostį, nors mielai juo būtų 
trenkusi į kvailai išsiviepusį Dreiko veidą. 

— Jums leidus, misteri Rivingtonai, aš eisiu, bet 
netrukus grįšiu sužinoti, kurių velnių jūs čia atsi- 
bastėte. 

— Geriau mandagiau su manimi kalbėtumė- 
te, — įspėjo Dreikas. — Jums dar teks lipti laiptais, o 
rankšluostis tikrai neuždengia visko, ką turėtų. Aš, 
aišku, galiu būti džentelmenas ir nusisukti, bet ga- 
liu ir spoksoti į jus, stovėdamas laiptų apačioje. 

— O, atsiprašau, misteri Rivingtonai! Gal leisite 
man pasišalinti ir pasirūpinti labiau tinkama išvaiz- 
da pokalbiui su darbdaviu? — perdėtai saldžiai pa- 
klausė Lorė. 


Iškalbinga tyla 


— Žinoma, ponia Periš! Aš lauksiu jūsų virtuvėje. 

— Užtruksiu tik minutėlę! — sušuko Lorė ir nesi- 
stengdama bei nenorėdama matyti, ar žiūri jis į ją, 
lipančią aukštyn, ar ne, užbėgo laiptais į savo mie- 
gamąjį. Jos pirštai drebėjo, kai mėgino įsisprausti į 
džinsus ir flanelinius marškinius. Kalnuose naktys 
jau darėsi vėsios. 

„Ką jis čia veikia? Kodėl nepranešė man iš anks- 
to, kad atvyksta?“ — mąstė Lorė. Ji nutraukė rankš- 
luostį nuo plaukų ir susišukavo. Drėgnos plaukų 
sruogos siekė pečius, bet džiūdami jie jau po trupu- 
tį natūraliai garbanojosi. Lorė nutarė jų nedžiovinti 
džiovintuvu, kad negaištų laiko. Ji norėjo kuo grei- 
čiau pamatyti Dreiką, bet pati save įtikinėjo, jog tik 
tam, kad sužinotų, ko jis atvažiavo. Lipant laiptais 
žemyn, jai atrodė, kad kojos pavirto į drebučius. 
Įėjusi į virtuvę pamatė Dreiką kepantį plaktą kiau- 
šinienę. Kavos aparate burbuliavo kava, o skrudin- 
tuve skrudo dvi riekelės duonos. Jo švarkas ir skry- 
bėlė kabėjo ant kabliukų prie galinių namo durų. 

— Mirštu iš bado, — pasakė Dreikas. — Maistas 
lėktuve buvo prastas, o aš niekur nesustojau pake- 
liui iš Elberkeko. Ar jūs ko nors norėjote? 

— Taip, norėjau sužinoti, ką jūs čia veikiate? 

Jis iškratė purią kiaušinienę į paruoštą lėkštę. 
Tada įsirėmė rankomis į šonus, paspoksojo į Lorę 
keletą minučių, po to pro ją nuėjo į kambarį. Lorė 


sekė iš paskos, įpykusi ir sumišusi. 

Po kelių minučių Dreikas jau ėjo prie paradinių 
durų. Išėjęs pro jas pakėlė akis į viršų ir perskaitė: 

— Keturi šimtai septintas. Taip ir maniau. Tai 
mano namas. 

Jis grįžo atgal į vidų ir užtrenkė duris. Nekreip- 
damas dėmesio į karingą Lorės laikyseną, išdidžiai 
nužygiavo atgal į virtuvę. 

— Labai juokinga! — piktinosi Lorė, sekdama iš 
paskos. 

— Ir aš taip manau, — per petį metė Dreikas, pasi- 
lenkęs prie šaldytuvo durų. 

— Ar mes turime kokio nors sūrio? — paklausė. 

— Mes? — garsiai pakartojo Lorė, pabrėždama žo- 
dį „mes“. 

— Gerai jau gerai! Ar jūs turite sūrio, ponia 
Periš? 

Lorei sunku buvo žvelgti į pašaipias jo akis virš 
šaldytuvo durų. 

— Rasiteapatiniame stalčiuje, —sumurmėjo, žvelg- 
dama į basas savo kojas. Argi ji užmiršo įsispirti į 
kokius nors batus? 

— Ar braškių džemas skanus? — netikėtai paklausė 
Dreikas. 

Lorė buvo galutinai sutrikdyta. 

— K47 — paklausė ji nekantriai. 

— Mes, atsiprašau, jūs turite vynuogių, abrikosų 
ir braškių džemo. Ar rekomenduotumėte braškių? 


Tai Lorę galutinai pribaigė ir ji pratrūko: 

— Ar negalėtumėte nustoti tuščiai plepėjęs, vieną 
sykį baigti sau ruošti maistą ir atsisėsti, kad galėtu- 
me pasikalbėti? 

Ji nekantriai trepsėjo koja ir stovėjo sukryžiavusi 
ant krūtinės rankas. Staiga suvokė, kad beskubėda- 
ma neapsivilko jokių apatinių baltinių. 

— Gerai gerai, — pasakė Dreikas ir atsargiai pa- 
dėjo lėkštę ant stalo. — Jums niekada neteko būti 
„meilia panele“, ar ne? 

Jis įsipylė puodelį kavos ir pakeldamas antakius 
paklausė Lorės, ar ji norėtų kavos. Bet Lorė papur- 
tė galvą. 

Tada Dreikas atsisėdo ir lyg alkanas vilkas ėmė 
doroti maistą. Nebuvo panašu, kad jis ketina pra- 
dėti pokalbį. Todėl Lorė nuslinko prie netoliese 
stovinčios kėdės ir demonstratyviai į ją sudribo. 
Dreikas net nepažvelgė į ją. Gerai, pagalvojo Lorė, 
aš jo daugiau nieko neklausiu, po perkūnais! 

Ištuštinęs lėkštę Dreikas paklausė: 

— Arjus tenkina namas? 

Lorė nesitikėjo, kad jų pokalbis prasidės nuo 
namo aptarimo. 

— Taip, — atsakė. 

Dreikui grėsmingai pakėlus antakius Lorė šiek 
tiek suminkštėjo. Vis dėlto jis buvo jos darbdavys. 

— Pats žinote, kad namas yra ne šiaip sau, jis yra 


tiesiog nuostabus. Gyvenimas Snabždesiuose yra 

labai tinkamas Dženifer. Ją čia supa mieli, niekur 
neskubantys žmonės ir ji labai daug išmoksta. 

— Kaip ji laikosi, Lore? — labai rimtai, be jokio 
erzelio ir pašaipos paklausė Dreikas. 

Lorė atkakliai mėgino nekreipti dėmesio į tą 
tvinkčiojimą tarp šlaunų, kurį pajuto vien jam išta- 
rus jos vardą. Vertė save nespoksoti į jo ūsus, kurie 
visada būdavo sudėtinė svajonių apie Dreiką dalis. 
Nukreipusi žvilgsnį nuo Dreiko, Lorė pasakė: 

— Ji laikosi puikiai! Iš tiesų! Mergaitė yra protin- 
ga ir sąmojinga. Ji viską išmoksta daug greičiau, nei 
aš kada tikėjausi. Ji vis dar nedaug, bet jau po tru- 
putį kalba. Jau moka keturis kartus daugiau ženklų, 
negu mokėjo Niujorke. 

Lorė nusišypsojo ir paklausė Dreiko: 

— O kaip jūsų ženklų kalba? Ar padarėte pa- 
žangą? 

Dreikas ženklais parodė, kad eina į užsiėmimus 
tris kartus per savaitę ir mokosi taip sparčiai, kaip 
tik gali pavargęs trisdešimt penkerių metų vyriškis. 

Lorė nusijuokė: 

— Puiku! Dabar jau galėsite su Dženifer kalbėtis 
apie daugelį dalykų. 

— Ar labai pasiilgote Niujorko? — paklausė šiek 
tiek susirūpinęs Dreikas. 

— Ne, — lėtai atsakė Lorė. Ilgiuosi tik tavęs, pri- 
dūrė mintimis. O pažvelgusi į skeptišką Dreiko 
veido išraišką dar pasakė: 

— Mes čia turime puikią kaimynę, kuri, beje, yra 
didelė jūsų gerbėja ir, matyt, įsiverš į šiuos namus, 
kai tik sužinos, kad atvykote. Ji turi du vaikus, jie 
kasdien žaidžia su Dženifer. 

Dreikas atrodė nustebęs ir sunkiai ieškojo 
žodžių: 

— Ar jie, turiu galvoje, ar jie... 

Lorė užbaigė sakinį: 

— Ar jie laiko ją nenormalia? Ne, Dreikai, ne, — 
užtikrino Lorė. — Jie elgiasi su ja taip, kaip elgtųsi 
su bet kuria kita žaidimų drauge. Kartais jie kivirči- 
jasi, po to greitai susitaiko, kaip visi vaikai. Jie ir jų 
mama Betė mokosi ženklų kalbos ir gali bendrauti 
su Dženifer. 

— Tai tikrai gerai! — nudžiugo Dreikas, o Lorę 
apėmė švelnus liūdesys. Ji tramdė norą ištiesti ran- 
ką ir paliesti sidabro spalvos, rusvus, susivėlusius 
Dreiko plaukus. Raukšlelės aplink jo akis buvo gi- 
lesnės nei paprastai, lyg jis būtų prastai miegojęs. 
Ar tai dėl to, kad jis labai ilgėjosi dukters? O gal 
grįžimas į Šnabždesius jam priminė gyvenimą su 
Sjuzana? Šitos minties Lorė negalėjo pakęsti. Ji 
jautė, kad jos veide atsispindi visos emocijos ir pa- 
sistengė jas užmaskuoti. 

— Kaip ilgai jūs būsite Šnabždesiuose? — pa- 
klausė. 

Dreikas pakėlė galvą, pažiūrėjo į Lorę, tada atsi- 
stojo ir nuėjo prie kavinuko įsipilti kavos. 

— Nežinau, — atsakė. 

Lorė spoksojo į jį nustebusi. Ką reiškė tas ne- 
žinau? 

— Nesupratau, — pasakė. 

Jis gurkštelėjo kavos ir vėl atsigręžė į Lorę. 

— Man velniškai skauda galvą! — tarė. — Gal galė- 
tumėte pamasažuoti man sprandą? 

Toks staigus Dreiko šokinėjimas nuo temos prie 
temos visiškai nuginklavo Lorę. Ji instinktyviai 
linktelėjo galva ir priėjo prie Dreiko iš nugaros. 
Atsargiai padėjo rankas ant pečių iš abiejų jo kaklo 
pusių ir pradėjo švelniai spaudyti po medvilniniais 
marškiniais įsitempusius raumenis. 

— O, ačiū! Kaip nuostabu! — džiaugėsi Dreikas. 
Jis vėl gurkštelėjo kavos ir tęsė: 

— Man nusibodo visas tas šlamštas, kurį turėjau 
daryti toje muilo operoje. Aš pavargau. Per septy- 
nerius metus filmuodamasis seriale aš keturis kartus 
apsivedžiau, turėjau daugybę meilės nuotykių bei 
papuoliau į autoįvykį, po kurio praradau atmintį. 
Kartą vos nevedžiau savo sesers, su kuria mane liki- 
mas buvo išskyręs prieš daugelį metų. Mano sūnus 
mirė nuo leukemijos ir iš manęs buvo atimta me- 
diko licencija, kai vieno turčiaus dukra apkaltino 
mane padarius jai abortą ir nužudžius savo paties 
vaisių. Man mirtinai įkyrėjo tas daktaras Hembri- 
kas! Septynerius metus vaidinti pagal tokį scenarijų 


man jau per akis! 

— Ar norite pasakyti, kad paliekate serialą? — pa- 
klausė Lorė apstulbinta ir staiga nustojo masažavusi 
jam sprandą. 

— Ne visai. Oi, prašau, nenustokite masažavusi! 

Pajutęs, kad Lorės pirštai vėl pradėjo truputį ju- 
dėti, tęsė: 

— Aš pasakiau Murėjui, kad noriu išvažiuoti ku- 
riam laikui ir viską apmąstyti. Per visą tą laiką aš 
turėjau vos kelias dienas atostogų, tad manau, kad 
man priklauso keletas laisvų savaičių. Šį trečiadie- 
nį mes nufilmavome epizodą, kuriame daktaras 
Hembrikas yra užpuolamas ir gauna per galvą per 
pasivaikščiojimą su savo mergina Centriniame par- 
ke. Jį ištinka gili koma. Jo draugė išprievartauja- 
ma, taigi dabar publikos dėmesys bus sutelktas į ją. 
O ji, be abejo, beprotiškai įsimylės kokį nors kitą 
daktarą. 

Dreikas pašaipiai prunkštelėjo. 

— Jie aptvarstė mano galvą, paguldė į ligoninės 
lovą ir keletą minučių filmavo. Aš gulėjau visiškai 
nejudėdamas. Kai dabar filme bus minimas dakta- 
ras Hembrikas, šis epizodas bus nuolat kartojamas, 
o aš tuo metu galėsiu pasidžiaugti rudeniu Niu 
Meksike kartu su Dženifer. 

— Ar jūs galite čia būti taip ilgai? — nustebusi 
paklausė Lorė. Ji turėjo tik miglotą supratimą apie 
televiziją ir manė, kad toks ilgas atitrūkimas nuo 


darbo gali pakenkti Dreiko karjerai. 

Dreikas tik truktelėjo pečiais, o jo galva automa- 
tiškai atsirėmė į Lorės krūtinę. Jos pirštai sliuogė 
aukštyn jo žandikauliais prie smilkinių, kur apsi- 
stodavo, kad juos pamasažuotų. Iš šalies galėjo pa- 
sirodyti, kad Dreikas specialiai padėjęs galvą Lorei 
ant krūtinės, bet Lorė žinojo, kodėl taip yra. Ga- 
liausiai Dreikas atsakė į jos klausimą: 

— Taip, kurį laiką, turint galvoje, kaip atkakliai aš 
daugelį metų stengiausi, kad šis serialas nesužlug- 
tų. Be to, aš jau turiu kas mane proteguoja. Ir visi 
žino, aktoriai yra kaprizingi. 

Nors Dreikas tą pasakė juokaudamas, Lorei tai 
buvo lyg smūgis į veidą. Ji geriau už bet ką žinojo 
menininkų charakterį. 

Norėdama pakeisti temą, Lorė paklausė: 

— O kurjūs apsistosite? 

Dreikas nusijuokė ir pasuko galvą, kad pažvelgtų 
į Lorę. Tas jo judesys užėmė Lorei kvapą. Ar jis su- 
vokė, prie ko lietėsi jo galva? 

— Kur aš apsistosiu? — pasišaipė Dreikas. — Mano 
kambarys yra didysis miegamasis viršuje su karališ- 
ka lova ir veidrodinėmis spintomis. 

Lorė atšoko nuo Dreiko taip staigiai, lyg į ją 
kas būtų šovęs. Jos svajinga nuotaika akimirksniu 
dingo. 

— Negali būti, kad jūs iš tikro planuojate čia ap- 


sistoti! — desperatiškai sušuko. 

— Žinote ką? Aš tikrai nemanau apsistoti „Kal- 
nų gamtovaizdžio“ viešbutyje, ponia Periš! — sar- 
kastiškai pasišaipė Dreikas. — Esu tikras, kad apsi- 
stosiu čia. 

— Bet jums negalima čia apsistoti, kai aš čia gy- 
venu! Būtų... —ji užsikirto. Po to nervingai nulaižė 
lūpas ir suplojo rankomis. 

— Negalite čia apsistoti, ir tiek! 

Tačiau ir jai pačiai atrodė, kad argumentas vai- 
kiškas. 

— Ar jūs norite pasakyti, kad tai atrodys taip, lyg 
mes būtume pora? —jo balse buvo girdėti juokas. — 
Ko gero, tikrai taip atrodys, o ką? 

— Tai neįmanoma! — vėl sušuko Lorė. 

— Kodėl? — su apsimestiniu nekaltumu paklausė 
Dreikas. Jo žalios akys įtartinai susiaurėjo. — Ponia 
Periš, aš tiesiog stebiuosi! Ar jūs mėginate situacijai 
suteikti netinkamą atspalvį? Juk jūs nepanaudosite 
šios padėties piktam? Ar aš atsidūriau pavojuje? Ar 
jūs mėginsite mane sukompromituoti? 

— Oi ne! Žinoma, ne! — pabrėžtinai šaltai ištarė 
Lorė. — Tik jau ne aš jus kompromituosiu. Bet pa- 
vojus jums yra. Jūs rizikuojate atsidurti beprotna- 
myje, jei manote, kad aš čia, jums esant, toliau gy- 
vensiu. Jei jūs čia gyvensite, man teks išsikraustyti. 

— Niekur jūs neišsikraustysite, — tvirtai pasakė 
Dreikas. Tada atsistojo, ištiesė išmasažuotus pečius 


ir pridūrė: 

— Dženifer reikia jūsų, o jūs per daug ją mylite, 
kad galėtumėte apleisti. Beje, aš norėčiau ją pama- 
tyti. Ar ji mažajame miegamajame viršuje? 

Su jam būdinga arogancija Dreikas nekreipė jo- 
kio dėmesio į Lorės argumentus. Jis ramiai išėjo 
iš virtuvės ir paliko ten Lorę, verdančią bejėgiu 
pykčiu. 

Žinoma, jis buvo teisus. Lorė ir pati žinojo, kad 
nepajėgtų palikti Dženifer. Tik visai neseniai jai 
pasisekė pelnyti visišką mergaitės pasitikėjimą ir 
meilę. Jeigu dabar staiga ją paliktų, Dženifer patir- 
tų nepataisomą psichologinę traumą. Be Lorės būtų 
keblus tolesnis mergaitės vystymasis ir lavinimasis. 

Bet juk ji negali čia gyventi su Dreiku! Su jokiu 
vyru negalėtų gyventi ir likti nepriklausoma. Tuo 
labiau su Dreiku, nuo kurio vienintelio prisilieti- 
mo, vienintelio žvilgsnio ji tirpte tirpdavo. Gyventi 
su juo po vienu stogu? Ne, tai visiškai neįmanoma! 
Provokuojantis jo pasipūtimas verstų ją nuolat būti 
įsitempusiai. Pasilikusi čia ji kankintųsi tarsi mazo- 
chistė. 

Bet ji pasiliks. Žinojo tai pati. Ir Dreikas žinojo. 
Lorė save ramino tik tuo, kad jam greitai nusibos 
ramus gyvenimas Šnabždesiuose ir jis vėl išlėks į 
triukšmingą Niujorką. Iki to laiko jai teks pasi- 
stengti kuo mažiau su juo matytis. Aišku, kad jis 


čia ilgai nebus. Savaitę. Gal dvi. 

Lorė užlipo laiptais ir įėjo į Dženifer miegamąjį. 
Pamatė, kad Dreikas sėdi ant Dženifer lovos kraš- 
to, o mergaitė jį tvirtai apkabinusi. Jis ją sūpavo ir 
plekšnojo per nugarytę. Lorė paliko juos ir nuėjo į 
savo miegamąjį pasiimti būtinų daiktų, nes nuo šiol 
kambarys priklausys Dreikui. 

— Ką čia darote? — gilus Dreiko balsas Lorę iš- 
gąsdino. Ji atsisuko ir pamatė jį atsišliejusį į duris. 

Vengdama jo akių ir klausimo, savo ruožtu pa- 
klausė: 

— Ar Dženifer vėl užmigo? 

— Taip... — tyliai pasakė Dreikas. — Gal ji ir ne- 
buvo visiškai prabudusi, bet dabar žino, kad aš 
čia esu. 

Lorė pritariamai linktelėjo ir vėl pradėjo rankioti 
ant lovos išdėliotus drabužius. 

— Ką čia darote, klausiu jūsų dar kartą? 

— Mėginu susirinkti savo drabužius, — atsakė 
Lorė. — Jei galite, palaukite iki ryto ir galėsite čia 
įsikurti. Iki to laiko jau viską, kas mano, būsiu 
nusinešusi žemyn. Dabar pasiimsiu tik kas būti- 
niausia. 

— Nereikia to daryti. Prašau viską palikti čia! — 
griežtai pasakė Dreikas. 

— Bet aš jums sakiau... 

— Aš miegosiu apačioje! — nutraukė ją Dreikas. 

— Bet šis kambarys jūsų, Dreikai! Jausiuos nepa- 


togiai, jei jūs eisite į mažesnį kambarį. 

— Nieko, aš priprasiu. Be to, — tęsė Dreikas, lėtai 
įeidamas į kambarį, — man patinka mintis, kad jūs 
būsite mano kambaryje. Mano lovoje. 

Jo balsas apkimo. Atrodė, jog jis nori pasakyti, 
kad lovoje jie bus kartu. Lorės kraujas gyslomis 
pulsavo lyg išsilydžiusi lava. Ji vos laikėsi ant kojų, 
kai jis priėjęs apglėbė jos veidą delnais, o jo pirštai 
nuslydo po jos plaukais. 

— Jūsų plaukai jau beveik išdžiūvo, — sušnibždėjo 
Dreikas. — Bet man jie ir šlapi patiko, — jis lūpo- 
mis prisilietė prie Lorės skruosto. — Nemanykite, 
kad šitie beformiai marškiniai paslepia jūsų figū- 
rą. Aš tiksliai žinau, kaip atrodo jūsų krūtys, po to, 
kai mačiau jas uždengtas tik tuo netinkamu drėgnu 
rankšluosčiu. 

Dabar Dreikas jau žaidė jos lūpomis ir derino jas 
lyg instrumentą. Kai galiausiai jis ją pabučiavo, ji 
jau buvo pasiruošusi tą bučinį priimti kaip neišdil- 
domą žymę ir ant lūpų, ir sieloje. 

Dreiko ranka švelniai nuslinko Lorės nugara že- 
myn iki pat kryžkaulio. Čia trumpai apsistojo, kad 
paglostytų, ir nukeliavo tolyn prie šlaunų, o tada 
pritraukė Lorę prie savęs. Susilieję kūnai nepaliko 
Lorei jokių abejonių — Dreikas jos geidžia. Geis- 
mas buvo abipusis, todėl visai natūraliai Lorė pri- 
siglaudė prie Dreiko ir išgirdo jį atsidūstant iš ma- 


lonumo. 

Užmiršusi bet kokį ankstesnį atsargumą, Lorė 
karštai atsakė į Dreiko bučinį. Ragavo jį liežuviu ir 
lūpomis ir niekaip negalėjo pasisotinti. Kai Dreikas 
kilstelėjo galvą, kad galėtų apkabinti Lorės skruostą 
laisva ranka, Lorė, pasistiebusi ant pirštų galų, lie- 
žuvio galiuku aplaižė jo viršutinę lūpą, braukdama 
šiek tiek žemiau ūsų. 

— O, Lore, — sudejavo Dreikas ir vėl puolė ją 
bučiuoti, liežuviu skverbdamasis į kiekvieną slaptą 
plyšelį. 

Jo ranka nuslinko žemyn tarp jų kūnų ir sustojo 
ties Lorės raktikauliu. Po to smuktelėjo dar žemiau, 
kol pasiekė pirmąją jos marškinėlių sagą. Tada įgu- 
dusiu judesiu prasegė marškinius ir ėmė glostyti 
krūtinę. Jos šilkinė oda jautė jo šiltus, aksominius 
pirštus. Jiems judant, pati savaime prasisegė antroji 
Lorės marškinėlių saga. 

Lorė vis kartojo jo vardą, o jis priglaudė veidą 
prie jos kaklo duobutės, neatitraukdamas delno 
nuo krūtinės. Dreikas ją glostė, spaudė, jaudino 
tol, kol pulsuojantis skausmas išplito iki pat Lorės 
tarpukojo. 

Tada, rankomis apglėbęs švelnų kauburėlį, išlais- 
vino jį iš marškinių. Laikė jį rankose kaip brange- 
nybę. 

— Dievinu šias strazdanas, — sušnibždėjo, nulenk- 
damas galvą. Rodė joms daugiau dėmesio, negu jos 


buvo nusipelniusios. Nuo bučinių, kuriuos jau- 

tė visu savo kūnu, Lorei apsvaigo galva ir ji taršė 
jo plaukus pirštais, kartu vis stipriau glausdama jo 
galvą prie savęs. 

Badantys Dreiko ūsai bei lūpos visiškai susuko 
galvą. Ji nebenorėjo, kad baigtųsi ši euforija. Norė- 
jo skendėti joje ir pažinti visą džiaugsmą, kurį galė- 
jo atnešti mylėjimasis su Dreiku. 

Lyg skaitytų Lorės mintis, Dreikas truputį ati- 
traukė lūpas nuo krūties spenelio. Žinojo, kad Lo- 
rės krūtys geidžia pajusti drėgną liežuvį, o turi ten- 
kintis jo ūsų prisilietimu. 

— Lore, leisk man pajusti visą tavo saldumą, — 
meldė Dreikas. — Dabar pat. Man reikia tavo švel- 
numo. Aš noriu tavęs. 

Jo žodžiai pramušė tą jausmingumo kokoną, ku- 
riame ji tūnojo, ir perskrodė jos smegenis kaip la- 
zerio spindulys. 

Reikia, nori. Taigi jis jos nori. Paprasčiausias fi- 
zinis potraukis, kurį ji akivaizdžiai pajautė, kai jis 
buvo prie jos prisiglaudęs. Kodėl gi ji nenori jam 
visiškai atsiduoti? Jo prisipažinimas, kad jis nenori 
jokių emocinių saitų, neleido jai tikėtis nieko kito. 
Lorė Periš, jos asmenybė nebuvo tai, ko jis norė- 
jo ir ko jam reikėjo, o tik jos kūnas, ir tik jo jam 
reikėjo. Jam tik reikėjo išsivaduoti nuo tos negai- 
lestingos vyriškos jėgos, kuri veržėsi iš jo. Jei Lorė 


suteiktų jam tą galimybę, jis pasitenkintų. Bet jie 

nesidalytų mintimis ar jausmais, ir ji neprisikastų 
iki jo esmės. 

Buvo aišku, kad Dreikas Rivingtonas Lorės ne- 
myli. Jis vis dar mylėjo savo žmoną. Tą vienintelį 
kartą, kai jis apie ją kalbėjo, buvo aiškiai matyti, 
koks skausmingas jam tas praradimas, ir Lorei buvo 
nejauku būti to skausmo liudytoja. 

Nors Lorė ir pati geidė Dreiko, negalėjo jo pri- 
imti tokiomis sąlygomis. Bet ir jo atsisakyti buvo 
sunku. Jos pačios geismas buvo nenuneigiamas. 
Dreikas laikė ją savo rankose beveik nuogą ir pasi- 
duodančią. Patyrę jo pirštai vikriai atseginėjo liku- 
sias jos marškinėlių sagas. Juk jis dabar nepatikės, 
kad ji staiga atgavo protą ir pajuto sąžinės priekaiš- 
tus. Reikia griebtis pykčio. Tuo jis patikės. 

Iš dalies ji iš tikrųjų pyko. Nekentė pati savęs, 
kad nesugeba laisvai atsiduoti geismui bet kuriomis 
sąlygomis. Bet ji per daug gerai žinojo šį pavojingą 
kelią. Jau buvo juo ėjusi. Polis ją išnaudojo seksu- 
aliai, kaip balzamą savo skausmui malšinti. O kaip 
ji? Kam rūpi jos skausmas? Kas jį malšins? 

Ne, niekada daugiau! Jai to nereikia. 

— Dreikai, Dreikai, — žodžiai strigo gerklėje, bet 
Lorė stengėsi atstumti Dreiką, nors ir nedaug ryžto 
tam buvo likę. — Ne, Dreikai! 

Dreiko akyse žaižaravo aistra ir jis ne iš karto su- 
vokė, kad Lorė atsisako išvaduoti jį nuo šitos fizinės 


kankynės. 

— Kas atsitiko? — paklausė, apstulbintas netikėto 
atstūmimo. 

Lorė atsitraukė ir, atsukusi nugarą, pradėjo se- 
giotis marškinėlius. 

— Aš negaliu. Aš nenoriu gulėti su tavimi, — pa- 
sakė apsimestinai droviai. 

— Taip ir patikėjau! — šaipėsi Dreikas, artindama- 
sis prie jos. 

Ji išsisuko nuo jo apkabinimo ir ištiesė rankas, 
kad galėtų jį atstumti. 

— Daugiau manęs neliesk, prašau! Aš rimtai! — 
išbėrė Lorė greitomis. 

Dreiko akys žvilgėjo lyg žalias ledas. Galiausiai 
jis suvokė jos žodžius. 

— Ir aš rimtai, — suniurzgė. — Tu nori manęs ne 
mažiau nei aš tavęs. 

— Ne, tikrai ne! — karštai pakartojo Lorė. 

— Tavo kūnas sako visai priešingus dalykus, — ža- 
vingai romiai kalbėjo Dreikas. — Juk aš jaučiu, kaip 
labai tu manęs nori. Mano rankos privertė tave ma- 
nęs geisti, bet mano lūpos gali dar daugiau. 

— Ne... — išstenėjo Lorė. 

—lIr aš noriu daryti kai ką daugiau, — pridūrė 
Dreikas. — Aš noriu visko. Aš noriu... 

Bet Lorė neleido jam baigti ir pati užbaigė jo 
sakinį: 


— Sekso! 

Lorė tikėjosi šiuo žodžiu nutraukti gundančias jo 
šnekas. 

— Mane siutina tavo įsitikinimas, kad aš noriai 
gulsiu su tavim po to, kai tu itin išsamiai paaiškinai, 
kad iš moters nori tik sekso, — Lorė kelis kartus gi- 
liai įkvėpė. 

— Aš sakiau, kad vengiu emocinio prisirišimo, 
bet tai nereiškia, kad aš nenoriu mylėtis, kai laikau 
rankose žavingą ir geidžiamą moterį. 

— Mylėtis! Nieko sau! Juk sakei, kad vis dar myli 
savo žmoną! — išrėkė Lorė. 

— Nepainiok čia mano žmonos! — atkirto Drei- 
kas. — Palik ją ramybėje! 

Dreiko reakcija buvo tokia kraupi, kad Lorė at- 
sitraukė nuo jo per žingsnį. Geriau jau nebūtų pa- 
minėjusi Dreiko žmonos ir suteršusi jos atminimo 
šioje bjaurioje situacijoje. Bet tokia Dreiko reakcija 
įsiutino ir Lorę ir ji įžūliai kilstelėjo smakrą. 

— Aš nesu viena iš virpančių nuo susižavėjimo 
tavo gerbėjų, — pasakė ji kandžiai. — Aš tavo dar- 
buotoja ir noriu, kad elgtumeisi su manimi atitin- 
kamai. 

Lorė tikėjosi, kad jos žodžiai nuskambės įtikina- 
mai. Jis neturėjo pajusti, kad ir dabar ji vis dar nori 
pribėgti prie jo ir maldauti, kad ją bučiuotų. Jos 
veido raumenys nejudėjo. 

— Gerai jau gerai, — atsiliepė Dreikas. — Netgi 
daktaras Hembrikas nesigriebė prievartavimo, juo 


labiau to nedarys Dreikas Rivingtonas. 

Jis apsisuko ant kulno ir patraukė prie durų, ta- 
čiau prieš išeidamas pašaipiai pridūrė: 

— Tik per daug nesidžiauk pergale. Tu manęs 
nori, ir aš tave turėsiu! Tai tik laiko klausimas! 


Dreikas stipriai trinktelėjo durimis. 


6 skyrius 


e 


aip jis drįsta taip su manimi kalbėti, be 

perstojo galvojo Lorė. 

Ji tikėjosi, kad geras nakties miegas su- 
mažins jos pyktį dėl Dreiko pasakytų žodžių jiems 
išsiskiriant, bet atsibudusi suvokė, kad dar labiau 
pyksta. Dreiko atvykimas užklupo Lorę taip ne- 
tikėtai, kad ji tapo beginkle. Dreikas buvo žavus, 
pribloškiamai gražus, vyriškas ir pripratęs, kad mo- 
terys dėl jo alptų. 

Netrukus jis įsitikins, kad Lorės Periš jo žavesys 
neveikia. Greičiau pragare išauš šalta diena, negu 
Lorė įšoks į lovą su Dreiku Slounu. 

Jos veide švietė tvirtas ryžtas, kai ji lipo laiptais 
žemyn į virtuvę. Prabėgom žvilgtelėjusi į Dženi- 


fer kambarį, įsitikino, kad mažoji, kaip ji ir manė, 

jau atsibudusi ir su tėvu yra virtuvėje. Atidariusi 
baro duris, kurios skyrė virtuvę nuo valgymo ni- 
šos kambaryje, Lorė, dėdamasi abejinga, įžengė į 
saulės apšviestą virtuvę. Vaizdas, kurį pamatė, buvo 
per daug idiliškas, kad galėtų kelti pyktį, todėl pa- 
mažu visa karinga jos nuotaika subliūško lyg pra- 
durtas kamuolys. 

— Labas rytas! — pasakė Dreikas ženklais bei žo- 
džiais. —- Dženifer pusryčiams valgo dribsnius su 
pienu, o aš pakepinau duonos ir išviriau kavos. Ko 
tu norėtum? 

„Dieve, koks jis žavingas!“— pagalvojo Lorė. Jo 
plaukai saulės šviesoje žvilgėjo sidabru. Dreikas iki 
alkūnių buvo atsiraitojęs sportinių marškinių ran- 
koves, o iš džinsų kyšojo marškinių skvernai. Vie- 
toj grasinimo, kurį Lorė pastebėjo Dreiko veide va- 
kar vakare, švietė akinanti šypsena, kuri dar labiau 
nuginklavo Lorę. 

— Labas rytas! — atsakė Lorė ir pasilenkė apka- 
binti Dženifer, kaupinais šaukšteliais šlamščiančios 
dribsnius. 

Dženifer atsisuko į Lorę ir ženklais parodė: „Tė- 
velis yra čia, Lore“. 

— Žinau, — atsakė Lorė ir paklausė. — Ar tau 
liūdna? 

— Neeee, — nutęsė Dženifer. Jai patikdavo tarti šį 


lengvą žodį, todėl jį ištęsdavo. 


110 


Iškalbinga tyla 


— Artu pyksti? — paklausė Lorė. Jos kaip tik prieš 
kelias dienas turėjo pamoką apie pagrindinius jaus- 
mus, todėl tai buvo savotiškas patikrinimas, ką atsi- 
mena Dženifer. 

Dženifer sukikeno ir vėl pasakė: 

— Neeee. 

— Tai ką jauti atvykus tėveliui? 

Dženifer pamąstė minutėlę ir ženklais parodė: 

— Aš esu laiminga. 

Dženifer ėmė juoktis, kai Lorė jai paplojo už tai, 
kad parodė teisingus ženklus. 

— (O jūs ar laiminga, kad tėtis čia? — paklausė 
Dženifer. 

Lorė staigiai atsitiesė, tikėdamasi, kad Dreikas 
jų nestebi. Bet jis stebėjo ir jo antakiai klausiamai 
pakilo. 

— Nagi, atsakykite Dženifer! Ar džiaugiatės, kad 
aš čia? 

Dreikas privertė Lorę pasijusti nemaloniai. Dže- 
nifer žvelgė į Lorę laukdama atsakymo. Nenoromis 
Lorė parodė ženklais ir pasakė: 

— Taip, aš džiaugiuosi, kad Dreikas yra čia. 

Patenkinta atsakymu Dženifer valgė toliau. 

— Gal reikėtų patikrinti, ar gerai pritvirtinau 
Dženifer klausos aparatą. Nesu tikras, - pasakė 
Dreikas. 

Lorė kilstelėjo mergaitės garbanas ir patikrino 


klausos aparato vietą bei garso diapazoną. 

— Viskas gerai! — patvirtino. 

— Puiku! Ko tu nori pusryčiams? — dar kartą pa- 
siteiravo Dreikas. 

— Aš nevalgau pusryčių, — atsakė Lorė. — Man 
užteks kavos. 

Vertinantis Dreiko žvilgsnis privertė Lorę nu- 
rausti. 

— Ar susilaikymas padarė tave tokią liekną? 

Norėdama išvengti patyrusio Dreiko žvilgsnio, 
Lorė nuėjo prie kavos aparato ir įsipylė kavos į puo- 
delį, kuris šokinėjo drebančioje jos rankoje. Drei- 
kas, eidamas pro šalį, žaismingai pliaukštelėjo jai 
per sėdynę ir, pajutęs stangrų užpakaliuką, ranką 
sulaikė ant jo ilgiau. 

— Per didelis susilaikymas gali padaryti tave ner- 
vingą niurzgą ir be laiko pasendinti. 

Lorei ant liežuvio galo jau sukosi puiki replika, 
kai pro galines duris įvirto Betė, kaip visada trykš- 
tanti energija. Jos galva buvo pilna rausvų suk- 
tukų, kurie styrojo iš plaukų visomis kryptimis. 
Dygsniuotas chalatas buvo bet kaip surištas ant jos 
storo liemens, dėl kailinių šlepečių pėdos atrodė 
didžiulės. 

Ji sustingo prie durų, kai pamatė prie stalo sė- 
dintį Dreiką, ir nesiryžo įeiti. Iš nuostabos jai išvir- 
to akys, ji žiopčiojo lyg į krantą išmesta žuvis. Jei 


Betė nebūtų atrodžiusi taip komiškai, Lorei būtų 

buvę jos gaila. Bet dabar Lorė vos galėjo sulaikyti 
juoką, kai pristatinėjo ją Dreikui. 

— Bete Grouz, štai Dreikas Rivingtonas. Dreikai, 
štai kaimynė, apie kurią jums pasakojau. 

— Labas rytas, ponia Grouz! — stodamasis ir eida- 
mas ištiesęs ranką prie Betės tarė Dreikas. Betė lyg 
automatas ištiesė savąją, o Dreikas ją lengvai spus- 
telėjo. — Lorė man pasakojo, kiek daug jūs padėjote 
jai ir Dženifer, todėl noriu jums padėkoti už pagal- 
bą mano mergaitėms. 

Lorė žioptelėjo suvokusi potekstę, bet greičiau, 
negu ji galėjo ką ištarti protestuodama, Betė garsiai 
sušuko: 

— O Dieve! Kaip siaubingai aš atrodau! Aš tik 
užbėgau pasiskolinti cukraus. Nenumaniau, kad jūs 
čia būsite, daktare Hem... misteri Slounai... misteri 
Rivingtonai! 

— Lore, kodėl manęs neįspėjai, kad jis čia bus? — 
papriekaištavo Betė. 

— Aš neži... 

Tačiau Dreikas ją nutraukė ir neleido pasitei- 
sinti. 

— Jūs atrodote tiesiog nuostabiai, Bete! Ar galiu 
jus vadinti Bete? Kur mūsų cukrus, Lore? 

Mūsų? Mano mergaitės? Dreikas darė viską, kad 
atrodytų, jog jie viena šeima. Lorė per Betės petį 
metė į jį žudantį žvilgsnį, bet jo akys švietė links- 


mumu, 0 ne atgaila. 

— Sandėliuke, — pasakė Lorė lediniu tonu, tačiau 
ir Betė, ir Dreikas tai praleido pro ausis. 

— Gal galėtum paieškoti cukraus Betei, kol aš jai 
įpilsiu puodelį kavos? — nerūpestingai sučiulbėjo 
Dreikas, vesdamas sužavėtą Betę prie stalo. Jis vai- 
dino žavingą garsenybę, o Lorei tai kėlė šleikštulį. 

— Jūs atrodote visiškai kaip seriale! — kvailai mai- 
vėsi Betė, atsisėdusi prie stalo ten, kur ją pasodino 
Dreikas. — Neturėčiau jūsų gaišinti. Manęs laukia 
vaikai... 

— Ak, suteikit man malonumą išgerti puodelį ka- 
vos su jumis! — nesiliovė ulbėjęs Dreikas. Jo ištreni- 
ruota šypsena būtų galėjusi net angelą priversti at- 
sisakyti savo sparnų. — Ar tik Lorė man nepasakojo 
vakar vakare, kad jūs turite du vaikus? 

Vakar vakare! Tik pamanykit! Tai galutinai įsiu- 
tino Lorę. Kai Betė pasinėrė į savo mėgstamiausias 
šnekas, Dreikas pažvelgė į Lorę ir šelmiškai nusi- 
šypsojo. Jis žinojo, jog iš jo užuominų buvo galima 
spėti, kad praėjusią naktį jie praleido kartu. Lorė, 
virdama įniršiu, užtrenkė spintelės, kurioje ieškojo 
cukraus, dureles. 

Galų gale Betė susiruošė eiti, prieš tai pažadėju- 
si, kad vėliau sugrįš su Semu ir Sele į ženklų kal- 
bos pamoką. Šį kartą Lorė džiaugėsi, kad kaimynė 
pagaliau išeina. Ją žiauriai erzino Betės meilikavi- 
mas bei Dreiko užuominos apie jųdviejų su Lore 


santykius. Iš tų užuominų Betė turėjo suprasti, kad 

jų santykiai ir buvo tokie, kaip manė Betė, ir ką 
įnirtingai neigė Lorė. 

— Kol tu ir Dženifer mokysitės klasėje, aš išpa- 
kuosiu savo daiktus, — pasakė Dreikas. 

Lorė matė, kad prie namo šalia mersedeso stovi 
dar vienas automobilis. Dreikas paaiškino, kad išsi- 
nuomojo jį ir turės grąžinti Elberkeke, kai tik ji su 
Dženifer galės jį palydėti, po to parvežti atgal. 

Vos tik Lorė pradėjo dirbti su Dženifer, tarpdu- 
ryje pasirodė Dreikas ir paklausė: 

— Ar aš galėčiau susikabinti savo drabužius į vie- 
ną iš spintų didžiajame miegamajame, nes daugiau 
nėra kur? 

Lorė pažvelgė į jį su nepasitikėjimu. 

— Ar čia kokia gudrybė, ar tau tikrai reikia vietos 
spintoje? — paklausė. 

— Tikrai reikia vietos spintoje, — pasakė Dreikas 
šventojo tiesumu. Tada taip akinamai nusišypsojo, 
kad skruoste išryškėjo duobutė. Aktorius. Juk jam 
nieko nereiškia pamėgdžioti bet kokią nuotaiką ar 
suteikti veidui kokią nori išraišką. Prieš savo valią 
nusišypsojo ir Lorė. 

— Viena iš spintų yra laisva. Joje mėtosi tik kele- 
tas dėžių. Jei nori, jas padėsiu kitur. 

— Neliesk jų! — atkirto Dreikas. 

Lorę nustebino atžarus jo tonas. Kai pažvelgė į 
jį, pamatė, kad ir jo veidas nebešvyti. Jis įgijo rim- 
tą, uždarą išraišką. 

Dreikas, pastebėjęs Lorės apstulbimą, ramiai pa- 
aiškino: 

— Dėžėse supakuoti kai kurie Sjuzanos daiktai, 
todėl neliesk jų. 

Lorė sustingo. Kelias kankinančias sekundes, at- 
rodė, sustojo ir visas pasaulis, tik tam, kad vėl pra- 
dėtų suktis, bet jau be jokio entuziazmo, lėtai ir 
sunkiai. 

— Žinoma, Dreikai, — sumikčiojo ji. — Aš tik... — 
bet ji kalbėjo tuščiai erdvei. Kai pakėlė akis, tarp- 
duryje nieko nebuvo. 

Paprastai Lorė ir Dženifer visą rytą praleisdavo 
klasėje. Darydavo tik trumpą pertrauką, kad mer- 
gaitė galėtų užkąsti. Užkandžiavimo metas taip pat 
buvo išnaudojamas mokymuisi. Dženifer mokėsi 
įvairių produktų pavadinimų bei žodžių, susijusių 
su skoniu. 

Vieną savaitę jos mokėsi viską apie vyšnias. 
Mažoji išmoko ženklą, rašytinį žodį ir garsus per 
kalbėjimo pamoką. Dženifer tą savaitę valgė vyš- 
nių želė, vyšninius saldainius ir gėrė vyšnių sultis. 
Kartu mokėsi susieti tam tikrą skonį ir kvapą su 
žodžiu. 

Ši kartą, kai jos tuoj po vidurdienio baigė pa- 
moką, Dreikas jau buvo paruošęs priešpiečius — su- 
muštinius ir sriubą. Tarp padėklų ant stalo ir ser- 


vetėlių tupėjo minkštas rausvas kiškis. Dženifer su- 

spiegė iš džiaugsmo ir, pribėgusi prie žaislo, čiupo 
jį į glėbį. 

— Manau, kad užsidirbai tašką, — pastebėjo Lorė. 

— Taip ir galvojau, kad jai patiks, — žvelgdamas į 
dukrą ir šypsodamasis pasakė Dreikas. 

Lorė, atsitūpusi prie Dženifer, paklausė: 

— Koks tavo kiškučio vardas? 

Dženifer pažvelgė į ją nieko nesuprantančiomis 
akimis. Ji glostė neįprastai dideles, minkštas kiškio 
ausis ir kažką murmėjo. Lorė parodė raidėmis žodį 
„kiškutis“ 

Dženifer linktelėjo ir nusijuokė. Tada parodė 
raides savo mažais, laibais piršteliais ir paplekšnojo 
žaislui per galvą. 

— Manau, kad toks ir bus jo vardas, — pasakė 
Dreikas. 

Jis ir toliau buvo meilus bei švelnus su Dženifer, 
bet abejingas Lorei. Per priešpiečius jis buvo tylus 
ir paniuręs. 

Tačiau ko gi ji galėjo tikėtis? Nors ir netyčia, bet 
priminė jam žmoną, oO tai sukėlė depresiją. Ji prisi- 
minė, kaip dažnai Polis užsidarydavo savam kiaute 
ir slankiodavo po namus lyg Hamletas ar koks kitas 
tragiškas herojus. Jo bloga nuotaika versdavo Lorę 
apgalvoti ir pasverti kiekvieną žodį, kad tik Polis 
nevertintų savęs dar menkiau. 

Ne, pagalvojo Lorė, daugiau nieko panašaus ne- 


noriu. 

Todėl visą savo dėmesį skyrė Dženifer, o Drei- 
ką ignoravo. Kai vėliau atėjo Betė su vaikais į žen- 
klų kalbos pamoką, prie jų prisijungė ir Dreikas. 
Atrodė, kad tai visai kitas žmogus, o ne tas niūrus 
vyriškis, kuris joms paruošė priešpiečius. Dreikas 
maivėsi lyg klounas ir juokavo. Jo šypsena buvo ža- 
vinga, o akys žvilgėjo linksmumu. Kaip per kelias 
valandas galima taip drastiškai pasikeisti? 

Tada Lorė pagalvojo apie jo profesiją. Už tai jam 
ir moka. Jis gali kaitalioti emocijas kaip drabužius. 
Polis irgi galėjo atrodyti protingas ir energingas per 
susitikimą su agentu ar įrašų prodiuseriu, o pake- 
liui į namus panirti į giliausią depresiją. 

Lorei nepatiko staigi Dreiko nuotaikos kaita. Ji 
vertė galvoti, koks jis yra iš tikrųjų. Kiek galima 
tikėti tuo, ką jis sako? Ar tuo, ką jis daro? Kai jis ją 
bučiuoja, ar tai tikra, ar jis tik vaidina meilės sceną? 
Juk ji buvo mačiusi, kaip jis bučiavo aktorę televi- 
zijoje, ir tai atrodė visiškai įtikinamai. 

Lorė nusprendė, kad daugiau su juo nebesibu- 
čiuos. Tikriausiai jam nieko nereiškia tie jų apsika- 
binimai, o ją gąsdina tai, kiek daug reikšmės jiems 
teikia ji. 

Tos mintys nepaliko jos per visą ženklų pamoką. 
Ji nejuto, kad momentais ilgai spokso į Dreiką, o jis 
tą puikiausiai pastebi. Kai ji pabudo iš savo svajo- 
nių, Dreikas žiūrėjo į ją. Lorė pamėgino nukreipti 
žvilgsnį į šalį, bet Dreikas ją traukė lyg magnetas. 

Nors jos rusvos akys tik akimirksnį ties juo stab- 
telėjo, ji pajuto, kad jis jose perskaitė ilgesį. Drei- 
kas ženklais parodė: „Aš nepamiršau strazdanų“. Jis 
įbedė akis tiksliai į tą vietą, kur jos buvo, ir Lorė 
pajuto absurdiškai neįveikiamą poreikį pridengti 
krūtinę rankomis. 

Lorė nuraudo ir žvilgtelėjo į Betę bei vaikus, ti- 
kėdamasi, kad jie nieko nepastebėjo. Visi buvo įsi- 
traukę į diskusiją apie naujų batų pirkimą. 

Nevalingai ji vėl pasisuko į Dreiką, kurio lūpas 
buvo iškreipusi įžūli šypsena. Ženklais jis parodė: 

„Ar turi dar kokių strazdanų, apie kurias turė- 
čiau žinoti?“ 

„Ne“, — parodė Lorė ir papurtė galvą. 

„Norėčiau pats paieškoti ir įsitikinti“, — parodė 
Dreikas, kartu pademonstruodamas tokį ženklų 
kalbos žinojimą, kad Lorė sutriko. Jis darėsi tikru 
ekspertu. Bet iš tikrųjų jam net nereikėjo rankų 
mintims perduoti, Lorė viską suprato iš jo akių. 

Lorė vėl pažvelgė į vaikus. Jie vardijo gyvūnus, 
esančius knygoje, o Betė ieškojo žodžio ženklų žo- 
dyne. 

„Ar nenustotum?“— paprašė Lorė ženklais. 

„Ar neleistum man apieškoti visų slaptų tavo 
kūno vietelių? O kai rasiu, ar leisi man jas paliesti? 
Pabučiuoti?“ 

Lorę nutvilkė karštis. Jos širdis taip daužėsi krū- 


tinėje, kad tai net buvo matyti per marškinėlius. 

Dreikas pastebėjo Lorės susijaudinimą, bet neati- 
traukė akių nuo jos neramiai besikilnojančios krū- 
tinės. Jis įsmeigė akis į Lorę, o jo antakiai aštriu 
kampu pakilo į viršų. 

„Ne!“ — Lorė papurtė galvą ir nervingai pasilaižė 
lūpas. 

Dreikas įdėmiai sekė jos liežuvį ir buvo galima 
justi, kad jo liežuvis mielai pasektų iš paskos. 

„Tada man belieka fantazuoti apie visas tas pa- 
slėptas vieteles, — parodė Dreikas, o jo smaragdinės 
akys perskrodė Lorę taip, lyg jis jau tą darytų. — Aš 
turiu lakią vaizduotę“ ,— pridūrė jis. 

Lorė apsidžiaugė, kai Dženifer nukreipė jos dė- 
mesį nuo Dreiko, trūktelėdama ją už rankos. 

— Ovi, Ovi, — kreipėsi į Lorę mergaitė ir parodė 
atsirišusį sportinį batelį. 

— Taip, — išsiblaškiusi atsiliepė Lorė ir nusisuko. 

— Ovi, — vėl pakartojo Dženifer, šį kartą ryžtin- 
giau ir šiek tiek suirzusi. 

Lorė vėl pažvelgė į jos batą ir linktelėjo, bet nie- 
ko nedarė, o ėmė dėlioti vadovėlius į vietas. 

— Ovi! — šį kartą truktelėjimas už rankos buvo 
stipresnis, o Dženifer balsas garsus ir verkšlenantis. 

— Ji nori, kad užrištum jai batą, — nekantriai su- 
niurzgė Dreikas. 

Lorė pažvelgė į jį ramiai, nors jai ir nepatiko jo 


kišimasis į sritį, kurią ji laikė sava. 

— Aš žinau, ko ji nori, Dreikai. Bet aš noriu, 
kad prašydama manęs užrišti batą ji pasakytų visą 
sakinį. 

— Ar tai visada būtina? — aštrus jo balso tonas 
rodė, kad jis taip nemano. 

— Ar tu nori, kad mergaitė išmoktų kalbėti, ar 
nori, kad ji visą gyvenimą vaikščiotų rodydama 
daiktus ir niurnėtų? — atšovė Lorė. Raukšlės aplink 
Dreiko burną pagilėjo, bet jis nieko daugiau nepa- 
sakė. 

Dženifer jau beveik žliumbė ir vis dar tam- 
pė Lorę už rankos. Semas, Selė ir Betė stebėjo šią 
įtemptą situaciją. Nors kartą nė vienas iš jų nežino- 
jo, ką pasakyti. 

— Tęskime pamoką, — ramiai pasakė Lorė ir to- 
liau ignoravo Dženifer. Lorė tik pažvelgė į batuką 
ir linktelėjo, dar kartą pritardama, kad jis atsirišęs. 

Dženifer, ištikta emocinio priepuolio, krito ant 
grindų, pradėjo kojomis spardyti Lorės kėdę, o 
rankomis užsidengė garbanotą galvą. 

— Semai, papasakok mums apie savo šuniuką 
ženklais, — paprašė Lorė. — Koks jo kailiukas? 

Semas su užuojauta pažvelgė į Dženifer, po to 
abejodamas į savo mamą. Betė pritariamai linkte- 
lėjo, ir jis neužtikrintais judesiais pradėjo pasako- 
ti apie savo šunį. Jis negalėjo susikaupti, nes visų 
dėmesys krypo į mažąją mergaitę, kuri gulėjo ant 


grindų ir patetiškai žliumbė. 

— Lore, dėl Dievo meilės... — pradėjo Dreikas 
kaip tik tada, kai Dženifer staiga atsikėlė ir atsistojo 
prie Lorės kėdės. 

„Lore, užrišk man batą“, — parodė ženklais. Kai 
Lorė vis tiek nepajudėjo, vaikas ratuku patrynė 
krūtinę, o tai reiškė „prašau“. 

„Prašau“ — pridūrė Dženifer. 

Lorė nusišypsojo, pakėlė mergaitę ant kelių ir 
stipriai ją apkabino. 

— Aš noriu užrišti tau batuką, Dženifer. Bet tu 
privalai manęs to paprašyti. Kaip aš žinosiu, ko 
tu nori, jei tu neprašysi? — pasakė ir parodė Lorė. 
Dženifer suprato ženklus ir savo putliomis rankutė- 
mis apkabino Lorės kaklą. 

Atsitraukusi nuo Lorės, ji parodė: 

„Aš myliu tave, Lore!“ — ir ištarė savo mokytojos 
vardą. 

„Aš taip pat tave myliu!“ — parodė Lorė ir pabu- 
čiavo mergaitę į viršugalvį. 

Atrodė, kad Betei ir vaikams gerokai palengvėjo 
ir jie pradėjo plepėti. Dreikas nepasakė nieko, bet 
Lorė žiūrėjo tiesiai į jį virš mergaitės galvos. Žalios 
jo akys žvelgė įžūliai ir šiek tiek pavydžiai. O Lorės 
akys aiškiai sakė: „Daugiau man netrukdyk!“ 

Po kelių dienų įvyko dar vienas susidūrimas, tik 
daug rimtesnis. 

Iš karto po pusryčių Lorė parašė laišką savo tė- 
vams ir norėjo nedelsiant įmesti jį į pašto dėžutę, 

dar prieš atvykstant laiškanešiui. Paaiškinusi Dže- 
nifer, kad pamokos šiandien bus vėliau, ji nusiuntė 
mergaitę žaisti į kambarį viršuje. Dreikas krapšti- 
nėjosi kieme už namo. 

Lorė, užbaigusi laišką ir įdėjusi jį į pašto dėžutę, 
nuėjo į viršų ieškoti Dženifer, kurios jau pusvalan- 
dį niekur nesimatė ir nesigirdėjo. 

Dženifer jos kambaryje nebuvo, nebuvo jos ir 
apačioje. Kai Lorė užėjo į savo kambarį, išgirdo 
neaiškius garsus, sklindančius iš vonios. Atidariusi 
duris į vonią ji apstulbo nuo vaizdo, kurį pamatė. 

Dženifer buvo atidariusi visas Lorės kosmetikos 
dėžutes ir visus indelius, išbandžiusi visas kosmeti- 
nes priemones ant savo veido, po to išmėčiusi viską 
ant tualetinio stalelio. Jos angeliškas veidelis primi- 
nė dailininko paletę. Vokų šešėliais, antakių pieštu- 
kais ir blakstienų dažais buvo išmargintos Dženifer 
akys. Skruostai ir kakta išpaišyti skaistalais, lūpų da- 
žais ir skysta pudra. Losjonai, kremai ir biri pudra 
buvo arba išbarstyti, arba išterlioti ant marmurinio 
stalviršio. Į akis krito šleikščiai dvokianti betvarkė. 

Kai Dženifer išvydo Lorės veidą veidrodyje, jai 
iš karto pasidarė aišku, kad žaidimo laikas baigėsi. 
Ji nesėkmingai pamėgino uždėti dangtelį ant nak- 
tinio kremo, kuriuo buvo apdrėbusi savo kelius, 
indelio. Ji bergždžiai pamėgino popierine nosine 
pavalyti tualetinį staliuką. Kai bandymas baigėsi 


tuo, kad marmalynė pasklido dar didesniame plote, 

apatinė Dženifer lūpa ėmė drebėti ir ji maldauja- 
mai pažvelgė į savo mokytoją. 

— Dženifer, — griežtai pasakė Lorė, — tu išdyka- 
vai! Pasielgei blogai ir aš ant tavęs pykstu! 

Ji parodė žodžius, juos pabrėždama, kad mergai- 
tė tikrai suprastų. Tada paklausė: 

— Ar žinai, kodėl aš ant tavęs pykstu? 

Dženifer linktelėjo ir pravirko iš gėdos. 

Lorė privertė mergaitę pažiūrėti į ją ir pasakė: 

— Dabar aš tau įkrėsiu į kailį, kad kitą kartą žino- 
tum, jog negalima liesti svetimų daiktų. Ar norė- 
tum, kad aš padaryčiau betvarkę tavo kambaryje? 
Ar norėtum, kad sulaužyčiau tavo žaislus? 

Dženifer papurtė galvą. 

Lorė nusivedė ją prie komodos, atsisėdo, pasigul- 
dė mergaitę ant kelių ir tris kartus delnu pliaukšte- 
lėjo per užpakalį. Dženifer jau iš tikrųjų žliumbė. 

— Ką tu čia, po galais, darai? — pasiteiravo Drei- 
kas, stovėdamas tarpduryje. 

Lorė pakėlė Dženifer ir pamėgino ją apkabinti, 
bet vaikas ištrūko iš jos rankų ir nubėgo į platų tėvo 
glėbį. Dreikas rūsčiai žvelgė į Lorę. 

Lorė ramiai atsakė: 

— Tai akivaizdu, Dženifer užsitarnavo, kad jai 
būtų iškarštas kailis. 

— Niekada daugiau nedrįsk jos liesti! —sukoman- 
davo Dreikas, tapšnodamas Dženifer per nugarytę. 
Mergaitė vis dar kūkčiojo jam į petį. 

— Tikrai liesiu ir būsiu tau dėkinga, jei tu nesiki- 
ši, kai ją bausiu. 

— Ji negali suprasti, už ką tu ja muši. 

— Žinoma, gali! — užprotestavo Lorė, dabar jau 
pykdama. — Ar tu tikrai manai, kad aš nieko ne- 
turėčiau pastebėti, o ji neturėtų būti nubausta už 
tokius dalykus? Kuo tai baigtųsi? 

Dreikas jau buvo pastatęs Dženifer ant kojų, o 
pats stovėjo rankomis įsirėmęs į šonus ir šaukė ant 
Lorės: 

— Kas manai čia esanti? Kas tu, sadistė? Gal jauti 
malonumą mušdama mažus neįgalius vaikus? 

Lorė dar niekada gyvenime nebuvo taip įniršusi. 
Jos kūną nutvilkė įsiūčio karštis, o veidas neteko 
spalvos. 

— Tu, pasipūtęs asile! — iškošė ji pro sukąstus 
dantis. — Kaip drįsti mane kaltinti tokiais dalykais! 

Lorė žengė žingsnį pirmyn, pasiruošusi jam 
trenkti. 

— Kaip tu drįsti... 

Bet jos dėmesį nukreipė Dženifer, kuri tampė ją 
už džinsų. 

— Ovi, — maldavo mergaitė. 

Lorė pažvelgė žemyn ir pamatė Dženifer, laikan- 
čią užsuktą ir švariai nušluostytą lūpų dažų tūbelę. 
Mergaitė ženklais parodė: „Atsiprašau!“ 

Lorė kuriam laikui pamiršo Dženifer tėvą ir at- 


siklaupė, kad galėtų prie savęs priglausti mergaitę. 

Ji nubraukė jai nuo ašaroto veido garbanėles ir pa- 
sakė: 

— Man irgi gaila, kad taip atsitiko. Ar padėsi man 
viską sutvarkyti? 

Dženifer noriai linktelėjo ir pradėjo rinkti ant 
kilimo išmėtytas nešvarias popierinės nosines. Lorė 
atsistojo, skersomis dirstelėjo į Dreiką ir jau buvo 
pasiruošusi tęsti savo tiradą, bet Dreiko veidas buvo 
pasikeitęs. Jis nebežiūrėjo su priekaištu. Jis nebepy- 
ko. Jis tik stebėjo savo dukrą, po to lėtai pakėlė akis 
į Lorę. Tose akyse buvo kažkas, ko Lorė negalėjo 
paaiškinti. Žalioje jų gelmėje ji pamatė šmėkšte- 
lint supratimą. Dreikas suvokė, kokių tikslų siekia 
Lorė. Tačiau tai nebuvo visiškas supratimas ir jis 
atidžiai žiūrėjo į Lorę, tyrinėdamas jos veidą ir akis, 
ieškodamas atsakymo į tai, kas dar buvo neaišku. 

Netrukus jam pasidarė nepatogu dėl savo pažei- 
džiamumo ir jis staigiai nugręžė akis į šalį. Bet Lorė 
jau buvo pastebėjusi ašarų šydą, užtraukusį jo akis. 

— Paliksiu jus vienas, panelės, — sumurmėjo 


Dreikas ir skubiai išėjo iš kambario. 


7 skyrius 


e 


er kitas kelias dienas tvyrojo ramybė. 

Neįvyko nieko ypatingo. Lorė rytais už- 

siimdavo su Dženifer, o Dreikas tuo lai- 
ku pasišalindavo, kad netrukdytų. 

Lorę džiugino tai, kad nuovargio raukšlės aplink 
jo akis po truputį nyko ir jis nebeatrodė toks pa- 
vargęs, kaip atvykimo dieną. Jis nebedėvėjo euro- 
pietiško kirpimo kostiumų bei marškinėlių su mo- 
nogramomis. Čia jis pasirinko išblukusius džinsus, 
kurie tik paryškino jo vyriškumą. Kaubojiški marš- 
kiniai ir batai darė jį panašų į vietos gyventojus. 

Kartkartėmis Dreikas paerzindavo Lorę įvairio- 
mis užuominomis, bet nepereidavo į atvirą puoli- 


mą. Tai teikė Lorei palengvėjimą. Tačiau kartais ją 

pykino jo sugebėjimas nekreipti į ją jokio dėmesio, 
nors ji pati nuolat jautė jo buvimą. 

Vieną rytą Betė pasisiūlė paimti Dženifer kartu 
su savo vaikais į iškylą. Lorė apsidžiaugė, kad ga- 
lės pailsėti, be to, neabejojo, kad Dženifer išvyka 
patiks. Net neabejodama nutarė patikėti Dženifer 
globą Betei. 

Pasivaikščiojimas miške būtų visai neblogai, 
mąstė Lorė, kramsnodama priešpiečių sumuštinį. 
Rudeninis oras buvo gaivus, o drebulės spindėjo 
visu savo auksiniu grožiu. Lorė nutarė tinkamai iš- 
naudoti tokią gražią dieną. 

Eidama pro skalbyklą, išgirdo tyliai švilpaujantį 
Dreiką. Ji įkišo galvą pro duris, kad pasakytų jam, 
jog išeina, tačiau vaizdas, kurį pamatė, privertė ją 
sustingti iš nuostabos. 

— Ką tu čia darai? — sušuko Lorė. 

Išgirdęs Lorės balsą, Dreikas atsisuko ir nusišyp- 
sojo sveikindamasis. Tada paklausė: 

— O kur Dženifer? 

— Išvažiavo į iškylą su Bete, — nerūpestingai atsa- 
kė Lorė. Tada vėl tiesmukai ir kandžiai paklausė: 

— Ką tu čia darai? 

Dreikas rankose laikė vieną iš Lorės liemenėlių, 
permatomą ir žvilgančią. 

— O kaip tu manai, ką gi aš čia darau? — ištarė 


jis, pabrėždamas kiekvieną žodį. — Rūšiuoju skal- 

binius. Tai demokratiškas namų ūkis, ir aš nutariau 
kai ką nuveikti namų labui. 

Jis pakėlė liemenėlę už petnešėlių aukštyn ir su- 
raukęs antakius atidžiai ją apžiūrėjo. 

— Bet... padėk, greičiau! Tai mano... — ją taip pa- 
veikė, kad Dreikas liečia jos apatinius drabužius, 
kad ji nepajėgė baigti sakinio. 

— Aš ir nemaniau, kad ji Dženifer, — pasišaipė 
Dreikas. — Ir buvau visiškai tikras, kad ne mano. 

Dreikas ėmė tyrinėti liemenėlės etiketę. 

— „Dulkėta rožė“. Na ir pavadinimas! Kodėl 
negalėjo parašyti paprasčiausiai „rausva“? (O ši- 
tos? — jis pasiekė permatomas mažytes kelnai- 
tes. — „Geltonasis narcizas“. Kodėl ne paprasčiau- 
siai „geltona?“ 

— Prašau nustoti glostyti mano apatinius! Gal tu 
koks iškrypėlis? — šaukė Lorė. — Aš pati išsiskalbsiu 
savo drabužius. 

— Nesijaudink, Lore, — pasakė Dreikas erzinamai 
maloniai. — Aš žinau, kad jų negalima skalbti skal- 
bimo mašina. Aš netgi žinau, kad juos reikia skalb- 
ti šaltame vandenyje švelniais skalbimo milteliais. 
Ar pamiršai, ką vaidinau muilo operoje? Ne tam 
vaidinau septynerius metus, kad nieko per tą laiką 
neišmokčiau! 

Dreikas tyčiojosi, ir Lorė suirzusi net treptelėjo 
koja. 


— Dreikai, — grėsmingai sušvokštė Lorė. 

Jis toliau nagrinėjo liemenėlės etiketę. 

— Trisdešimt ketvirtas B. Tai ne toks didelis dy- 
dis, ar ne? — pasitikslino. Jo akys, apsistojusios ties 
Lorės krūtimis, tiesiog verte vėrė. Įspūdis buvo 
toks stiprus, kad jei būtų jas palietęs, pojūtis nebū- 
tų buvęs stipresnis. 

— Bet, — tęsė jis, — jei tavo krūtys būtų didelės, 
atrodytum išties juokingai! Be to, kartais nugriū- 
tum nuo jų svorio. 

Dreikas kalbėjo abejingu balsu, bet jį išdavė ug- 
nis akyse. 

— Nagi, patikrinkim! — tarė jis ir numetė apati- 
nius ant skalbimo mašinos. 

Dar Lorei nespėjus atspėti Dreiko kėslų, jis žen- 
gė prie jos ir užsimerkęs, aklai, tik rankomis susira- 
do jos krūtis ir jas apglėbė. Jo delnai judėjo tingiais, 
lėtais apskritimais, švelniai glamonėdami, o pirštai 
susmigo į krūtų minkštumą. Netrukus jis pramerkė 
vieną akį, pažvelgė žemyn į Lorę ir sušnibždėjo: 

— Taip ir maniau. Idealus trisdešimt ketvirtas B 
dydis. 

Jo lūpos susiliejo su Lorės lūpomis daug žadan- 
čiame bučinyje. Bučinys neliko be atsako. Lorė 
atsiliepė ne mažiau aistringai. Dreikas atitraukė 
rankas nuo krūtų ir apglėbė Lorę. Prigludusi prie 
Dreiko, ji juto, kaip įsitempė jo šlaunų raumenys 


po džinsais. Smalsi jo ranka keliavo Lorės stuburu 

ir sustojo tik pasiekusi linkį, o tada pritraukė Lorę 
prie savęs taip, kad ji pajuto visą jame susikaupusią 
vyrišką jėgą. 

Lorė apsivijo rankomis jo kaklą ir pritraukė jo 
galvą prie savęs. Tada taip pasisuko veidu, kad prie 
jo liestųsi šilkiniai Dreiko ūsai. Tie ūsai brūkštelėjo 
jai per smakrą, lūpas, nosį, lyg plunksnos perbrau- 
kė per skruostus ir sustojo pažaisti su akių vokais. 
Jis įsitraukė į žaidimą ir žaidė tol, kol jo alkis nuga- 
lėjo dosnumą. Tada vėl puolė ją bučiuoti, o jo lie- 
žuvis įsiskverbė į jos burną. Lorės pirštai sklaidė jo 
sidabriškai rusvus plaukus ir jai pasirodė, kad pirštų 
galuose atsirado naujų nervų galūnių. 

— Lore, turbūt neįsivaizduoji, kaip mane kan- 
kini, — sušnibždėjo Dreikas jai į ausį, kai atsitrau- 
kė nuo lūpų. Kad būtų lengviau atspėti jo mintis, 
jis rankomis sugriebė džinsuotą Lorės užpakalį, o 
šlaunimis ėmė trintis į jos šlaunis. 

Lorę perskrodė toks geismo virpulys, kad ji nu- 
sigando savo jausmų. Ji jautė, kad Dreikas jau buvo 
už proto ribų, bet kuris nors iš jųdviejų juk turėjo 
blaiviai mąstyti. Jei taip tęsis toliau, ji gali neatsilai- 
kyti prieš savo pačios geismą, o to kaina būtų per 
didelė. Nebuvo galima leisti tam atsitikti. 

— Dreikai, — graudžiai pasakė Lorė. — Mums ne- 
galima to daryti. 

Nelygiai kvėpuodamas Dreikas sušvokštė jai į 


ausį: 

— Taip, galima! Mums būtina tai daryti, nes ki- 
taip aš sprogsiu! 

— Dreikai, prašau! — maldavo Lorė desperatiš- 
kai ir bandė jį atstumti. Lorė bijojo grįžti į tą užsi- 
miršimo lygmenį, kuriame viskas nusidažo aistros 
spalva. 

Dreikas veriamai pažvelgė į ją. Jo rankos lyg plie- 
niniai gniaužtai sugriebė jos pečius. 

— Kodėl? Kodėl, po galais? — paklausė purtyda- 
mas ją. — Gal patiri kokį malonumą taip elgdamasi 
su manimi? 

Ir jis vėl šlaunimis prisiglaudė prie Lorės. 

Pasimetusi Lorė sunkiai rijo seiles ir mėgino nu- 
kreipti akis nuo skvarbaus jo žvilgsnio. Ji jautė, kaip 
labai jis jos geidė, ir tai su nauja jėga žadino jos 
pačios jausmus. Ji troško pasakyti: „Jeigu tu mane 
mylėtum, aš tą pačią akimirką mylėčiausi su tavimi, 
bet aš negaliu būti vaiduoklio pakaitalu. Aš nenoriu 
vėl būti įskaudinta žmogaus, kuriam esu reikalinga 
tik tada, kai jis tam nusiteikęs“. Bet to pasakyti ji 
negalėjo. Net jei ir būtų pasakiusi, tai nieko nepa- 
keistų, jis vis vien mylėtų Sjuzanos atminimą. 

— Dreikai, — kreipėsi Lorė, — būtų neprotinga 
taip Žaisti su ugnimi, jei mes įsipainiosime giliau, 
aš turėsiu palikti Dženifer. Aš gyvenu su jumis, bet 
tai tik reiškia, kad visų mūsų vienodas adresas. Po- 
lis taip pat mėgino įkalbėti mane gyventi su juo 


dar iki vestuvių, bet aš tada negalėjau to padaryti. 

Negaliu ir dabar. Žinau, kad tai senamadiška, bet aš 
taip buvau išauklėta. 

— Taip? — sumurmėjo Dreikas. — Pastaruoju 
metu aš irgi taip pat buvau auklėjamas, bet visa tai 
baigėsi tik skausmu mano lyties organuose. 

Lorei atėmė žadą jo brutalumas. 

— Tai bjauru! — sušuko ji. — Paleisk mane! 

Dreikas šiurkščiai stumtelėjo ją, traukdamasis 
atatupstas. Tačiau, abipusiam jų nustebimui, Lorė 
pajudėjo prie jo ir atsitrenkė į jo krūtinę. Jis apka- 
bino Lorę, kad ją sulaikytų. 

— Kas... — prasižiojo Lorė, bet Dreikas pratrūko 
juoku ir ją nutraukė. 

— Aš nežinau, kas kaltas, — išstenėjo jis. — Bet at- 
rodo, kad mes privirinti vienas prie kito. 

— K37 — paklausė Lorė netikėdama. 

— Mūsų diržų sagtys užsikabino viena už kitos, — 
paaiškino Dreikas. 

Lorė pažvelgė žemyn į savo liemenį ir pamatė, 
kad Dreikas teisus. Jo džinsai buvo užsegti odiniu 
kaubojišku diržu su gražia, puošta sagtimi. Lorė 
taip pat mūvėjo džinsais, ir nors jos sagtis nebuvo 
kaubojiška, kažkaip abi sagtys buvo susikabinusios. 
Pasimetusi Lorė pažvelgė į Dreiką ir paklausė: 

— Tai ką mums dabar daryti? 

Dreiką linksmino ši kebli situacija ir jis pasakė: 

— Galime patirti daug malonumo, —jis nutilo pa- 


matęs, kad Lorės akys išsiplėtė nuo nerimo. — Gali- 

me pamėginti išpainioti sagtis, — pridūrė švelniai. — 
Abiem atvejais aš nematau, ką darau. Gal gali šiek 
tiek pasukti liemenį, kad geriau matyčiau? 

Kai Lorė pamėgino tai padaryti, ji krūtimis pri- 
silietė prie jo krūtinės, tada pakėlė galvą, kad įsi- 
tikintų, ar jis tai pajuto. Iš nerimtos jo šypsenos iš 
karto suprato, kad taip. 

— Matai, kaip smagu? — pasišaipė Dreikas. 

— Ar negalėtum paskubėti? — paprašė Lorė. — Pa- 
galvok, kas atsitiktų, jei kiltų gaisras. 

— Na, gaisrininkai tiesiog turėtų apie ką kalbėti 
visą likusį gyvenimą. 

— Dreikai... 

— Gerai jau gerai, nuotaikos gadintoja! 

Dreikas ėmėsi žiūrėti, kas iš tikrųjų atsitiko. Ga- 
liausiai pasakė: 

— Užkišk ranką už mano džinsų juosmens. 

Lorė pažvelgė į jį su nepasitikėjimu ir sausai tars- 
telėjo: 

— Gerai. 

Dreiko veidą nušvietė plati šypsena. 

— Aš nejuokauju, — tarė. — Užkišk ranką už mano 
sagties ir pastumk ją iš vidaus, kai pasakysiu. 

Lorė atsiduso ir atsargiai nužvelgė Dreiką. Tada 
pamažu ėmė kišti ranką už jo tampriai prigludusių 
džinsų. Jos ranka pajuto švelniais plaukeliais apžė- 
lusią šiltą odą, nes Dreiko marškiniai buvo prasi- 


skyrę. Nevalingai Lorės akys nuklydo prie praseg- 

tos Dreiko apykaklės, kuri neslėpė tamsių susirai- 
čiusių plaukų. Kontrastas ją įaudrino ir jos pirštai 
instinktyviai palindo po prigludusiais džinsais, kad 
galėtų tyrinėti toliau. 

Akimirksnį Dreiko akys patamsėjo, o veide suju- 
dėjo raumuo, bet jis pasistengė nukreipti žvilgsnį į 
sukibusias sagtis. 

— Dabar štai ką reikia daryti, — pasakė kišdamas 
ranką už Lorės džinsų. Lorė tik žioptelėjo ir įtraukė 
pilvą, kad jis galėtų laisviau judėti. 

— Aš darau tik tai, kas būtina, — pabrėžtinai dro- 
viai pasakė Dreikas. Tačiau kai jo pirštai palietė Lo- 
rės pilvo odą, ji pajuto, kaip neramiai tvinkčioja jos 
pulsas. 

— Vėl pasuk galvą į kairę, — išgirdo Dreiko ko- 
mandą Lorė ir pajuto jo kvėpavimą prie pat smil- 
kinio. Dreiko iškvėptas oras sujudino jos plaukų 
sruogas, O smalsūs pirštai džinsuose privertė jos 
krūtis sustandėti ir įsiremti į Dreiko krūtinę. Iš gė- 
dos Lorė nebegalėjo pakelti akių. 

— Gerai... Dabar stumk mano sagtį, — sukoman- 
davo Dreikas. Lorė padarė kaip liepta. Pasigirdo 
metalo džerškesys ir sagtys atsiskyrė. 

Lorė nedelsdama atitraukė ranką. Dreiko ran- 
ka daug lėčiau mėgino palikti šilumą jos džin- 
suose, bet neturėjo pasirinkimo, nes Lorė žengė 
žingsnį atgal. 

Įsirėmusi rankomis į šonus ji karingai paklausė: 

— Kas privertė tave kišti ranką į mano džinsus? Ar 
aš negalėjau pati pastumti savo sagties, o tu savo? 

Dreikas atsainiai gūžtelėjo pečiais ir pasilenkė 
prie skalbimo mašinos. 

— Manau, kad galėjai, bet tada tavo alkūnės būtų 
atsikišusios ir aš nematyčiau, ką darau. 

Jo akyse sužvilgo žiburiukai. 

— Be to, tai būtų buvę mažiau malonu. 

— Tu, tu... — užsikirto Lorė ir, treptelėjusi koja, 
pamėgino užkirsti Dreikui kelią prie savo puošnių 
apatinių. 

— Ačiū, bet nuo šiol aš pati skalbsiu savo dra- 
bužius! 

Lorė, palydėta Dreiko juoko, lėkte išlėkė iš skal- 
byklos. 

— Aš atidarysiu, — šūktelėjo Lorė, eidama prie 
paradinių durų. Kažkas skambino į duris. Dreikas 
buvo paliktas virtuvėje plauti indų po pusryčių, o ji 
ką tik buvo pradėjusi dirbti su Dženifer. 

Jau buvo praėjusios trys dienos nuo scenos skal- 
bykloje, tačiau vos ją prisiminusi Lorė susijaudin- 
davo, o širdis pradėdavo beprotiškai plakti. Tai kėlė 
nerimą, ir ji sąmoningai vengė Dreiko. Jos pastan- 
gos jį tik linksmino. 

Dreikas persekiojo ją. Stebėjo kiekvieną jos ju- 
desį bei numatydavo jos reakciją į kiekvieną situa- 
ciją. Gindamasi ji dažnai susierzindavo, bet Dreikas 


tik pašaipiai šypsodavosi ir provokuodavo ją toliau. 

Lorė atidarė duris ir pasveikino stambų barzdotą 
vyrą, stovintį kitapus slenksčio. 

— (O), Džonai! Prašom užeiti! 

— Ačiū, Lore! Tikiuosi nesutrukdysiu. 

— Aišku, ne. Aš buvau bepradedanti Dženifer 
pamoką, bet tai gali palaukti. Dženifer apsidžiaugs 
jus pamačiusi. Jūs vienas iš jos mėgstamiausių žmo- 
nių, — Lorė nusišypsojo žmogui, kurį mintyse vadi- 
no „švelniuoju milžinu“. 

Vieną popietę Lorė vaikščiojo su Dženifer kal- 
votomis Šnabždesių gatvėmis ir jų dėmesį patraukė 
nedidelė medžio dirbinių parduotuvė. Jos savinin- 
kas buvo Džonas Medouzas. Džonas buvo stambus 
plačiapetis vyras, plačia krūtine ir kojomis, pana- 
šiomis į medžio kamienus. Tamsiai rudi jo plau- 
kai beveik siekė pečius ir susiliejo su didžiule veš- 
lia barzda. Iš po gauruotų antakių į pasaulį žvelgė 
liūdnos rudos akys. 

Kitaip nei bauginanti išvaizda, jo charakteris 
buvo švelnus, o kalba maloni. Jis iš karto susižavė- 
jo jauna raudonplauke moterimi, kuri užsuko į jo 
parduotuvę su angeliškai atrodančiu vaiku. 

Parduotuvėlė buvo maža, užgriozdinta ir aitriai 
kvepėjo medžiu bei laku. Džonas gamino baldus 
ir nuostabius medžio drožinius. Jo stambios plau- 
kuotos rankos meistriškai manipuliavo sudėtingais 


įrankiais. 

Lorė nudžiugo pamačiusi, kad jis moka kalbė- 
ti su Dženifer ženklais ir tarp jų greitai užsimezgė 
draugystė. Keletą kartų per savaitę, kai Lorė turė- 
davo reikalų miestelyje, ji kartu su Dženifer aplan- 
kydavo Džoną darbe. 

Kai Dženifer išgirdo, kas pas juos apsilankė, ji iš- 
lėkė iš klasės, netramdydama džiaugsmo. Ji pribėgo 
prie Džono, o šis pakėlė mergaitę aukštai virš galvos 
savo stipriomis rankomis. Vaikas cypė iš džiaugsmo. 
Skardus juokas iš virtuvės išviliojo Dreiką. Jis nu- 
stebęs spoksojo į kombinezoną vilkintį vyrą, kuris 
taip familiariai elgėsi su jo dukra. 

„Aš atnešiau tau dovaną“, — ženklais parodė Džo- 
nas po to, kai nuleido mergaitę ant grindų. Jis at- 
siklaupė ant vieno kelio prie Dženifer, pasikniso 
savo kišenėse ir ištraukė iš ten į ploną popierių su- 
vyniotą dėžutę. 

Dženifer droviai paėmė dėžutę ir pažvelgė į Lorę, 
laukdama pritarimo. 

— Ką reikia pasakyti Džonui, Dženifer? — kreipė- 
si į ją Lorė. 

„Ačiū!“ — parodė Dženifer. 

„Nėr už ką“, — atsakydamas parodė Džonas. 

— Nagi, atidaryk ją, — paragino Lorė Dženifer, 
kuri tik žaidė su raudonu, dovaną juosiančiu kas- 
pinu. 

Dženifer kikendama, stebint suaugusiems, nu- 


plėšė kaspiną ir popierių nuo dėžutės ir pakėlė 

dangtelį. Viduje buvo trys figūrėlės, vaizduojančios 
lokių šeimyną. Dženifer aikčiojo iš susižavėjimo 
kiekvieną kartą, kai iš dėžutės pagarbiai išimdavo 
medinę figūrėlę. 

— Aš manau, kad jūs galėsite panaudoti šias meš- 
kutes kaip iliustraciją pasakai. Štai Čia tėtis, Čia 
mama, o čia vaikas, — švelniu balsu šypsodamasis 
pasakė Džonas. 

— O, Džonai! Jos nuostabios! — sušuko Lorė ir 
pasilenkė arčiau apžiūrėti meškučių. — Žinoma, 
kad galėsiu jas panaudoti, ir kaip ir Dženifer dėkoju 
jums už jas. Dženifer, be abejo, jas ilgai išsaugos. 

— Nemanau, kad turėjau malonumo būti su ju- 
mis supažindintas, — sarkastiškai įsiterpė Dreikas. 

Jis priėjo prie Džono ir ištiesė jam ranką. 

— Aš Dreikas Rivingtonas, Dženifer tėvas, — pa- 
sakė. 

Ar Lorė tik įsivaizdavo, ar jis iš tikrųjų pabrėžė 
savo ryšį su vaiku? 

— Atsiprašau, Dreikai! Nemačiau tavęs, todėl ne- 
supažindinau. Tai Dženifer ir mano draugas Džo- 
nas Medouzas. Jis puikus meistras ir turi labai mie- 
lą parduotuvėlę Šnabždesiuose. Mes susipažinome 
ką tik atvykusios ir dažnai jį aplankome. 

— Laba diena, misteri Rivingtonai! — Dreiko ran- 
ka paskendo Džono gniaužtuose. — Malonu su ju- 
mis susipažinti. Jūs turite nuostabų vaiką. Su mer- 


gaite visada malonu bendrauti, o ką jau kalbėti apie 

jos mokytoją, — rudos jo akys šiltai nužvelgė Lorė. 
Nei Džonas, nei Lorė nepastebėjo pykčio kibirkš- 
ties žaliose Dreiko akyse. 

— Kaip seniai jūs gyvenate Šnabždesiuse? — pa- 
klausė Dreikas Džono. 

Džonas vėl sutelkė dėmesį į Dreiką ir mandagiai 
jam atsakė: 

— Nuo to laiko, kai baigiau koledžą. Maždaug 
prieš aštuonerius metus. 

— Kiek metų jūs praleidote koledže? Tikriausiai 
baigėte ne vieną specialybę? 

Lorę pribloškė Dreiko šiurkštumas. Jis sgmonin- 
gai užgauliojo Džoną, o Lorė negalėjo suprasti ko- 
nekreipė į ją dėmesio ir toliau žiūrėjo į Džoną. 

Atrodė, kad Džono netrikdė Dreiko priešišku- 
mas ir jis maloniai atsakė: 

— Baigiau tik vieną specialybę — filosofiją. 

— Hmm, —susimąstė Dreikas. — Tik pagalvok! 

Lorė siuto ant Dreiko, bet stengėsi to neparodyti 
ir maloniai paklausė Džono: 

— Gal prisėstumėt ir išgertumėt su mumis puo- 
delį kavos? 

— Ne, turiu eiti ir atidaryti parduotuvę. Jau ir 
taip visą valandą vėluoju, bet norėjau atnešti meš- 
kiukus Dženifer. 

Jis pažvelgė žemyn į mergaitę, kuri sėdėjo ant 
grindų, išsidėliojusi meškučių šeimyną ir plepėjo 


su jais. Jos neveikė tarp suaugusių tvyranti įtampa. 

— Aš taip pat norėjau pasakyti, kad nebūsiu par- 
duotuvėje antradienį, kaip įprasta, nes turiu va- 
žiuoti į Santa Fe medžiagų. Tai gali užtrukti keletą 
dienų. 

Akies kraštu Lorė stebėjo Dreiką ir matė, kaip jis 
susinervinęs sukryžiavo ant krūtinės rankas. 

— Mes ateisime jūsų aplankyti, kai grįšit. 

— Gerai, — sutiko Džonas ir švelniai nusišypsojo 
Lorei. Tada pasisuko į Dreiką ir pasakė: 

— Malonu buvo su jumis susipažinti, misteri Ri- 
vingtonai. Užsukite kada nors į mano parduotuvę. 

— Abejoju, kad pasitaikys tokia proga, bet ačiū 
už pakvietimą. 

Dreikas klastingai pažvelgė į Lorę ir pridūrė: 

— Dabar, kai aš čia gyvenu, abejoju, kad Lorė su 
Dženifer galės jus taip dažnai lankyti kaip anksčiau. 
Ketinu jas nuolat kuo nors užimti. 

Lorė buvo sumišusi ir apimta pykčio. Dreiko 
užuomina buvo labai aiški ir ji nepraslydo nepa- 
stebėta Džono. Džonas klausiamai pažvelgė į Lorę. 
Po akimirksnio jo gauruoti antakiai išsilygino virš 
rudų akių, kuriose nebuvo jokio priekaišto, vien 
tik supratimas. Lorei tiesiog norėjosi jį apkabinti už 
jo įgimtą švelnumą ir toleranciją. 

Džonas vėl atsiklaupė prie Dženifer ir jie pasi- 
keitė keliais sakinias. Lorė mėgino patraukti Drei- 
ko dėmesį, bet jis tyčia nežiūrėjo į ją ir labai atidžiai 
tyrinėjo savo nykščio nagą. 

— Atsiprašau, kad sutrukdžiau, Lore, — atsiprašė 
Džonas ir atsistojo. — Tikiuosi, kad netrukus jus vėl 
pamatysiu. 

— Ačiū, kad užėjot pas mus ir atnešėt dovaną 
Dženifer. Užbėkit pas mus bet kada, — nuoširdžiai 
pasakė Lorė. 

Džonas nepatikliai nužvelgė Dreiką, bet šis tik 
linktelėjo ir ištarė: 

— Sudie, misteri Medouzai! 

Lorės kvietimui Dreikas nepaantrino. 

Džonas atsisveikindamas linktelėjo Dreikui bei 
ištarė: 

— Sudie, Lore! —ir žengė atatupstas pro duris, po 
to apsisuko ir nubildėjo prieangio laiptais. 

Lorė tyliai uždarė duris, tramdydama norą kaip 
reikiant jomis trenkti iš įtūžio, kurį jautė Dreikui. 
Dreikas stovėjo, rankomis įsirėmęs į šonus. Lorė 
virė pykčiu ir jos balsas virpėjo, kai ji pasakė: 

— Tu buvai nenusakomai, nepagrįstai šiurkštus su 
tuo mielu, dėmesingu vyru, ir aš norėčiau sužinoti 
kodėl. 

— O aš norėčiau sužinoti, kodėl tu tampei mano 
dukrą pas tą pagyvenusį hipį. 

— Hipį?! — pasipiktinusi sušuko Lorė. — Kokioje 
istorijos knygoje tu tai perskaitei? 

— Ar nematai, kad jis tiesiog šeštojo dešimtme- 
čio hipis, dėl Dievo meilės! Purvinas, gauruotas! 
Stebiuosi, kad dar neturėjo ant kaklo kelių eilių 

karolių. O jau vardas — Džonas! Kaip tik jam tin- 
ka! Džonas, mielasis! — tyčiojosi Dreikas. — Tokie 
žmonės nesugeba gyventi realiame pasaulyje, todėl 
tampa amžinaisiais studentais arba tūno kur nors 
kalnų kaimelyje ir vaidina amatininkus. Atrodo 
kaip koks jetis ar grizlis Adamsas. 

— Jūs auginate ūsus, misteri Rivingtonai! — pa- 
brėžė Lorė. 

— Na, tai kas?! Mano ūsuose nėra dantų pastos 
„Crest“ likučių! — jau šaukė Dreikas. 

— K3 tik pasakei, kad Džonas purvinas! Gal ap- 
sigalvosi? 

Dreikas įspėjamai sužaibavo akimis ir dviem di- 
džiuliais žingsniais įveikė juos skyrusį atstumą. Su- 
griebė Lorę už žastų ir prisitraukė prie savęs. 

— K3 reiškia tie reguliarūs susitikinėjimai antra- 
dieniais? Ar ir Dženifer į juos tampai? 

Lorė išsivadavo iš jo gniaužtų, žengė į šalį ir 
atšovė: 

— Taip, mes abi į juos einame. Antradieniais 
Džonas laiko parduotuvę atidarytą valandą ilgiau, o 
kai ją uždaro, mes vykstame kartu pietauti. 

— Esu tikras, kad Džonas, būdamas mielas, dė- 
mesingas vyriškis, — toliau tyčiojosi Dreikas, — par- 
veža jus po pietų namo. Ir užeina į svečius. Kaip 
ilgai jis čia būna, kai ateina? Ar jo parduotuvė kitą 


rytą atidaroma valanda vėliau? 

Dreiko balsas buvo dirbtinai saldus, bet veidas 
buvo rūstus. Jo užuominos buvo tokios absurdiš- 
kos, kad jei Lorė būtų mažiau pykusi, būtų pratrū- 
kusi juoku. 

— Tai visiškai ne tavo reikalas, — prapliupo ji. 

— Mano, po velnių! Juk čia mano namai! 

— Ne visi valdomi žemesnių instinktų taip kaip 
jūs, misteri Rivingtonai! — kandžiai ištarė Lorė. 

— Palauk! Aš tau tuoj pademonstruosiu savo že- 
mesnius instinktus! — suurzgė Dreikas. — Jau seniai 
to noriu. 

Jis vėl sugriebė Lorę, šį kartą taip, kad ji tik- 
rai negalėtų pabėgti. Jis tvirtai prispaudė jos ran- 
kas prie šonų. Mėginimas išsivaduoti iš Dreiko 
glėbio būtų buvęs beviltiškas, todėl Lorė bent jau 
pasistengė išvengti jo bučinio. Ji sukando dantis ir 
suspaudė lūpas, kad nepasiduotų godžiai Dreiko 
burnai. 

Atrodė, kad praėjo nemažai laiko, kol Dreikas 
pakėlė galvą. Lorės akys visą tą laiką buvo stipriai 
užmerktos, bet galiausiai smalsumas nugalėjo, ir ji 
truputėlį prasimerkė. Pro plyšelius pamatė Dreiko 
veidą ir išgirdo jį sakant: 

— Tai bijai su manimi pasibučiuoti, ar ne? Žinai, 
kas bus su tavimi, jei bučiuosies, o tu su tuo kovoji, 
ar ne? 

Lorę galutinai pribloškė jo įžūlumas ir pasi- 
pūtimas. 

— Ne, nebijau! — sušuko ji. 

Dreikas tik tingiai nusišypsojo ir nuleido rankas. 

— Tada įrodyk! — provokavo Lorę. — Pabučiuok 
mane ir įrodyk, kad nuo to nepradėsi visa virpėti. 

Dreikas įžūliai vertino Lorę, akimis stabtelėda- 
mas tose vietose, kurios neabejotinai būtų sureaga- 
vusios į jo bučinį. 

Jeigu jis būtų mėginęs ją pabučiuoti per prievar- 
tą, ji būtų sugebėjusi atsispirti. O dabar ją paveikė 
tas pašaipus jo iššūkis. Ji tiesiog negalėjo papras- 
čiausiai apsisukti ir nueiti šalin. Lorės emocijos jau 
buvo pasiekusios virimo tašką. Ji puikiai suprato, 
kad fiziškai Dreiko nenugalės, taigi reikėjo ieškoti 
kitų būdų. Ji parodys jam, kad nepasiduoda jo ža- 
vesiui kaip visos kitos jo sutiktos moterys. Įrodys 
jam, kad jo seksualumas neturi jai galios. 

Lorės akys susiaurėjo ir priminė du degančius 
angliukus, kai ji pakėlė rankas ir suėmė Dreiko gal- 
vą delnais. Akimirksnį suabejojusi, ji glamonėjo 
dar labiau po to, kai pamatė, kaip klausiamai Drei- 
kas pakėlė antakius. Jam visa tai dar buvo žaidimas. 

Lorė švelniai jį pabučiavo. Dreikas nereagavo, 
atidavė visą iniciatyvą į jos rankas. Ji sukando jo 
lipų kampučius po ūsais ir pajuto, kaip jis suvir- 
pėjo. Tai ją paskatino veikti toliau. Buvo tikra, kad 
nugalės. 

Liežuviu vedžiojo aplink jo lūpas tol, kol jos pra- 
sivėrė. Kol sveikas protas jos nesulaikė, Lorė kyšte- 

lėjo savo rausvą liežuvį jam tarp dantų. Pamėgino 
įtikinti pati save, kad jos rankos pritraukė jo galvą 
arčiau dėl sąlyginio reflekso, o ne dėl tos elektros 
iškrovos, kuri supurtė jos kūną. Tik fizinė reakcija, 
o ne emocinė būtinybė priglaudė jos kūną prie jo 
taip smarkiai, kad net krūtinė įlinko. 

Lorė toliau tyrinėjo Dreiko burną savo landžiu 
liežuviu, mėgaudamasi skoniu ir kvapu. Tačiau tai 
neprivertė Dreiko jos apkabinti. Jis buvo nuolan- 
kus, bet nerodė iniciatyvos. 

Lorės jausmai tuo metu veržėsi per kraštus. Ji 
priėmė jo iššūkį, o dabar reikėjo gerokai pasisteng- 
ti, kad netaptų savo pačios strategijos auka. Iki šiol 
jis dar nepasidavė jai. Tai jos pačios kraujas ėmė 
greičiau tekėti gyslomis, ir visai ne Dreiko smilki- 
niai tvinkčiojo kaip įtempta būgno oda. Pulsuojan- 
tis sunkumas tarpukojy buvo nenuginčijamas žen- 
klas, kad ji nebuvo abejinga šio vyro artumui. 

Jokiu būdu nebuvo galima leisti Dreikui to su- 
žinoti. Reikia sužadinti geidulį neparodant savų- 
jų troškimų. Jei Lorei nepavyks laimėti šio mūšio, 
viskas žlugs amžiams. Nenustodama savo lūpo- 
mis audrinti jo burnos, ji po truputį judėjo prie 
jo smakro, po to prie kaklo. Apsistojo ties Dreiko 
raktikauliu. Atidžiai ištyrinėjo susiraičiusius plau- 
kus ant Dreiko krūtinės. Numalšinusi bet kokį dro- 


vumą ir tvirtindama sau, kad viską daro norėdama 

laimėti, Lorė užkišo ranką Dreikui už marškinių ir 
ištiestais pirštais, prasiskverbusi pro tankų tamsių 
plaukų mišką, glostė jo krūtinės raumenis. 

Dreiko kvėpavimas sutankėjo ir jo atodūsyje ji 
išgirdo kančios aidą. Gerai, pagalvojo Lorė, atrodo, 
kad tai veikia. Negalėdama patikėti savo beprotiška 
drąsa, Lorė pasilenkė prie Dreiko kaklo duobutės ir 
prisilietė prie jos lūpomis. Tuo metu jos ranka susi- 
rado kietą rusvą spenelį, pasislėpusį tarp susiraičiu- 
sių krūtinės plaukų, ir pradėjo juo žaisti. 

Pasigirdo žema, kimi aimana, ir Dreiko rankos 
sugriebė Lorę bei priglaudė prie savęs taip stipriai, 
kiek išgalėjo. Lorės rankos apsivijo Dreiko kaklą, 
ir jis įsisiurbė į jos lūpas. Jų kūnai susiliejo į vieną 
visumą. 

Jo liežuvis valdingai įsibrovė į Lorės burną, kaip 
savininkas, be jokių prieštaravimų ar įrodinėjimų. 
Pradingo būtinybė demonstruoti abejingumą. 
Lorė suvokė, kad žaidimas baigtas ir ji net sutik- 
tų prisipažinti pralaimėjusi, jei tik Dreikas ir toliau 
ją šitaip bučiuotų. Būtų mielai ir uždususi, kad tik 
nesibaigtų šitas dieviškas užpuolimas. 

Į realybę juos sugrąžino Dženifer. Bežaisdama su 
Džono atneštais žaisliukais, ji netikėtai pastebėjo, 
kad jos tėvelis ir Lorė bučiuojasi. Tada ji atsisto- 
jo ir pradėjo tampyti Dreiką už kelnių, norėdama 
atkreipti į save dėmesį. Ji norėjo prisidėti prie šio 


įdomaus naujo žaidimo. 

Dreikas atsitraukė nuo Lorės ir ilgai į ją spokso- 
jo. Jo akys buvo geidulingos. Lygiosios. Jos bučinys 
jį jaudino lygiai taip pat, kaip ir jo vedė ją iš proto. 

Dženifer nepatiko, kad yra ignoruojama, ir šį kartą 
ji pareiškė stipresnį protestą. Dreikas atitraukė žvilgs- 
nį nuo Lorės ir pasilenkė, kad pakeltų įžeistą vaiką. 

— Kas čia? Kas čia nuo manęs neatstoja? — žais- 
mingai paklausė Dreikas ir pakuteno Dženifer pil- 
vuką. 

Dženifer viena putlia rankute apkabino Dreiko 
kaklą, o kita Lorės ir suartino visas tris galvas į krū- 
vą bendram bučiniui. Tada smagiai nusijuokė ir vėl 
suartino visų galvas. Ji pakartojo tai dar keletą kar- 
tų, kol pradėjo juoktis visi trys. 

— Aš manau, kad pamokų šiandien nebebus, ar 
ne? — paklausė Dreikas, iškėlęs galvą virš auksinių 
Dženifer garbanų. — Ta lauke stovinti mašina man 
kainuoja krūvą pinigų. Kodėl mums nenuvažiavus 
į Elberkeką ir neatidavus jos į nuomos punktą? Po 
to kur nors papietausime ir grįšime. Ar manai, kad 
Dženifer neištvers tokios kelionės? 

— Ištvers. Jai tik į naudą šiek tiek poilsio. Kaip 
man apsirengti? — paklausė Lorė, nežinodama, ko 
tikėtis. Ar mūvėti tais pačiais džinsais, nes jie kur 
nors valgys mėsainius, ar apsirengti iškilmingiau, 
nes važiuos į kokį prašmatnų restoraną? 

Dreikas nužvelgė Lorę nuo galvos iki kojų ir, 
tęsdamas žodžius, pasakė: 

— Man tai visai nesvarbu. 

Iš jo akių buvo galima suprasti, kad būtų geriau- 
sia, jei Lorė nevilkėtų nieko. 

Nepaisant to, kad dar prieš kelias minutes Lorė 
atvirai demonstravo aistrą, dabar ji tirštai nuraudo, 
sugriebė Dženifer ir paskubom tarė: 

— Mes būsime pasiruošusios po pusvalandžio. 


Tada nuskubėjo laiptais aukštyn. 


8 skyrius 


į 


iena virto malonia pramoga jiems vi- 

siems. Dreikas važiavo kartu su Dže- 

nifer nuomota mašina, o Lorė sekė iš 
paskos mersedesu. Ji džiaugėsi vienuma. Tai leido 
jai sudėlioti į stalčius šėlstančias mintis. Būtų pa- 
vojinga vėl taip pat bučiuotis su Dreiku, kaip jie 
bučiavosi iš ryto. Jau anksčiau buvo sakiusi jam, 
kad jiems nereikėtų žaisti su ugnimi, bet tai ir vėl 
pasikartojo. 

Gal tūkstantąjį kartą Lorė mėgino įtikinti save, 
kad bučiuotis nėra nuodėmė, bet širdies gilumoje 
žinojo, kad bučiniai anaiptol nėra nekalti. Ji pati 
nežinojo, kaip ilgai pasiseks išlaikyti reikiamą atstu- 
mą, ir abejojo, ar pati to nori. Jei tai virstų meilės 
romanu, ji nebegalėtų toliau mokyti Dženifer. Tai 

taptų skausmingu išgyvenimu jiems visiems, ypač 
mergaitei. Dženifer taptų neatsakingo suaugusiųjų 
elgesio auka. Jie neturėtų žaisti vaiko ateitimi. 

Mersedesui tyliai riedant kalnų keliais miesto 
link, Lorei nebuvo sunku sau prisiekti, kad daugiau 
niekada nepuls į Dreiko glėbį. Jeigu tvirtai pasiryš, 
tai galės atsispirti jo rankoms ir lūpoms. Ji prisivers 
tai padaryti, jai ryžto pakaks. Paprasčiausiai nebe- 
leis Dreikui prisiliesti. Tai nuspręsta galutinai. 

Tačiau greitai įsitikino, kad jos sprendimas nieko 
nereiškia. 

Kai tik jie pasiekė kelionės tikslą, Dreikas priėjo 
prie Lorės automobilio ir padėjo jai išlipti. Ji paėmė 
ištiestą ranką net neabejodama, o kai ėjo šalia Drei- 
ko, sąmoningai lietėsi prie jo, trokšdama pajusti jo 
kūno stangrumą. 

Automobilio klausimas buvo išspręstas Žaibiš- 
kai. Po to jie apsipirko prabangiausiose Elberkeko 
parduotuvėse. Dreikas nupirko Dženifer slidininko 
striukę, kuri, Lorės manymu, buvo perdėtai brangi. 
Tačiau Dreikas tik truktelėjo pečiais, kai ji tai paste- 
bėjo. Dženifer norėjo su ta striuke važiuoti namo, 
bet nors ir buvo vėsi rudens diena, Lorė paaiškino, 
kad striukė yra per šilta tokiam orui. Mergaitė tik 
tada sutiko supakuoti striukę į dėžę, kai Dreikas jai 
dar nupirko megztuką su kailiu puoštu gobtuvu. 

Kaip ir reikėjo tikėtis, pardavėjos buvo sutri- 


kusios ir aptarnavo juos pernelyg dėmesingai. Kai 

kurie parduotuvės klientai net stabtelėjo ir pradėjo 
taip į juos spoksoti, kad Lorė pasijuto labai nepa- 
togiai. 

Keletas moterų pažvelgė į ją su atviru pavydu. 
Jų veiduose spindėjo smalsumas, sumišęs su prie- 
šiškumu. Dreikas nedarė nieko, kad Lorė jaustųsi 
laisviau. Jis nuolat neleistinai familiariai klausinėjo 
jos nuomonės. 

Tik vienas dalykas džiugino Lorę: Dreikas laisvai 
kalbėjo su Dženifer ženklais, nė kiek nesivaržyda- 
mas. Atrodė, kad jo nė kiek nejaudina tai, kad jo 
gerbėjos mato jį su neįgaliu vaiku. 

Išvykai Lorė apsirengė gana paprastai: nei per 
daug kasdieniškai, nei per daug iškilmingai. Ji vil- 
kėjo šviesiai rusvą vilnonį sijoną ir žalsvą šilkinę 
palaidinę. Kai jie išlipo iš mašinos prie restorano, 
buvo vėsu, ir Lorė dar apsivilko šviesų, beveik baltą 
megztinį. 

Dreikas palaikė rankose megztinį, kad Lorė 
lengviau į jį įsmuktų, po to, savininkiškai apglėbęs 
ją per pečius, nusivedė į restoraną. Lorė pagalvojo, 
kad jie atrodo kaip graži šeima. Kai administratorė 
pasodino juos prie staliuko, ji tuoj pat sau paprie- 
kaištavo už šią nerealią mintį. Juk žinojo tikruosius 
Dreiko jausmus. Jis neslėpė savo ketinimų, todėl 
Lorė žinojo, kad jis džiaugtųsi fiziniu artumu, bet 


jo širdis ir toliau priklausytų Sjuzanai. 

Pakeliui į namus Dženifer apėmė miegas ir ji pa- 
dėjo galvą Lorei ant kelių. Po jos pažastimi jaukiai 
glaudėsi žaislinis kiškutis, kurį Dženifer visur su sa- 
vimi vežiojosi. 

Dreikas ištiesė ranką prie radijo ir surado stotį, 
transliuojančią ramią muziką. Tada uždėjo ranką 
ant švelnių Dženifer garbanų ir glostė jai galvą, kol 
ji užmigo. Lorė tikėjosi, kad dabar Dreiko ranka 
grįš ant vairo, ir jos širdis ėmė pašėlusiai blaškytis, 
kai pajuto jo ranką ant savo šlaunies, už Dženifer 
galvos. Dreikas švelniai spustelėjo tą vietą. Lorė 
vengė jo žvilgsnio, ji žvelgė į lauke tvyrančią prie- 
blandą, į mašinos prietaisų skydą, bet ką, kad tik 
nepažvelgtų į Dreiką. 

Nejučiom Lorės akys pakrypo prie tobulo Dreiko 
profilio. Dreikas pajuto jos žvilgsnį ir pasuko galvą, 
kad pažvelgtų į ją. Gintarinėse akyse pamatęs šilu- 
mą, švelniai nusišypsojo. Tada jo ranka nukeliavo 
Lorės šlaunimi aukštyn ir palietė ją taip intymiai, 
kad ištirpdė bet kokį Lorės pasiryžimą ir nuslopino 
bet kokį jos atsargumą. Jis taip ir laikė savo ranką 
toje pačioje vietoje, kol pasirodė Šnabždesių švie- 
sos ir jam prireikė abiejų rankų ant vairo saugiai 
įveikti vingiuotas, kalvotas gatveles. 

Be jokio vargo jiems pasisekė paguldyti Dženifer 
į lovą. Ji buvo tokia apsnūdusi, kad Lorė lengvai ją 


nurengė ir paguldžiusi apkamšė. Po įprasto maldų 

ir bučinių ritualo Dreikas išjungė šviesą Dženifer 
kambaryje. 

— Gal norėtum, kad užkurčiau židinį? — jiems iš- 
ėjus į holą paklausė Dreikas. 

— Sumanymas puikus! Aš mielai truputį atsipa- 
laiduočiau prieš eidama gulti. Diena buvo ilga. 

— Kuo galėčiau prisidėti prie tavo atsipalaidavi- 
mo? — paklausė Dreikas, meilikaujamai šypsoda- 
masis. ž 

— Tu tiesiog nepataisomas! — papriekaištavo Lo- 
rė. — Aš einu išsimaudyti ir tada ateisiu apačion pa- 
laikyti tau kompanijos. 

— O iki to laiko ugnis židinyje jau kaitriai lieps- 
nos! Kažkada aš buvau skautas. 

— Tu? Skautas? Neįtikėtina! — paerzino jį Lorė 
ir iš karto užtrenkė miegamojo duris, nepalikdama 
Dreikui šanso atsikirsti. 

Išsimaudžiusi Lorė susisupo į minkštą frotinį 
chalatą ir užrišo jį mazgu ant liemens. Persikų spal- 
vos chalatas puikiai derėjo prie jos plaukų bei odos 
spalvos, o smėlio spalvos jo apykaklės atvartai teikė 
spindesį kaklo odai. 

Keletas pastarųjų gyvenimo su Dreiku dienų pa- 
dėjo Lorei šiek tiek atsikratyti drovumo. Ji nebebi- 
jojo, kad jis ją užtiks su chalatu ar nepasidažiusią. 
Tarp jų atsirado daugiau familiarumo. Visiškai ne- 
sidrovėdama ji lipo žemyn, šepečiu šukuodama dar 
drėgnus plaukus. 

Ji perėjo per kambarį ir užtraukė naktines užuo- 
laidas. Automatiškai ištiesė ranką įjungti lempą, bet 
Dreikas ją sulaikė. 

— Gal nereikia? Užteks ugnies židinyje. 

Dreikas kaip tik ėjo iš virtuvės, nešdamas dvi 
vyno taures ir butelį baltojo vyno ledų kibirėlyje. 

Iš muzikinio centro ant sekcijos sklido Džo- 
nio Matiso dainuojamos baladės melodija. Kaip 
Dreikas ir buvo žadėjęs, židinyje linksmai traškė- 
jo ugnis. 

— Tai tikrai atpalaiduoja, — nervingai pastebė- 
jo Lorė. Atpalaiduoja ir gundo, pridūrė mintyse. 
Dreikas jau buvo persirengęs išblukusiais džinsais 
ir baltu golfu. 

Lorė susiraitė viename sofos kamputyje, veidu į 
židinį. Dreikas padėjo kibirėlį ir abi taures ant ka- 
vos stalelio priešais ją. 

— Ar išgersi baltojo vyno su manimi? — paklausė, 
sėsdamasis greta jos. 

— Aš... — pradėjo Lorė, bet Dreikas ją nutraukė. 

— Prašau. Tik vieną taurę. Tai tau išeis į naudą. 

Kadangi Dreikas jau pylė vyną į taurę, Lorė dau- 
giau nebesispyriojo. 

— Gerai. Vieną taurę. 

Dreikui paduodant taurę, jų pirštai trumpai su- 
silietė. Jam atidžiai stebint, Lorė nedrąsiai paragavo 
vyno. Nukreipusi akis nuo atidaus Dreiko žvilgs- 


nio, ji žiūrėjo į ugnį: 

— Židinys nuostabiai dega! Ačiū, kad užkūrei. 

— Man buvo malonu tai padaryti. Tačiau bekur- 
damas žiauriai sukaitau. Ar tu nieko prieš? — ir dar 
nesulaukęs pritarimo Dreikas nusimovė per galvą 
savo baltąjį golfą. 

Lorė jau ne kartą buvo mačiusi Dreiką be marš- 
kinių, bet kiekvieną kartą, kai tik ji išvysdavo jo 
plačią plaukuotą krūtinę, jos širdies ritmas sutrik- 
davo. Dreiko krūtinė tolygiai siaurėjo ir perėjo į 
lygų, plokščią pilvą. Jo džinsai buvo susegti maž- 
daug dviem coliais žemiau bambos. Lorei užgniau- 
žė gerklę, kai ji po aptemptais džinsais aiškiai pa- 
matė jo vyriškumą liudijančius kontūrus. Ji pasku- 
bėjo dar gurkštelėti vyno. 

— Tu maloniai kvepi, — pasakė Dreikas, prisilen- 
kęs arčiau. Jis neprisilietė, bet uodė jos kvapą ir pa- 
klausė: 

— Kokie tai kvepalai? 

— Tai... tai, — žodžiai strigo Lorės gerklėje. Ji nu- 
rijo seiles ir vėl pamėgino kalbėti: 

— Tai nieko ypatingo ar brangaus. Aš juos perku 
vaistinėje. 

— Na, nemenkink jų. Jie gana malonūs, — pridū- 
rė Dreikas. 

Dreiko žodžiai — o gal jo kūno artumas? — nu- 
smelkė Lorę iki pat kojų pirštų. Drebančia ranka 
Lorė dar kartą brūkštelėjo šepečiu per plaukus ir 


padėjo jį ant kavos stalelio. Nors buvo išgėrusi ne 

daugiau nei pusę taurės vyno, jautė jo poveikį. 
Siurbtelėjo dar vieną gurkšnį ir vėl pastatė taurę 
ant stalo. Kai Lorė atsirėmė į sofos atlošą, Dreikas 
prisislinko arčiau. Pasisukusi į jį Lorė pastebėjo, 
kad jis žvilgsniu tyrinėja jos plaukus. 

— Žinai, jie nuostabūs! — sušnibždėjo Dreikas. — 
Židinio liepsnos atšvaituose jie atrodo žavingiau 
nei paprastai. 

Jo ranka nuslydo auksaspalviais jos plaukais nuo 
pakaušio iki pečių. Ant Dreiko veido krito šešėliai. 
Po tankiais antakiais beveik nebuvo matyti akių, 
bet Lorė žinojo, kad Dreikas tyrinėja jos veidą. Kai 
jo akys apsistojo ties jos lūpomis, Lorė tarsi pajuto 
prisilietimą. Ir iš tikrųjų, Dreikas pamirkė smilių 
vyno taurėje ir palietė juo Lorės veidą. Auksiniu 
skysčiu jis iš pradžių apvedžiojo viršutinę lūpą, po 
to apatinę. Nuo švelnaus jo spaudimo Lorė net pra- 
siŽiOjo. 

Tada Dreikas pasilenkė, godžiai nulaižė vyną, ir 
jų lūpos galiausiai susiliejo į tokį bučinį, nuo kurio 
Lorei stojo širdis, ji duso ir virpėjo. 

— Tu skanesnė už vyną. Ir dvigubai labiau svai- 
gini, — sušnibždėjo Dreikas, kai pagaliau atsitraukė 
nuo jos. Savo taurę jis padėjo ant stalo. Lorė tikėjo- 
si, kad dabar jis atsisuks ir ją apkabins. 

Tačiau Dreikas visu ūgiu išsitiesė ant sofos, o 
galvą padėjo ant Lorės skraito. Jis pakėlė nesiprie- 


šinančią Lorės ranką sau prie lūpų, švelniai pabu- 

čiavo ir pasidėjo ją sau ant pilvo. Po to ant viršaus 
uždėjo savo delną. 

— Tikriausiai aš danguje, — ištarė Dreikas ir pa- 
žvelgė iš apačios į Lorę. — Vaizdas iš čia nuosta- 
bus! — pridūrė. Jo akys žibėjo, kai jis žiūrėjo į Lorės 
krūtis, kurių kontūrai buvo ryškiai matyti per pri- 
gludusį audinį. Jis nusijuokė, pamatęs Lorę raus- 
tant. Po to gerokai patenkintas atsiduso. 

— Man labai patinka ši vieta, o tau, Lore? 

Lorę nustebino surimtėjęs jo balsas. 

— Šnabždesiai? Taip, tai nuostabi vieta. Tačiau 
turiu prisipažinti, nemaniau, kad tu čia taip ilgai 
užtruksi. 

— Kartais aš iš tikrųjų pasiilgstu studijos apšvie- 
timo ir filmavimo kamerų. Meluočiau, jei sakyčiau 
kitaip. Bet su siaubu galvoju apie grįžimą į daktaro 
Gleno Hembriko gyvenimą bei jo meiles. Aš nie- 
kada nenorėjau šito darbo. 

— Nenorėjai? — nustebo Lorė. 

Jos nustebimas taip ryškiai atsispindėjo balse, kad 
Dreikas net atsimerkė ir atsakė: 

— Taip, tikrai nenorėjau! 

— Kodėl? — sulemeno Lorė. 

— Sjuzana mane įkalbėjo nueiti į atrankinį kon- 
kursą. 

Lorė stebėjo Dreiko reakciją, kai jis tarė žmonos 
vardą, bet, atrodė, kad jam tai jau mažiau skaus- 


minga nei anksčiau. 

— Aš buvau kaip tik tas, ko jiems reikėjo, — tęsė 
Dreikas. — Man reikėjo pabučiuoti pagrindinio 
vaidmens atlikėją ir, kai tą padariau, jie nutarė, kad 
mes kartu gerai atrodome. Nespėjau net mirktelėti, 
o vaidmuo jau buvo mano. 

— O ką tu iš tikrųjų tada norėjai veikti? — tęsė 
pokalbį Lorė. 

— Aš, kaip kiekvienas rimtas, karjeros trokštan- 
tis aktorius, norėjau dirbti teatre. Bet dar labiau 
negu vaidinti aš norėjau režisuoti. Tačiau pagyve- 
nęs Niujorke kelerius metus įsitikinau, kad turiu 
mokėti nuomą, valgyti ir taip toliau, — jis liūdnai 
nusijuokė. — Todėl turėjau išnaudoti kiekvieną pa- 
sitaikiusią progą užsidirbti, o ne lankyti tuos užsi- 
ėmimus, kurių man būtų reikėję. 

Lorė nerūpestingai glostė žilstelėjusius Dreiko 
plaukus. Viskas buvo taip natūralu. Ir tai, kad jis 
guli padėjęs galvą ant jos skraito, ir tai, kad jie taip 
ramiai šnekučiuojasi. 

— Kur tavo gimtieji namai, Dreikai? Ar tu turi 
tėvus? — paklausė Lorė. Jai atrodė keista, kad jis 
niekada neminėjo savo kilmės. 

— Aš užaugau Ilinojaus valstijoje. Matai, esu iš 
Vidurio Vakarų, kaip ir tu, — Dreikas pasuko galvą, 
kad galėtų pažvelgti į Lorę. Jo judesys sukėlė Lorei 
malonų jaudulį. 

— Mano tėvas, — pasakojo Dreikas, — buvo drau- 
dimo agentas. Darbe jam sekėsi, bet mes niekada 

nebuvome turtingi. Jis mirė, kai dar mokiausi mo- 
kykloje. Mano mama mirė prieš dvejus metus. Dar 
turiu brolį, gynybos advokatą. Tai taip pat yra savo- 
tiškas menas, — nusijuokė Dreikas ir tęsė: — Po dve- 
jų metų studijų humanitarinių mokslų koledže, iš- 
vykau į Niujorką. Ten baigiau Amerikos aktorystės 
akademiją ir pradėjau dalyvauti visose įmanomose 
peržiūrose, tikėdamasis gauti darbą. 

— Aš mačiau „Chorą“ — pasakė Lorė. — Nema- 
nau, kad galėčiau keletą kartų dalyvauti panašiame 
renginyje ir išlikti sveiko proto. 

Dreikas nusijuokė: 

— Tai siaubinga patirtis. Nemanau, kad kas nors 
būdamas sveiko proto iš viso ten dalyvautų. Atsi- 
menu, kaip dalyvavau peržiūroje Denio vaidmeniui 
„Taukuose“. Buvau įtikintas, kad labai tinku tam 
vaidmeniui. Keletą savaičių vaikščiojau apsivilkęs 
juodą odinę striukę. Kalbėjau šiurkščiai, o lūpų 
kamputyje nuolat styrojo cigaretė. Kai per peržiūrą 
buvo liepta dainuoti ir šokti, žeminausi ir tą dariau. 
Po to supratau, kad muzikinė komedija ne man. 
Tačiau niekas nenorėjo leisti man vaidinti vieną iš 
vaikų masinėse scenose. Man buvo pasakyta, kad 
mano plaukai, apšviesti prožektorių, atrodo žili, o 
jiems masinėse scenose senukų nereikia. Aš pasi- 
žadėjau nusidažyti plaukus juodai, kad tik gaučiau 


kokį epizodinį vaidmenį ne muilo operoje. 

Dreikas minutėlę nutilo ir paplekšnojo per Lorės 
ranką, padėtą ant jo pilvo. Tada kalbėjo toliau: 

— Štai ten aš ir sutikau Sjuzaną, toje peržiūroje. 
Ji priėjo prie manęs, kai viskas baigėsi, ir pasakė, 
jog džiaugiasi, kad negavau norėto vaidmens, nes 
nenorėtų Matyti manęs nudažytais plaukais. 

Lorės krūtinę užliejo skausmas. Jis vis stiprėjo. 
Dreikas kalbėjo tyliu balsu ir galima buvo justi, kad 
Sjuzana vis dar užima labai svarbią vietą jo širdyje, 
nors ir mirė prieš trejus metus. Lorė žinojo, kokį 
atsakymą gaus, bet vis tiek paklausė: 

— Arji buvo labai graži? 

— Taip, — be šešėlio abejonės atsakė Dreikas ir 
užsimerkė. Vokai lyg užuolaida uždengė jo žalias 
akis. — Ji buvo šokėja ir rimtai mokėsi baleto. Ne- 
priklausomai nuo to, kokioje peržiūroje ji daly- 
vautų, visur jos stilius buvo per daug klasiškas, tad 
netiko šokti muilo operoje. Ji visada grįždavo prie 
tikro baleto, ir pagaliau ją pakvietė Amerikos bale- 
to teatras! 

Balerina! Tai buvo blogiau, nei tikėjosi Lorė. 
Aišku, ji buvo žavi, moteriška bei gracinga. Labai 
graži, kaip sakė Dreikas. 

Reikėjo keisti pokalbio temą. Norėjosi grąžinti 
buvusią nuotaiką. Lorė paklausė: 

— O koks darbas tau būtų mieliausias? Kokį vaid- 


menį labiau už viską norėtum suvaidinti? 


161 


Sandra Brown 


— Briką pjesėje „Katė ant įkaitusio skardinio sto- 
go“, — atsakė Dreikas. — Kartą man teko jį vaidin- 
ti, kai dar mokiausi. Tai fantastiškas charakteris! 
Per dvi su puse valandos išnarpliojami visi Briko 
ryšiai — su žmona, su tėvu, su broliu, su drauge, — 
Dreiko balse buvo galima girdėti jaudulį. — O dar 
labiau norėčiau šį spektaklį režisuoti. Tai man leis- 
tų parodyti visus šių nuostabių personažų charak- 
terių niuansus. Dieve, koks tai būtų iššūkis! Ir kaip 
puiku! — Dreikas nutilo ir kurį laiką žvelgė į tuščią 
erdvę, lyg joje matytų sceną su aktoriais, pasiruo- 
šusiais klausyti visų jo nurodymų. Kai grįžo į realy- 
bę, pakėlė akis į Lorę ir ilgai, įdėmiai į ją žiūrėjo. 

Lorė, kurios veidas buvo įrėmintas jos plaukų, 
žvelgė į Dreiką. Jos plaukai žvilgėjo ir žėrėjo nuo 
ugnies atšvaitų. Ties kaklu, kur buvo prasiskleidęs 
chalatas, buvo matyti vandens lašeliai ant švelnios, 
viliojančios odos. 

— Žinai, tu visai nepanaši į mokytoją, — tyliai pa- 
sakė Dreikas. 

— O tu tikrai atrodai kaip aktorius, — sušnibždėjo 
Lorė. 

Dreikas truputį pasikėlė, pasirėmė ranka į Lorės 
šlaunį ir paklausė: 

— Ar negalėtum truputį tiksliau apibrėžti? Turiu 
galvoje tai, kad, pavyzdžiui, ir Ernestas Borninis, ir 
Robertas Redfordas yra aktoriai. 

Lorė pradėjo juoktis. 

— Suprantu, ką turi galvoje. Nagi leisk, apžiū- 
rėsiu tave, — ir ji prisimerkusi ėmė atidžiai tyrinėti 
Dreiko krūtinę, po to veidą. Galiausiai paskelbė: 

— Manau, kad esi kažkur tarp jų abiejų. 

— Iš tikrųjų? — pasišaipė Dreikas. — Gal galėčiau 
dalyvauti atrankoje pagrindiniam romantiško vy- 
riškio vaidmeniui, panele prodiusere? Prašau! La- 
bai norėčiau tokioje atrankoje dalyvauti. 

Kalbėdamas Dreikas tampė už Lorės chalato dir- 
žo, kol jis atsirišo ir nukrito. 

— Kaip galėjote pastebėti, aš jau pradedu įsigy- 
venti į vaidmenį, — jo ranka įsmuko po chalatu ir 
Lorės krūtis atsidūrė Dreiko saujoje. 

— Viskas, ko man dabar trūksta, tai pagalbinis 
aktorius, — pridūrė Dreikas, lūpomis ieškodamas 
Lorės lūpų. Lorė nesipriešino. Bučinys buvo gilus 
ir ilgas. Viena ranka Dreikas ir toliau glamonėjo 
Lorės krūtį, o kita sklaidė auksu žvilgančius raus- 
vus plaukus. Viena ranka Lorė apkabino jo pečius 
ir glostė tvirtus raumenis, o kita perbėgo per krūti- 
nę ir sustojo ant liemens. 

Galiausiai Dreikas atsitraukė nuo Lorės lūpų ir 
suniurnėjo: 

— Taip ir tikėjausi, kad po chalatu rasiu ne ką 
kitą, o tik tave nuogą, — vienu judesiu jis numetė 
chalatą nuo Lorės peties ir ėmė švelniai kandžioti 


jos kvapią odą. 

— Kai tu tokia šilta, sukalbama ir tyli, daraisi pa- 
naši į motiną, kurios man trūksta. 

Dreiko lūpos nukeliavo į tarpą tarp krūtų. Ūsai 
pakeliui kuteno odą. Įkišęs ranką po chalatu, Drei- 
kas prisitraukė Lorę arčiau savęs ir kimiai suniurzgė: 

— Pamaitink mane, Lore. 

Kai krūties spenelis pradingo Dreiko burnoje, 
Lorė konvulsyviai prispaudė jo galvą prie savęs ir 
išsirietė lanku. Jo liežuvio judesiai kėlė joje siau- 
bingą sumaištį. Tarpais Dreikas ją tingiai krimsno- 
jo. Giliai iš Lorės krūtinės sklido dejonė, kai Drei- 
kas nosimi ir lūpomis glaustėsi prie krūtų šonų vien 
tam, kad vėl pripultų prie spenelio, kuriuo niekaip 
negalėjo pasisotinti. Jis čiulpė švelniai, skanau- 
damas. 

Lorė skruostu prisiglaudė prie Dreiko galvos, o 
jos ranka lengvai, bet noriai glostė jo krūtinę, po to 
pilvą. Nedrąsiai palietė džinsų juosmenį. Dreikas 
paslėpė galvą tarp Lorės krūtų. Tarpais ji sujudėda- 
vo apimta kančios bei ekstazės. 

— O taip, Dieve, taip! Prašau, Lore! — Dreiko 
balsas trūkčiojo ir skambėjo dusliai, nes jo lūpos 
glaudėsi prie Lorės kūno. — Paliesk mane. 

Lorė atsegė Dreiko džinsus. 

Durų skambutis nuaidėjo lyg katedros varpai, 
nustelbdamas jų kvėpavimą, iš muzikinio centro 
sklindančią smuiko melodiją bei traškančią židinio 
ugnį. 

Garsiai keikdamasis Dreikas atsisėdo, parėmė 
galvą rankomis ir paklausė: 

— Ką čia velnias atnešė? 

— Gal jie ims ir nueis, — su viltimi balse pasakė 
Lorė. 

Vėl nuskambėjęs skambutis nepaliko vilčių. Tas, 
kuris buvo už durų, nesiruošė pasiduoti. Dreikas 
dar kartą nusikeikė, šiaip taip atsistojo ant kojų ir 
nukulniavo prie laukujų durų. Per nišą Lorė nega- 
lėjo matyti įėjimo. Ji dar norėjo priminti Dreikui, 
kad jis be marškinių, bet jau buvo per vėlu — Drei- 
kas vėrė duris. 

— O, mes nesitikėjome čia pamatyti jūsų! Tai 
tikras siurprizas! 

Išgirdusi pažįstamą balsą, Lorė pašoko nuo sofos. 
Vos išsilaikė ant drebančių kojų. Bejėgiais pirštais 
šiaip taip palygino chalatą ir užsirišo diržą. 

— O Dieve... — sudejavo tyliai ir vos nesukūkčiojo. 

— Kas... — pradėjo Dreikas, bet buvo nutrauktas. 

— Aš esu pastorius Endrius Periš, Lorės tėvas. Ar 


galiu ją pamatyti? 


9 skyrius 


id 


k, žinoma! — Lorė išgirdo sakant Drei- 
= ką. — Aš esu... 
Bet jį vėl nutraukė: 

— Mes žinome, kas jūs esate. Motušė skraidė vi- 
sur lyg drugelis, pasakodama visiems, kad dukra 
dirba Dreikui Slounui. 

— Oi, negaliu patikėti, kad kalbu su jumis! Visos 
pažįstamos namie... 

Bet motinos čiauškėjimą nutraukė tėvas: 

— Mama, prašau! Ar nematai, kad žmogus be 
marškinių, o mes jį laikome šaltyje. Ar mes galime 
užeiti, misteri Sl... tai yra misteri Rivingtonai? 

Lorė klausė šio pokalbio, lyg būtų prikalta prie 


grindų priešais sofą. Ji troško užbėgti laiptais į viršų 

ir pasislėpti, bet kadangi laiptai iš tarpdurio buvo 
matomi, nebuvo įmanoma dingti nepastebėtai. 

Ką gi jie čia daro? O Dieve, dabar jie pagalvos... 
Jie sužinos... O Viešpatie, ką man dabar daryti? — 
praskriejo mintys Lorės galvoje. Ji palygino chalatą 
ir neklusnia ranka brūkštelėjo per suveltus plaukus. 
Niekam daugiau laiko nebuvo — Dreikas jau vedė 
jos tėvus į kambarį. 

— Mamyte! Tėveli! —su apsimestiniu entuziazmu 
sušuko Lorė ir metėsi per kambarį pasitikti tėvų. 
Reikėjo kažkaip suktis iš padėties. Tik nesielk taip, 
lyg būtum kalta, perspėjo pati save. 

— Lore, mano brangioji mergaite, kaip tu laikai- 
si? — Alisa Periš taip stipriai apkabino savo dukrą, 
kad Lorė neabejojo, jog ji galėjo pajusti, kad Lorė 
po chalatu yra nuoga. Per savo mamos petį ji pa- 
žvelgė į Dreiką. Šis bejėgiškai gūžtelėjo pečiais ir 
pats buvo šiek tiek sutrikęs. Jo plaukai, kupina ne- 
vilties pastebėjo Lorė, buvo ne mažiau susitaršę nei 
jos. Be viso to, kadangi Dreikas mūvėjo tik pra- 
segtus džinsus, buvo aiškiai matyti, kad jis susijau- 
dinęs. O Dieve! Tai buvo taip ryškiai matyti, kaip 
neoninė iškaba! 

Mama pabučiavo Lorę į lūpas, kurios dar jautė 
Dreiko bučinius. Lorė svarstė, ar mama galėjo pa- 
justi Dreiko skonį ant dukros lūpų. Tada tėvas ap- 
kabino Lorę, ir ji mielai paskendo jo širdingame 


glėbyje. 

Po pasisveikinimo įsigalėjo nejauki tyla. Tėvai 
po truputį apžiūrinėjo kambarį, kuris tiesiog dvel- 
kė gundymu. Atrodė, kad žodis „gundymas“ iš- 
rašytas ant sienų. Švelni, viliojanti muzika vis dar 
sklido iš muzikinio centro. Metanti šešėlius židinio 
ugnis kambarį darė paslaptingą. Kibirėlis vynui šal- 
dyti ir pusiau nugertos taurės ant stalo dūrė į juos 
lyg kaltinantys pirštai. Prie įkalčių dar prisidėjo ir 
suglamžytos sofos pagalvėlės. Viena iš jų gulėjo 
nuspirta ant grindų. 

Jei Lorė nebūtų buvusi taip prislėgta situacijos, 
tėvų vizitas ją būtų pradžiuginęs. Jų ryšys buvo 
glaudus, ir Lorė visada žinojo, kad jai labai pasi- 
sekė, jog ji turėjo tėvus, kurie nuolat spinduliavo 
meilę. 

Lorė apžiūrinėjo savo motiną. Ji buvo smulkutė, 
ūgiu vos siekė savo vyro petį. Alisos Periš plaukai 
buvo tokie patys rausvai rudi kaip ir Lorės, bet me- 
tams bėgant šiek tiek nubluko. Jos veide beveik ne- 
buvo raukšlių, o tos, kurios buvo, atsirado dėl daž- 
no juoko. Jos tik rodė, kad Alisa yra linksmo būdo. 

Endriaus Periš laikysena buvo ori ir didinga. 
Jo tamsūs, išvagoti žilų gijų ir tvarkingai pakirp- 
ti plaukai buvo sušukuoti aukštyn. Jo ramių pilkų 
akių žvilgsnis buvo geraširdis ir švelnus, o balsas 
gilus, dvasingas ir raminantis. Jis buvo tikra paguo- 


.o-o- we 


buvo tvirti ir nepajudinami, nepaisant naujų vėjų. 

Pradinis tėvų džiaugsmas išvydus jaunesniąją 
dukterį dabar atlėgo, kai jie įsisągmonino, ką mato 
priešais save. Lorė pastebėjo nusivylimą jų akyse ir 
jų mylimuose veiduose. Jai plyšo širdis suvokus, ką 
jie dabar galvoja. 

— Manau, su Dreiku jūs jau susipažinote prie 
durų, — pasakė Lorė, kad nutrauktų nemalonią 
tylą. — Kaip jūs čia atsidūrėte? Klausiu ne todėl, 
kad nesidžiaugčiau jus matydama, — pridūrė Lorė 
skubotai, — tik todėl, kad aš... 

Bet jos tiradą nutraukė tėvas: 

— Mes norėjome tau padaryti staigmeną, bran- 
gioji. Atvykome su mama į pastorių konferenciją, 
kuri prasidės rytoj vakare Santa Fe. Pagalvojome, 
kad galėtume atvažiuoti viena diena anksčiau ir 
kartu aplankyti tave. 

— Džiaugiuosi, kad taip nusprendėte, — pasakė 
Lorė. 

— Bet mes nesitikėjome čia rasti misterį Riving- 
toną, — pasakė Endrius, žiūrėdamas į Dreiką. Drei- 
kas jau buvo pasiėmęs savo megztinį nuo sofos galo 
ir vėl jį apsivilkęs. 

Lorės tėvas iš karto eidavo prie reikalo, o Lorė 
būtų norėjusi turėti daugiau laiko įtikinamam pa- 
aiškinimui sugalvoti. Bet ar laikas tikrai padėtų? 
Lorė abejojo. Ar jai tik pasirodė, ar apatinė jos mo- 
tinos lūpa iš tikro pradėjo virpėti? Kodėl jie atsi- 
rado čia būtent šį vakarą? Kas būtų atsitikę, jei jie 

būtų pasirodę penkiolika minučių vėliau? Lorė su- 
drebėjo ir pati save apkabino rankomis. Buvo per 
daug siaubinga net galvoti apie tai. 

I orė aplaižė lūpas ir kuo šaltakraujiškiau pasakė: 

— Dreikas... Jis atvažiavo prieš keletą dienų ap- 
lankyti Dženifer. Netrukus tu pati pamatysi ją, 
mama, — pridūrė netvirtu balsu. — Ji tave sužavės. 

Kadangi niekas nieko daugiau nesakė, Lorė tęsė 
toliau: 

— Dreikas labai ilgėjosi mergaitės... Todėl pa- 
prašė trumpų atostogų televizijoje... Dženifer labai 
apsidžiaugė pamačiusi tėtį... 

Lorė nutilo. Juk ji negalėjo pasakyti nieko sąmo- 
ningo ir tik mėgino išsisukti nuo to, kas visiems 
labiausiai rūpėjo. 

Endrius apžiūrinėjo dvi vyno taures ant kavos 
staliuko. Tada pasakė: 

— Jis čia su tavimi gyvena. 

Lorė pamatė skausmą tėvo akyse, kai jis priėjo 
prie tokios išvados. Ji troško tą skausmą palengvin- 
ti. Jie juk niekados nesupras. Lorė net užsimerkė, 
kad nematytų įskaudintų ir kaltinančių tėvų veidų. 

— Lore, brangioji, gal geriau pasakykime tėvams 
visą tiesą, — ramiai pasakė Dreikas. 

Jis priėjo prie Lorės, švelniai apkabino per pe- 
čius ir prisitraukė ją arčiau. Lorė su siaubu žvelgė į 


Dreiką, nežinodama, ką jis gali pasakyti. Jo šypsena 

buvo švelni, kai jis pažvelgė žemyn į Lorę. Tada 
pasakė: 

— Mes buvome susitarę, kad kurį laiką tai bus 
mūsų paslaptis. Bet kai priėmėme tą sprendimą, 
nežinojome, kad tavo tėvai mums ruošia tokią 
staigmeną. Dabar bijau, kad jie tikisi blogiausio. 

Ir jie teisūs, norėjo pasakyti Lorė, bet Dreiko 
žodžiai ir rūpestinga laikysena pakerėjo ją ir atė- 
mė žadą. 

— Sere, — oficialiai kreipėsi Dreikas į Lorės 
tėvą, — mes susituokėme šiandien Elberkeke. Jūs 
pataikėte atvykti per mūsų medaus mėnesį. 

Jei Dreiko ranka nebūtų laikiusi Lorės, ji būtų 
apalpusi ir parkritusi ant grindų. Visas kraujas jai 
sutekėjo į galvą, neramiai tvinkčiojo pulsas. Ausyse 
taip ūžė, kad tame ūžime paskendo tėvų šūkčioji- 
mai. Tačiau ji suvokė, kad ši žinia tėvus pradžiu- 
gino ir nuramino. Jie džiūgavo ir apstulbę lemeno 
sveikinimus. Mama priėjo prie Dreiko nė kiek ne- 
sidrovėdama, apkabino jį ir, bučiuodama į skruos- 
tą, pasveikino: 

— Sveikas atvykęs į mūsų šeimą! 

Tuo pat metu tėvas plekšnojo jam per nugarą 
ir sakė: 

— Keletą akimirkų buvau pasimetęs. Net neno- 
rėčiau jums pasakoti, ką aš tuo metu galvojau. 

Tada jie abu puolė glėbesčiuoti Lorę ir ją užliejo 


jų meilės ir atsinaujinusio pasitikėjimo potvynis. Ji 

vis dar buvo per daug priblokšta, kad galėtų kalbėti 
ar kaip nors kitaip reaguoti. 

— Endriau, ar tu suvoki, kad dabar mes turėsime 
dar vieną anūkę? — Alisa net suplojo rankomis nuo 
tokios jaudinančios minties. — Lore, gal mes galė- 
tume į ją pažvelgti? Pasistengsiu jos nepažadinti. 
Tu minėjai, kad Dženifer nuostabus vaikas ir aš taip 
troškau ją pamatyti! O dabar, kai ji priklauso mūsų 
šeimai, — dar labiau. 

Rudos Alisos akys tiesiog degė ir Lorė nenorėjo 
dar kartą jos nuvilti. 

— Dženifer yra viršuje, mama. Mažesniame mie- 
gamajame. Kodėl jums su tėčiu ten nenuėjus ir 
nepažvelgus į ją? Aš užkaisiu kavą. Jūs užklupote 
mane taip netikėtai, kad aš pamiršau svetingumą, — 
pasiteisino Lorė. Lorės smegenyse dar sunkiai for- 
mavosi aiškios mintys, o dar sunkiau sekėsi jas iš- 
reikšti žodžiais. 

— Eime, Endriau! —— pasiūlė Alisa ir paėmė vyrą 
už rankos. Endrius imituodamas susierzinimą pa- 
kėlė akis ir pasakė: 

— Ši moteriškė eina iš proto dėl vaikų, Dreikai. 
Jums teks priprasti prie jos rodomo per didelio su- 
sižavėjimo. 

— O man tai labai patinka ir žinau, kad Dženifer 
taip pat patiks, — šiltai pasakė Dreikas. 

„Kodėl Dreikas nerodo jokių susierzinimo žen- 


klų? Ar jis nesuvokia, kad ši akivaizdi apgaulė ne- 

galės ilgai tęstis? Kodėl jis pasakė tai, ką pasakė“, — 
karštligiškos mintys skriejo Lorės galvoje. 

Jos tėvams užlipus laiptais aukštyn ir pranykus 
iš akių, Lorė įtartinai primerkusi akis atsigręžė į 
Dreiką, tačiau Dreikas žvelgė į ją atviru žvilgsniu. 
Lorė sugniaužė kumščius. Kažkas toje arogantiško- 
je Dreiko laikysenoje ją supykdė. Dreiką džiugino 
jos sumišimas! 

— Kodėl, Dreikai? — pašnibždomis paklausė Lorė, 
nenorėdama, kad tėvai išgirstų šį pokalbį. — Kodėl 
tu taip absurdiškai primelavai? 

— Tai buvo akademijos apdovanojimo vertas 
spektaklis, ar ne? — pasiteiravo Dreikas ir tęsė: — 
Maniau, kad tu būsi man dėkinga už tai, kad išgel- 
bėjau tavo kailį, Lore. Visi įkalčiai buvo prieš tave. 
Tavo tėvai ėjo prie teisingos išvados, o aš nemanau, 
jog tu norėjai, kad jie prisikastų prie tiesos. Be to, 
dabar jau truputį per vėlu apie tai kalbėti. 

Lorė įjungė lempą, o Dreikas pridūrė: 

— Geriau paliktum ją išjungtą, nes tik dar ryškiau 
matyti, kaip tu nubučiuota ir... 

Bet Lorė jį nutraukė: 

— Ar nenutilsi tu pagaliau? — sušnypštė ji ir trep- 
telėjo koja. — Dreikai, ką man dabar daryti, kai tė- 
vai galvoja, kad mes vedę? Ką reikės jiems pasakyti, 
kai jie sužinos tiesą? 

— Pasakysi, kad nieko iš to neišėjo ir mes išsisky- 


rėme, — ramiai paaiškino Dreikas. 

Lorė susmuko ant sofos ir užsidengė veidą ran- 
komis. 

— Jų širdis sudaužė mano ir Polio skyrybos. Ne- 
norėčiau, kad jiems vėl ką nors panašaus reikėtų 
isgyventi. 

Dreikas patylėjo, po to lėtai ištarė: 

— Tada aš jiems pasakysiu, kad aš tik norėjau tave 
paerzinti. Tu galėsi jiems paaiškinti tikrąsias mūsų 
gyvenimo čia aplinkybes. Aišku, kad jie supras. Juk 
tavo tėvo užsiėmimas ir yra nuolat atleisti, ar ne? 

Žaismingas Dreiko balsas erzino Lorę dar labiau 
už nuogą jo melą. 

— Nereikia, Dreikai, — paprašė Lorė, jos akys 
degė. Tas pavojingas spindėjimas nebuvo židinio 
liepsnos atšvaitai. — Nedrįsk tyčiotis nei iš manęs, 
nei iš jų, — įspėjo Lorė žemu atšiauriu balsu. 

Pamatęs jos šaltą draudžiantį žvilgsnį, Dreikas 
akimirksniu surimtėjo: 

— Atsiprašau, aš tikrai nežiūriu lengvabūudiškai 
nei į tavo tėvo profesiją, nei į tavo keblią padėtį. 

Nors Lorė Dreiko veide nematė nė šešėlio nenuo- 
širdumo, vis tiek atsiduso ir pasakė: 

— Esu tikra, kad tau visa tai atrodo kaip scena iš 
romantiško farso. Bet man tai kas kita. Negalėčiau 
matyti savo tėvų įskaudintų. 

— Lore, tau beveik trisdešimt metų, — samprota- 
vo Dreikas. — Ir tu turi visišką teisę gyventi savo 
gyvenimą taip, kaip manai esant teisinga. Galbūt 

tavo tėvams ne viskas patiks, ką tu darysi. Nėra to- 
kių tėvų, kuriems viskas patiktų. Tėvai gyvena pa- 
gal savo standartus, tu gyvensi pagal savo. 

— Tu nesupranti, — sunkiai atsiduso Lorė. — Aš 
niekada nesu padariusi nieko, kas galėtų sugriauti 
jų pasitikėjimą manimi. Jei nuspręsčiau padaryti ką 
nors, kam, žinau, jie nepritartų, tai pasistengčiau 
tai nuslėpti, kad apsaugočiau juos, o ne save. Nie- 
kada nesu puikavusis savo neapgalvotais poelgiais 
prieš juos. 

— Bet tu nieko blogo nepadarei! — nukirto Drei- 
kas. Po to jau tylesniu balsu pridūrė: 

— Aš žinau, kaip dorovingai tu elgeisi. Gana 
skausmingai tai jaučiu. 

Nepaisant situacijos keblumo, Lorę ypač paveikė 
Dreiko žodžiai. Ji turėjo nukreipti nuo jo akis. 

— Mano sąžinė yra švari. Jeigu supažindinčiau 
juos su tikrais faktais, jie manimi patikėtų. Tik 
tai... — Lorė sumosavo rankomis, ieškodama tinka- 
mų žodžių, — tai viską pakeistų, ir tiek. Jie priklauso 
kitai kartai. Jiems nebūtų priimtina tai, kad gyvenu 
su vyru nesusituokusi. Tu tikriausiai niekada nieko 
taip nemylėjai, kad tau būtų svarbu, ką jie apie tave 
galvoja. 

Vos tik Lorė ištarė šiuos žodžius, ji jau žinojo, 
kad nereikėjo jų sakyti. Dreiko veido raumenys 


įsitempė, o burna po ūsais persikreipė. Jis susikišo 

rankas į džinsų kišenes ir, apsisukęs ant kulnų, pra- 
dėjo spoksoti į blėstančią židinio ugnį. 

Jie išgirdo, kaip Perišai išėjo iš Dženifer kamba- 
rio, ir Dreikas nežiūrėdamas į Lorę pasakė: 

— Palieku viską spręsti tau. Tu vadovauk, o aš 
improvizuosiu. 

Alisa pradėjo tarškėti dar nepasiekusi paskutinio 
laiptelio: ) 

— Dreikai, mergaitė — tikras angelas! Aš jau ją 
myliu ir negaliu sulaukti, kol ji atsibus rytą, kad 
galėčiau su ja pažaisti. 

Alisos veidas tiesiog švietė džiaugsmu, ir Lorei 
suspaudė širdį pagalvojus apie apgavystę. 

— Oi, atleiskit! — skubiai ištarė Lorė. — Aš dar 
neužkaičiau kavos. 

Ir ji pasuko virtuvės link, tačiau tėvas ją sustabdė. 

— Ačiū, bet mums jos nevirk. Mes per seni, kad 
gertume kavą taip vėlai vakare. Paskui negalėsi- 
me užmigti. Geriau mes vyksime pasiieškoti vie- 
tos nakvynei, o čia grįšime rytoj iš ryto, jeigu jums 
taip tinka. 

— Nesąmonė! — įsiterpė Dreikas. — Jūs miegosite 
mano namuose. Čia yra pakankamai vietos. 

— O ne!-— protestavo Alisa. — Jums su Lore juk 
medaus mėnuo! 

— Tačiau aš nieko neturiu prieš jūsų nakvynę 
čia, — pasakė Dreikas truktelėjęs pečiais. — Ar tu 


neprieštarauji, brangioji? — kreipėsi jis į Lorę. 

— Aš —taip. Tai yra noriu pasakyti, aišku, neprieš- 
tarauju, — sumikčiojo Lorė, stengdamasi atspėti 
Dreiko ketinimus. 

— Kitoje virtuvės pusėje yra nedidelis miegama- 
sis, — paaiškino Dreikas. — Pastarosiomis dienomis 
aš jame miegojau, bet šiandien, šiaip ar taip, jau 
ruošiausi persikelti į pagrindinį miegamąjį. 

— Suprantu! — sugriaudėjo Endrius ir širdingai 
patapšnojo Dreikui per nugarą. — Aš daug mieliau 
pasilikčiau čia, negu važiuočiau į motelį, o ką tu 
pasakysi, mama? — paklausė Endrius Alisos. 

Atrodė, kad visi pamiršo Lorę, kuri smarkiai 
krūptelėjo, kai Dreikas užsiminė apie persikėlimą į 
didįjį miegamąjį. Pagaliau ji suprato, kur link suka 
Dreikas, ir ją tai įsiutino. 

— Aišku, kad ir aš mieliau pasilikčiau čia, su 
Lore, — neprieštaravo Alisa. 

— Tada nuspręsta, — tvirtai pasakė Dreikas. — 
Leiskite man iš ten susirinkti kelis savo daiktus, kol 
Lorė pakeis patalynę, po to galėsite eiti miegoti. 
Tikriausiai labai pavargote. 

Kitas pusvalandis buvo kupinas blaškymosi. 
Dreikas nuėjo į svečių miegamąjį ir netrukus pasi- 
rodė gyvenamajame kambaryje su skutimosi reik- 
menų ir kitų asmeninių daiktų dėže. Ant jo peties 
kabėjo užmestas aksominis chalatas. Jis mirktelėjo 
Lorei, kuri klausėsi detalaus tėvų pasakojimo apie 
jų skrydį į Elberkeką ir važiavimą automobiliu į 

Šnabždesius. Lorė tik sužaibavo akimis už tėvų nu- 
garų, kad jie nepastebėtų. 

Miegamajame Lorė pradėjo lėtai kloti lovas, ti- 
kėdamasi, kad Dreikas tuoj sugrįš į kambarį. Ji ti- 
kėjosi galėsianti jam iškloti viską, ką galvoja apie 
jo miegojimą pagrindiniame miegamajame, tačiau 
Dreikas jos vengė ir neatėjo. Kai atėjo laikas pa- 
linkėti tėvams labos nakties,.Dreikas savininkiškai 
uždėjo rankas ant Lorės liemens ir prisitraukė ją 
prie savęs. 

— Man malonu, kad tu esi mano žentas, Dreikai. 
Rūpinkis mano dukra ir mylėk ją. Tai viskas, ko aš 
iš tavęs noriu, — pasakė Endrius. 

— Mylėsiu ir rūpinsiuos, — iškilmingai pasižadėjo 
Dreikas. Lorei knietėjo įspirti jam į blauzdą. 

Tėvai nuėjo į savo kambarį. Lorė paklusniai nu- 
sekė Dreiką laiptais aukštyn, bet vos tik jie uždarė 
didžiojo miegamojo duris, ji karingai puolė: 

— Žinau, ką tu čia planuoji, Dreikai, bet tavo 
mažytis planas neišdegs. 

— O ką tokio aš planuoju? — paklausė Dreikas, 
jau antrą kartą tą vakarą nusivilkdamas megztinį. 

— Tu tikiesi, kad aš gulsiuos į vieną lovą su 
tavimi. 

— Apie tai nepagalvojau, - nerūpestingai tarė 
Dreikas, tuo pačiu metu sagstydamas džinsus. 

— Ką tu čia dabar darai?! — springdama paklausė 
Lorė. 

— Nusirengiu. O kaip tau atrodo? 

Nusirengdamas Dreikas pridūrė: 

— Vieną vasarą aš buvau gastrolėse su spektakliu 
„Plaukai“ ir nuo tų laikų nesikuklinu. Jei tave žei- 
džia šis reginys, gali nusisukti. 

Dreiko apatiniai buvo šviesiai melsvi, trumpi ir 
prigludę prie kūno. Jis nusimovė džinsus ir nerū- 
pestingai švystelėjo juos ant kėdės. Lorė pasistengė 
nuryti gerklėje įstrigusį kamuolį. Dreikas nusisuko 
nuo jos ir nuo lovos pradėjo traukti užtiesalus. 

— Aš miegosiu ant sofos, — sumurmėjo Lorė ir 
atidarė spintą, kurioje buvo sudėtos antklodės. 

— Daryk kaip žinai! Tavo tėtis pastorius, bet ma- 
tyti, kad jis supranta gyvenimo realijas. Ką tu pa- 
aiškinsi tėvams, kai jie tave ryte pamatys ant sofos? 
Kad įsimylėjėliai pykstasi? 

Lorė būtų galėjusi trenkti į švytintį iš pasitenki- 
nimo Dreiko veidą, kai atsisuko ir pamatė jį lovoje, 
pasirėmusį ant pagalvių ir iki pusės užsiklojusį pa- 
klode. 

— Aš atsibusiu anksčiau, negu jie mane pama- 
tys, — pasakė Lorė. 

— O, džiaugiuosi, kad tu viską apskaičiavai, — 
Dreikas nusižiovavo ir paskendo tarp pagalvių. — 
Labanaktis, — dar pridūrė. 

Taip ir nesugalvojusi kandaus atsakymo Lorė iš- 
slinko iš kambario. Jos glėbys buvo pilnas antklo- 
džių. Ji tyliai tipeno laiptais, o paskutiniai židinio 

ugnies atšvaitai rodė jai kelią. Ji stryktelėjo iš neti- 
kėtumo, kai staiga virš galvos užsidegė lempa. 

— O Viešpatie! Tikiuosi, kad tavęs neišgąsdinau! 
Aš kaip tik ėjau paprašyti keleto papildomų antklo- 
džių. Aš ketinu miegoti ant sofos, nes tavo tėvas 
baisiai knarkia. Šalia jo aš niekada neužmigsiu. Jis 
ypač knarkia, kai yra labai pavargęs. Ką tu ruošies 
daryti su šitom antklodėm? — paklausė Alisa, pa- 
mačiusi antklodes Lorės rankose. 

— Aš... aš... pamaniau, kad prieš rytą tau ir tėčiui 
gali jų prireikti. Nors ruduo dar ankstyvas, naktys 
čia siaubingai šaltos. 

Mano motina miegos ant sofos! Oi, kaip blogai, 
šaukė Lorė mintyse. 

— Man čia bus labai gerai. Galėsiu užmesti dau- 
giau malkų ant ugnies, jei sušalsiu. Tavo tėvo net 
ir pūga nepažadintų iki ryto, taigi lipk aukštyn pas 
savo vyrą, o dėl mūsų nesirūpink, — motina pabu- 
čiavo Lorę į skruostą. Ji vilkėjo dygsniuotą chalatą, 
kurį Lorė jai padovanojo per praėjusias Kalėdas. Jos 
veido kremo kvapas skaudžiai priminė Lorei vai- 
kystę, tuos vakarus, kai mama ateidavo į jos ir Ele- 
nos miegamąjį apkamšyti jų nakčiai. 

— Labanakt, mama, — švelniai pasakė Lorė prieš 
grįždama į miegamąjį. 

Prie didžiojo miegamojo durų Lorė sustojo. Pa- 
svarstė, ar nevertėtų eiti į Dženifer miegamąjį ir 
miegoti su ja, bet Dženifer lova nebuvo pakanka- 

mai didelė. Be to, jei ji prižadins Dženifer vidury 
nakties, kils bereikalinga erzelynė. Taigi pasirinki- 
mo nebuvo. Reikėjo eiti ir įsitaisyti plačioje lovoje 
šalia Dreiko. 

Lorė atidarė duris lėtai ir tyliai, tikėdamasi, kad 
Dreikas bus užsnūdęs. Tačiau jos viltims buvo lem- 
ta sudužti — Dreikas atsisuko ir klausiamai pažvelgė 
į ją. Lorė neuždegė lempos, bet užteko pro langus 
srūvančios mėnulio šviesos, kad ji ryškiai maty- 
tų Dreiko kūno kontūrus po antklode. Jos širdis 
skausmingai daužėsi krūtinėje. 

— Apsigalvojai? — paklausė Dreikas. 

— Ne, — pabrėžtinai tvirtai ištarė Lorė, — mama, 
norėdama išvengti tėvo knarkimo, miega ant sofos. 

— Tikiuosi, kad tu nepaveldėjai šio tėvo bruo- 
žo, — sumurmėjo Dreikas, dėdamas galvą atgal ant 
pagalvės ir nusisukdamas nuo Lorės. 

Ak, tyliai pyko Lorė, jis tiesiog nepakenčiamas! 
Ji labai triukšmingai nusiprausė ir išsivalė dantis. 
Vis dar kunkuliuodama pykčiu nusimetė chalatą ir 
patraukė į miegamąjį. Bet ką aš čia darau, mąstė 
Lorė. Ji nebuvo pratusi miegoti su naktiniais marš- 
kiniais, bet juk negalėjo lipti į lovą pas Dreiką vi- 
sai nuoga. Todėl nuėjo prie komodos ir iš stalčiaus 
išsitraukė kelnaites bei liemenėlę, vis bus geriau 
negu nieko. Jei miegos susisupusi į chalatą, iki ryto 
plauks prakaite. Vis vien šviesos užgesintos ir Drei- 


kas jos nematys. 

Ji nuėjo prie lovos ant pirštų galų ir įsmuko po 
paklodėmis. Stengėsi gulėti ant paties lovos krašto. 
Galvą padėjo ant pagalvės, stipriai užsimerkė ir pa- 
mėgino atsipalaiduoti. Kai jau beveik pasisekė tai 
padaryti, tamsoje pasigirdo Dreiko balsas: 

— Ar nepamiršai užsidėti šarvų? 

— Užsičiaupk ir palik mane ramybėje! — atkirto 
Lorė, bet nelabai tvirtai. 

— Tą ir planuoju daryti. Kol kas. Bet tu dar pa- 
keisi požiūrį, — pasakė Dreikas ir patapšnojo Lorę 
per užpakalį. Tada apsivertė ant kito šono ir atsuko 
jai nugarą. 

Ačiū Dievui, jis bent per jėgą nebruko savo dė- 
mesio. Lorė galėjo džiaugtis, bet ar tas džiaugsmas 
buvo tikras? Nė pati to nežinojo. 

Švelni violetinė aušra įslinko pro miegamojo 
langus, bet ne šis dienos pranašas pabudino Lorę iš 
gilaus miego. Ji gulėjo ant pilvo, veidą panardinusi 
į pagalvę. Staiga pajuto, kad kažkas šiltas ir drėgnas 
lėtai ir atsargiai glamonėja jos nugarą. Ji prabudo 
nenoriai. Dar norėjo saldžiai pasnūduriuoti. Norė- 
jo, kad tai tęstųsi amžinai. 

Liemenėlės susegimas pasidavė įgudusiems pirš- 
tams. Nugaros nebedengė plona juostelė. Tuo metu 
Lorė jau galutinai pabudo ir juto, kaip jos raume- 
nys įsitempė nuo hipnotizuojančio masažo, kuris 
vertė ją atsipalaiduoti. 


— Dreikai? — sušnibždėjo Lorė. 


182 


Iškalbinga tyla 


— Hm? — išgirdo atsakymą. 

Lorei buvo sunku pasipriešinti jausmui, kuris ją 
apėmė. 

— Ką tu darai? — sulaikiusi kvapą paklausė 
Dreiko. 

— Pusryčiauju, — sumurmėjo Dreikas, lūpomis 
ir liežuviu liesdamas švelnią Lorės pečių odą. Jo 
ranka tuo kartu glostė jos strėnas ir šlaunis. — Kaip 
skanu! — pasakė taip tyliai, lyg atsikvėptų. Lorė tik 
dūsavo ir dar giliau slėpė veidą pagalvėje, alpdama 
nuo drėgno, švelnaus Dreiko liežuvio prisilietimo. 

Sunki, šiurkščiais plaukeliais apaugusi viena 
Dreiko koja gulėjo ant jos šlaunų ir laikė ją pri- 
spaudusi prie lovos, o jo lūpos ir rankos nesiliovė 
jos glamonėjusios. Dreiko lūpos keliavo Lorės stu- 
buru žemyn iki liemens, o tada vėl atgal, aukštyn, 
tik jau šonu, šonkauliais. Kai pasiekė pažastį, švel- 
niai apvertė Lorę ant nugaros ir ranka nubraukė su- 
taršytus plaukus nuo jos veido, kad galėtų žvelgti į 
mieguistas gintarines akis. 

— Labas rytas! — pasveikino Lorę Dreikas. 

— Labas rytas! — atsiliepė Lorė. 

Dreikas nutraukė liemenėlės petnešėles nuo Lo- 
rės pečių ir išlaisvino jos krūtis. Tada ėmė žiūrėti į 
jos rausvą, dar šiltą nuo miego odą. Lorė užsimer- 
kė, nepajėgdama atlaikyti degančio jo žvilgsnio. 

Dreikas iškėlė Lorės rankas virš jos galvos ir, pra- 
dėjęs nuo alkūnės, keliavo aukštyn, bučiuodamas ir 

dantimis suspausdamas jautrias vidines rankų pu- 
ses, kol Lorė tiesiog užsimanė šaukti iš džiaugsmo. 
Toliau Dreiko lūpos keliavo jos raktikauliu ir aukš- 
tyn kaklu, kol pasiekė lūpas ir nusileido ant jų, jau 
pravertų ir laukiančių. 

Dreiko kantrumas ir lėtumas mėginant sužadin- 
ti Lorės jausmus buvo apdovanotas karštu bučiniu. 
Liežuviai, dantys ir lūpos judėjo sinchroniškai, 
kaip gerai išlavinti šokėjai, ir leido pajausti Lorei ir 
Dreikui didžiausią malonumą. 

Dreikas jau seniai troško Lorės, o jo apetitas dar 
nebuvo patenkintas, todėl jis puolė ją godžiai. Ir jo 
burna, ir rankos maldavo nuslopinti alkį, kurį jis 
jautė nuo to karto, kai pirmą kartą pamatė Lorę. 

— Tu tokia skani, tokia miela... šilta... švelni, — 
šnibždėjo Dreikas, lūpomis keliaudamas žemyn 
prie jo prisilietimo laukiančių krūtų. Jas pasiekęs, 
mielai pradėjo tenkinti jų troškimus. Lorė, apglė- 
busi pečius, švelniai šnibždėjo jo vardą. Nors Lorė 
kratėsi bet kokių minčių, kurios būtų galėjusios ap- 
temdyti šią palaimingą akimirką, mintys lyg nepra- 
šyti svečiai vis brovėsi į galvą. Ji nepajėgė pamiršti, 
kad Dreikas pirmiausia siekia tik fizinio suartėji- 
mo. Jis jos nemyli, negali mylėti. Kas atsitiks, kai 
jo aistra bus numalšinta? Ar jis tiesiog apsisuks ir 
nueis, sveikas ir gyvas, nesijaudindamas, o ją paliks 
tuščia širdimi? Ne! Negalima leisti, kad taip atsitik- 


tų. Lorė galėjo toleruoti jo aroganciją, jo vaidybą, 

galų gale net panieką ir pyktį, bet jo abejingumo ji 
neištvertų. Žinojo tai labai gerai. 

Tačiau jos kūnas troško Dreiko, nors protas tą 
neigė. Lorė rietėsi lanku ir rangėsi nuo svaiginančių 
Dreiko bučinių į pilvą. Jo pirštai nuslydo žemyn jos 
pilvu iki švelnaus kalnelio, apsunkusio nuo karščio 
bei drėgmės. Lorė sunkiai gaudė orą, bet šis Dreiko 
prisilietimas grąžino ją į realybę. Ar jis bent suvo- 
kė, kad būtent Lorė guli po juo? O gal jis galvoja 
tik apie Sjuzaną? Įsivaizduodamas... 

Ši mintis sukėlė Lorei pasišlykštėjimą — sugriebu- 
si už pečių ji ėmė paniškai stumti Dreiką nuo savęs. 

— Ne, Dreikai! Ne! Prašau. 

Dreikas pakėlė galvą ir pažvelgė į kančios kupiną 
Lorės veidą. Ir ašaras, kurių ji pati nejautė. Jos sru- 
vo iš Lorės akių ir tekėjo į išsidraikiusias ant pagal- 
vės rausvų plaukų sruogas. 

— Lore, — švelniai kreipėsi Dreikas, pasirėmęs 
viena alkūne ir pasilenkęs virš jos, — aš tavęs neprie- 
vartausiu. 

Jis pirštu sustabdė iš vienos akies tekantį ašarų 
upelį, o kitą nudžiovino rūpestingomis lūpomis. 
Dreiko balse nebuvo jokios pašaipos. 

— Žinai, aš taip pat gerokai skrupulingas. Tavo 
tėvai mane besąlygiškai priėmė į savo šeimą. Man 
pačiam neatrodo teisinga paimti tave, nors ir labai 
to trokštu, kai jie miega apačioje, būdami tikri, kad 


mes vedę. 

Dreikas paglostė Lorės smilkinį ir sušnibždėjo: 

— Tau niekada nereikės manęs bijoti, — ir jis švel- 
niai pabučiavo Lorę į lūpas. 

Lorė juto Dreiko kvėpavimą, kai jis ištarė: 

— Prašau, dar vieną gurkšnį pieno su medumi, — 
ir Dreikas suėmė delnu jos krūtį, kilstelėjo ją, o 
pats prisilenkė arčiau. Burna apžiojo Lorės spenelį. 
Tame veiksme nebuvo aistros, tik begalinis ilgesys. 
Jis švelniai pačiulpė krūtį. Ir Lorė tai pajuto kiek- 
viena savo kūno ląstele. 

Dreikas atsitraukė nuo Lorės ir išlipo iš lovos. 
Maudamasis džinsus pasakė per petį: 

— Man atrodo, kad girdėjau krutant Dženifer. Aš 
ją aprengsiu ir susitiksime apačioje. 

Prie durų Dreikas stabtelėjo ir tarė: 

— Už tai, ko atsisakiau šį rytą, turėčiau būti arba 
pasmerktas, arba paskelbtas šventuoju, — ir jis prieš 
palikdamas kambarį švelniai nusišypsojo. 


Taigi kol kas viskas klostėsi gerai. 


10 skyrius 


e 


et iš tikrųjų ne viskas buvo taip jau ge- 
rai ir nebuvo prasmės save apgaudinėti. 
Lorė jautėsi kaip tikra veidmainė, kai at- 
sisėdo prie pusryčių stalo su tėvais, Dreiku ir Dže- 
nifere. Alisa primygtinai norėjo, kad pusryčiai būtų 
iškilmingi — jaunųjų garbei. Jau vien tai Lorę vertė 
jaustis kalta. Alisa taip pat visus linksmino žiniomis 
apie Elenos šeimą. Rodė jiems jos dviejų sūnelių 
nuotraukas, kurias Dreikas labai atidžiai apžiūri- 
nėjo. Jei Lorė nebūtų žinojusi tikrosios situacijos, 
būtų patikėjusi, kad jam viskas labai įdomu. Drei- 
kas elgėsi kaip tikras žentas, mėginantis padaryti 
gerą įspūdį savo žmonos šeimai. 
Jis meilikavo Lorės motinai ir labai atidžiai klau- 


sėsi monotoniškų tėvo pasakojimų. Tėvų paragin- 

tas, netgi papasakojo apie televizijoje sklandan- 
čius gandus, susijusius su muilo opera. Alisai buvo 
įdomu sužinoti apie visus užkulisių meilės roma- 
nus — kas vedęs, kas ne. Pavyzdžiui, ar kokia nors 
aktorė gyvenime atrodo taip pat nuostabiai kaip ir 
seriale, ar po filmavimo aktoriai gali pasilikti sau 
drabužius, kuriuos dėvėjo, kas gamina maistą, kurį 
aktoriai valgo vaidindami. Na, ir visas kitas smul- 
kmenas. Dreikas kantriai atsakinėjo į visus klausi- 
mus, kartais paspalvindamas vaizduotę aitrinančias 
istorijas, kad būtų dar įdomiau. 

Pokalbiai buvo perpasakojami ženklais Dženi- 
fer, nors buvo aišku, kad mergaitė visko suprasti 
vis vien negalės. Abu Lorės tėvai mokėjo ženklų 
kalbą. Išmoko ją, kad galėtų bendrauti su savo duk- 
ra Elena. Dėl šių įgūdžių jie greitai užsitarnavo 
Dženifer simpatiją. Ši simpatija buvo abipusė. Ar 
Dženifer dar turėjo kokius senelius, Lorė nežinojo. 
Dreiko tėvai buvo mirę, bet apie Sjuzaną ji žinojo 
taip mažai, kad net neįsivaizdavo, ar Sjuzanos tėvai 
yra matę savo dukraitę. 

Dreikas netgi pasisiūlė padėti Alisai suplauti in- 
dus po pusryčių. Lorė tuo metu paklojo lovas. En- 
drius įsitaisė svetainėje paskaityti laikraščių, o Dže- 
nifer užsikorė jam ant kelių ir žiūrinėjo komiksus. 

Paklojusi lovas apačioje Lorė nuėjo tvarkytis į 
viršų. Nesinorėjo pripažinti, bet gerklę spaudė šird- 
gėla ir reikėjo didžiulių pastangų, kad sulaikytų iš 

akių besiveržiančias ašaras. Kaip būtų nuostabu, jei 
viskas būtų iš tikrųjų. Bet, deja, visa tai tik apgau- 
lė, spektaklis. Dreikas nuostabiai atliko savo sunkų 
vaidmenį. Galėjo savimi didžiuotis. 

Lovos, kuria jie naktį dalijosi, klojimas pažadi- 
no prisiminimus, giliai įsirėžusius į atmintį. Naktį 
Dreikas buvo mielas ir švelnus ir sukėlė jai tokius 
pojūčius, kokių joks vyras iki tol nebuvo sukėlęs. 

Savo vestuvių su Poliu naktį ji buvo nekalta. Jų 
meilės ritualas pirmąją naktį nebuvo niekuo ypa- 
tingas, ir Lorė nutarė, kad seksas yra paprasčiausiai 
pervertinamas. O gal jis prarado visą mistiką, nes 
buvo per daug tikėtasi? Gal tikrovė neatitiko per 
didelių lūkesčių? 

Lorė labai ryškiai prisiminė vieną naktį, kai Polis 
buvo ypač susierzinęs dėl dainos, prie kurios dirbo. 
Kaip jam buvo įprasta, kai jis būdavo ypač nusimi- 
nęs, jis atėjo į lovą ieškodamas išsivadavimo nuo jį 
apėmusios būsenos. Polis prižadino Lorę, ir ji mie- 
guista turėjo mylėtis. Patenkinęs savo poreikį Polis 
atsikėlė ir, segiodamas džinsus, su pasišlykštėjimu 
pasakė: 

— Tu niekada nepasivarginsi padaryti ko nors, 
kas nebūtina, ar ne? 

Lorę šie žodžiai skaudžiai įgėlė. Juk Polis pats 
neparodė jokio švelnumo, jokios meilės. Nebuvo 
jokių glamonių, jokių pastangų sužadinti žmonos 
jausmus. Tačiau jis tikėjosi, kad skubotas, siutingas 


jo seksas sukels jai aistrą. 

Nuo skaudžių Polio žodžių Lorė pašoko, atsisė- 
do lovoje ir įsikarščiavusi pasakė: 

— Žinai, Poli, aš negaliu „įsijungti“ taip žaibiškai, 
kaip elektros jungiklis, kai tu staiga užsinori sekso. 
Jeigu iš tikrųjų mane mylėtum, pasistengtum... 

Bet Polis ją šiurkščiai nutraukė: 

— Tik nemokyk manęs, kaip reikia mylėtis! 

— Tada tu mane mokyk! — sušuko Lorė. — Aš no- 
riu išmokti tave patenkinti. Išmokyk mane. 

Ji desperatiškai troško jo meilės. Visa savo siela ir 
kūnu ji šaukėsi, kad jis ją mylėtų. 

Tačiau Polis ryžtingu judesiu baigė segiotis džinsus. 

— Ir kas gero iš to išeitų? Tu visada būsi mažytė, 
kuklutė pastoriaus dukrytė! — jis nusisuko nuo jos 
ir išėjo iš miegamojo. Lorė verkė tol, kol išsekusi 
užmigo. 

Dabar, lygindama Dreiko lovos patalynę, ji su- 
virpėjo atsiminusi Dreiko prisilietimus. Jis glamo- 
nėjo ją taip, kaip Polis niekada nebuvo glamonė- 
jęs. Dreikas žiūrėjo į ją, tyrinėjo jos kūną, gyrė jį, 
o ne paprasčiausiai juo naudojosi. Lorė su baime 
laukdavo to momento, kai Polis šiurkščiai ir skaus- 
mingai įsibrauna į ją. Jai tai visada buvo panašu į 
prievartavimą. 

Instinktyviai ji jautė, kad su Dreiku viskas bus 
kitaip. Jis paims Lorę kaip vertingą dovaną ir, de- 
ramai ją įvertinęs, atsilygins su kaupu. Taip, kaip 
Lorė anksčiau niekada nebuvo patyrusi. 

Lorė pamėgino atsikratyti šių širdį draskančių 
minčių, greitai apsirengė ir nuėjo apačion. Dženi- 
fer nelabai apsidžiaugė, kad dabar teks nulipti nuo 
Endriaus kelių ir eiti į klasę. Tačiau Lorė būtinai 
norėjo padirbėti su Dženifer, nes jau dieną prieš tai 
pamokų nebuvo —jie visi važiavo į Elberkeką. 

Ar tai tikrai buvo tik vakar? 

Kad Dženifer mažiau spyriotųsi, Endrius pasi- 
siūlė eiti į pamokas kartu su ja. Lorė su tuo suti- 
ko, nes atsiminė, kad jos tėvas taip pat dalyvaudavo 
savo dukters Elenos pamokose, jis tik padės Dženi- 
fer sukaupti dėmesį. 

Dreikas pasisiūlė Alisai pasižvalgyti po miestelį, 
ši pasiūlymu apsidžiaugė. Jie išvyko, pažadėję su- 
grįžti priešpiečiams. 

Priešpiečiai buvo šventiškesni ir laisvesni už pus- 
ryčius. Visi jautėsi linksmai, išskyrus Lorę, kuriai 
nedavė ramybės kaltės jausmas dėl apgaulės. Ap- 
gaulės, kurios ji nepasistengė atskleisti. Tai neturi 
tęstis! Bet kaip tai sustabdyti? Ji sėdėjo iš susirūpi- 
nimo suraukusi antakius, Dreikas atrodė suglumęs, 
kai pažvelgė į ją. Lyg nežinotum, kas su manimi 
darosi, svarstė Lorė, svaidydama žaibus savo ginta- 
rinėmis akimis. 

— Ar esi žvejojęs aplinkiniuose upeliuose, Drei- 
kai? — paklausė Lorės tėvas, nutraukdamas jos ap- 


mąstymus. 

— Taip, sere, gal norėtumėte pažvejoti kartu šią 
popietę? 

— Na, aš neturiu tam tinkamos aprangos, nors 
mielai pažvejočiau, — jo balse skambėjo nusivylimas. 

— Tai niekis, — nusijuokė Dreikas. — Juk gali- 
me pažvejoti nuo kranto. Ką apie tai manote? — Ir 
Dreikas nusišypsojo savo akinančia šypsena. 

Lorę erzino tai, kad Dreikas pasitikėdamas sa- 
vimi valdė šią keistą situaciją, o ji tik nervinosi ir 
buvo sudirgusi. 

— Kodėl ne, brangusis? — įsiterpė motina. — Juk 
būsi įkalintas susirinkimuose visas tris ateinančias 
dienas. Kalnų oras tau išeis į sveikatą. 

Endrius pirštais braukė nosį mąstydamas. Jo akys 
sustojo ties Dženifer. Jis ištiesė ranką ir paglostė jos 
garbanotą galvą. 

— Tiktai jeigu Dženifer galės eiti drauge, — pa- 
sakė ir pasiteiravo Dženifer. — Ar norėtum eiti su 
mumis? 

Dženifer atsigręžė į Lorę klausiančiomis akimis. 
Ji žinojo žodį „eiti“, kaip ir kiekvienas kitas vaikas, 
bet norėjo pasitikslinti. „Eiti kur, Lore“, — parodė 
ji savo mažomis, putliomis rankytėmis taip greitai, 
kaip tik galėjo. 

„Eiti žvejoti“, — paaiškino Lorė, bet iš Dženifer 
akių matė, kad ji nesuprato žodžio „žvejoti“. 

— Eik kartu su mumis, Lore, — paprašė Drei- 


kas. — Tai bus gera pamoka Dženifer. 

— Ne, man reikia pasilikti čia, su mama. 

— O, ne! — pasakė Alisa. — Tau visiškai nereikia 
čia pasilikti dėl manęs. Aš turiu ką veikti. Atsive- 
žiau su savimi siuvinį. Taigi galėsiu pasiuvinėti, o 
paskui mielai nusnūsiu valandėlę. Namuose amži- 
nai skamba telefonas ir aš retai ištaikau ramiai pa- 
miegoti. 

— Tada viskas nutarta, — pasakė Dreikas atsisto- 
damas. — Eime, Endriau, pasižiūrėsime į žvejojimo 
įrankius. Jie visi sudėti lauko pašiūrėje. 

Endriaus nereikėjo ilgai kviesti ir jis išskubė- 
jo paskui Dreiką, o Dženifer išbindzeno jiems iš 
paskos. 

— Lore, brangioji, — kreipėsi į ją mama. — Eik 
persirenk, o aš suplausiu šituos indus. 

Alisa pradėjo nurinkinėti indus nuo stalo. 

— Gerai, — pasakė Lorė, netekusi vilties. Ji nebe- 
galėjo valdyti įvykių tėkmės. 

Nuėjusi apsimovė savo sunešiotus džinsus ir ap- 
siavė batus, kuriems jau joks purvas nebebuvo bai- 
sus. Tada paėmė striukes sau ir Dženifer, keletą 
senų pledų ir nulipo žemyn. Alisa jau buvo į didelį 
krepšį jiems supakavusi sausainius, vaisius, šaltus 
gėrimus ir termosą kavos. 

— Mama, juk mes išeiname tik maždaug valan- 
dai, — protestavo Lorė, — kam mums tiek maisto? 

— Žinau, bet atvirame ore labai išalkstama, — 


gynė savo pozicijas mama. 

— Tu tikra, kad tau viskas bus gerai? — dar kartą 
paklausė Lorė. 

— O Viešpatie! Aišku! Iš tikrųjų aš trokštu vie- 
numos, nes keletą ateinančių dienų turėsiu labai 
daug kalbėti. 

Dreiko vadovaujama ketveriukė, pamosavusi 
rankomis Alisai, išėjo kalnų papėdės link. Dreikas 
nešė didžiąją dalį žvejybos įrankių. Endrius norė- 
damas padėti pasisiūlė nešti pledus ir dėžę su kai 
kuriais žvejybos reikmenimis. Dženifer nešėsi mažą 
krepšelį ir žaislinį zuikutį, o Lorė mamos įduotus 
užkandžius. 

Nebuvo sunku rasti malonią vietą jų iškylai. Kal- 
nų papėdės liepsnojo auksaspalvėmis drebulėmis. 
Kai jie ėjo per mišką, po jų kojomis šiureno nukritę 
lapai. Upelis, kurį pasirinko Dreikas, gurgėjo že- 
myn nuo kalno, o krištolinio tyrumo vanduo žibėjo 
saulėje. Upelio dugnas buvo nuklotas nugludintais 
akmenukais. Dangus buvo toks gilus, jog atrodė 
lyg dugnu į viršų apversta žydra taurė. Oras buvo 
gaivus ir grynas. Tai buvo tiesiog nuostabi rudens 
diena. 

Abu vyrai ėmė žvejoti, nors jiems ir nebuvo labai 
svarbu, ką jie sugaus. Didžiausią džiaugsmą jiems 
teikė pats spiningavimas. Tik keletą kartų jiems pa- 
sisekė pagauti po mažą upėtakį, bet ir tuos sumetė 
atgal į vandenį po to, kai Dženifer juos atidžiai ap- 


žiūrėjo. 

Dženifer nepasotinamai troško vis naujų žinių. 
Ji klausinėjo Lorės kiekvieno daikto pavadinimo ir 
Lorei nebuvo lengva patenkinti begalinį mergaitės 
smalsumą. Dženifer žvejojimas buvo įdomus, bet 
kai Lorė paaiškino, kad sugautos žuvys galiausiai 
suvalgomos, apatinė mergaitės lūpytė ėmė drebė- 
ti, ir Lorė skubiai pasistengė nukreipti jos dėmesį į 
medyje liuoksinčią voverę. Anksčiau Dženifer jau 
buvo turėjusi pamoką apie tai, iš kur atsiranda mėsa 
ir kitas maistas, bet, matyt, realūs gyvūnai ją stip- 
riai paveikė. Taigi Lorė nutarė viską su mergaite 
aptarti, kai ji nebus taip smarkiai susijaudinusi. 

Pagaliau jie nutarė užkąsti, po to pailsėti. Vyrų 
poilsiui labai pravertė pledai, kuriuos Lorė įžvalgiai 
buvo atsigabenusi su savimi. Kai Dreikas pakilo po 
pogulio ir vėl nuėjo prie upelio, Endrius pasakė: 

— Atrodo, kad man jau užteks. Gal aš nuvesiu 
Dženifer namo, o ten mes rasime paprastesnio 
darbo. 

— Ir aš eisiu su jumis, — pasiskubino įsiterpti 
Lorė. 

— Ne, ne! — paprieštaravo tėvas. — Aš puikiausiai 
rasiu kelią pats. Be to, aš noriu praleisti šiek tiek 
laiko pats vienas su dukraite. Lik čia su savo vyru. 
Aš dar nepamiršau, kad tai jūsų medaus mėnuo, ir 
žinau, kada man laikas dingti jums iš akių. 

Endrius pamerkė akį Dreikui, o Dreikas atsakė 


jam velnišku šypsniu. Lorei kilo didžiulis noras 

vožti Dreikui į veidą. Jai neliko jokio kito pasirin- 
kimo, kaip tik likti su juo miške. Ji sąmoningai la- 
bai lėtai segiojo megztinį Dženifer, kad šiek tiek 
atitolintų neišvengiamą išsiskyrimą. Endrius eida- 
mas kažką aiškino Dženifer apie rudeninius lapus. 
Netrukus jie abu dingo medžių tankmėje, palikda- 
mi Lorę ir Dreiką vienus. 

— Argi čia nejauku? — paklausė Dreikas, slink- 
damasis arčiau Lorės ant pledo. — Susivyniokim į 
antklodę! — pasiūlė. 

Lorė rankų krumpliais įsirėmė į jo pečius. 

— Žinai, gali nustoti buvęs lipšnus ir linksmas su 
manimi. Gali nustoti vaidinęs mylintį jaunikį. Vis 
vien nėra kam stebėti stulbinančio vaidinimo. Ap- 
saugok mane nuo viso šito. 

— Aš tikrai varau tave iš proto, ar ne? — Dreiko 
veidas taip priartėjo prie Lorės, kad žaliose jo akyse 
ji galėjo matyti auksinius ir rudus taškelius. 

— Taip, tikrai! — atšovė Lorė įsikarščiavusi. 

— Būk atsargesnė, — įspėjo Dreikas monotonišku 
balsu ir pamosavo pirštu tiesiai Lorei prieš veidą. — 
Tai pavojinga! 

— Apie ką čia kalbi? 

Dreikas suėmė jos žandikaulį stipriais pirštais ir 
privertė pažvelgti į jį. Prisitraukė jos veidą dar ar- 
čiau prie savęs ir labai tyliai sušnibždėjo: 

— Jeigu tu manęs taip baisiai negeistum, tikriau- 
siai negalėčiau tavęs taip įsiutinti. 

Nedavęs progos Lorei atsikirsti, Dreikas ją pas- 
kubom, bet stipriai pabučiavo ir pašoko ant kojų. 

Sėdėdama ant pledo Lorė stebėjo, kaip lengvai 
Dreikas nuėjo atgal prie upelio ir pakėlė nuo že- 
mės spiningą. Lorės viduje viskas virė — Dreiko žo- 
džiai palietė opią vietą. Jis buvo teisus. Kurių galų 
ji kankino save? Pyktis buvo tik viena iš emocijų, 
kurias jai kėlė Dreikas. Iš viso ji per daug atvirai ir 
per daug dažnai rodė jam savo jausmus. 

Meistriškai demonstruodama abejingumą, kurio 
iš tikrųjų nejautė, Lorė nusisuko nuo Dreiko ir iš- 
sitiesė ant pledo. Gulėdama ant nugaros Lorė jau- 
tė, kaip saulės šiluma glosto jai veidą, ir užsimerkė 
nuo ryškių spindulių. Dreikas negalėjo žinoti, kad 
ji skendėja prisiminimuose — kiekvieno jo bučinio, 
kiekvieno prisilietimo. Kad jos širdis pradeda dau- 
žytis, kai ji prisimena rytą ir save nuogą, glamo- 
nėjamą įgudusių jo rankų ir bučiuojamą jo lūpų. 
Dieve, jo rankos... jo lūpos... jo akys... 

Ji krūptelėjo ir pabudo nuo ausies kutenimo. 
Norėjo nubraukti tai, kas kuteno, bet Dreikas su- 
griebė ją už riešo, prispaudė jos ranką prie krūtinės 
ir toliau lūpomis kuteno jos ausį. 

Po to jo lūpos nuslydo žemyn jos kaklu. Buči- 
niai buvo tokie trumpi ir lengvučiai, kad Lorei ėmė 
svaigti galva. 

Dreikas gulėjo ant pilvo už jos galvos visu ūgiu 


išsitiesęs į priešingą pusę. Taip gulėdami jie sudarė 

vientisą liniją, lietėsi tik jų galvos. Dreikas patraukė 
Lorės marškinių apykaklę, kad galėtų glamonėti jos 
kaklą. Nesąmoningai ji atlošė galvą, apnuogindama 
beveik visą kaklą. Pagaliau Dreikas pakėlė akis ir 
įsistebeilijo į ją. 

— Žadinti tave jau tampa įpročiu. Netgi nusisu- 
kusi tu esi nuostabi. 

— Ak, tu melagi! Ką tik prabudusi aš visada atro- 
dau siaubingai! 

— Neteisybė, — gundomai sušnibždėjo Dreikas, — 
pačią pirmąją dieną, kai pamačiau tave studijoje 
prie to butaforinio stalo, prie kurio tu stovėjai išsi- 
gandusi, bet išdidi, pagalvojau, kad esi nuostabi. 

Lorė nusijuokė. 

— Pamenu... tu buvai žiaurus Luisei, ar toks buvo 
jos vardas? 

Dreikas linktelėjo. 

— Tu jai pasakei, kad jos skonis kaip picos su an- 
čiuviais. 

— Aš niekada nieko panašaus nesakiau! — pasi- 
piktino Dreikas. 

— Žinoma, sakei! Tai privertė Murėjų... — Lorė 
nutilo galiausiai suvokusi, kad Dreikas viso labo ją 
tik erzina. Juodu nusijuokė. 

— Aš suprantu, kad sunku bučiuoti ką nors, ką 
nelabai mėgsti, ir atrodyti nuoširdžiam. Niekada 
negalėjau suprasti, kaip aktoriai tai daro. 


— Na, to išmokstama per „šimtą vieną pabučia- 


198 


Iškalbinga tyla 


vimą“, — paaiškino Dreikas. — Tai privalomas kursas 
aktorystės mokykloje. 

— Tikrai? — naiviai pasiteiravo Lorė. 

— Žinoma! — pagyrūniškai atsakė Dreikas. — Štai 
atsisėk minutėlei! 

Lorė atsisėdo veidu į Dreiką. 

— Dabar, — tarė Dreikas profesionaliu balsu, — 
pirmasis bučinys, kurio išmokstama, yra abejingo 
ir išsiblaškiusio vedusio vyro bučinys. Taip bu- 
čiuojant beveik neprisiliečiama prie partnerio. Štai 
taip! — ir jis pabučiavo orą prie pat Lorės smilkinio. 

— Arba taip, — tęsė Dreikas ir lengvai skruostu 
palietęs jos skruostą skubiai nusisuko. — Aišku, į šį 
bučinį galima įdėti ir truputį daugiau emocijų, kai 
sveikiniesi su netekėjusia teta per šeimos susiėjimą 
ar su artimu šeimos draugu. 

— Ar tu čia teisybę kalbi? — sausai paklausė Lorė. 

— Žinoma. Būna netgi bučiavimosi testų. 

— Bučiavimosi testų? — nusistebėjo Lorė. 

— Taip. Ir aš buvau šioje srityje labai gerai įver- 
tintas, — baltais dantimis sužybčiojo Dreikas. 

— Nė kiek tuo neabejoju. 

— Ar kartais negalėtume tęsti pamokos? — ne- 
kantraudamas paklausė Dreikas. Lorė pritariamai 
linktelėjo galva. 

— Štai skubotas ir brutalus bučinys. Jį paprastai 
lemia baimė, pyktis ar desperacija, — Dreikas ran- 
komis sugriebė Lorę už žastų, grubiai prisitraukė 


prie savęs ir šiurkščiai pabučiavo. 

Lorė buvo priblokšta, kai jis ją atstūmė nuo 
savęs. 

— Supratai, ką aš turėjau galvoje? Taip bučiuo- 
jantis lūpos niekada nebūna praviros, — paaiškino 
pedantiškai. 

— Ačiū Dievui už mažytes malones, — sumurmė- 
jo Lorė, liesdama skaudančias lūpas. 

— Tačiau svarbiausias yra besimylinčiųjų buči- 
nys, — ramiai tęsė Dreikas. — Prireikia daug repeti- 
cijų, kol jis tampa tobulas. Jis turi būti įtikinamas. 
Kiekvienas, kuris stebi tą bučinį, turi jį jauste jaus- 
ti. Paprastai aktorius suima mergaitę į savo rankas 
štai taip, — Dreikas švelniai apkabino Lorę. — Tada 
jo lūpos taip priartėja prie jos lūpų, kad žiūrovai 
pradeda dusti belaukdami bučinio. 

Dreikas neužbaigė frazės, nes jo lūpos prisilietė 
prie Lorės lūpų. Įsitraukusi į žaidimą, Lorė pakėlė 
rankas ir apkabino Dreiko kaklą. Bučinys nebuvo 
ilgas. 

Dreikas pakėlė galvą ir pervėrė Lorę savo žalio- 
mis akimis. Jo balsas prikimo: 

— Dar yra bučinys, kuris nedviprasmiškai leidžia 
suprasti, kad laikas nuo bučinių pereiti prie rim- 
tesnių dalykų. Štai toks, — ir Dreikas taip pasilenkė 
prie Lorės, kad jai nebeliko nieko kito, kaip tik vėl 
atsigulti ant pledo. Dreikas užgulė ją savo stangriu 
kūnu. Liežuviu palaižė jos burnos kampučius, po 


to juo apvedė Lorės apatinę lūpą, o tada ėmėsi tyri- 

nėti saldžias jos burnos ertmes. Lorė atsakė bučiniu 
į bučinį ir jie bučiavosi, kol pritrūko oro. 

— Tu ne tik puikus bučiavimosi studentas, tu taip 
pat puikus instruktorius, — netvirtai pasakė Lorė. 

— O, man sekasi tik su ypač gabiais mokiniais, — 

— O kiek tu jų turėjai? — pirštais sklaidydama 
Dreiko plaukus pavydžiai paklausė Lorė. 

— Tūkstančius, ne mažiau, — pasigyrė Dreikas, 
pirštu provokuojamai braukydamas Lorės lūpas. — 
Kai Sjuzana mokėsi vaidybos... 

Dreikas nutilo nebaigęs sakinio, jo pirštas su- 
stingo vienoje vietoje, o netyčia ištartas Sjuzanos 
vardas pakibo ore, nors buvo nematomas, bet ga- 
lingas. Žalios akys, kurios ką tik žybsėjo ir buvo 
šiltos, tapo plieninės, šaltos. Dėl kilusios įtampos 
abu gulėjo visiškai nejudėdami. Tada Dreikas atsi- 
traukė nuo Lorės. 

— Galbūt mums reikėtų jau grįžti namo, — pasa- 
kė keldamasis. 

Lorė nepajėgė nieko atsakyti. Gerklė buvo taip 
užgniaužta, kad iš jos negalėjo ištrūkti nė menkiau- 
sias garsas, todėl ji tik linktelėjo pritardama. 

Savo daiktus jie susirinko tylėdami. Saulėtas 
džiaugsmas kažkur išnyko, ir Lorė paskendo tam- 
soje. Sjuzana. Visada Sjuzana. 

Jie pasuko namo lapais nuklotu taku. Dreikas 
mėgino ją kalbinti, bet Lorė buvo tokia užsisklen- 


dusi, kad jis pasidavė ir nutilo. 

Priartėję prie namų, kieme jie pamatė stovintį 
nepažįstamą automobilį. Jis stovėjo šalia jų merse- 
deso ir Perišų išsinuomoto automobilio. 

— Kas tai galėtų būti? — paklausė Dreikas, eida- 
mas šaligatviu. 

— Nežinau. Tai tikrai ne Betės mašina. 

Dreikas atidarė duris ir pirma savęs pralei- 
do Lorę. Vos įžengusią Lorę apakino fotoaparato 
blykstė. Apstulbinta ir akimirką apakinta ryškios 
šviesos, Lorė žengė atatupsta ir atsirėmė į Dreiko 
krūtinę. Jis impulsyviai apkabino Lorės liemenį. 

— Kas čia, po velnių, dedasi?! — sušuko Dreikas. 

Vėl blykstelėjo. 

— Gal jau gana fotografuoti? Leiskite jiems bent 
įeiti į namus, — įsikišo Endrius. 

Kai Lorės ir Dreiko akys priprato prie namų prie- 
blandos, o ryškiai violetinės dėmės jų akyse virto 
blyškiai gelsvomis, jie pamatė prieš save jauną vyrą 
su fotoaparatu rankose. Jaunuolis mūvėjo džinsus ir 
avėjo sportbačius, kurie visai nesiderino su jo švar- 
ku, marškiniais bei kaklaraiščiu. 

— Sveiki, misteri Slounai! — pasveikino jis Drei- 
ką. — Aš esu Bobas Skotas, — ir jis pasakė žurnalo 
pavadinimą. — Dieve, kaip puiku! — džiūgavo nepa- 
žįstamasis. Nuo straksėjimo po kambarį jo šukuo- 
sena šokinėjo kaip didžiulė kempinė. 

Lorė neturėjo jokio supratimo, kodėl šis jaunas 


vyriškis buvo čia su jos tėvais ir Dženifer, kuri sė- 

dėjo Endriui ant kelių ir susidomėjusi viską stebė- 
jo. Tačiau Lorė buvo girdėjusi jo paminėto žurnalo 
pavadinimą. Tai buvo savaitinis žurnalas, parduo- 
damas milijoniniais tiražais prekybos centruose vi- 
soje šalyje. Jo straipsnių antraštės tiesiog rėkte rėkė, 
o įvykiai kartais buvo taip traktuojami, kad tai buvo 
visai nepalanku tiems, apie kuriuos buvo rašoma. 
Leidėjai su pasigardžiavimu ir nediskretiškai at- 
skleisdavo įvairius skandalus ir paslaptis. Ką gi čia 
daro tas fotožurnalistas? 

Kai susijaudinęs vyriškis vėl pridėjo fotoaparatą 
prie akių, Dreikas sukomandavo: 

— Padėkit tą aparatą, — čia jis vos susilaikė nuo 
riebaus žodelio tik dėl Alisos ir Endriaus, — padėkit 
jį ir paaiškinkit, ką jūs darote mano namuose! 

Nepažįstamasis tik dabar sukluso. Lorės tai ne- 
stebino. Dreiko išraiška būtų prigesinusi bet ką. 

— Aš, sere, aš... mėginau aptikti jūsų pėdsakus 
keletą savaičių. Girdėjau visokiausių spėlionių, ko- 
dėl jūsų nėra „Širdies atsakymo“ filmavimuose. Tas 
prodiuseris ar režisierius, ar velniai žino kas — Mu- 
rėjus man nieko nepasakė. Jis tylėjo kaip lavonas. 
Galų gale traukte ištraukiau iš operatoriaus, kad 
jūs nuvykote į Niu Meksiką aplankyti savo duk- 
ters. Tada man pasisekė rasti pėdsakus — oro uos- 
tas, išnuomotas automobilis ir galiausiai šiandien 
jūs pats. 

— Ką norite sužinoti dabar, kai radote mane? 

Dreikas jau seniai žinojo, kokie atkaklūs ir net 
kerštingi gali būti bulvarinių žurnalų reporteriai, 
ypač kai nepatenkini jų smalsumo. 

— Manau, neprieštarausite — Žinia apie jūsų ve- 
ręs su akmeniniu Dreiko žvilgsniu suprato, kad nu- 
žengė per toli, ir tik sumurmėjo. — Atleiskite man, 
ponios. 

Lorė negalėjo patikėti tuo, ką išgirdo. Kaip tai 
galėjo atsitikti? Žinoma, Dreikas paneigs šią žinią, 
bet ką tada reikės sakyti tėvams? 

Alisa atsistojo ir priėjo prie Dreiko. Uždėjusi jam 
ranką ant peties pasakė: 

— Dreikai, tikiuosi, aš jūsų baisiai nenuliūdinau. 
Jis atėjo čia netrukus po to, kai jūs išėjote. Jis kalbė- 
jo taip greitai ir tiek daug klausinėjo, kad aš neju- 
čiomis išplepėjau apie jūsų vedybas. Kaip suprantu, 
jūs norėjote tai laikyti paslaptyje kurį laiką, — jos 
balsas pradėjo drebėti. — Aš atsiprašau. 

— Čia dabar! Nusiraminkit! — ir ratu apėjęs Lorę, 
jis paguosdamas apkabino Alisos pečius. — Aš juk 
žinau, kokie gali būti reporteriai, kai jie aptinka 
ypatingą istoriją. Jūs išgelbėjote mane nuo rūpesčio 
pranešti apie tai spaudai pačiam. 

Jeigu Lorė nebūtų jau anksčiau įsimylėjusi Drei- 
ko, būtų įsimylėjusi jį dabar. Jis juk lengvai galėjo 
išplūsti jos motiną, nes Lorė puikiai žinojo, kad po 
tariama jo ramybe virė pyktis. 

Pastebėjęs, kad Dreikas šiek tiek atsipalaidavo, 
atsigavo ir Bobas Skotas. Jis pasakė: 

— Jei turiu tokią teisę, tai pasakysiu, kad tikrai iš- 
sirinkote gražų vaikelį vedyboms, misteri Slounai. 

Ir jis pamerkė akį Lorei, kuri dar nebuvo tokia 
stipri, kad tinkamai reaguotų į tai, kas vyksta. 

— Galite taip sakyti, bet pasilaikykite tai sau, — 
suurzgė Dreikas ir įspėjamai prisimerkė. — Šiuo 
metu mergaitė yra mano! 

Dreikas ir vėl vaidino, o jaunas drąsus reporteris 
viską ėmė už gryną pinigą. 

— Kaip supratau, jūs jau susipažinote su mano 
žmonos tėvais, ar ne? — mandagiai paklausė Dreikas. 

Bobas Skotas linktelėjo. 

— O štai čia mano dukra Dženifer, — Dreikas pa- 
kėlė mergaitę ant rankų ir su meile patapšnojo jai 
nugarą. 

— Mes visi žinojome, kad jūs turite dukrą, tik 
nežinojome, kur ji yra. Ar jūs ją slėpėte todėl, kad 
ji negirdi? 

Lorė net žioptelėjo ir tikėjosi, kad dabar Dreikas 
suvarys kumštį tiesiai reporteriui į veidą. Tačiau 
Dreikas prabilo ramiai, ir tik Lorė pastebėjo, kaip 
jo veide sujudėjo raumuo. 

— Ne, aš tiesiog norėjau ją apsaugoti nuo spau- 
dos atstovų, kurie gali būti ne tokie jautrūs kaip 
jūs, misteri Skotai. Aš jos neatidaviau į privatų in- 


ternatą, nes tai daryti man neleido sąžinė. 

Reporteris nervingai aplaižė lūpas ir pasakė: 

— O Jėzau, misteri Slounai! Aš neturėjau galvoje... 

— Pasakyk „sveikas“ Bobui, — kreipėsi Dreikas į 
Dženifer, nutraukdamas mikčiojantį vyruką. 

Dženifer reagavo meiliai, nusišypsojo savo ange- 
liška šypsena, užburiančia kiekvieną, kuris tik buvo 
ja apdovanojamas. Bobas Skotas paklausė: 

— O kaip man jai parodyti „sveika“? 

Dreikas jį pamokė, o Lorė nusijuokė, pamačiusi 
kaip negrabiai jis tą ženklą parodė. 

— „Eik ir atsisėsk prie senelio“, — ženklais paliepė 
Dreikas, pastatęs mergaitę ant grindų ir paplekšno- 
jęs jai per užpakaliuką. Vaikas iš karto pakluso. 

Atsitiesęs Dreikas pasakė: 

— O štai čia Lorė. Ji buvo Dženifer mokytoja. 

Dreikas priėjo prie Lorės ir drąsiai apkabino ją 
per liemenį bei prisitraukė prie savęs. 

— Jėzau, ar negalėtumėte man papasakoti, kaip 
jūs susitikote? 

Dreikas drąsiai pagražino istoriją ir taip vingriai 
bei pikantiškai ją papasakojo, kad pati Lorė beveik 
ja patikėjo. Kai Dreikas baigė pasakoti, Bobas pa- 
klausė: 

— Ar galėčiau dar padaryti keletą nuotraukų? 

— Tik keletą, o tada jau prašyčiau mus palikti. 
Perišai dar šį vakarą išvažiuoja į Santa Fe ir mes no- 
rėtume kuo daugiau laiko praleisti su jais. 


— Žinoma, kaip pasakysite, misteri Slounai. 

Dabar, kai jau turėjo rankose savaitės sensaciją, 
Bobas Skotas staiga pasidarė kuklus ir tiesiog ver- 
giškai nuolankus. 

Keletą kitų minučių Lorei teko kęsti pozavimą 
su Dreiku ir Dženifer. Ji jautėsi kaip kvailė, vaidin- 
dama apgaulingą spektaklį ir išgyvendama dėl to, 
kas iš tos apgaulės išeis. 

Kaip tik tuo metu, kai reporteris pradėjo pakuo- 
tis savo daiktus, iš virtuvės į kambarį įlėkė Betė 
Grouz. 

— Kas atsitiko, Lore? — paklausė uždususi. — Aš 
pamačiau tiek mašinų prie namo! O mes ką tik grį- 
žome iš Elberkeko, tai nieko nežinome. 

Lorė kaip tik tyliai džiaugėsi tuo, kad Betė yra 
išvykusi ir jai nereikia jos pažindinti su savo tėvais. 
Sprendžiant iš susiklosčiusių aplinkybių, tai būtų 
buvę nelengva. 

Dabar, kai uždususi Betė jau stovėjo vidury 
kambario, Lorė pasijuto lyg blogame sapne, ku- 
riam nėra galo. Kas dar galėtų atsitikti? Kaip atsa- 
kymas į jos klausimą į kambarį lyg du maži viesulai 
įlėkė Semas ir Selė ir pripuolė prie Dženifer, kuri 
džiaugsmingai pasveikino savo draugus. 

— Kas visi šie žmonės? — paklausė Betė garsiai, 
kad girdėtųsi per vaikų cypimą. 

Dreikas beviltiškai skėstelėjo rankomis ir garsiai 
nusijuokė. Endrius ir Alisa atsistojo ir nuėjo prie 


Betės susipažinti. 

Tuo metu Bobas Skotas pleškino savo fotoapara- 
tu taip greitai, kaip tik galėjo. 

— Jos tėvai? — Lorė išgirdo, kaip nustebo Betė. — 
Ką gi, malonu... 

— ...jų vestuvės... — išgirdo motinos balsą. 

— ...apsivedė... — atsklido iš Endriaus pusės. 

— Dieve, kas per maišatis, — tyliai ištarė Dreikas. 

Netrukus Lorę apkabino putlios Betės rankos. 

— Jūs susituokėt?! O Lore! O Dreikai! Aš taip 
džiaugiuosi dėl jūsų! Aš jau seniai sakau — paklaus- 
kit Džimo, jei netikit, kad jūs priklausote vienas 
kitam. Aš buvau tikra, kad jūs įsimylėję! O mažoji 
Dženifer? Ką ji apie tai galvoja? Oi, aš tuoj verksiu! 

Tai pasakiusi Betė iš tikro prapliupo verkti ir 
verkė dar ilgai po to, kai Dreikas jau buvo išlydėjęs 
Bobą Skotą prie mašinos. 

Dėkingas reporteris pažadėjo jaunavedžiams, 
kad išspausdins jų nuotrauką žurnalo viršelyje, o 
jų istoriją papasakos sulankstomoje įklijoje, kurioje 
bus daugybė spalvotų nuotraukų. Mandagiai, bet 
ryžtingai sodindamas vyruką į automobilį, Dreikas 
kalbėjo pabrėžtinai trumpais sakiniais. 

Betė maloniai pasisiūlė pasiimti Dženifer pas 
save į namus, kad Lorė, Dreikas ir Perišai galėtų at- 
sikvėpti po viso jaudulio. Lorės tėvai nuėjo susidėti 
daiktus kelionei, nes po valandos jau turėjo išvykti, 
kad spėtų į pirmąjį pastorių susirinkimą, kuris tu- 
rėjo įvykti tą vakarą. 

Lorė užlipo į viršų, nusimetė drabužius ir nuėjo 
į dušą. Ji stovėjo po karšto vandens srove tikėda- 
masi, kad vandens čiurkšlės išsklaidys susikaupusią 
įtampą. 

Kai galų gale ji užsuko čiaupus, atstūmė skaid- 
raus stiklo dušo duris ir siekė rankšluosčio, jai teko 
staiga atšokti atgal — tarpduryje stovėjo Dreikas. 
Lorė vikriai pagriebė rankšluostį ir priglaudė prie 
savęs. 

— Gali nesidangstyti, — pasakė Dreikas, — šiaip ar 
taip, jau mačiau viską, ką buvo galima pamatyti. 

— Gerai. Nesidangstysiu, — nepatenkinta pasa- 
kė Lorė ir pradėjo šluostytis. Nuo jos sklindan- 
tis atšiaurumas sustabdė Dreiką. Ji šluostėsi kūną 
kruopščiai, mechaniškai, visiškai ignoruodama 
Dreiką ir tai jį dar labiau trikdė. Jau geriau ji būtų 
bėgusi pasislėpti. 

— Aš jau anksčiau esu tave įspėjęs, kad namuose 
nuoga nevaikščiotum, — pasakė Dreikas. 

— Aš nevaikščiojau, aš maudžiausi ir nesitikėjau 
žiūrovų. 

Pabaigusi šluostytis, Lorė iš stalčiaus išsitraukė 
kelnaites, apsimovė jas ir dailiai pasitaisė ties ta 
vieta, kur prasidėjo grakščios, lygios jos šlaunys. 
Dreikas, atsirėmęs į komodą, negalėjo atplėšti nuo 
jos akių. 

Lorė vėl įkišo ranką į stalčių ir ištraukė nėri- 


niuotą liemenėlę. Tačiau dar jai nespėjus jos už- 

segti, Dreikas išplėšė ją Lorei iš rankų ir numetė 
ant grindų. Lorė tik abejingai gūžtelėjo pečiais ir 
apsivilko megztinį tiesiai ant nuogo kūno. Ir toliau 
nekreipdama jokio dėmesio į Dreiką, ji užsimovė 
kelnes, kurias buvo atsinešusi į vonios kambarį. 

Vos tik Lorė spėjo užsisegti džinsus, Dreikas me- 
tėsi prie jos, smarkiai apkabino ir įsisiurbė į lūpas. 
Rankomis glostė Lorei nugarą. Lorė stengėsi nere- 
aguoti į jo veiksmus ir išlikti rami. Pagaliau Dreikas 
pakėlė galvą ir tarė: 

— Tu atrodai labai nusiminusi. 

Lorė stūmė jį nuo savęs sakydama: 

— Tikriausiai taip ir yra. 

— Viskas pakrypo nenumatyta linkme, ar ne? — 
patylėjęs paklausė Dreikas. 

— Tikrai taip, — atsiliepė Lorė. — Ar tu turi nors 
kokį supratimą, kokią sumaištį sukėlei mano gyve- 
nime? Mano tėvų gyvenime? Ar tau rūpi kas nors 
be tavęs paties? — ji giliai ir trūkčiodama įkvėpė. 
Aš atsiprašysiu už apmaudžią savo motinos klaidą, 
bet ji bent jau nuoširdžiai klydo. Nieko panašaus 
iš viso nebūtų atsitikę, jei tu nebūtum taip įžūliai 
pamelavęs. 

Lorė žvelgė į Dreiką su panieka. 

— O ar aš ką nors kaltinu? — tyliai paklausė Drei- 
kas. — Turbūt dabar turėčiau pasakyti, kad pjaunu 
tai, ką pasėjau, arba kad neįmanoma pabėgti nuo 


savo paties nuodėmių. 

— Tu visada žinai, ką pasakyti, ar ne? Niekada 
nepamiršti savo teksto. 

Lorė piktai ir išdidžiai norėjo pražingsniuoti pro 
Dreiką, bet jis spėjo sugriebti ją už rankos ir pri- 
traukti prie savęs. 

— Lore, mažoji ugnies kurstytoja! Tu visą laiką 
užimi gynybos pozicijas ir visada esi pasiruošus ko- 
vai. Kodėl negalėtum bent kartą pasiduoti? — Drei- 
kas lūpomis prisilietė prie Lorės smilkinio. — Ar 
niekada nepagalvojai, kad man visai patinka, kai 
visi galvoja, jog tu mano žmona. Tai mane apsaugo 
nuo liežuvautojų. Ir mes galėtume... 

Lorė taip pastūmė Dreiką, kad jis apstulbo. 

— Ką, ką mes galėtume?! — Lorė jau šaukte šau- 
kė. — Gyventi šitame išgalvotame pasaulyje, kurį tu 
sukūrei? — ji karčiai nusijuokė. — Tavo arogancija, 
pasipūtimas ir nejautrumas yra neišsenkantis mano 
nuostabos šaltinis, Dreikai. Ar tu tikrai įsivaizduoji, 
kad man patiktų apsimesti tavo žmona? 

Dreikas atsuko Lorei nugarą ir susikišo rankas į 
kišenes. Jis taip darydavo, kai užsisklęsdavo savyje. 
Tai rodė, kad jis yra pažeidžiamas. 

— Aš turėjau žmoną, —sumurmėjo Dreikas. — Jau 
sakiau tau... 

— O taip! — atkirto Lorė. — Tu man viską papasa- 
kojai apie savo žmoną. Tu ją mylėjai ir dabar vengi 
bet kokių emocinių saitų. 

Lorė priėjo prie Dreiko iš nugaros pusės ir atgrę- 


Žė jį į save. 

— Leisk man štai ką fau pasakyti. Aš nenoriu būti 
tavo žmona. Nei tikra, nei apsimestine. Man jūsų 
pasipiršimas, misteri Slounai, visai nepatinka. Ir 
aš visai nesuprantu, kodėl jūs vis mėginate mane 
įsitempti į savo lovą. Ar jums neatrodo, kad joje 
bus per mažai vietos man, jums ir jūsų žmonos vai- 
duokliui? 

Dreiko skruostų oda taip įsitempė, o raukšlės 
prie burnos taip akivaizdžiai pagilėjo, jog Lorė ėmė 
bijoti, kad jis jai trenks. Dreikas skausmingai su- 
griebė ją už pečių ir prisitraukė prie savęs. Lorė 
jautė, koks pyktis verda jame. Staiga pasigirdo En- 
driaus balsas: 

— Lore, Dreikai, aš noriu minutėlę su jumis pasi- 
kalbėti, jeigu galima. 

Po šių žodžių jie išgirdo nedrąsų beldimą į 
duris. 

Reikėjo dar kelių sekundžių, kad Dreiko pyktis 
atslūgtų. Lorė pajuto, kaip po truputį glemba jo 
rankos, kol galiausiai jis jas visai nuleido. 

— Tėveli, — virpančiu balsu atsiliepė Lorė, — ko 
tu nori? 

— Na, aš nenoriu jūsų trukdyti, bet tai svarbu, 
bent jau mamai ir man. 

Lorė per petį atsargiai žvilgtelėjo į Dreiką. 

— Užeik, — pakvietė ji tėtį. 

Endrius skubiai įėjo į kambarį ir dar kartą atsi- 
prašė už netikėtą įsibrovimą. Tada pasakė: 

— Mes netrukus turėsime išvykti, todėl norėjau 
paklausti jau dabar, ar jūs patenkinsite seno žmo- 
gaus užgaidą. 

Akies kraštu Lorė matė, kad Dreikas priėjo ir at- 
sistojo šalia jos. Lorė lyg gindamasi sukryžiavo ran- 
kas ant krūtinės. 

— Kas tai per užgaida, tėveli? — paklausė ji ap- 
gaulingai ramiu balsu. 

— Aš visada jaučiau, kad tau viskas būtų buvę ge- 
riau su Poliu, jei aš būčiau sutuokęs jus savo bažny- 
čioje. Žinau, kad tai senamadiškas požiūris, — sku- 
biai pridūrė, kai Lorė pradėjo protestuoti. — Bet 
prašau jūsų, Lore, Dreikai, leiskite man atlikti jūsų 
sutuoktuvių apeigas. 


11 skyrius 


id 


orė spoksojo į savo tėvą, mėgindama su- 


vokti jo žodžių prasmę. Dreikas stovėjo 
prie pat jos. Lorė jautė jo žvilgsnį, kai jis iš 
viršaus žvelgė į ją. Tėvas laukė kokio nors atsaky- 
mo. Galiausiai Lorė nervingai nusijuokė ir pasakė: 

— Tėti, tai visai nebūtina. 

— Žinau, Lore, bet prašau patenkinti mano pra- 
šymą. Nei tavo mamai, nei man niekada nepatiko, 
kad tu ištekėjai už žmogaus, kurio mes nebuvome 
anksčiau sutikę, o vestuvių ceremonija buvo civi- 
linė ir šalta. Kai tavo vedybos tau neatnešė jokios 
laimės, tik nereikia to neigti — žinau, kad nebuvai 
laiminga — mes jautėmės esą už tai atsakingi. Mums 


atrodė, kad reikėjo glaudžiau bendrauti su tavimi 

ir tavo vyru. Šį kartą aš noriu būti tavo santuokos, 
tavo šeimos dalimi. 

Jo akys sušvelnėjo ir jis abiem rankom suėmė 
šaltą ir drėgną Lorės ranką. 

— Didžiausias mano troškimas buvo atlikti jūsų 
abiejų, tavo ir Elenos, santuokos sakramentą. At- 
simeni, aš juk atlikau Elenos sutuoktuvių apeigas. 
Leisk man sutvirtinti ir tavo su Dreiku santuoką. 

Lorę smaugė ašaros ir ji tik linktelėjo galva. Nors 
mėgino kalbėti, nieko iš to neišėjo — baisiai spau- 
dė krūtinę. Kaip nemalonu jai buvo apgaudinėti šį 
švelnų, mylintį žmogų, kuris jai padovanojo gyve- 
nimą ir visada linkėjo tik laimės. Ji jau žiojosi saky- 
ti jam visą tiesą, bet lūpos buvo kaip guminės ir jai 
nepakluso. 

Tik ant pečių uždėta Dreiko ranka jai buvo tvirta 
atrama. 

— Mums tai bus garbė. Kalbu už mus abu, — pa- 
aiškino Dreikas. 

— Oi, kaip gerai! — apsidžiaugė Endrius ir sudė- 
jo rankas lyg maldai. Pilkos jo akys švietė džiaugs- 
mu. — Eisiu žemyn pasakyti mamai. Ji bus tokia lai- 
minga! Mes lauksime jūsų apačioje. 

Ir jis išskubėjo iš kambario, uždarydamas paskui 
save duris. 

Būtų galima diskutuoti dėl to, kas ėmėsi inicia- 
tyvos, tačiau Lorė atsidūrė Dreiko glėbyje, o jos 
galva pasislėpė jo peties linkyje. Visas Lorės liūde- 

sys, pyktis ir kaltė prasiveržė ašarų srautu, nuo ku- 
rio Dreiko marškiniai priekyje permirko kiaurai. 

Dreikas nieko nekalbėjo, tik savo tylėjimu pri- 
tarė ir guodė Lorę. Glostydamas jos rausvaplaukę 
galvą ir tapšnodamas per nugarą jis laukė, kol išseks 
ašarų fontanas. Pagaliau Lorė išsikvėpė ir aprimo, 
bet vis tiek buvo beviltiškai nusiminusi. 

Kai Lorė prabilo, jos žodžiai buvo tokie duslūs, 
jog Dreikui teko pasilenkti, kad ją išgirstų. 

— Aš esu baisiausia veidmainė. Keikiu tave už 
tavo melą, o pati darau viską, kad tas melas amžinai 
gyvuotų, —ji garsiai šniurkštelėjo nosį. — Aš tiesiog 
negaliu jo įskaudinti. 

— Tiki ar ne, o aš tikrai abejoju tuo, kad tiki, ta- 
čiau aš irgi nenoriu griauti jų iliuzijų. Kai pama- 
čiau, kaip tu kaupiesi pasakyti jam tiesą, negalėjau 
to leisti. Turėjau įsikišti. 

Jis lengvai atstūmė Lorę ir nušluostė ašaras nuo 
skruostų. 

— Oriai atlaikykime tą vestuvių ceremoniją. Mes 
žinome, kad tai nieko nereiškia. Teisiškai tai nega- 
lios. Vėliau ką nors sugalvosime. 

Dreikas pastebėjo pykčio blyksnį Lorės akyse ir 
numanė jo šaltinį. 

— Aš tavęs neapleisiu, Lore, — pasakė jis. — Aš 
prisiimu visą atsakomybę. Dabar eik ir nusiprausk. 


Jie laukia mūsų. 

Ir prieš jai išeinant jis švelniai pabučiavo Lorę į 


kaktą. 


— Skelbiu jus vyru ir žmona. Ką Dievas sujungė, 
žmogus teneišskiria, — Endrius ištarė žodžius, ku- 
rie jei būtų juridiškai teisėti, būtų sujungę Lorės 
ir Dreiko gyvenimus amžiams. — Gali pabučiuoti 
savo nuotaką, sūnau! 

Dreikas uždėjo rankas ant Lorės pečių ir pasuko 
ją į save. Mėgindamas perprasti jos nuotaiką, ati- 
džiai pažvelgė jai į akis, o tada pasilenkė ir švelniai 
pabučiavo į lūpas. Tai buvo trumpas, bet aistringas 
bučinys. Lorė pajuto jį visu savo kūnu. 

Juos apsupo Endrius, Alisa, Betė ir visi trys vaikai. 
Alisa norėjo, kad ceremonijoje dalyvautų ir vaikai. 
Betė verkė per visas apeigas, o vaikai stovėjo tylūs, 
baimingai klausydamiesi Endriaus balso ir stebė- 
dami, kaip Endrius pagarbiai pasirašė už Dženifer. 
Lorė ir Dreikas taip pat pasirašė savo priesaiką. 

Bet kuriuo kitu atveju Lorė tai būtų palaikiusi 
nuostabiausia vedybų ceremonija pasaulyje. Nors 
pati aplinka ir apranga nebuvo tam skirti, ji jautė, 
kad prisiekdama Dreikui ji tai darė nuoširdžiai. Tai 
buvo jaudinantis vyksmas. Ji prisiekė jam meilę ir 
kūno bei sielos ištikimybę. Darė tai visai ne todėl, 
kad tokius žodžius tikėjosi išgirsti liudytojai. Ji no- 
rėjo, kad Dreikas suprastų, kad ji iš tikro turi galvo- 
je tai, ką sako. 

Lūpos tik patvirtino tai, ką širdis jau seniai Ži- 
nojo. Tas gilus, nepakenčiamas, bet saldus ilgesys, 
kurį jautė Dreikui, buvo ne kas kita, o meilė. Mei- 
lė. Taip, Lorė jį mylėjo. Nors ir matė jo trūkumus, 
prieštaringą temperamentą, tačiau tai neatsiliepė 
jos jausmams. Jis išprovokuodavo Lorės pyktį daž- 
niau negu bet kas kitas, bet ji vis vien jį mylėjo. 

Tačiau tai neturi prasmės, mąstė Lorė, nes jis jau 
kartą mylėjo. Mylėjo stipriai ir amžinai. Jo širdyje 
nebuvo vietos jokiai kitai moteriai, išskyrus Sjuza- 
ną. Dreikas buvo sąžiningas su ja, tokia ir ji jam 
turėjo būti. Ji prisipažino mylinti, jeigu ne jam, tai 
bent sau pačiai. 

Po ceremonijos Dreikas stipriai pabučiavo Betę į 
lūpas, o ji teatrališkai suvaidino krintančią iš kojų. 
Po to jis džiugiai apkabino Alisą ir paspaudė ran- 
ką Endriui, kuris paplojo Dreikui per nugarą. Tada 
Dreikas atsiklaupė, paėmė ant rankų Dženifer, 
priglaudė ją ir ūsais pakuteno jai skruostą. Nuo to 
Dženifer visada pradėdavo kikenti. 

Beveik buvo galima patikėti, kad tai džiaugsmin- 
ga šventė, jei ne nuotakos veidas. Jis buvo išblyš- 
kęs, o Lorės kūną retsykiais suvirpindavo drebulys, 
ir atrodė, kad ji ypač stengiasi suvaldyti savo emo- 
cijas. 

Netrukus Perišai susiruošė į kelionę. Jų manta 


jau buvo sudėta į išsinuomoto automobilio baga- 

žinę, O jie patys stovėjo namo prieangyje ir sakė 
paskutinius atsisveikinimo žodžius. 

Alisos akys žvilgėjo nuo ašarų, kai ji bučiavo 
Dženifer, o Dženifer į bučinį atsakė irgi neslopin- 
dama jausmų. Lorė apkabino savo tėvus taip, lyg 
jie būtų buvę gelbėjimosi lynas. Kai jie jau buvo 
mašinoje ir leidosi stačia nuokalne, jie vis dar mo- 
javo atsisveikindami ir žadėjo skambinti bei rašyti. 
Visą tą laiką Dreikas stovėjo šalia Lorės ir vaidino 
mylintį vyrą. Viena ranka jis laikė Dženifer, o kita 
buvo apkabinęs Lorę per liemenį. 

— Viešpatie, ir kas per diena! — atsiduso Dreikas 
ir sudribo ant sofos. Po to užsikėlė Dženifer ant 
kelių. 

— Lore, nevirk šiandien nieko pietums. Bus gerai 
ir užkandžiai, nes, žinau, tu irgi pavargusi. 

— Gerai, Dreikai, tik išimsiu kelis produktus 
iš šaldytuvo, — ir ji išskubėjo į virtuvę. Kažkodėl 
ją pradėjo erzinti buvimas vienoje patalpoje su 
Dreiku. 

Po lengvo užkandžio Dženifer buvo išmaudyta 
ir paguldyta miegoti. Ji išvargo po dienos įvykių ir 
dar valgydama tapo irzli. Lorei palengvėjo, kai ir- 
zlus vaikas buvo paguldytas į lovą. Ji grįžo į virtuvę 
į indaplovę sudėti indų, bet juos jau buvo sudėjęs 
Dreikas. 

— Tau nereikėjo vargintis, Dreikai, aš būčiau tai 


padariusi, — pasakė Lorė. 

Dreikas nusišypsojo per petį. 

— Tu turėjai pakankamai vargo su Dženifer. Aš 
pasirinkau lengvesnę išeitį. 

— Mergaitė buvo labai pavargusi. Ji paprastai taip 
blogai nesielgia, ypač kai tu esi šalia. Tikiuosi, kad 
ji nepradeda sirgti. 

Dreikas nusijuokė ir, priėjęs prie Lorės, ją ap- 
kabino. 

— Kalbi visai kaip motina, — sušnibždėjo jai į 
plaukus. 

— Iš tikrųjų? — šaltai atsiliepė Lorė. Ji atsitraukė 
nuo Dreiko ir nuėjo prie virtuvės kriauklės įsipilti 
stiklinę vandens. 

Tokia Lorės reakcija Dreiko neišgąsdino. Jis 
priėjo prie Lorės iš nugaros ir padėjo rankas ant 
kriauklės iš abiejų jos pusių. Nosimi nustūmė plau- 
kus nuo kaklo ir pradėjo meiliai kandžiotis. 

— Dreikai... —sumurmėjo Lorė. 

— Tavo oda tokia neįtikėtinai švelni, — suniurzgė 
Dreikas. 

Lorę supurtė drebulys, kai Dreikas liežuvio ga- 
liuku ėmė laižyti jai už ausies. 

— Prašau, Dreikai, — maldavo Lorė ir mėgino ap- 
sisukti. Dreikas pasidavė, bet tik tam, kad matytų ją 
iš priekio. Dabar Lorė buvo prispausta prie kriauk- 
lės standaus jo kūno. 

Dreikas paėmė Lorę už rankų ir padėjo jas sau 
ant krūtinės, kad Lorė galėtų jausti, kaip plaka jo 

širdis, kokia šiluma sklinda nuo jo odos po plonais 
marškiniais ir galėtų jausti garbanotus plaukus ant 
jo krūtinės. 

— Lore, ar tu suvoki, kad kai kuriose kultūrose 
santuoka tik tada laikoma legali, kai pora susituokia 
bažnyčioje, o jų sąjungą palaimina Dievas? Tokiu 
atveju mes būtume vedę. Civilinė ceremonija daž- 
nai nereiškia nieko. 

Rankomis Dreikas sklaidė Lorės plaukus. Jo pirš- 
tai hipnotizuojančiai ritmiškai masažavo jai smilki- 
nius. Pirmiausia pabučiavęs kaktą jis perėjo prie jos 
užmerktų akių, po to prie skruostų. Kiekvienas bu- 
činys buvo lėtas ir apskaičiuotas, lyg Dreikas būtų 
norėjęs lūpomis išdeginti amžiną žymę jos odoje. 

Jis čiulpė Lorės lūpas gundydamas, kol visiškai 
jas užvaldė. Nei lūpos, nei dantys netapo nenu- 
galimu barjeru landžiam Dreiko liežuviui, trokš- 
tančiam įsiveržti į Lorės burną. Pats Dreikas, pri- 
siglaudęs prie Lorės, elgėsi taip, kad buvo visiškai 
aišku, jog bučinys tebuvo to visa apimančio noro 
galutinai užvaldyti Lorę simbolis. 

Pakliuvusios į Dreiko spąstus Lorės kojos nete- 
ko jėgų, lyg būtų iš vandens, tačiau rankos buvo 
tvirtos. Jos nuslydo Dreiko krūtine į viršų ir tvirtai 
apkabino jo kaklą. Pati Lorė dar stipriau prisiglau- 
dė prie Dreiko, džiaugdamasi tuo saldžiu jo kūno 
tvirtumo ir švelnumo kontrastu. Ji dar kartą suvo- 


kė, kaip tobulai jie vienas kitą papildo. 

— Lore, — šaižiai ištarė Dreikas, — tu įkalinai mane 
kažkur tarp dangaus ir pragaro, bet turiu pripažinti, 
kad šitas pragaras yra saldesnis už viską, ką iki šiol 
buvau patyręs. 

Jis siaubė Lorės kaklą, bet ji pati to norėjo ir mie- 
lai pasidavė jo dantims ir liežuviui, kurie, atrodo, 
pažinojo Lorę geriau už ją pačią. Jiems nereikėjo 
ilgai ieškoti pažeidžiamų vietų, atrodė, kad jie ins- 
tinktyviai, be didelių pastangų jas randa. 

Lorė galėjo būti Dreiko žmona visomis prasmė- 
mis. Ji norėjo ja būti, ir mintyse jau buvo. Moraline 
prasme jos sąžinė buvo švari. Dievui ir jo teisėtam 
tarpininkui žemėje ji prisiekė meilę šitam vyrui. 
Pažadėjo jam savo gyvenimą. Niekas nebūtų galė- 
jęs sugriauti jos įsitikinimo, kad jos priesaika buvo 
tikra ir juos jungianti. 

Tačiau Dreikas nieko neprisiekė. 

Jis pakartojo poetiškus žodžius, pažįstamas eilu- 
tes, bet jo žodžiai neplaukė iš širdies gilumos. No- 
rėdamas apsaugoti Lorę ir iš pagarbos jos tėvams 
jis įtikinamai suvaidino savo vaidmenį. Tačiau pati 
Lorė juk žinojo, kad jo motyvas nebuvo meilė. Jo 
meilė buvo dingusi amžiams, palaidota kape ir to 
niekaip nebuvo galima pakeisti. 

Dabar Dreikui jos reikėjo. Ji buvo jo glėbyje ir 
mėgavosi aistringais jo bučiniais. Jeigu dabar Lorė 
pasiduotų tam jo jausmui ir su juo pasimylėtų, tai 
kiek laiko reikėtų Dreiko aistrai išblėsti? Per kiek 

laiko jis pasitrauktų į savo pasaulį, kaip kad padarė 
Polis? Kai reikės jo meilės sielos žaizdoms užgy- 
dyti, ar bus galima jį prisišaukti? Lorė negalėjo ri- 
zikuoti. Jau geriau gyvens visai be jo meilės, negu 
tenkinsis jos trupiniais. 

Prireikė šiek tiek laiko, kol Dreikas suvokė, kad 
paniški Lorės judesiai visiškai nėra sukelti aistros. 
Ji kovojo su juo, norėjo išsivaduoti. Visa tai taip jį 
nustebino, kad jis nedelsdamas ją paleido. Lorė jį 
pastūmė ir išlėkė iš kambario. Kai ji jau buvo užbė- 
gusi iki pusės laiptų, Dreikas pašaukė ją vardu: 

— Lore! 

Jo balsas buvo švelnus. Todėl tik dar labiau kaus- 
tė. Lorė sustingo viduryje laiptų, bet neatsisuko. 
Žinojo, kad jei pažvelgs į jį, pražus amžiams. Net- 
gi dabar, jei tik jis pasakytų, kad myli ją, ji pultų 
jam į glėbį ir išsivaduotų nuo ją kamuojančios kan- 
čios. Mintyse ji šaukte šaukė: „Pasakyk, kad myli 
mane!“ 

— Lore... — buvo matyti, kad Dreikas abejoja, bet 
jis tik palinkėjo jai labos nakties. 

Tai buvo viskas, ką jis pasakė. 

Kažkas pažadino Lorę. Nuojauta, kad kažkas 
negerai, kažkas atsitiko. Minutėlę pasiklausiusi ir 
nieko neišgirdusi, ji numetė nuo savęs antklodę ir 
atsikėlė iš lovos. Jos chalatas gulėjo ant kėdės prie 
lovos ir ji apsivilko jį prieš išeidama į tamsų kori- 
dorių. 

Pirmiausia ji pagalvojo apie Dženifer. Priėjo prie 
mergaitės miegamojo durų. Lova buvo tuščia. Lorė 
pamėgino užslopinti viduje kylančią paniką ir nu- 
ėjo į vonios kambarį. Dženifer nebuvo ir ten. 

Kliūdama už savo chalato padurkų ji nulėkė laip- 
tais žemyn ir patikrino kambarius apačioje. Dže- 
nifer niekur nesimatė. Vildamasi, kad vaikas už- 
simanė sausainio ar atsigerti, Lorė nuėjo į virtuvę 
ir įjungė šviesą. Viskas veltui. Dženifer nebuvo ir 
virtuvėje. Tik galinės durys buvo praviros ir pro jas 
veržėsi šaltas nakties oras. Lorei stojo širdis. 

Vaikas pagrobtas! 

Tokia buvo pirma į galvą šovusi mintis. Dreikas 
buvo įžymybė, todėl jis ar jo dukra galėjo lengvai 
tapti kokio bepročio, trokštančio pralobti ar išgar- 
sėti, taikiniu. 

Lorė norėjo mestis stačia galva pro duris ir pati 
ieškoti vaiko, bet stabtelėjo viduryje kambario. 
O ką jei pagrobėjai vis dar čia? Juk jie ją lengvai 
nugalės. Lauke buvo tamsu ir šalta, o Lorė neturėjo 
jokio ginklo. 

Ji įbėgo į Dreiko kambarį ir stipriai papurtė jį už 
nuogo peties. 

— Dreikai, pabusk! — sušuko iš baimės virpančiu 
balsu. Jos balsas skambėjo beveik kaip kūkčioji- 
mas. — Dreikai, prašau tavęs, atsibusk! 

Dreikas pašoko iš miego, atsisėdo ir pradėjo žiū- 
rėti į Lorę nieko nematančiomis, ką tik pažadinto 
žmogaus akimis. 

— Lore, kas atsitiko?! 

— Dženiferė. Ji... ji dingo. Aš atsibudau, nes kaž- 
ką išgirdau. Man atrodo, kad išgirdau uždarant ga- 
lines duris. Aš pagalvojau, kad pagrobėjai... 

Lorė mikčiojo ir sunku buvo suprasti, ką ji nori 
pasakyti, bet Dreikas suvokė, kad ji siaubingai išsi- 
gandusi. Be to, jam užteko to, ką ji pasakė. 

Jis nusimetė antklodę ir vienu lanksčiu lyg gy- 
vūno šuoliu iššoko iš lovos. 

Pribėgęs prie durų pagriebė savo veliūrinį cha- 
latą, užsimetė jį ir išskubėjo paskui Lorę, kuri jau 
leidosi į virtuvę. 

Dreikas priėjo prie laukujų durų ir pažvelgė į 
nakties tamsą. 

— Ar mums nereikėtų išsikviesti policijos? — grą- 
žydama rankas drebančiu balsu paklausė Lorė. — 
Dreikai, ką... — bet ji negalėjo tęsti, nes pradėjo 
raudoti. 

— Nusiramink, Lore, — tildė ją Dreikas. — Isterika 
nieko nepadės. Taip, iškviesk policiją. Aš nueisiu į 
pašiūrę pasiimti žibintuvėlio. 

— Bet jie vis dar gali būti lauke. O Dreikai, neik! 

— Kas tie jie? — paklausė Dreikas. — Mes netgi 
nežinome, kas iš tikrųjų atsitiko. Bet prisiekiu Die- 
vu, jei Dženifer kas nors nutiko, aš užmušiu... 

Tačiau jis negalėjo baigti sakinio, nes nuskambė- 
jo klausimas: 


— Arjūs ieškote naktinės klajūnės? 

Du paklaikę žmonės, stovintys kambario vidury- 
je, vienu judesiu atsisuko ir išsižioję ėmė spoksoti į 
Betę, laikančią ant rankų Dženifer. 

— O Viešpatie! — sušuko Lorė ir ranka pridengė 
burną. Po to pribėgo prie Betės pasiimti vaiko. Ji 
priglaudė Dženifer prie savęs ir sūpavo ją pirmyn 
atgal su palengvėjimu, bet dar sunkiai galėdama 
patikėti, kad vaikas atsirado. 

— Kas atsitiko? — paklausė Dreikas netvirtu balsu. 
Jis laikė priglaudęs ranką prie mergaitės nugarytės. 

— Aš giliai miegojau, — pradėjo pasakoti Betė, — 
kai išgirdau kažką prie galinių durų. Žinoma, aš 
tiesiog žinojau, kad tai įsilaužėlis ar prievartautojas, 
ir mane apėmė panika. Aš niekada nepriprasiu prie 
to, kad Džimo amžinai nėra, o aš turiu būti namie 
viena. 

Betės akys vis krypo į nuogą Dreiko krūtinę cha- 
lato iškirptėje. 

— Tačiau aš nutariau, kad tai nelabai protingas 
prievartautojas, nes jis kėlė labai daug triukšmo, 
mėgindamas atidaryti duris. Aš ne tiek bijojau, 
kiek man pasidarė smalsu, kas vyksta. Nuėjau į vir- 
tuvę ir atsargiai pažvelgiau pro langą. Ant laiptelių 
stovėjo Dženifer ir mėgino atidaryti duris. Kai aš 
ją įleidau, ji tiesiu taikymu nulėkė į Selės kambarį. 
Pasirodo, ji ten buvo pamiršusi savo kiškutį. Kai ji 
rado tai, ko atėjo, apsisuko eiti namo. Aš nutariau 
geriau eiti kartu su ja, kad jai nieko blogo neatsi- 

tiktų. Ar įmanoma buvo įsivaizduoti, kad ši maža 
išdykėlė išeis iš namų vidury nakties niekam nieko 
nepasakiusi? 

— Mergaitė buvo pavargusi, kai aš ją guldžiau, o 
ji iš nuovargio net nepastebėjo, jog nebeturi kiš- 
kučio. Kai prabudo vidury nakties ir suvokė, kad 
žaislo nėra, išėjo jo ieškoti, — paaiškino Lorė ir nu- 
sišypsojo Dženifer, kuri glaudė prie savęs kiškutį 
ir mieguistai žiovavo. Lorė nubraukė susivėlusias 
garbanėles nuo skruostukų su duobutėmis ir juos 
pabučiavo. 

Dreikas ištiesė rankas į dukrą, paėmė ją ir pasi- 
statė priešais save. Tada parodė ženklais, pabrėžda- 
mas kiekvieną žodį: 

— „Niekada daugiau nebėk nuo manęs ir Lorės. 
Tai mus...“ 

Dreikas bandė atsiminti žodžio „gąsdina“ žen- 
klą, bet jam teko kreiptis pagalbos į Lorę. Ji parodė 
jam ženklą ir jis tęsė: 

— „Tai mus gąsdina ir liūdina. Mes nežinojome, 
kur tu pradingai. Jei vėl taip padarysi, man teks 
tave prilupti“. 

Apatinė Dženifer lūpa ėmė drebėti, nes ji žinojo, 
kad tėvelis kalba rimtai. Baigęs šnekėti Dreikas ap- 
kabino mergaitę, tvirtai prispaudė prie savęs ir už- 
simerkė nuo minties, kas būtų galėję atsitikti. Mer- 
gaitė taip pat tvirtai apkabino jo kaklą, nors vis dar 
nepaleido ir kiškučio. Dreikas pakėlė ją ant rankų ir 


išsinešė iš virtuvės. 

— O Dieve, aš... 

Bet Lorė neleido jai baigti. 

— Ačiū Bete, — padėkojo ji Betei, — negaliu ap- 
sakyti, kaip man palengvėjo, kai pamačiau tave su 
mergaite ant rankų. Aš buvau ką tik pakėlusi Dreiką 
ir mes abu jau įsivaizdavome baisiausius dalykus. 

Lorė buvo dėkinga kaimynei, bet visiškai nepasi- 
ruošusi klausytis energingų jos monologų. 

— Na, man reikia bėgti pas savo vaikus. Laba- 
naktis. O tu eik į viršų su savo maža šeimynėle, 
Lore, — pasakė Betė. Ji užjausdama palietė Lorės 
ranką ir išskubėjo pro galines duris. Prieš eidama į 
viršų Lorė patikrino, ar durys tikrai užrakintos. Dar 
negalėjo atsigauti po patirtos baimės. 

Dreikas vis dar sėdėjo Dženifer kambaryje ant 
jos lovos krašto ir glostė dukters kaktą, nors mer- 
gaitė jau ramiai snaudė. Pamatęs Lorę jis pasilen- 
kęs pabučiavo vaiką ir išėjo iš miegamojo kartu su 
Lore. Kai jie priėjo holą, Dreikas pasakė: 

— Tu drebi, Lore. 

— Taip, nežinau, ar nuo šalčio, ar nuo baimės. 

— Gal norėtum vyno ar šiaip ko nors išgerti? 

— Ne, man viskas bus gerai, — atsakė Lorė, kai 
jie pasiekė didžiojo miegamojo duris. Ji pažvel- 
gė į Dreiką šypsodamasi, bet šypsena bemat din- 
go nuo jos lūpų, kai jo veide pamatė nuogą alkį. 
Tokį alkį, kurio nebuvo įmanoma nepastebėti. Jie 


ilgai negalėjo atitraukti žvilgsnio vienas nuo kito. 

Dreikas nelietė Lorės, bet to ir nereikėjo. Ji puikiai 
jautė Dreiko kūną, kuris, atrodo, traukte ją trau- 
kė. Jie artėjo vienas prie kito kaip priešingų polių 
magnetai. Juos traukė instinktyvi, protu nevaldoma 
jėga. Kai galiausiai jie priartėjo, stipriai apsikabino, 
tarsi bijotų išsiskirti. Lorė nebesipriešino, kai Drei- 
kas pakėlė ją ant rankų ir nunešė į miegamąjį, kur 
švelniai paguldė ant pagalvių. Vienu greitu judesiu 
Dreikas nusimetė chalatą ir kelnaites. Nuogas ir ža- 
vingas jis atsigulė šalia Lorės, lyg pagonių dievas, 
pasiruošęs meilės ritualui. 

— Prašau, Lore, nekalbėk. Negalvok. Dėl Dievo 
meilės, negalvok. Tik jausk. Jausk, — prašė Dreikas. 

Jo rankos iš naujo pradėjo tyrinėti jos kūną. Ne- 
skubėdamas, pamažu Dreikas nuvilko Lorei naktinu- 
kus. Tada prisitraukė ją ir laikė suspaudęs taip karštai 
ir tvirtai, kad tik švelnumas šiek tiek atleido gniauž- 
tus. Lūpomis Dreikas prigludo prie Lorės lūpų, o jo 
rankos glostė jos kūną, įkvėpdamos jam gyvybę. 

Lorės pečiai, krūtys ir pilvas mėgavosi jo glamo- 
nėmis. Dreikas atsiklaupė virš Lorės ir karštom lū- 
pom bučiavo jos krūtis. Prisilietimas prie slapčiau- 
sios jos vietos privertė ją išsilenkti lanku po Dreiko 
delnu. Palietęs intymiausią vietą Dreikas įsitikino, 
kad ji šilta ir drėgna, trokšta jo. 

Dreiko prisilietimas buvo švelnumo viršūnė ir 
toks dangiškai intymus, kad Lorė sukūkčiojo nuo 


niekad anksčiau nepatirto jausmo. 

— Lore, tu esi nuostabi... moteris... skirta man, — 
Dreikas kalbėjo padrikai, bet jei ir iš viso nebūtų 
kalbėjęs, Lorė vis vien būtų žinojusi, ką jis galvoja. 
Jo lūpos ir pagarbus prisilietimas pasakė jai viską, 
ką reikėjo žinoti. 

Polio žodžiai persekiojo Lorę lyg vaiduokliai. Ji 
niekaip nesugebėjo jo patenkinti. Dabar jau žinojo, 
kad nelabai to ir norėjo. Bet Dreikas buvo visai kas 
kita. Ji norėjo, kad jo kūnas džiūgautų taip, kaip 
džiūgavo jos. 

Lorės rankos klaidžiojo standžia oda, maigyda- 
mos pakeliui sutiktus raumenis. Ji galutinai nusi- 
metė kuklumo apsiaustą, užmiršo visus stabdžius ir 
teikė begalinį džiaugsmą Dreiko vyriškumui. 

— Lore... — šnibždėjo Dreikas, — o taip, taip, 
brangioji, mylėk mane. 

Jis priglaudė galvą prie Lorės kaklo ir dar tvir- 
čiau ją apkabino. 

Dreiko reakcija įkvėpė Lorei pasitikėjimo, ir už- 
gaulūs Polio žodžiai nuėjo į užmarštį, kai ji išgirdo 
duslias pasitenkinimo dejones. Dreikas vis kartojo 
ir kartojo jos vardą. Jis suėmė jos veidą į delnus 
ir stipriai pabučiavo į lūpas. Jau buvo bepradedąs 
tikėti savo pergale. Šiek tiek abejodamas jis pažvel- 
gė į ją. Lorė pakėlė vieną ranką ir pirštais pradėjo 
vedžioti jo veidu. Apvedė lūpas, išlygino ūsus. Abu 
negalėjo atitraukti akių vienas nuo kito. 

— Lore, — atsiduso Dreikas. 

Lorė pajuto, kaip jis ateina. Tada užsimerkė ir 
pritraukė jo galvą prie savosios. Kai pajuto jį visą 
savyje, garsiai ištarė jo vardą. Nuostabiausia, kad 
tuo viskas nesibaigė, ne taip kaip su Poliu. Šnibž- 
dėdamas meilius žodelius Dreikas toliau mėgavosi 
Lore. Sumaištis Lorės kūne stiprėjo, užvaldydama 
ir širdį, ir sielą. Dreikas triumfuodamas sušuko Lo- 
rės vardą, kai jo aistra buvo patenkinta. Ji išgirdo tą 
šauksmą prieš pat vulkano išsiveržimą jos viduje. 
Vulkanas nurimo negreit — sprogimai vis tęsėsi. 

— Man taip niekad anksčiau nebuvo, — droviai 
sušnibždėjo Lorė tamsoje. 

Jos galva ilsėjosi ant Dreiko krūtinės, o jis laikė 
ją priglaudęs. Jų kojos buvo susipynusios po ant- 
klode. Dreikas palengva glostė jai nugarą. 

— Niekada? — paklausė jis švelniai, didžiuodama- 
sis. — Net su... 

— Poliu? — nutraukė jį Lorė. — Ne. 

Ji liūdnai papurtė galvą. 

— Net nežinojau, kad taip gali būti, — prisipaži- 
no. Dreiko krūtinės plaukai kuteno jai nosį. 

Dreiko juokas, kurį pirmiausia išgirdo jo krūti- 
nėje, nuskambėjo jos ausyje: 

— Na, dabar jau žinai, kaip būna, ar ne? — jis pa- 
plekšnojo per intymiausią vietą ir tai netrukus vėl 
virto glamone. 

Lorė turėjo apgailestauti dėl to, kas atsitiko, bet 


kažkodėl nesugebėjo savyje sukelti to jausmo. Jai 

visiškai nebuvo apmaudu, nes tai, ką padarė, pada- 
rė iš meilės. Žinojo, kad darys tą ir toliau. Dabar tai 
buvo neišvengiama. Ji daugiau nebenorėjo kovoti 
su ją apėmusiais jausmais. Tik dar tvirčiau prisi- 
glaudė prie Dreiko. 

— Ar tau šalta? — paklausė jis rūpestingai. 

— Truputį, — atsakė Lorė. 

— Visos antklodės nuspirtos į lovos galą, — apsi- 
mestinai nustebęs pasakė Dreikas. 

— Keista, — sukikeno Lorė. 

Jie vėl užsitraukė antklodes ant savęs. Dreikas 
švelniai suėmė dantimis Lorės ausį ir vėl ją prisi- 
traukė prie savęs. 

— Pažadu, kad nesujauksiu antklodžių šį kartą, — 
pasakė jis. 

— Šį kartą? — netikėdama perklausė Lorė. — Vėl 
mylėsimės? Dabar? 

— O ar tu nenori? — pasiteiravo Dreikas. Net 
tamsoje Lorė matė, kaip jo antakiai pakilo iš nuo- 
stabos. 

— Na, aš... — pradėjo ji, bet nebaigė. Dreiko bur- 
na, užgniaužusi jos žodžius, kaipmat įtikino. Lorė 
išgirdo tylų, bet aiškų savo pačios pritarimą: 

— Taip, taip. 


12 skyrius 

er kitas keletą dienų tvyrojo idilė. Drei- 

kas buvo karštas meilužis ir retai kada 

paleisdavo Lorę iš savo akiračio. Jam ne- 
užteko to, kad jie miegojo vienoje lovoje. Jam rei- 
kėjo liesti Lorę jei ne rankomis, tai bent akimis. 
Jų naktys buvo kupinos aistros, žavinčios juos abu. 
Dienomis, kai jie būdavo su Dženifer, mergaitė 
maudėsi jų laimės spinduliuose. 

Jie dažnai vykdavo į miestelį ir maldavosi po 
mažas parduotuvėles, išsidėsčiusias kalvotose vaiz- 
dingose gatvėse. Vieną popietę jie aplankė Džoną 
Medouzą jo medžio dirbinių parduotuvėlėje. Džo- 
nas juos pasitiko labai šiltai ir neišsidavė, kad atsi- 
mena, kaip šiurkščiai su juo elgėsi Dreikas per jų 


susitikimą. 

Lorė buvo patenkinta, kad Dreikas nuoširdžiai 
domisi Džono darbu ir mandagiai klausinėja apie 
parduodamus dirbinius. Du vyrai, tokie nepanašūs, 
maloniai šnekučiavo. Tačiau Dreikas visą laiką savi- 
ninkiškai laikė savo ranką ant Lorės pečių. 

Tiek Lorei, tiek Dreikui patiko jų dažnos išvykos, 
tačiau labiausiai jie džiaugėsi tais ramiais vakarais, 
kuriuos praleisdavo namie sėdėdami prie židinio su 
vyno taurėmis rankose ir dalydamiesi mintimis. 

Lorė paprastai sėdėdavo sofos kampe, o Dreikas 
gulėdavo padėjęs galvą jai ant kelių taip, kaip ir tą 
vakarą, kai juos netikėtai aplankė Lorės tėvai. Drei- 
kas pasakodavo apie savo siekius vaizdingai gesti- 
kuliuodamas, o jo akys degė vidine liepsna. 

Kad ir kokią daug minčių sukeliančią temą jie 
būdavo pasirinkę, ji greitai išsekdavo ir viskas baig- 
davosi glamonėmis. Tos rankos, kurios ką tik ges- 
tikuliavo, kad pabrėžtų tariamus žodžius, imdavo 
glostyti Lorę, kol židinio ugnis nublankdavo, paly- 
ginti su tuo gaisru, kuris liepsnojo jų širdyse. 

Kai prieš grįždami į Nebraską paskambino Lo- 
rės tėvai, jai nereikėjo apsimetinėti laiminga, ji to- 
kia jautėsi iš tikrųjų. Lorė norėjo įkalbėti tėvus dar 
kartą stabtelėti Šnabždesiuose, bet svarbūs reikalai 
vertė juos vykti namo iš karto po pastorių konfe- 
rencijos. Prieš padėdama telefono ragelį Lorė juos 
patikino, kad jaučiasi laiminga. Tuo metu jos laimė 
liejosi per kraštus. 

Po pamokų su Dženifer jie visi leisdavosi į ilgus 
pasivaikščiojimus. Betė su vaikais dar nebūdavo at- 
ėję į savo ženklų pamokas. Lorė dažnai pasiimdavo 
su savimi maisto. Jie atsisėsdavo ant senų antklo- 
džių prie upelio po dabar jau belapėmis drebulėmis 
ir neskubėdami suvalgydavo priešpiečius. 

Vieną giedrą popietę, kai jie taip iškylavo, bai- 
gusi valgyti Dženifer, susirangiusi ant antklodės, 
užsnūdo. Dreikas atsirėmė į medį ir pasisodino tarp 
kelių Lorę, kad ji galėtų atsiremti į jo krūtinę. 

— Gal užsnūsiu kaip Dženifer, jei taip patogiai 
įsikursiu, — mieguistai sumurmėjo Lorė ir padėjo 
galvą Dreikui ant krūtinės. 

— Taip ir padaryk, — pritarė Dreikas ir apklojo ją 
ir save antklode. 

Lygus Dreiko kvėpavimas migdė Lorę ir ji ne- 
trukus užsnūdo. Miegas buvo negilus, į galvą plū- 
do neramios mintys. Jau daug dienų ji ginė nuo 
savęs bet kokią mintį apie Sjuzaną. Lorė neabejojo 
Dreiko jausmais, tačiau net pačiais aistringiausiais 
momentais jis nė karto nepasakė, kad ją myli. 

Ar jis ir Sjuzana kada nors sėdėdavo kaip mes 
dabar? Ar jis ją pamylėdavo dar aistringiau? Ar jis 
galės kada pamilti Lorę taip pat stipriai? Matyt, šios 
mintys privertė Lorę neramiai blaškytis, tad Drei- 
kas ją apkabino tvirčiau ir paklausė: 

— Blogi sapnai? 

Lorė papurtė galvą, bet jos mintys nuslopino šios 


dienos euforiją ir įleido nerimo kirminą į širdį. 

Kai ji jau ruošėsi atsitraukti nuo Dreiko ir stotis, 
vėl pajuto jo rankas. Jis apkabino Lorės liemenį ir 
užkišo rankas už džinsų. Šito vieno Dreiko judesio 
pakako, kad Lorė pajustų dabar jau pažįstamą geis- 
mą, suglebtų ir atsipalaiduotų. 

Dreiko rankos kilstelėjo jos megztinį, nuslydo 
ant krūtinės ir pradėjo ją švelniai glamonėti. Jo gla- 
monės buvo tokios pačios nedrąsios ir švelnios kaip 
ir pirmąjį kartą. Nors Dreikas puikiai pažino Lorės 
kūną, kaskart liesdavo ją taip, lyg ji būtų naujas at- 
radimas. 

— Dreikai, — pradėjo Lorė, bet Dreikas ją nutraukė. 

— Netrukdyk žmogui, kai jis užsiėmęs. 

Staiga Lorė susidrovėjo. Ji negalėjo tiesiai jam 
pasakyti, kad myli jį, norėjo tai išreikšti kitaip, kad 
jis pajustų, ką jis jai reiškia. 

— Aš tik norėjau, kad tu žinotum, jog kiekvienas 
mūsų suartėjimas yra ypatingas. 

Dreiko rankos nustojo judėjusios. Delnai ramiai 
gulėjo ant Lorės krūtų. Jis buvo gąsdinamai tylus. 

— Lore, — prikimusiu balsu ištarė Dreikas, — pa- 
žvelk į mane. 

Lorė atsirėmė į jo petį ir užvertė galvą, kad galė- 
tų jį Matyti. 

— Man kiekvienas kartas taip pat yra ypatingas, — 
pasakė Dreikas ir pasilenkęs pabučiavo Lorę, o jos 
kraujas užvirė gyslose. Dreiko rankos nuslydo jos 


liemeniu, po to pilvu pakilo ir į saujas suėmė krū- 

tis. Jis pakėlė jas ir nykščiais ėmė glamonėti dilg- 
sinčius spenelius. Tuo pačiu metu lūpomis ir danti- 
mis Dreikas įsikibo į Lorės ausies lezgelį. Lorei iš- 
sprūdo riksmas, kai jo ranka palietė šlaunį. Dreikui 
pradėjus segioti jos džinsus, Lorė sumetė, kas tuoj 
atsitiks, ir susigriebė. 

— Dreikai, ne, — šūktelėjo ji ir pradėjo muisty- 
tis. — Ne čia, — pasakė pabrėžtinai tvirtai ir pasitvar- 
kė savo drabužius po antklode. 

— Kodėl? — paklausė Dreikas, jo akys žaismingai 
žvilgėjo. — Mylėtis miške malonu. Prisimink vikin- 
gus, romėnus arba Robiną Hudą ir ledi Marijaną. 

— Taip, žinau, bet aš nesu viena iš jų, — galvos 
linktelėjimu Lorė parodė į miegančią Dženifer. Ji 
vis dar laikė suėmusi į savąsias Dreiko rankas ir bi- 
jojo jas paleisti. 

— Mergaitė miega, — ginčijosi Dreikas, — eikš, 
Lore, prašau! 

Jis pasilenkė ir ūsais perbraukė Lorei burną. Tai 
buvo pavojinga, o Dreikas puikiai žinojo, kaip tai 
veikia. 

— Ne, — prieštaravo Lorė. — Kas, jeigu mus kas 
nors užklups? 

— Na, jiems pasidarys truputį nepatogu ir jie nu- 
gręš akis. 

— Aš jausčiausi pažeminta! — sušuko Lorė. 

Toliau ji kalbėjo jau minkštesniu, daug žadančiu 


tonu: 

— Ar negalėtum luktelėti iki vakaro? 

— Na, atrodo, neturiu kito pasirinkimo, — su- 
niurzgė Dreikas. — Pabučiuok vieną kartelį, tada aš 
pabučiuosiu tave ir eisime namo. 

Lorė nepastebėjo vylingo blyksnio jo akyse ir jai 
tai pasirodė nekaltas prašymas. Ji pasisuko į Dreiką 
ir pabučiavo jį į lūpas. Tai nebuvo aistringas buči- 
nys, bet jame buvo galima justi visą meilę, kurią 
Lorė jautė Dreikui. Kai galų gale jie atsitraukė vie- 
nas nuo kito, Dreikas tarė: 

— Dabar mano eilė. 

— Ką tu darai? — sušuko pritrenkta Lorė, kai 
Dreikas pakėlė jos megztinį iš priekio. 

— Atsilyginsiu. Juk nesakiau, kurią vietą bu- 
čiuosiu. 

Jis kyštelėjo galvą po minkštu megztuku ir pabu- 
čiavo iš pradžių vieną krūtį, po to kitą, drėgni jos 
speneliai pastiro. Kai vėl pažvelgė į Lorę, pamatė, 
kad auksaspalvės jos akys paplūdusios meilės aša- 
romis. 

— Dar vieną bučiniuką, — pasakė Dreikas ir ėmė 
bučiuoti Lorės lūpas. 

Dabar Lorė buvo tikra, kad apie Sjuzaną jis ne- 
galvoja. 

Kitą rytą, kai Lorė buvo pamokoje, tarpduryje 
pasirodė Dreiko galva. Jis pasakė: 

— Aš turiu reikalų mieste, juos norėčiau sutvar- 
kyti, kol jūs mokotės. Drauge nupirksiu tamalių, 

naminių meksikietiškų vyniotinių su kukurūzų la- 
pais. Prieš keletą dienų susipažinau su moterimi, 
kuri gamina juos savo virtuvėje. Aš ragavau. Jie 
fantastiški! 

Lorė pakštelėjo Dreikui į lūpas ir nusijuokė: 

— Jei tau patinka apkūnios moterys, manau, ta- 
maliai — tinkamas pasirinkimas. 

— Tu man patinki, — pasakė Dreikas prikimusiu 
balsu ir nužvelgė Lorę geidulingu žvilgsniu. — Pa- 
simatysim vėliau, — šelmiškai atsisveikino. — Sudie, 
Dženifer! — pasakė dukrai, kuri žaidė kaladėlėmis, 
naudojamomis per skaičiavimo pamokas. Kai mer- 
gaifė atsiliepė, jis išėjo. 

Maždaug prieš pusvalandį, kai Dreikas turėjo 
grįžti, Lorė nusivedė Dženifer į virtuvę. 

Ji pasodino mergaitę prie virtuvės stalo ir pasakė: 

— Pamatysi, Dženifer, tau tai patiks. Mes pažai- 
sime žaidimą, kuris parodys, ar tu gali atskirti pa- 
prastą pieną nuo šokoladinio. 

Kaip paprastai Lorė ženklais rodė kiekvieną žodį. 
Dženifer stebėjo ją susidomėjusi. Mitybos pamokos 
jai buvo įdomiausios. 

— Gerai, — tęsė Lorė, — žiūrėk, aš pripilsiu dvi 
stiklines — vieną paprasto pieno, kitą šokoladinio. 
Parodyk man ženklus ir pasakyk žodžius. 

Kai Dženifer gana tiksliai parodė žodžius „pa- 
prastas pienas“ ir „šokoladinis pienas“ bei juos išta- 


rė, Lorė pasakė: 

— Dabar aš tau duosiu šiaudelį, pastatysiu stikli- 
nes priešais tave, o tu ragausi pieną ir sakysi, kurio- 
je stiklinėje koks pienas. Ar supranti, ko noriu? 

Dženifer taip linktelėjo galvą, kad net jos auksi- 
nės garbanėlės sukrutėjo. 

— Užsimerk, kad nematytum, — paliepė Lorė. 
Kai įsitikino, kad Dženifer nežiūri, įdėjo šiaudelį į 
paprasto pieno stiklinę. Dženifer sriūbtelėjo trupu- 
tį pieno ir parodė teisingą ženklą. Jos tol kartojo šį 
pratimą, kol Lorė įsitikino, kad mergaitė tikrai įval- 
dė šiuos žodžius ir gali sieti skonį su pavadinimu. 

Kai tik jos baigė, įžengė Dreikas, nešinas skaniai 
kvepiančiais tamaliais. 

— Ką jūs abi veikiate? — paklausė jis ir, padėjęs 
tamalių maišelį ant spintelės, nusivilko striukę. 

— „Patikrinkim, ar Dreikas mokės atlikti mūsų 
pratimą“, — Lorė ženklais kreipėsi į Dženifer. Mer- 
gaitė iš džiaugsmo suplojo rankomis. Lorė paaiškino 
žaidimo taisykles, ir, Dženifer džiaugsmui, Dreikas 
apsimetė, jog jis nėra tikras, kad galės atlikti tą pra- 
timą teisingai. Prieš užmerkdamas akis jis suvaidino 
visą spektaklį. Galų gale jis sriūbtelėjo pro šiaude- 
lį iš stiklinės ir parodė ženklais: „paprastas pienas“. 
Kai Lorė ištiesė ranką į šokoladinio pieno stiklinę, 
pamatė, kad Dženifer ją jau beveik ištuštino. 

— Dženifer! — juokais papriekaištavo Lorė. Juo- 


kėsi visi trys. Dženifer pirštuku rodė į savo viršuti- 

nę lūpą su tamsiai rudais šokoladiniais ūsais. Ji gre- 
tino juos su Dreiko ūsais. 

— „Ir tu taip padaryk, Lore, ir tu“, — parodė Dženifer. 

Lorė triukšmingai protestavo, bet Dženifer ir 
Dreikas neatstojo. Tada Lorė paėmė šokoladinio 
pieno stiklinę ir gurkštelėjo taip, kad šiek tiek pie- 
no liktų ant viršutinės lūpos. Dženifer spiegė ir 
šokinėjo iš džiaugsmo. Kai jie galų gale apramino 
vaiką, Lorė liepė jai nueiti į viršų ir nusiprausti vei- 
dą bei rankas, kol ji paruoš priešpiečius. Dženifer 
džiaugsmingai nustriksėjo daryti ką paliepta. 

— O tu ar nesiruoši nusiprausti? — paklausė Drei- 
kas Lorės. — Tavo ūsai nesiderina su plaukais. 

— Ak, aš visai apie juos pamiršau! — sušuko Lorė 
ir pasisuko prie kriauklės. 

— Leisk man tave nuprausti, — sušnibždėjo Drei- 
kas, suimdamas Lorę už pečių. 

Šiurkštus aksominis jo liežuvis greitai išgelbėjo 
Lorę nuo pieninių ūsų, kaip paprastai jų apsikabi- 
nimas buvo ilgas. Jie ilgai bučiavosi, galiausiai pri- 
trūkę kvapo atsitraukė vienas nuo kito. 

— Jeigu mes taip tęsime, tu niekada negausi 
priešpiečių, — pagrasino Lorė, lūpomis liesdama 
Dreiko smakrą. 

— Gal aš užsimaniau pakeisti meniu, — dusliai iš- 
tarė Dreikas, bučiuodamas Lorės kaklą. 

— Tamaliai atšals, — giliai atsiduso Lorė, kai Drei- 


kas rado jautrią kaklo vietelę. 

— Štai dėl ko buvo išrastos mikrobangų krosne- 
lės. Ar nežinojai to? — suniurnėjo Dreikas Lorei 
į ausį. 

Lorė beviltiškai atsiduso ir švelniai išsivadavo iš 
Dreiko glėbio. 

— Elkimės gražiai, — pasakė, — netrukus čia nusi- 
leis Dženifer ir pareikalaus priešpiečių. 

— Kur ta mažoji nenaudėlė? — paklausė Drei- 
kas. — Tikiuosi, nepabėgo vėl. 

Jis pažvelgė į Lorę švelniu žvilgsniu. Jis, kaip ir 
Lorė, prisiminė, kad tąnakt, kai pabėgo Dženifer, 
jie mylėjosi pirmąsyk. 

— Eisiu ir pažiūrėsiu, ką ji daro, jei tu padeng- 
si stalą, — greitai pasakė Lorė ir išlėkė iš kambario, 
dar Dreikui nespėjus jos apkabinti. 

Lorė užlipo laiptais ir jau norėjo eiti į Dženifer 
kambarį, tačiau pastebėjo kažką judant savajame. O 
Dieve, tik nesiųsk dar vienos nelaimės! — maldavo 
Lorė, praverdama plačiau duris. 

Jai beveik stojo širdis. 

Pirmas daiktas, už kurio užkliuvo Lorės akys, 
buvo rausvi atlasiniai baleto bateliai. Jie būtų tikę 
trapioms, grakščioms, aukštos kelties kojytėms. 
Buvo matyti, kad šie bateliai ne kartą buvo naudo- 
ti, nes jų apvalūs galai buvo nusitrynę, o atlasiniai 
raišteliai susiraukšlėję nuo dažno raišiojimo. 

Bateliai gulėjo tarp nuotraukų, drabužių, keleto 
teatro programų ir didelės iškarpų knygos odiniais 

viršeliais. Apstulbusios Lorės akys pamatė atvirą 
spintą, iš kurios buvo išimtas visas šis turtas. 

Dženifer sėdėjo ant grindų ir iškilmingai susi- 
kaupusi apžiūrinėjo vieną iš nuotraukų. Lėtai, lyg 
švininėmis kojomis Lorė priartėjo prie Dženifer ir 
pamėgino nukreipti jos dėmesį į save. 

— „Lore, ar matai? Graži moteris“, — parodė žen- 
klais ir ištiesė nuotrauką Lorei. 

Virpančia ranka Lorė paėmė nuotrauką ir pradė- 
jo įdėmiai apžiūrinėti joje įamžintą moterį. Taip, 
ji buvo nuostabi. Vilkėjo šokėjos drabužiais. Ilgos 
vilnonės kojinės buvo aptempusios jos blauzdas ir 
šlaunis. Ji stovėjo atsirėmusi į turėklą, lyg ilsėtųsi 
po pratimų. Žvelgė iš nuotraukos atsipalaidavusi ir 
nepozuodama, lyg būtų tikra, kad objektyvas ne- 
užfiksuos jokių trūkumų. Jos plaukai buvo tamsūs, 
su sklastymu per vidurį ir susukti į kuodelį. Šir- 
dies pavidalo veide labiausiai traukė tamsios dide- 
lės akys. 

— Taip, tikrai. Ji graži, — vos girdimai ištarė Lorė. 
Dabar ji jau buvo atsiklaupusi ant grindų prie Dže- 
nifer. Jos pečiai susmuko, kai ji pamatė moterį, ku- 
riai vis dar priklausė Dreiko širdis. 

— Ei, jūs ten, abidvi! Kur dingote? Aš mirštu 
badu, — džiugus Dreiko šūksmas pažadino Lorę iš 
susimąstymo, bet dar prieš jai atsiliepiant Dreikas 
jau stovėjo prie kambario durų. Iš pradžių jo akys ir 


veidas švietė šypsena, bet kai pamatė kambary tvy- 

rančią betvarkę — buvusiai savininkei priklausančias 
ir be jokios pagarbos išmėtytas dėžutes, mergaitę ir 
moterį, kurios išniekino jo žmonos atminimą, jo 
veidas sustingo į niūrią kaukę. 

Lorė nusigręžė nuo tokio vaizdo, ji nenorėjo 
būti baisaus Dreiko skausmo liudytoja. Ji atėmė iš 
Dženifer baleto batelius, kuriuos ši jau movė ant 
savo kojyčių. 

— Dženifer, eik ir nusiprausk veidą bei rankas, — 
paliepė Lorė šaltakraujiškai kaip tik įstengė. Mer- 
gaitė mėgino protestuoti ir vėl ištiesė rankas į bate- 
lius, bet Lorė dar kartą paliepė: 

— Eik! 

Paliepta buvo taip griežtai, kad ginčytis buvo 
neįmanoma, todėl Dženifer pakluso ir nuėjo į vo- 
nią pro tėvą, kuris stovėjo spoksodamas į nuotrauką 
ir nematydamas nieko aplinkui. Kai ji išėjo iš kam- 
bario, Lorė pasakė: 

— Atrodo, kad vaikas knaisiojosi ten, kur nederė- 
tų, aš viską surankiosiu. 

— Ne, nesurankiosi, — nukirto Dreikas. — Palik 
viską. Aš pats surinksiu. 

Lorė paleido baleto batelius iš rankos, lyg jie 
būtų ją nudeginę. 

— Puiku, — pasakė ir išlėkė iš kambario. 

Dreikas vis dar stovėjo viduryje kambario ir žiū- 


rėjo į išmėtytas nuotraukas. 

Virtuvėje Lorė padarė Dženifer sumuštinį su 
riešutų sviestu ir džemu. Kramsnodama jį mergai- 
tė kalbėjosi su savo kiškučiu, kuris sėdėjo šalia jos 
lėkštutės. Lorė paduodavo Dženifer viską, dėl ko 
ji niurnėjo ar į ką rodė. Kitąkart Lorė to nedarytų, 
bet dabar ji buvo per daug išsekusi, kad galėtų į tai 
kreipti dėmesį. 

Kai tik Dženifer suvalgė priešpiečius, tarpduryje 
pasirodė Semas ir Selė. Jie norėjo pasikviesti draugę 
pas save žaisti. Lorė užvilko Dženifer megztuką —tą 
patį, kurį Dreikas nupirko jai Elberkeke — ir papra- 
šė Semo, kad po pusvalandžio parsiųstų ją namo. 

— Žinoma, — sutiko Semas, — šiaip ar taip, tuo 
laiku mes turėsime eiti pogulio. 

Jis padėjo Dženifer lipti laipteliais. Nors Lorė ste- 
bėjo, kaip juodu lekia per kiemą, iš tikrųjų ji nieko 
nematė. Jos akyse stovėjo balerinos veidas, tos pa- 
čios, kuri pasitikėdama savimi žvelgė į fotoaparatą. 

Dėl ko ji mirė? Dreikas niekada to nebuvo sakęs. 
Jis stengėsi visiškai nekalbėti apie žmoną. Lorė tik 
tiek apie ją težinojo, kad ji buvo šokėja, klasikinės 
pakraipos balerina ir kad Dreikas susitiko su ja per 
atranką į spektaklį. 

Gal ji žuvo avarijoje? Gal lėktuvo katastrofoje? 
O gal susirgo mirtina liga? Gavo insultą? Bet ne. 
Buvo per daug jauna. Tai kas gi jai atsitiko? 

Lorė nurinko nuo stalo Dženifer paliktus indus. 


Tamalius išnešė į didelę šiukšlių dėžę lauke. Na- 


245 


Sandra Brown 


muose buvo tylu. Ji ėjo per kambarius, ieškodama 
ko nusitverti, bet taip ir nesurado. Nekantriai lau- 
kė grįžtant Dženifer. Kai ji sugrįžo, pasisiūlė kartu 
pavartyti knygą. Dženifer nuėjo į klasę ir atsinešė 
knygą apie įvairias transporto rūšis. Susėdusios ant 
sofos jos aptarinėjo lengvuosius automobilius, au- 
tobusus, lėktuvus ir laivus, nupieštus didelėje kny- 
goje. Tik po dviejų valandų Lorė ant laiptų išgir- 
do Dreiko žingsnius. Ji buvo pasiruošusi bet kam. 
Koks jis bus dabar? Kaip reaguos į tai, kas atsitiko? 
Tačiau kai tik jį pamatė, pati žinojo atsakymą. 

Jis vilkėjo kelnes, sportinį švarką ir ryšėjo kakla- 
raištį. Taip apsirengdavo ypač retai nuo tada, kai at- 
vyko į Niu Meksiką. Kairėje rankoje Dreikas laikė 
lagaminą, per dešinį petį buvo persimetęs lietpaltį. 

Ji pamačiusi Lorė atsistojo ir priglaudė delnus 
prie liemens. Baisusis momentas atėjo. 

— Lore, aš grįžtu į Niujorką, — trumpai tarė jis. 

— Taip, — tegalėjo ištarti Lorė. 

Dreikas nusuko žvilgsnį nuo jos. 

— Per ilgai čia užsibuvau, — pasakė. Buvo neaišku, 
ką jis mėgino tuo įtikinti — Lorę ar save? — Yra da- 
lykų, kuriuos turiu padaryti. Negaliu čia likti ilgai. 

— Negali. 

Jeigu Dreikas tikėjosi, kad Lorė nepritars jo išvy- 
kimui, jo laukė nusivylimas. Ji visai nesiruošė jam 
trukdyti. Kažkada ji maldavo Polio, kad leistų jam 
padėti. Visi jos pasiūlymai buvo atmesti su panieka. 

Lorė iš to pasimokė: jai buvo gana vieno atstūmi- 
mo. Dabar ji neleis Dreikui aitrinti jos žaizdų. 

— Ar tu paaiškinsi Dženifer, kodėl išvykstu? — 
pasiteiravo jis, iš tikrųjų nelaukdamas atsakymo. 
Tačiau Lorė jo nuostabai atsakė: 

— Ne. Tau pačiam teks viską jai paaiškinti. 

Dreikui buvo pažįstama ši išdidi Lorės laikysena. 
Ginčytis tokiu atveju beprasmiška. Jis padėjo laga- 
miną ant grindų ir atsiklaupė šalia dukters, kuri vis 
dar buvo įsigilinusi į knygą. 

— Dženifer, — kreipėsi į mergaitę. 

Tai buvo viskas, ką išgirdo Lorė. Toliau ji nesi- 
klausė. Skubiu žingsniu nuėjo prie paradinių durų 
ir priglaudė kaktą prie kieto šalto medžio. Aš to 
neištversiu, šaukė mintyse, aš mirsiu, kai jis išva- 
žiuos. Bet išgirdusi jo artėjančius žingsnius atsitiesė 
ir ryžtingai pažvelgė į Dreiką, neparodydama tik- 
rųjų jausmų. 

— Mergaitė labai nusiminusi, — pasakė Dreikas, — 
prašau, pasistenk ją nuraminti. 

O kas nuramins mane, norėjo paklausti Lorė. 
Tačiau matė, kad Dreikas yra taip pat sutrikęs. Jei 
būtų mažiau jį pažinojusi, būtų maniusi, kad tai 
ašaros žvilga jo akyse. Ar jis taip nusiminęs dėl 
to, kad reikia palikti dukrą? Gal jis tik meistriškai 
vaidina? 

— Aš pasiimsiu automobilį, bet susitarsiu su kuo 


nors, kad tau jį rytoj grąžintų. 

Lorė pritardama linktelėjo. 

— Ką gi, tada sudie. Palaikysime ryšį. 

Atrodo, jis norėjo pasakyti daugiau. Arba... bet 
ne, jis negalėjo norėti jos pabučiuoti. Gal jai tik pa- 
sirodė, kad jis palenkė galvą, lyg mėgintų tai pa- 
daryti. 

— Sudie, Dreikai, — atsakė Lorė prislopintu balsu 
ir atidarė jam duris. 

Raukšlės prie Dreiko burnos paryškėjo, o ant- 
akiai grėsmingai nusileido. Jis beviltiškai atsiduso ir 
praėjo pro Lorę. Ji uždarė duris paskui jį. 

Pilki debesys kabojo virš kalnų viršūnių. Pradėjo 
kristi pirmosios snaigės. Tačiau sniegas neišsklai- 
dė namus persmelkusio niūrumo. Dženifer nieko 
nenorėjo veikti, ir Lorė jai leido likusią dienos dalį 
žiūrėti televizorių. 

Kai pagaliau atėjo laikas gulti, mergaitė į lovą 
nusinešė kiškutį ir priglaudusi jį prie savęs vos gir- 
dimai kartojo ir kartojo: ,Tėve...lis“. Rausvais jos 
skruostais nesulaikomai tekėjo ašaros. To jau Lo- 
rei buvo per daug. Ji pati buvo sukrėsta. Ji atsigulė 
šalia mergaitės, tvirtai ją apkabino ir abi verkė tol, 
kol užmigo. 


13 skyrius 

aikui bėgant širdies skausmas, kurį Lorei ir 
Dženifer sukėlė išsiskyrimas su Dreiku, ap- 
rimo. Tačiau jis tuoj pat sukildavo, jei tik 
kas primindavo Dreiką. Vaikai greitai atsigauna po 
sukrėtimo, todėl kitą rytą Dženifer atsikėlė čiauš- 
kėdama, pasiruošusi smagiai pradėti naują dieną. Ją 
džiugino iškritęs sniegas. Kad abi greičiau nusira- 
mintų, Lorė sugalvojo užsiėmimų, kurie jas nuvar- 
gintų ir sutrumpintų ilgas dienos valandas. Atrodė, 
kad po Dreiko išvykimo dienos pailgėjo. 
— Negaliu patikėti, kad jis tave paliko taip greitai 
po vestuvių, — stebėjosi Betė, kaip paprastai sėdė- 
dama ant virtuvės kėdės. Lorė stebėjo, kaip vaikai 


kepa kukurūzų spragėsius. Jie išsiterliojo cukrumi 

nuo pirštų galiukų iki alkūnių, nes kimšo spragė- 
sius dar prieš jiems atauštant. 

— Dreikas turi darbą, Bete. Jam reikėjo išvykti, — 
atrėmė Betės pastabą Lorė. 

— Žinau, bet turi pripažinti, kad tai keistas elge- 
sys per medaus mėnesį. 

Lorė tyliai pagalvojo, kad iš tikrųjų tai joks me- 
daus mėnuo. Betė jau trečią kartą vartė žurnalą, 
kurį įsigijo apsipirkinėdama tą rytą, ir iš karto at- 
lėkė parodyti Lorei. Spalvota besišypsančios poros 
nuotrauka ant viršelio Lorei atrodė kaip begėdiš- 
kas pasityčiojimas. Jai visiškai nebuvo įdomu, kas 
parašyta žurnale, tačiau Betė vis vien garsiai per- 
skaitė straipsnį, nekreipdama dėmesio į ašaras, rie- 
dančias iš Lorės akių. Įdomu, ar Dreikas matė šią 
nesąmonę? Ką pagalvojo apie šią melagingą istori- 
ją, mąstė Lorė. 

Dėl sau pačiai nesuprantamos priežasties Lorė 
nenorėjo sakyti Betei, kad iš tikrųjų ji visai neiš- 
tekėjo už Dreiko. Betė nesuprastų situacijos sudė- 
tingumo ir užverstų Lorę per daug skausmingais 
klausimais. Lorė nusprendė, kad bus geriau, jei 
Betė, kaip ir Lorės tėvai, kol kas nežinos tikrosios 
padėties. 

Kada nors jie visi sužinos tiesą. Lorė jausis kaip 
kvailė, bet ji jau ir dabar kvailai jaučiasi. Per tas 
dienas, kurios praėjo po netikrų jų vestuvių, Lorė 
įtikino save, kad Dreikas ją myli ne mažiau negu 

ji myli jį. Juk jis taip stengėsi padaryti ją laimingą. 
Tačiau jai nereikėjo užsimiršti ir užmiršti jo profe- 
sijos. Juk jam kasdien mokami didžiuliai pinigai už 
tai, kad jis puikiai mėgdžioja jausmus. Šįkart jam 
prireikė suvaidinti įsimylėjusį jaunikį ir jis puikiai 
tai atliko. Jam už tai buvo mokama kiekvieną nak- 
tį didelėje miegamojo lovoje. Juk pirmiausia jis to 
ir siekė! 

Ši mintis privertė Lorę nurausti iš gėdos ir pyk- 
čio. Juk Dreikas iš pat pradžių pasakė, ko reikia ti- 
kėtis. Tačiau ji maitino save iliuzijomis, kad jis ją 
pamils, kad viskas pavirs į kažką daugiau nei fizinis 
potraukis. 

Lorės tikslas nebuvo priversti Dreiką pamiršti 
Sjuzaną. Žinojo, kad jis niekada Sjuzanos nepa- 
mirš. To nė nereikėjo. Lorė tik norėjo, kad jis vėl 
galėtų mylėti ir pamiltų ją. Ji jau buvo pradėjusi 
manyti, kad jai pasisekė. Tačiau kai jis žvelgė į ant 
grindų išmėtytas žmonos nuotraukas ir drabužius, 
jo veide buvo tiek skausmo... Buvo matyti, kad tai 
jam priminė moterį, kuri juos kažkada dėvėjo ir 
avėjo atlasinius, taip pat ant grindų besimėtančius 
batelius. Ar jam pasirodė, kad miegodamas su Lore 
jis išdavė Sjuzaną? Ar todėl jis išvyko? 

Nors Lorė ir mėgino nugrusti šitas pragaištingas 
mintis į tamsiausius smegenų užkaborius, jos at- 
kakliai priešinosi. Jeigu ne giedra Dženifer nuotai- 


ka, ji tikriausiai išprotėtų. Bent jau Dženifer tikrai 

reikėjo Lorės meilės. Ir ji apdovanojo Dženifer ja 
su kaupu. Lorei nesinorėjo galvoti, kas atsitiktų su 
ja ir vaiku, jei ji pati staiga sumanytų išvykti. 

Išvykti? Taip. Jai tektų išvykti, jei Dreikas su- 
grįžtų. Ji negalėtų elgtis lyg nieko nebūtų įvykę. 
Lorė negalėtų būti jo meiluže, visada pasiruošusia 
tenkinti norus, kai tik jis užsimano. Ne ką svarbes- 
nį vaidmenį ji vaidino Polio gyvenime ir žinojo, 
kad šis veda į aklavietę. 

Atrodė, Lorei teks laukti progos, kad pamatytų, 
ko iš tikrųjų Dreikas iš jos tikisi. Jis atsiųsdavo vie- 
ną ar dvi trumpąsias žinutes per savaitę Dženifer, 
bet nieko Lorei. Nė vieno žodelio. Jis niekada ne- 
skambino. Ar visiškai ją pamiršo? 

Praėjo dvi, trys ir keturios savaitės. Blogas oras 
trukdė iškylauti, todėl Lorei teko susigalvoti dar- 
bų namuose. Jos tapė akvarele, vėrė karolius, kepė 
sausainius, kurių netrukus buvo pilnas šaldytuvas. 

Vieną dieną, kai jos kepė šokoladinį tortą, Lorė 
paklausė Dženifer, ar ji norėtų tortą pasidalyti su 
Džonu Medouzu. Dženifer entuziastingai sutiko. 

Diena buvo giedra, bet labai šalta. Jos šiltai ap- 
sirengė ir pėsčiomis išėjo į miestelį. Džonas dirbo 
savo tuščioje parduotuvėje. Šiomis dienomis jis ne- 
daug teturėjo darbo. Slidinėjimas nebuvo populia- 
rus Šnabždesiuose, todėl šiuo metų laiku žmonės 


rinkosi kitus miestelius. 

Džonas nudžiugo jas pamatęs. Kadangi nebesi- 
tikėjo klientų, uždarė parduotuvę ir pasikvietė jas į 
gyvenamąsias patalpas. 

— Prašau, Dženifer, — pasakė Lorė, paduodama 
mergaitei didelį torto gabalą. 

— Sunku sugalvoti, kuo užsiimti žiemą, — ji pa- 
aiškino savo dosnumą Džonui. — Dženifer patinka 
kepti, bet mes galime priaugti keturiasdešimt svarų 
per sezoną, jei nesulėtinsime kepimo tempų. 

Džonas maloniai nusišypsojo ir atsisuko. Jis jau 
buvo įpylęs Lorei kavos iš mėlyno emaliuoto ka- 
vinuko. 

— Man to torto užteks daugeliui dienų. Nors, 
žinoma, būtų užtekę ir jūsų apsilankymo, — pasa- 
kė jis. 

— Mes tavęs taip pat pasiilgome. Nuo to laiko, 
kai Dreikas... — Lorė nebaigė minties. Nuo to lai- 
ko, kai išvyko Dreikas, jai nieko nesinorėjo daryti. 
Dabar Lorė pamėgino sutelkti visą dėmesį į karštą 
kavą ir ėmė ją pūsti, kad atauštų. 

— Lore, kaip jautiesi būdama be Dreiko? — tyliai 
paklausė Džonas. Jis priėjo prie stalo, rankose lai- 
kydamas didelį kavos puodelį. 

— Jis... aš... — Lorė springo žodžiais. Mėgindama 
paslėpti savo emocijas, ji ištiesė delną prie Dženifer 
ir nubraukė atgal jos garbanėles, pavojingai priar- 
tėjusias prie šokoladinio glaisto, juosiančio burną. 


Dženifer pažvelgė į savo mokytoją žaliomis Dreiko 


253 


Sandra Brown 


akimis. Jos taip skaudžiai priminė Dreiką, kad Lorė 
net nepajuto, kaip skruostais pradėjo riedėti ašaros. 

— Ar tu nieko nenori man apie tai papasako- 
ti? — paklausė Džonas ir uždėjo savo delną ant Lo- 
rės rankos, padėtos ant languotos staltiesės. Džono 
akys buvo tamsios, šiltos ir kėlė pasitikėjimą. Lorė 
pradėjo kalbėti ir žodžiai liete liejosi. 

Džonas jos nepertraukinėjo. Jis tylėjo ir tada, 
kai Lorė sustodavo išsipūsti nosį ar nuryti širdgėlą. 
Dženifer, rodydama jos metus pranokstantį švelnu- 
mą bei supratimą, priėjo prie Lorės ir užsiropštė jai 
ant kelių. Ji padėjo galvą Lorei ant krūtinės, o ran- 
ka ramindama paplekšnojo jai per petį. 

— Mes net nesame iš tikrųjų susituokę, — kimiai 
ištarė Lorė. — Nors ceremonija buvo tikra, priesai- 
kos nebuvo. Dreikui ji nieko nereiškė. 

— Bet tau ceremonija buvo prasminga? — įžval- 
giai paklausė Džonas. 

Lorė mėgino atsakyti, bet nesugebėjo. Ji tik pa- 
žvelgė į Džoną ir liūdnai linktelėjo. 

— Aš myliu jį, Džonai, — pasakė. — Jau pirmą sykį 
pamačiusi žinojau, kad jį mylėsiu, bet mėginau ko- 
voti su tuo jausmu. Kovojau dėl to, kad žinojau, jog 
niekada nebūsiu Dreikui daugiau nei šiltas kūnas 
lovoje. 

Lorė visai nesidrovėjo savo žodžių. Ji žinojo, kad 


Džonas niekada nieko nepasmerks už meilę. 

— Dreikas be užuominų mane įspėjo, kad jis vis 
dar tebemyli savo žmoną ir nenori jokio pastovaus 
ryšio. 

Lorė nusišnypštė į popierinę nosinaitę, kuri jau 
buvo permirkusi ir sumaigyta. Dženifer žvelgė į ją 
tokia susirūpinusi, kad Lorė paglostė mergaitės nu- 
garą ir padrąsindama nusišypsojo. Mergaitė neturė- 
tų matyti jos tokios sutrikusios. Ji juk buvo vienin- 
telis jos ramstis. Tai, kad Dženifer matys savo mo- 
kytoją ir kartu mamą tokią nuliūdusią, nieko gero 
nežadės. Tik siaubingai sukrės jos mažytį pasaulėlį. 

— Manau, kad tu neteisingai galvoji apie Drei- 
ką, — pasakė Džonas. — Nebūk per daug tikra, kad 
esi jam tik „šiltas kūnas lovoje“. Jis tau patikėjo savo 
dukters auklėjimą. Pats jis, aišku, negali viso savo 
laiko paskirti vaikui. Tai būtų per sunku bet kuriam 
vyrui. 

— Jis man už tai moka, Džonai. Jis lengvai galėjo 
nusisamdyti bet ką kitą. 

— Ko gero, tikrai galėjo. Bet, kaip matai, to ne- 
padarė. Nepaisant to, kad graži moteris, gyvenanti 
jo namuose, sukelia daugybę problemų, jis vis dėl- 
to pasirinko tave. 

— Ne, jis manęs neišsirinko. Aš jam buvau iš- 
rinkta. Ir turėjau labai geras rekomendacijas. 

— Gerai gerai, — nuolankiai sutiko Džonas. — Aš 
dėl to su tavimi čia visą dieną nesiginčysiu. Bet ži- 


nau, kad čia kažkas yra. 

Džono balsas taip pasikeitė, kad privertė Lorę 
pažvelgti į jį. 

— Aš mačiau, kaip Dreikas į tave žiūrėjo. Mačiau 
jo žvilgsnį. 

— Tai, ką tu matei, buvo aistra. Tiesiog vyko che- 
minė reakcija. Aš žinau... jis nori manęs. 

— Ne, Lore. Aš žinau, kaip atrodo aistra, — Džo- 
nas nusijuokė giliu juoku. — Ji kitokia. Argi tu 
neatpažįsti meilės, kai ją matai? — Džono šypsena 
buvo liūdna ir atrodė, kad jo žodžiai turi potekstę. 

Lorė prasižiojo, bet neištarė nė žodžio. Tiesiog 
nebuvo ką pasakyti. Džonas kalbėjo toliau: 

— Nesu matęs, kad vyras taip pavydėtų, kaip 
Dreikas pavydėjo tą dieną, kai pas jus užsukau. 

— Jis pavydėjo Dženifer meilės tau, — paaiškino 
Lorė. — Be to, jam pasirodė labai nepadoru, kad 
mudu susitikinėjame. 

Ji karčiai nusijuokė. 

— Tai, ką jis pagalvojo apie mūsų susitikimus 
kartą per savaitę, yra mažų mažiausiai juokinga, bet 
taip pat ir liūdna. Jam pasirodė, kad Dženifer yra 
palydovė ir priedanga. 

— Rodos, žmona mirė prieš trejus metus. 

— Taip. Daktarė Norvud sakė man, kad ji mirė, 
kai Dženifer buvo vos kelių mėnesių. Tai viskas, ką 
aš žinau. Dreikas su manimi nenusiteikęs kalbėti 


apie žmoną. 

— Hmm... — susimąstė Džonas, — keista, kad to- 
kio proto ir taip savimi pasitikintis žmogus taip il- 
gai liūdėtų. 

Lorė giliai atsiduso. 

— Man taip pat sunku tai suprasti, bet jo sielvar- 
tas nuoširdus. Aš tuo nė kiek neabejoju. 

Netrukus Lorė ir Dženifer išėjo namo. Išsiver- 
kusi Lorė pajuto palengvėjimą ir ji paliko Džono 
namus atsigavusi. Prieš atsisveikindamas Džonas ją 
apkabino per pečius ir pasakė: 

— Lore, jei kada nors tau prireiks mano pagalbos, 
nedvejodama skambink. Aš žinau, ką reiškia savyje 
nešiotis sielvartą. Kartais palengvėja, kai juo pasi- 
daliji. 

Kažkada Džonas, matyt, buvo išgyvenęs nepake- 
liamą skausmą. Lorė tai nujautė. Tikriausiai dėl to 
jis ir nesmerkė kitų Žmonių. Ar dėl to jis buvo ir 
toks supratingas? Ar jis suvokė ir tai, kad piktavalis 
elgesys dažniausiai kyla iš sužeistos sielos? 

Praėjus trims savaitėms nuo vizito pas Džoną 
kilo pirmoji tos žiemos pūga. Nors dienos buvo 
monotoniškos, Lorė jau buvo ramesnė. Ji mėgino 
įvairius metodus, kaip išmokyti Dženifer kalbėti, 
ir buvo pradžiuginta akivaizdžia mergaitės daroma 
pažanga. Tą pūgos popietę, nejaukiai kaukiant vė- 
jui, Lorė sėdėjo su Dženifer klasėje priešais veidro- 
dį ir mokė ją tarti priebalsį p. Lorė ant delno laikė 
vatos gniužulą ir demonstravo, kaip jis nuskrenda, 


257 


Sandra Brown 


jei garsą ištari teisingai. Dženifer mėgdžiojo ją ir 
švietė pasididžiavimu, kai jai pasisekdavo. 

Lorė paliko vaiką praktikuotis su vatos gniužulu, 
O pati nuėjo į svetainę pažiūrėti, koks ten triukšmas 
lauke. Priėjusi prie plataus lango ji pro užuolaidų 
plyšį pažvelgė į lauką. Tarp sniego sūkurių ji pa- 
matė Dreiką, lipantį iš mašinos. Jis palenkė galvą, 
kad apsisaugotų nuo vėjo, ir bėgte užbėgo slidžiais 
laipteliais į prieangį. 

Dreikas pakėlė ranką pabelsti į duris, bet nespė- 
jo. Lorė jau buvo jas atidariusi. Jis papurtė sniegu 
aplipusius plaukus ir nuleido savo vilnonio palto 
apykaklę. Tada pažvelgė į Lorę ir ištarė: 

— Lore. 

Lorė taip pat pamėgino ištarti jo vardą, bet tik 
judino lūpas, pro kurias neišsprūdo joks garsas. 

— Kaip tu laikaisi? — paklausė Dreikas. 

— G...gerai, — sumikčiojo Lorė. Tada ji lengvai 
krestelėjo galvą ir jau tvirčiau pasakė: 

— Aš... mes laikomės gerai. Viskas yra gerai. 

Ji neklausė Dreiko, kodėl jis atvyko. Kažkas pa- 
našaus jau buvo atsitikę anksčiau. 

— Kur Dženifer? — paklausė Dreikas. 

— Ji klasėje. Mes truputį pakeitėme savo tvarka- 
raštį nuo tada, kai tu... — Lorė nutilo. Po to pamė- 
gino paaiškinti: — Mums taip patogiau. 

Dreikas nieko nepasakęs nuėjo tiesiai į klasę. Dar 
jam nepriėjus klasės durų Lorė išgirdo džiaugsmin- 
gus Dženifer šūksnius. 

Įėjusi į klasę Lorė pamatė, kad Dreikas sto- 
vi viduryje kambario ir ant rankų laiko Dženifer. 
Mergaitė buvo rankomis apsivijusi jo kaklą, o ko- 
jomis — krūtinę. Dreikas laikė pakišęs delnus jai 
po užpakaliuku. Kiškutis, su kuriuo Dženifer retai 
kada skirdavosi, dabar gulėjo pamirštas šalia kėdės. 
Dženifer atsilošė ir pažvelgė tėčiui į veidą. Tada 
tapšnodama sau į krūtinę pasakė: 

— Dženif, Dženifė. 

Tada vėl prisiglaudė prie tėčio ir sučiauškėjo: 

— Tėvelis, tėvelis. 

— O, meilute, tai nuostabu! — pagyrė Dreikas 
Dženifer, bet ji negalėjo tų pagyrų išgirsti. Tik 
perskaitė jas tėčio akyse. 

Dreikas pažvelgė į Lorę, vis dar stovinčią tarp- 
duryje, ir plačiai jai nusišypsojo. 

— Kaip puiku, Lore! Dženifer gerai sekasi, ar ne? 

Lorė vėl matė priešais tą patį susirūpinusį tėvą, 
koks kažkada sėdėjo prieš ją rusų arbatinėje. Ji 
pritarė: 

— Taip, Dreikai. Jai labai gerai sekasi. 

Dreikas išlaisvino vieną ranką, kad galėtų pa- 
siekti kramtomąją gumą savo kišenėje. Dženifer 
tuoj pat ją pačiupo, o Dreikas padėjo dukrai atplėš- 
ti vieną pakelį. Buvo aišku, kad pamokų tą dieną 
daugiau nebebus. 

Lorės galvoje sukosi milijonai klausimų, bet ji 
nuslopino savyje norą pulti klausinėti. Juk ir taip 

greitai sužinos, kodėl Dreikas atvykimui išsirinko 
tokią baisią dieną. Dabar ji tik paklausė: 

— Gal norėtum kakavos ar kavos? Tikriausiai 
sušalai? 

— Taip, žinoma. Tik užbėgsiu į vonią ir ateisiu į 
virtuvę. 

Lorei drebėjo rankos, kai ji ruošė jo pageidau- 
tą kakavą. Iš šaldiklio ji išėmė keletą anksčiau su 
Dženifer keptų sausainių ir įkišo juos į mikrobangų 
krosnelę. Virtuvėje pasklido šviežiai iškeptų sausai- 
nių kvapas. 

— Jei nežinočiau, kaip yra iš tikrųjų, galėčiau 
pamanyti, kad tu manęs laukei, — pasakė Dreikas, 
įeidamas į virtuvę ir glostydamas savo susivėlusius 
plaukus. 

Jo žemo liemens džinsai buvo glaudžiai pri- 
gludę prie kūno, o melsvas, pynės raštu megztas 
megztinis paryškino akių žalumą. Dieve, koks jis 
seksualus! Lorės galvoje atgijo ryškūs prisimini- 
mai ir jai reikėjo daug pastangų, kad atplėštų nuo 
jo žvilgsnį. 

— Mes su Dženifer nemažai kepėme. Prieš kelias 
savaites netgi iškepėme šokoladinį tortą Džonui, — 
paaiškino Lorė, paminėdama Džoną ir norėdama 
tuo užgauti Dreiką. 

Gal Dreikas ir būtų ką nors atsakęs, bet į virtuvę 
įbėgo Dženifer ir įsitaisė jam ant kelių, kol jis gers 
kakavą. Jie ėmė kalbėtis ženklais ir Lorė apsidžiau- 

gė, kad Dreikas ne tik nepamiršo ženklų, bet ir pa- 
darė pažangą. 

— Taigi, — Dženifer nušokus nuo kelių ir pradė- 
jus spalvinti paveikslėlį, pradėjo kalbėti Dreikas. Jis 
atsilošė kėdėje ir tęsė: — Nutarėme leisti daktarui 
Glenui Hembrikui pailsėti. 

— K37? — sušuko Lorė nustebusi. — Ką tai reiškia? 

— Tai reiškia, — paaiškino Dreikas šypsodamasis, 
kad Glenas neatsigavo po smūgio į galvą parke. 

Lorė linktelėjo, o Dreikas tęsė: 

— Jis mirė miegodamas, taip ir neatgavęs sąmo- 
nės. Vargšas vaikinas, — su pabrėžtina užuojauta už- 
baigė pasakojimą Dreikas. 

— Tai ką tu dabar darysi? — paklausė Lorė, pamir- 
šusi savo ankstesnį nusistatymą nieko neklausinėti. 

— Tėveli, — Dženifer priėjo prie tėčio, norėda- 
ma, kad jis įvertintų jos piešinį. Po krūvos liaupsių 
dukrai Dreikas vėl atsisuko į Lorę, kuri nekantriai 
laukė, ką jis pasakys apie savo ateities planus. 

— Netrukus bus filmuojamas televizijos filmas, 
kuriame norėčiau vaidinti. Jį statys gera filmų kom- 
panija. Išgirdau apie tai atsitiktinai ir iš karto susi- 
siekiau su savo agentu, kad jis gautų man vaidmenį. 
Po to nuskridau į Holivudą bandomajam filmavi- 
mui. Aš jiems patikau, — pasakė Dreikas ir droviai 
nusuko akis į šalį. — Tai filmas apie autizmu sergan- 
tį kurčią vaiką. Jiems reikia aktoriaus, kuris mokėtų 
kurčiųjų kalbą ir galėtų vaidinti vaiko tėvą. 

— O Dreikai, tai nuostabu! — nuoširdžiai pasakė 
Lorė. 

— Ar esi girdėjusi apie Brodvėjaus pjesę „Mažieji 
Dievo vaikai?“ Ji pasakoja apie kurčiuosius ir yra 
gavusi gausybę apdovanojimų. 

— Žinoma, aš netgi mačiau jos pastatymą. 

— Tai štai, būtent šio būsimo filmo prodiuseris 
dabar dirba su vienu dramaturgų — kuria panašų 
siužetą. Jis ieško naujo gero režisieriaus, kuris ne- 
bijotų režisuoti šito filmo. Aš neseniai su juo val- 
giau priešpiečius. 

— Dreikai, aš taip džiaugiuosi ir jaudinuosi dėl 
tavęs. 

— Nesidžiauk per greitai. Viskas dar gali pasi- 
keisti. Viskas gali baigtis nekaip. 

Dreikas tai pasakė abejingai, bet netrukus jo 
veidą papuošė įprasta garsioji šypsena, išryškinanti 
duobutes skruostuose. 

— Bet iš tikro sunku nesijaudinti, ar ne? — pa- 
klausė Dreikas. 

— Tikiuosi, kad viskas baigsis taip, kaip tu nori, — 
tarė Lorė ir paklausė: — O ar tu nepasiilgsi daktaro 
Hembriko? 

— Gal man ir teks kęsti abstinencijos sindromą, 
bet, tikiuosi, tai ilgai netruks. Didžiausia nauda iš 
to yra tai, kad aš dabar galėsiu daugiau laiko pra- 
leisti su Dženifer. Kurį laiką man gali tekti laksty- 


ti nuo vienos vandenyno pakrantės į kitą, ir darbo 

valandos vargu ar sutrumpės, bet tarp darbų mes 
galėsime turėti tokias pačias atostogas kaip ir kitos 
šeimos. 

Jis ištiesė ranką, kad paplekšnotų dukrai galvy- 
tę ir net nepastebėjo sutrikusio Lorės žvilgsnio. Ji 
staigiai pasikėlė nuo stalo ir nuėjo išimti iš šaldiklio 
mėsos troškinio, kurį buvo paruošusi vieną lietingą 
dieną. 

Dreikas plepėjo toliau: 

— Iš pradžių gali būti sunku. Gali netgi tekti tau- 
pyti, ko man jau seniai neteko daryti. Bet nieko, aš 
esu pakankamai susitaupęs sunkiems laikams, — jis 
nusijuokė. — Tiki ar ne, bet mano agentas eksta- 
zėje! Jis sako, kad žiūrovai reikalauja mano veido 
ant visko — pradedant dantų pasta ir baigiant pėd- 
kelnėmis. Jeigu tai masinė reklama, per dieną gali- 
ma uždirbti krūvą pinigų! Anksčiau man reklama 
visiškai nerūpėjo, bet dabar aš žadu pasinaudoti ja 
savo įvaizdžiui kurti. 

Klausydama, ką kalba Dreikas, Lorė plovė salotas. 

— Esu tikra, kad tau pasiseks, kad ir ką darytum, 
Dreikai, — pasakė ji. 

Lorė apsidžiaugė, kai Dreikas pasisiūlė pasiimti 
Dženifer iš virtuvės, kad ji netrukdytų ruošti pie- 
tų. Vos tik jie išėjo, Lorė užsikniaubė ant bufeto 
ir užsidengė veidą rankomis. Atrodė, lyg Dreikas 
būtų pasakęs viską, išskyrus tai, kad atleidžia Lorę 


iš darbo. Jis nė žodžiu neužsiminė apie netikras jų 

vedybas ar juos siejantį ryšį, bet paminėjo, kad ga- 
lės daugiau laiko praleisti su Dženifer. Kalbėjo taip, 
lyg Lorė būtų visai nereikšminga. Atlyginimas, 
kurį jis mokėjo Lorei, buvo daugiau negu dosnus. 
Tačiau dabar jis pats kurį laiką gaus mažiau pinigų, 
todėl jam teks apkarpyti išlaidas. Aišku, pirmiausia 
jis sumažins Lorės atlyginimą. 

Žinoma, Lorei nebus sunku gauti kitą darbą. 
Kurčiųjų mokytojai visada reikalingi. Bet tuomet 
neliks jokio džiaugsmo. Ji vis tiek visą laiką prisi- 
mins mokinę, į kurią žvelgė lyg į dukrą. 

Lore, tu gi žinojai, koks pavojus slypi suartė- 
jus. Dabar brangiai už tai sumokėsi, priekaištavo 
pati sau. 

Tik viena mintis ramino Lorę. Dženifer buvo 
per maža, kad vėliau ją ilgai prisimintų. Iš pradžių 
ji ilgėsis Lorės, bet labai greitai ją užmirš ir gy- 
vens toliau. Tačiau kodėl Lorei taip skaudu apie tai 
galvoti? 

— Lore, — išgirdo ji šaukiant Dreiką ir net pašoko 
iš netikėtumo. Pasistengė atrodyti rami ir paklausė: 

— Ko nori, Dreikai? 

— Ar dėžės su Sjuzanos daiktais vis dar viršuje, 
spintoje? 

Lorė laikė rankas sunėrusi už nugaros. Dabar pa- 
juto, kaip nagai sminga į delnus. Gerklėje įstrigo 
gniužulas, bet jai pasisekė palyginti ramiai atsakyti: 

— Taip. Aš jų neliečiau. 

— Gerai. 

Tai buvo viskas, ką atsakė Dreikas. Ranka trink- 
telėjęs į durų staktą jis apsisuko ir nuėjo. 

Lorei reikėjo laiko atsipeikėti. Kaip jis gali Lorės 
klausti tokių dalykų, visai neatsižvelgdamas į jos 
jausmus? Ar jam atrodo, kad Lorė jam labai lengvai 
atsidavė ir tos kartu praleistos naktys lovoje yra vi- 
siškai bereikšmės ir nesunkiai pamirštamos? 

Ar jis galvoja, kad ji gali pamiršti jo patyrusių 
rankų ir burnos glamones? Lorė prisiminė, kokius 
meilės žodžius jis šnibždėjo, kai mokė ją kaip su- 
teikti jam kuo daugiau malonumo. Dreikas mur- 
mėjo padrąsinančius ir pagiriančius žodžius kiek- 
vieną kartą, kai ji grįždavo iš ten, kur viskas skleidė 
akinančią šviesą. Kaskart anksčiau nepažintais bū- 
dais jis ją ten nusivesdavo. Bet visada kantriai lau- 
kė jos sugrįžtant, kad galėtų apkabinti, glostyti ir 
branginti ją. 

Per pietus jie maloniai šnekučiavosi. Dreikas 
džiaugėsi naminiais pietumis, kuriuos valgė pirmą- 
kart po to, kai jis išvyko į Niujorką. Jis papasako- 
jo apie visus naujausius gandus. Kas ką ir su kuo 
matė prašmatniuose vakarėliuose. Lorė atsakinėjo 
tik tada, kai jis norėjo atsakymo. Dreikui paklausus 
apie Betę ir jos šeimą, Lorė papasakojo juokingą si- 
tuaciją su Semu, ir Dreikas garsiai nusijuokė. Dže- 
nifer spėjo sekti ženklus ir pateikė savo šio atsitiki- 


mo versiją. Mergaitė juokėsi kartu su Dreiku. 

Po pietų Dreikas norėjo padėti suplauti indus, 
bet Lorė atsisakė pagalbos sakydama, kad jam rei- 
kia pabūti su Dženifer. 

— Gerai. Aš kaip tik norėjau pasakyti jai kai ką 
svarbaus, — sutiko Dreikas. 

Kai indai buvo suplauti, Lorė svarstė, ką dar galė- 
tų nuveikti. Ji sąmoningai lėtai ruošė pietus ir suki- 
nėjosi virtuvėje, kad nereikėtų būti su Dreiku, bet 
dabar tikrai nebuvo ką veikti. Jai teks bendrauti su 
juo. Dieve, suteik man jėgų, paprašė mintimis ei- 
dama į svetainę. Kaip ji galės bendrauti nebūdama 
jo dalis? Ji bus taip toli negalėdama jo paliesti! Nuo 
tos minutės, kai jis įžengė į namus purtydamas nuo 
savęs sniegą, ji troško atsidurti jo glėbyje. Tačiau to 
negalėjo būti. Tikriausiai labai greitai jai teks išeiti 
iš jo gyvenimo visai. Tai tik dienų klausimas. 

Lorė nuėjo patikrinti, ar užsklęstos paradinės 
durys. Eidama išgirdo Dreiko balsą, sklindantį iš 
klasės. Jis buvo garsesnis už vėją ir šlapdribos bar- 
benimą į langą. 

— Ma-my-tė, — labai raiškiai ir pabrėždamas skie- 
menis tarė Dreikas. — Uždėk pirštus man ant ger- 
klės, Dženifer, ir pajausk, kaip aš tariu šį žodį. Ma- 
my-tė. Ma-my-tė. Supratai? Ar gali pakartoti? 

— Mau-my-tė, — sunkiai ištarė Dženifer. 

— Taip, — Lorė išgirdo Dreiko pritarimą, — tai 
buvo panašu. Štai kaip atrodo tas žodis parašytas — 
M AMY T E. Pamėgink vėl. 

Lorė užgniaužė burną ranka, kad neištrūktų siel- 
varto šūksnis. Nuotraukos! Dreikas klausė, ar Sju- 
zanos daiktai vis dar viršuje. Jis, aišku, susirado kai 
kuriuos daiktus, kad galėtų paaiškinti Dženifer jos 
ryšį su moterimi nuotraukose. 

Aš to negaliu ištverti, mintimis aiktelėjo Lorė ir 
užbėgo laiptais aukštyn. Vos atidariusi miegamojo 
duris, ji pamatė, kad spintos durys atviros. Vadina- 
si, Dreikas peržiūrėjo dėžes ir išsiėmė iš jų tai, ką 
norėjo parodyti dukrai. 

O Dieve, jis vis dar myli Sjuzaną! Mylės visada. 
Nuo to laiko, kai Dreikas netikėtai grįžo, Lorės pa- 
sąmonėje kirbėjo mintis, kad gal jis ketina netikras 
jų vedybas įteisinti. Bet dabar ta viltis subyrėjo į 
šipulius. 

Lorė suprato, ką ji turėtų daryti. Ji iš palovio iš- 
sitraukė lagaminą ir pradėjo pakuotis daiktus. Susi- 
dėjo tik būtiniausius. Vėliau galės paprašyti Betės, 
kad atsiųstų likusius. Juk dabar Lorė net neturi kur 
apsistoti. 

Kai baigė pakuotis, uždarė lagamino dangtį ir vėl 
pakišo jį po lova. Nenorėjo, kad Dreikas sužinotų 
jos planus. 

Lorė Periš buvo kovotoja. Pasiduoti ji nemokėjo. 
Tiktai kartą gyvenime jai teko trauktis iš užimtų 
pozicijų. Kai jos santuoka pasiekė kritinę ribą. 

Ji buvo kovotoja, bet kai pralaimėjimas tapdavo 


neišvengiamu, ji žinojo, kaip pasiduoti nepraran- 

dant orumo. Nesvarbu, kad tai buvo skausminga. 
Ji suvokė situacijos beviltiikumą. Dreikas niekada 
neatsakys į jos meilę. Todėl ji išvažiuos. Dabar pat. 
Kol dar yra išsaugojusi trupinėlį orumo. 

Lorė iškėlė baltą vėliavą. 


14 skyrius 


e 


ą vakarą Dženifer niekaip nenorėjo eiti 

miegoti ir užtruko ištisą amžinybę, kol 

Lorei pasisekė ją paguldyti. Dreiko pasi- 
rodymas taip sujaudino mergaitę, jog ji išdarinėjo 
tokius triukus, kokių paprastai savo mokytojai ne- 
rodydavo. 

Galiausiai Lorė šiaip taip ją išmaudė, pabučiavo ir 
paguldė į lovą. Kai mergaitė ženklų kalba sukalbėjo 
maldą, kurią Lorė ją buvo išmokiusi, Lorės akyse 
ėmė tvenktis ašaros. Ji atsiklaupė prie vaiko lovos, 
priglaudė ją arčiau prie savęs, kurį laiką mėgavosi 
gaiviu jos odos kvapu, po to pasakė: 

— Aš myliu tave, Dženifer, — ir išlėkė iš kamba- 


rio, palikdama užgesinti šviesą Dreikui. 

Ji nuėjo į didįjį miegamąjį ir uždarė paskui save 
duris, tačiau jau po minutės beldėsi Dreikas. 

— Kas ten? — paklausė Lorė. 

— Kambarių tarnyba, — išgirdo šelmišką Dreiko 
melą ir tuo pat metu jis atidarė duris. 

— Kodėl tau neatėjus ir neišgėrus su manimi stik- 
lo vyno prie židinio? — paklausė jis. — Naktis net 
labai tam tinkama. 

Sukta jo užuomina reiškė, kad ši naktis puiki ir 
kitiems dalykams. Dreiko žodžiai įsiutino Lorę ir 
jai reikėjo didelių pastangų to atvirai neparodyti. 
Jam vis dar atrodė, kad galės ja pasinaudoti kada tik 
užsimanęs. Nieko! Netrukus jis pamatys, kokia iš 
tikrųjų yra Lorė! 

— Man skauda galvą, — banaliai pasiteisino 
Lorė. — Gal dėl visą dieną siautėjusio vėjo ar dar ko 
nors. Bet kuriuo atveju aš jaučiuosi prastai ir geriau 
eisiu atsigulti. Gerai išsimiegoti noriu labiau negu 
vyno taurės. 

— Atrodo, ledi per daug prieštarauja. 

— Atsiprašau, Dreikai, bet man visai nesinori vėl 
eiti žemyn, — trumpai nukirto Lorė. 

Kurį laiką Dreikas spoksojo į Lorę. Po to pasakė: 

— Gerai. Tokiu atveju susitiksime ryte. 

Negalėdama užmigti ji ilgai žingsniavo po kam- 
barį. Apačioje girdėjo tylų televizoriaus garsą. Pa- 
galiau televizorius buvo išjungtas ir ji išgirdo, kaip 
Dreikas nuėjo į kambarį prie virtuvės. Paskui iš- 

girdo vandens teškėjimą vonioje. Dreikas ruošėsi 
miegoti. 

Pagaliau name įsitvyrojo tyla. Lorė nuslinko 
prie laiptų ir įsiklausė. Visur buvo tylu. Sugrįžusi 
į miegamąjį ji dar luktelėjo dvidešimt minučių. Po 
to apsivilko paltą, ant galvos užsitraukė gobtuvą, iš 
palovio išsitraukė lagaminą ir vogčiomis nusėlino 
laiptais žemyn. 

Vėjas jau buvo nurimęs, bet vis dar smarkiai 
snigo, kai Lorė pasirodė ant priebučio laiptelių. Ji 
tyliai pastatė lagaminą ir uždarė paskui save duris. 
Atsargiai nulipo apledėjusiais laipteliais ir pusiau 
čiuoždama nuėjo prie mersedeso. 

Automobilio durelės buvo užšalusios. Po bevil- 
tiškų pastangų atidaryti jas viena ranka Lorė padėjo 
lagaminą ir rankinę ant sniego ir patraukė dureles 
abiem rankom iš visų jėgų. Durelės atsidarė, vos 
neparversdamos Lorės. 

Ji sudėjo lagaminus ant užpakalinės sėdynės, o 
pati įsitaisė prie vairo. Net per odines pirštines nuo 
vairo sklido ledinis šaltis ir Lorė sudrebėjo pagal- 
vojusi, kas bus, jei variklis neužsives. Ji keletą kar- 
tų spustelėjo akceleratorių, tada pamėgino pasukti 
raktelį. Variklis sugirgždėjo, supupsėjo ir užgeso. 

— Po velnių! -— tyliai nusikeikė Lorė ir pamė- 
gino dar kartą. Kai jau norėjo pasiduoti, variklis 
staiga atgijo ir jo burzgimas Lorei pasirodė lyg 
dangaus muzika. Per visą tą laiką, kai mėgino jį 

užvesti, nervingu žvilgsniu stebėjo paradines du- 
ris bijodama, kad Dreikas išgirs mašinos ūžesį. 
Tačiau, matyt, vėjo švilpesys užgožė pašalinius 
garsus. Metusi paskutinį, gailesčio kupiną žvilgs- 
nį į namą, Lorė įjungė pavarą, ir mašina pradėjo 
judėti slidžiu keliu. 

Lorės mintys buvo tokios pakrikusios, kad ji nė 
nepagalvojo, kaip reikės vairuoti per pūgą. Ji buvo 
pripratusi vairuoti snieguotomis Nebraskos gatvė- 
mis, bet Niu Meksiko kalnai gerokai skyrėsi nuo 
jos gimtosios valstijos lygumų. Lorę apėmė panika, 
kai ratai paslydo ir automobilis pasviro į šoną. Jai 
pasisekė išlyginti mašiną, bet susinervinusi ji net 
ėmė kandžioti lūpas. Tvirčiau įsikibusi į vairą ji nu- 
sprendė jokiais būdais negrįžti. Iš Elberkeko per 
šią pūgą juk atvažiavo Dreikas. Jeigu jam pasisekė, 
pasiseks ir jai. Jei ji lauks ryto, viskas dar labiau ap- 
ledės. 

Reikėjo maždaug dešimties minučių, kad išva- 
žiuotų į kelią. Kai pasiekė posūkį į miestelį, mašina 
pradėjo slysti. Lorė paspaudė stabdžius, bet tai nie- 
ko nepadėjo. Galvodama, kad pasiseks įsukti į kelią 
nesustabdžius automobilio, Lorė tik truputį sukte- 
lėjo vairą, bet to užteko, kad mašina taptų nevaldo- 
ma. Ji keistai pasviro, o jos užpakaliniai ratai ėmė 
slydinėti nuo vieno kelio krašto į kitą. Instinktyviai 
Lorė paspaudė stabdžius. Ratai sustingo, o mašinos 


užpakalis nuslydo į griovį ir paskendo sniege. Lorė 

sėdėjo atsilošusi sėdynėje, lyg būtų dantisto kėdėje. 
Ji nesusižeidė. Atrodė, kad ir automobilis per daug 
nenukentėjo, nes tik lengvai čiuožė į griovį. Lorė 
negirdėjo jokio metalo džeržgesio. Tačiau mašina 
beviltiškai skendėjo giliame sniege. Lorė išjungė 
variklį. 

Dar nespėjus jai apgalvoti, ką daryti toliau, vai- 
ruotojo pusės durelės buvo atplėštos ir prieš save ji 
išvydo Dreiko veidą. Jis buvo iškreiptas pykčio. 

— Ar tu sužeista?! — sustaugė Dreikas taip, jog 
Lorė suabejojo, ar jai džiaugtis, kad liko gyva. Ji 
tik nebyliai papurtė galvą. Šiuo metu labiau bijojo 
Dreiko nei nelaimės. Jis sugriebė ją už rankos ir 
ištraukė iš automobilio. Lorė priešinosi ir mėgino 
pasiekti savo daiktus nuo galinės sėdynės. 

— Palik juos! — vėl sustaugė Dreikas. 

Jis buvo apsivilkęs paltu, bet nesusisagstęs. Ilgi 
palto skvernai plaikstėsi aplinkui, kai Dreikas mė- 
gino išsiropšti iš griovio. Sniegas jam siekė iki ke- 
lių. Kopimą sunkino į veidą bloškiamas sniegas ir 
aklina tamsa. Paskui save Dreikas tempė Lorę, ne- 
kreipdamas dėmesio, kad jai sniegas siekė net iki 
pusės šlaunų. Ji sušuko, kai jai pasirodė, kad per 
čiurnos sąnarį lūžo koja, tačiau Dreikas neišgirdo. 
Ar nenorėjo girdėti. 

Kai jie pagaliau išsiropštė iš griovio, Lorė norėjo 
pailsėti, bet Dreikas jai neleido. Tvirčiau sugriebęs 


jos ranką, jis tempė ją keliuku namo link, klupda- 

mas, slidinėdamas ir keikdamasis kas žingsnį. Lorė 
dar nematė jo tokio pikto. Jis buvo vienplaukis, bet 
atrodė, kad jis nejaučia nei baisaus šalčio, nei plau- 
kus draikančio vėjo. 

Lorė greitai pavargo ir atsiliko. Suklupo sniege. 
Dreikas pastatė ją ant kojų ir sušnypštė: 

— Jei tu nepakrutinsi savo užpakalio, mano pė- 
das užneš sniegas ir mes neberasime kelio namo. 
Ar nori čia pasilikti? — jis papurtė Lorę, ji pažvelgė 
į jį su baime. Tada jie tęsė savo kelionę aukštyn į 
kalvą. 

Ant namo laiptelių Lorė paslydo ir krito į prie- 
kį, atsiremdama rankom į laiptus. Dreikas pakišo 
rankas Lorei po krūtine ir vilko ją į namą be jokių 
ceremonijų ar švelnumo. Petimi pastūmęs duris, jis 
įgrūdo Lorę į vidų. 

Lorės kojos stingo nuo šalčio. Kai ji pamėgino 
nuslinkti prie laiptų, vedančių į viršų, jai atrodė, 
kad jos kojos medinės. Norėjosi kuo greičiau pa- 
sislėpti nuo Dreiko. Tačiau jis atspėjo jos kėslus ir, 
sugriebęs jos riešą į geležinį gniaužtą, nuvilko ją 
prie židinio. 

— Pamėgink pajudėti! — ištarė grėsmingu balsu. 
Tada atsiklaupė prie židinio ir, žarstekliu pamaišęs 
žarijas, užmetė malkų. Kai jos užsiplieskė, Dreikas 
atsigręžė į Lorę. 

Jeigu ji dar nebūtų buvusi sušalusi iki kaulų ir 
drebėjusi, būtų sustingusi nuo jo žvilgsnio. Žalios 


274 


Iškalbinga tyla 


Dreiko akys buvo kupinos įsiūčio. Dantys sukąsti. 
Veido išraiška nepermaldaujama. Lorė krūptelėjo, 
kai jis pakėlė rankas. Bet vietoj laukto smūgio ji pa- 
juto, kaip jis prisitraukė ją prie savęs taip arti, kad, 
norėdama jį matyti, skausmingai pasuko kaklą. 

— Jei dar kada iškrėsi tokį pokštą, aš tau iškaršiu 
kailį! Ar girdi mane?! — sušuko Dreikas ir taip su- 
purtė Lorę, kad jos galva tik mataravo į šonus. — Ką 
čia mėginai įrodyti? Ką? 

Lorė tylėjo. Ugnis šildė ir netrukus ją apėmė 
pyktis. Kaip Dreikas gali ją tardyti? Ji laisvas žmo- 
gus. Ir gali išvykti kada panorėjusi be jokių paaiš- 
kinimų. 

Ji išsivadavo iš Dreiko gniaužtų ir atsitraukė nuo 
jo. Dabar jos pyktis buvo ne ką mažesnis už jo. Jie 
žvelgė vienas į kitą lyg boksininkai, mėgindami 
įvertinti savo jėgas. 

— Jeigu tu čia taip jaudiniesi dėl savo mašinos, 
tai aš viršuje buvau palikusi paaiškinantį raštelį. Ji 
būtų pastatyta oro uosto mašinų stovėjimo aikšte- 
lėje, galėtum ją pasiimti kada tik panorėjęs. 

Lorės laikysena buvo karinga. 

— Aš jaudinausi ne dėl tos prakeiktos mašinos! — 
sustaugė Dreikas. — Ar tu ir Dženifer palikai raštelį, 
kuris jai galėtų paaiškinti slaptą tavo dingimą? Ne- 
abejoju, kad ji tavęs būtų pasigedusi, — piktai pasi- 
šaipė Dreikas. 


Lorė nesuprantamai sumurmėjo. 

— Aš nepagavau, ką tu pasakei, — tarė Dreikas ir 
atsistojo arogantiška poza, sukryžiavęs rankas ant 
krūtinės. 

Ta poza įsiutino Lorę ir ji pabrėžtinai ištarė: 

— Aš pasakiau, kad palikau galimybę tau pačiam 
viską paaiškinti Dženifer. 

— O ką ašjai galėčiau paaiškinti? 

Liepsnojanti Lorės plaukų spalva atitiko jos nuo- 
taiką. Joje besikaupiantis pyktis buvo vienintelis 
ginklas prieš Dreiko įžūlumą. 

— Galėtum jai pasakyti, kad aš save per daug ger- 
biu, kad tapčiau viena iš sugulovių aktoriaus, kuris 
tikisi, kad kiekviena moteris šliaužios jam iš paskos. 
Galėtum jai paaiškinti, kad nepaisant to, jog aš ją 
myliu, negaliu leistis žeminama ir įžeidinėjama ir 
veltis į beprasmį, niekingą meilės vaidinimą. Man 
buvo mokama už tai, kad mokyčiau mergaitę, bet 
ne už tai, kad teikčiau lovos paslaugas jos tėvui. 

Lorės krūtinė neramiai kilnojosi nuo susijaudi- 
nimo, o kūnas buvo įsitempęs lyg smuiko styga. 

— Aš iš čia išvyksiu net jei reikės eiti pėsčiomis. 
Ir man visai nesvarbu, ar tave dar kada nors pama- 
tysiu, Dreikai Slounai! 

Lorė pasitraukė toliau nuo Dreiko. 

— Ne! — ištarė Dreikas kimiu gergždžiančiu balsu. 

Lorę taip pribloškė pasikeitęs jo balso tonas, kad 
ji sustojo lyg įbesta ir atsigręžė. Jo akys, kurios ką 

tik buvo piktos, dabar žvelgė liūdnai, karštai mal- 
daudamos. 

— Aš neleisiu tau palikti manęs, Lore, — pasakė 
Dreikas. — Pažadėk, kad nepaliksi manęs. 

Kol Lorė netikėdama žvelgė į Dreiką, jis suklupo 
ant kelių ir rankomis apkabino jos liemenį, o veidu 
įsikniaubė į jos plaukus. Tada pasakė: 

— Buvau prisiekęs daugiau niekada nemylėti jo- 
kios moters, bet Dievas mato, aš vėl myliu. Aš ne- 
leisiu tau išvykti, — pakartojo Dreikas. 

Prieš savo pačios valią jos rankos atsidūrė ant 
Dreiko pakaušio ir švelniai nubraukė paskutinius 
drėgmės lašus nuo sidabrinių jo plaukų sruogų. 
Šiek tiek atsitraukusi toliau nuo Dreiko, ji taip pat 
suklupo ant kelių prieš jį. 

— Dreikai? Ką tu čia kalbi? 

Lorė ieškojo jo veide apgavystės šešėlio. Ar jis 
ir vėl vaidina? Ar tai jausminga, tragiška finalinė 
spektaklio scena, kai įsimylėjėlių ateitis pakimba 
ant plauko? Ne. Negali būti. Skausmas, ilgesys ir 
desperacija jo veide buvo tikra. Jis nevaidina. 

Dreikas nubraukė sudrėkusias nuo sniego rausvų 
plaukų sruogas nuo Lorės skruosto ir paklausė: 

— Manai, kad aš atsiradau šiandien čia tam, kad 
pradėčiau viską tęsti nuo ten, kur buvau sustojęs? 

Lorė linktelėjo galva. 

— Tiesą pasakius, aš turėjau tokį planą, — prisipa- 
žino Dreikas sumišęs. — Bet prieš tai norėjau tavęs 

paprašyti mūsų vedybas paversti tikromis. Greičiau, 
legaliomis. Sutuoktuvių ceremonija, kurią atliko 
tavo tėvas, man ir taip visada atrodė tikra. 

— Dreikai, — sušnibždėjo Lorė. — Kodėl tu viso 
šito nepasakei anksčiau? 

— Kodėl? — pasišaipė Dreikas. — Juk nebūtum 
manim patikėjusi. Tu juk visada tokia atsargi ir ieš- 
kai klastos. Kai matai atvirą ir sąžiningą jausmą, juk 
netiki juo. 

Jis prisilenkė prie Lorės ir pabučiavo jai kaktą. 

— Aš tave suprantu geriau negu tu pati save su- 
pranti, Lore Periš-Rivington, — pasakė Dreikas. — 
Dar per antrą mūsų susitikimą tavo pačios labui aš 
tau sakiau, kad tavo veidas per daug ekspresyvus, — 
jo pirštai švelniai perbraukė per Lorės skruostus. 

— Tas tavo Polis turėjo būti tikras niekšas. Nors 
ir mažai tu man apie savo gyvenimą pasakojai, man 
atrodo, aš galiu daug ką nuspėti. Polis buvo ekscen- 
triškas ir dažnai kaprizingas, o tu šokinėjai aplink jį 
taip atsargiai, lyg vaikščiotum po kiaušinio lukštus, 
kad tik nesudužtų trapus jo įvaizdis. Ar aš teisus? 

— Taip, — sutiko Lorė. Įdomu, iš kur Dreikas visa 
tai žino, pagalvojo. 

— Aš galiu būti toks pat kaprizingas ir ekscentriš- 
kas, kaip bet kuris kitas žmogus. Galiu būti bjaurus 
kaip velnias. Bet ir tu nevengei demonstruoti savo 
įniršio, jei aš perlenkdavau lazdą. Sąmoningai ar 
nesąmoningai jautei, kad aš ne toks kaip Polis. Aš 


278 


Iškalbinga tyla 


daug kietesnis. Ne toks trapus. Alkoholis niekada 
netaps mano ramsčiu sunkioje situacijoje. Gyventi 
su kuo nors, kas nuolat yra visuomenės dėmesio 
centre, nėra lengva. Aš tai suprantu. Bet, nepaisant 
to, ką žmonės sakys apie mane ar ką apie mane per- 
skaitysi, niekada niekuo netikėk, kol aš pats nepa- 
sakysiu, kad tai tiesa. Jeigu kada nors reikalai ims 
klostytis nepalankiai, aš viską mesiu ir užsiimsiu 
kuo nors kitu. Man aktorystė yra tik profesija, o ne 
aistra. Tu ir Dženifer man visada būsite svarbesnės 
už vaidybą. 

Dreikas giliai įkvėpė ir tęsė: 

— Bet jei tu pasistengsi prisitaikyti prie mano ar- 
tistiško temperamento, manau, ir aš galėsiu pakęsti 
aršų tavo charakterį. 

— Aršų charakterį! Tik pamanyk! — sušuko Lorė, 
negalėdama paslėpti savo nuotaikos. 

Dreikas pradėjo juoktis, nes Lorę pralinksmino 
jo humoras. Sutrikusi Lorė taip pat pradėjo juoktis 
ir atsirėmė į Dreiką. 

— Ne, tu tikrai nepanašus į Polį. Ir aš tavimi da- 
bar tikiu. 

Lorės širdis džiaugsmingai daužėsi krūtinėje, bet 
jai reikėjo išsklaidyti visas abejones ir atsikratyti 
visų vaiduoklių. Todėl ji paklausė: 

— Dreikai, o kaip Sjuzana? 

— Sjuzana? — pakartojo Dreikas, pakeldamas gal- 
vą ir atidžiai žiūrėdamas į Lorę. — Taip ir maniau, 


kad tu šito paklausi. 

O Dieve, ne, šaukė Lorė viduje. 

— Tu vis dar ją myli, ar ne? — paklausė Lorė, pati 
stebėdamasi savo įžūlumu. 

Dreikas žvelgė į ją pritrenktas. 

— Ar tu visą laiką apie tai galvojai? 

Lorė linktelėjo. 

— Juk kai bučiavai mane pirmą kartą, pats taip 
sakei. 

— Na, taip. Kalbant būtuoju laiku, taip ir buvo. 
Aš ją mylėjau. Kai pamačiau ją pirmą kartą, iš karto 
įsimylėjau. Mes gerai leidome laiką. Mūsų seksas 
buvo nuostabus. 

Lorę smaugė pavydas ir Dreikas tai tikriausiai 
pastebėjo, nes išsišiepė, bet netrukus vėl surimtėjo. 

— Ji buvo graži ir talentinga. Bet ji nebuvo kil- 
niadvasė; ji neturėjo sielos. Nors man ir sunku tai 
pripažinti, bet ji buvo išlepinta, egoistiška ir lėkšta. 
Jos garbės troškimas mane varė iš proto, nes ir aš 
privalėjau siekti garbės. 

Kalbėdamas Dreikas nusimetė paltą ir padėjo 
nusivilkti Lorei. 

— Ji mane tiesiog privertė filmuotis toje muilo 
operoje, nors aš visai nenorėjau. Ji absoliučiai ne- 
norėjo pasiaukoti ir leisti man tęsti studijas. Ji būti- 
nai norėjo ištekėti už įžymybės, lyg tai būtų pagrin- 
dinis jos siekis, — karčiai pripažino Dreikas. — Ją ža- 
vėjo žvaigždžių gyvenimas ir šokiai. Kai ji pastojo, 


maniau, kad iš įsiūčio iškastruos mane. Sjuzana ne- 

norėjo vartoti kontraceptinių tablečių, nes nuo jų 
storėjo, bet nėštumas, žinoma, buvo mano kaltė. 

Lorė ir Dreikas stovėjo atsirėmę į židinį. Jis laikė 
jos ranką ir pirštu vedžiojo po kiekvieną gyslelę ir 
kaulelį. 

— Kokios nuostabios rankos, — sušnibždėjo ir, 
pakėlęs vieną jų prie lūpų, pabučiavo į delną. 

Po to tęsė pasakojimą: 

— Aš beveik bijojau, kad ji pasidarys abortą. Bet 
po devynis mėnesius trukusių erzinančių įniršio 
priepuolių ir nepaliaujamo bambėjimo ji pagimdė 
Dženifer, ir aš buvau laimingas. 

Dreikas vėl nutilo ir atsigręžė į ugnį. Mirgantys 
šešėliai išryškino jo veido bruožus. 

— Dženifer buvo šeši mėnesiai, kai mes paste- 
bėjome, jog ji negirdi. Ar gali įsivaizduoti, kokį 
skausmą tai sukėlė? Kaip kankinau save ieškoda- 
mas savo kaltės! Gal buvau baudžiamas už kokią 
slaptą nuodėmę? Gal už tai, kad vogiau obuolius, 
kai man buvo dešimt metų? Dabar suvokiu, kaip 
kvaila buvo taip save kaltinti, bet būtent tokia buvo 
mano pirmoji reakcija. Bet Sjuzana reagavo į tai 
dar sunkiau. Lyg man nebūtų užtekę mano paties 
kaltės jausmo, dar Sjuzana kaltino mane. Aš iš pat 
pradžių nenorėjau šito vaiko, šaukė ji ant manęs. 
Matai, Dženifer neatitiko Sjuzanos tobulo vaiko 
standartų. Sjuzanos šokis turėjo būti tobulas, jos 


vyras turėjo būti tobulas. Ir vaikas taip pat. Ji nega- 

lėjo susitaikyti su realybe, su vaiku, kuris neatitiko 
aukštų reikalavimų. 

Dreikas nutilo ir ilgai netarė nė žodžio. Jis bato 
galu vartė malkas židinyje, pristumdamas jas arčiau 
prie anglių. Paskui prabilo: 

— Vieną dieną aš vėlai grįžau iš studijos. Tik 
įėjęs į namus išgirdau verkiant Dženifer. Kai įėjau 
į jos kambarį, vos nepradėjau žiaukčioti — mergaitė 
gulėjo savo pačios išmatose. Ji buvo sušalusi ir alka- 
na. Aš įsiutau ant Sjuzanos ir pradėjau blaškytis po 
butą, ieškodamas jos. Ji... ji... 

Dreikas nepajėgė tęsti pasakojimo ir rankomis 
užsidengė veidą. Lorės širdis prisipildė gailesčio. Ji 
jautė, ką Dreikas pasakys. Lorė nieko nesakė ir liko 
stovėti toje pačioje vietoje. Per šį pragarą jam vi- 
sada teks eiti vienam. Ji nebuvo su Poliu jo mirties 
valandą, bet ji galėjo įsivaizduoti Dreiko jausmus. 

— Sjuzana gulėjo vonioje perpjautais riešais. Ji 
jau buvo mirusi. 

Dreikas ilgai tylėjo. Po to priėjo prie Lorės, atsi- 
sėdo šalia jos ir rankomis ją apglėbė. 

— Aš niekada neatleidau Sjuzanai. Leidau jos tė- 
vams organizuoti laidotuves, kuriose aš net neda- 
lyvavau. Sjuzanos šeima leido labai aiškiai suprasti, 
kad nenori turėti nieko bendro nei su manimi, nei 
su Dženifer. Mes iš jų atėmėme jų lobį, jų prince- 
sę. Lore, — jis pastūmė ją šiek tiek nuo savęs, kad 


matytų akis, — aš prisiekiau sau, kad daugiau nieko 

nemylėsiu. Aš mylėjau Sjuzaną, bet tada, kai man 
jos reikėjo labiausiai, kai mums abiem reikėjo vie- 
nas kitą visapusiškai palaikyti, ji mane paliko. Bet 
vis dėlto aš pamilau tave. Todėl negali manęs palik- 
ti, Lore. Man reikia tavęs, ar tu to nematai? 

Dreikas desperatiškai pabučiavo Lorę. Jam nerei- 
kėjo ilgai laukti atsako. Lorė pati troško parodyti 
jam, kaip labai jį myli. Kai jie galų gale atsitraukė 
vienas nuo kito, Dreikas pasakė: 

— Į Niujorką aš išvykau, kad sutvarkyčiau savo 
profesinius reikalus ir galutinai atsikratyčiau Sjuza- 
nos vaiduoklio. Norėjau aplankyti jos kapą. Nieka- 
da nebuvau prie jo buvęs. Negaliu apsakyti, kokią 
neapykantą ir kartėlį nešiojausi širdyje. Dabar su- 
vokiu, kad ji negalėjo būti kitokia. Mes visi esame 
tokie, kokie esame. Kol vėl nepamilau, negalėjau 
atleisti. Tai tu, mažoji raudonplauke, mane to iš- 
mokei. Aš manau, viskas prasidėjo tą dieną, kai 
Dženifer išsiterliojo tavo dažais. Tu pagrįstai pykai 
ir nubaudei ją, bet kartu ir atleidai. Jai neteko su- 
abejoti tavo meile. Turėjau nuvykti prie Sjuzanos 
kapo ir jai atleisti, prieš pasiūlydamas savo meilę 
tau. Norėjau, kad mūsų meilė būtų visiškai švari. 

Jie vėl karštai pasibučiavo. Po to Lorė pasakė: 

— Šiandien tu klausei manęs apie dėžes spintoje. 
Aš maniau, kad tu nori parodyti Sjuzanos nuotrau- 
kas Dženifer. Girdėjau, kaip tu mokei ją tarti Žodį 


„Mamytė“. 

— Ak, štai dėl ko tu nutarei išvykti! — Dreikas už- 
vertė galvą ir pradėjo juoktis. — Aš paklausiau apie 
dėžes todėl, kad dabar jau galiu ramiai jas peržiūrė- 
ti. Anksčiau aš negalėjau pakęsti minties, kad teks 
prisiliesti prie Sjuzanos daiktų. Atrinkau tuos daik- 
tus, kuriuos noriu išsaugoti Dženifer. Vieną dieną, 
kai ji bus pakankamai paaugusi, kad galėtų viską 
suprasti, mums teks jai papasakoti apie jos motiną. 

Dreikas paėmė Lorę už smakro ir kilstelėjo jį 
taip, kad Lorė žvelgtų į jį. 

— Aš mokiau Dženifer tari žodį „mamytė“ norė- 
damas nustebinti tave. Aš noriu, kad nuo šiol ji taip 
tave vadintų. Nuo tos akimirkos, kai mes įteisinsi- 
me savo santuoką, juk tu ir būsi Dženifer mama. 

— Dreikai, — mėgino kažką pasakyti Lorė, bet jai 
užčiaupė burną bučinys. 

— Ar tau darosi šilčiau? — suburkavo Lorė. Tada 
aiktelėjo: 

— Dreikai! — nes jo rankos, panirusios po vonios 
putomis, atvirai tyrinėjo jos kūną. Nepaisant Lo- 
rės protestų, jis neatsitraukė. Nuo Dreiko prisilie- 
timų Lorės kaklas išsirietė ir pro pračiauptas lūpas 
išsprūdo atodūsis. Ji pažvelgė į savo ir Dreiko at- 
spindį veidrodžiuose, kabančiuose priešais vonią. 
Nors vonia buvo apšviesta tik žvakėmis, jų kontū- 
rai veidrodžiuose buvo ryškūs. 

— Kada sugalvojai čia pakabinti veidrodžius? — 
paklausė Dreikas. 

— Patį pirmą kartą, kai tik įėjau į šią vonią, — su- 
kikeno Lorė. — Įsivaizdavau mus ant sienos tokius, 
kokie esame dabar. Norėjau uždengti Dženifer 
akis, bet paskui suvokiau, kad tai miražas, ir tik aš jį 
matau savo vaizduotėje. Nors dabar manau, kad gal 
ji paveldėjo tavo nekuklumą, — pridūrė Lorė. 

— Ar aš toks nekuklus? 

— Taigi pats sakei, kad po gastrolių su „Plaukais“ 
praradai bet kokį kuklumą. 

— Araštaip sakiau? — nusistebėjo Dreikas. — Tada 
melavau. Aš niekada nevaidinau „Plaukuose“. Taip 
pasakiau tik norėdamas įsitempti tave į lovą. 

— Ak tu begėdi! — sušuko Lorė ir aptaškė Drei- 
ko veidą vandeniu. Po to lėtai jį nulaižė. Kol ji tai 
darė, Dreiko pirštai ją be perstojo glamonėjo. 

— Ar žinai, kada aš tave įsimylėjau? — kimiai pa- 
klausė Dreikas. 

— Dreikai, — vėl sudejavo Lorė, kai jis palietė 
geismą žadinančią vietą. 

— Kada? — paklausė skubotai, bijodama, kad 
greitai nebegalės kvėpuoti. 

— Kai mes buvome toje rusų arbatinėje ir tu atvi- 
rai man pasakei, ko aš galiu tikėtis iš Dženifer, — jis 
prisimerkęs nusišypsojo. — Mane traukė ta raudon- 
plaukė kiršintoja, kuri atstūmė Dreiką Slouną, visai 
nekreipdama dėmesio į tai, kad jis žvaigždė. Tu tą 


dieną atrodei nuostabiai. Mintyse aš tave nuren- 

giau iki paskutinio drabužėlio. Bet realybė pranoko 
mano fantaziją. 

Dreiko rankos patvirtino jo žodžius. 

— Kada tu supratai, kad myli mane? — paklausė 
Dreikas po dar vieno saldaus bučinio. 

— O ar aš kada nors sakiau, kad myliu tave? — 
šelmiškai paklausė Lorė. 

Dreiko reakcija pribloškė Lorę. Jis užgulė ją ne- 
paisydamas to, kad vanduo pasipylė iš vonios ant 
grindų. Ir paklausė: 

— O artu myli mane? Ar myli? 

Muilo putomis apkibusiais pirštais Lorė paro- 
dė — myliu tave visa širdimi. Ši iškalbinga tyla buvo 
daug išraiškingesnė už balsu tariamus žodžius. Jos 
šilkinės šlaunys jausmingai judėjo vandenyje po 
juo ir savo kalba perteikė tuos pačius žodžius. Jo 
akys nukrypo į Lorės krūtis, kyšančias iš vandens. 
Jos neapsakomai jį gundė. Dreikas lūpomis suėmė 
iš pradžių vieną spenelį, po to kitą, liežuviu jau- 
dino juos prieš pradėdamas čiulpti. Šlaunimis jis 
dar labiau prigludo prie klusnių Lorės šlaunų ir 
paklausė: 

— Keletą dienų keliai bus nepravažiuojami. Ar tu 
sutiksi gyventi su manimi nuodėmėje, kol galėsime 
įteisinti savo santuoką Elberkeke ar Santa Fe? 

Lorė laižė jo krūtinę, jo smakrą, jo ūsus netgi 


tada, kai pajuto jį savyje. 


286 


Iškalbinga tyla 


— Ką tu padarytum, jei aš pasakyčiau ne? — pa- 
klausė žaismingai. 

— Paskandinčiau, — suniurzgė Dreikas. 

— Gerai, paskandink mane, Dreikai, — sušnibž- 
dėjo Lorė, išsiriesdama lanku, — paskandink mane 


savo meilėje. 

